
Kiekvienas judėjimas remiasi ramybe, nes kiekvienam 
judėjimui baigiantis turi atsirasti kažkas, kas pastovu. 


Aristotelis 


Hansas Ulrichas Kolbė užvertė knygą, ant rankos 

persimetė šviesų paltą ir į švarko kišenę įsikišo miesto 
planą. Buvo vėlyvas šeštadienis, balandžio pabaiga. Užtrau- 
kė užuolaidas savo mansardoje. Ant virtuvinio stalo tiesiai 
po neaukšta lempa gulėjo dvi vaikiško šokolado plytelės, o 
ant tuščios vyno taurės briaunos ryškėjo pieno dryžis, kurį 
paliko jo lūpos. Šalia gulėjo knyga. 

Kažkoks Alanas Bernardinas prieš trisdešimt metų aštun- 
tame Paryžiaus rajone įkūrė Crazy Horse. Du apsaugininkai, 
vilkintys policijos uniformą, saugojo naktinio klubo duris 
ir visą miesčionišką atmosferą. Alaną Bernardiną magiškai 
traukė, žavėjo išvaizdžios moterys, bet tik viena nuoga bū- 
tybė, tarsi įmantrių šviesų žaismo nupiešta, iš tikrųjų jam 
buvo graži. Kai tik pakildavo uždanga, šitaip rašoma pirma- 
me knygos skyriuje, su didžiausiu noru moterys demons- 
truodavo nuostabius savo kūnus. Šokėjos nuogybę atverda- 
vo taip subtiliai, kad žiūrovų veidai palaimingai nušvisda- 
vo, o neištįsdavo nuo geismo. Visi regėjo tai, ko iš teisybės 
nematė. Programos numeriai kito visus penkerius metus, 
kiekvienas naujas kūrinys ne tik stebindavo, bet ir būdamas 
meistriškai vingrus ankstesnįjį pranokdavo rafinuotumu. 

Alanas Bernardinas buvo tikras kerėtojas. Vienodai įau- 
drindavo ir vyrų, ir moterų vaizduotę. Taigi tą perskaitė 
Hansas Ulrichas Kolbė. Kai kuriuos puslapius jis ryte rijo 
net tris kartus. 

Keletą sykių ranka braukė per blizgų knygos viršelį, glostė 
jį tartum moteris šilkinius savo baltinius, matė žavias jos ran- 
kos raukšleles ir melsvas gysleles. Susuko Paryžiaus numerį 
47 23 32 32. Už dviejų šimtų metrų nudundėjo greitasis 
miesto traukinys. Moteriškas balsas angliškai vardijo įvairias 
sąlygas ir kainas. Bilietas 450 frankų, pusė butelio šampano 
vienam asmeniui, per vakarą dvi programos: viena pusę de- 
vynių, kita vienuoliktą, o šeštadieniais rodomos trys. 

Vadinasi, šiandien trys. Hansas Ulrichas įdėmiai pažvel- 
gė į laikrodį, stovėdamas prie atviro kambario lango Fryde- 
nau. Nukakti lėktuvu į paskutinę, naktinę programą — Late 
Show po dvyliktos penkiasdešimt — spėtų. Padėjo ragelį. 

Visai pakvaišęs nuo skaitymo jis pamiršo, ką labai gerai 
žinojo. Berlynas — tikrai ne Paryžius. Bet vis dėlto. Užsisegė 
laikrodį ant riešo. 

Nešdamasis ant rankos paltą išėjo iš namų. Hansas 
buvo bibliotekininkas. 


Stovėdamas Dalemo metro stotelėje prisiminė vienos psal- 
mės žodžius: „Parodyk man, Viešpatie, savąjį kelią, išmokyk 
mane takais tavo eiti.“ Rašomąja mašinėle iškalė skaičių 25, 
taip, dvidešimt penkta psalmė. Tada ant pečių užsimetė pal- 
tą ir į šiukšlių dėžę švystelėjo rožinį informacinį lapelį. „LA 
FEMME, itin reikliam svečiui.“ Su klubo darbuotojomis, 


net ir vilkinčiomis ledų indelį primenančius kostiumėlius, 

Hansas Ulrichas Kolbė bičiuliaudavosi kaip su studentėmis 
ar kolegėmis. Raudonplaukė rankas kilojo pagal Tiną Ter- 
ner ir šokdama grūmėsi su nuovargiu. Prožektorius skustose 
pažastyse ieškojo prakaito žymių. Atsukęs nugarą plikai šo- 
kėjai ir gurkšnodamas dar vieną kavos puodelį, išblizgintais 
savo batais Hansas Ulrichas nuolat slysčiojo nuo chromuo- 
tos baro kėdės pakojo ir dėl to netrukus išėjo. 

Atlėkė metro traukinys. Vagone sėdėjo vienas ir čiulpė 
mėtinį ledinuką. Perėjo į kitą vagoną ir įsitaisė šalia jaunos 
mamytės. Kūdikiui, kurį ji laikė ant kelių, ausys liepsnojo 
iš nuovargio. Hansas Ulrichas kantriai keletą kartų padavė 
mažyliui nukritusį barškutį ir išdarinėjo visokias grimasas, 
kurios visuomet prajuokindavo Edną, jauniausią jo dukterį. 
Išlipo Kurfhiurstendame. Neatsispyrė Doreto baro, įsikūru- 
sio prie Astor kino teatro, vilionėms. Hansas Ulrichas vis 
dar delsė, bet durininkas galutinai jį įveikė pavadinęs „ponu 
daktaru“. Bibliotekininkas išmanančio vyro žvilgsniu verti- 
plektą gražių kojų. Jo knygoje Crazy Horse nieko nebuvo 
parašyta apie vieną iškilumą užpakalinėje šlaunies dalyje. 
Bet? Betgi tokia knyga nemeluoja. Bent vienas tiesos grū- 
das, beje, kartkartėmis pasiskolinęs įmantrų pagražinimą, 
privalėjo slypėti — ne visa juk pramanyta. Ištikimo skaityto- 
jo ji neapgavo. Ką tik prasidėjo naujas numeris. 

Du nešikai į sceną atitempė auksinį narvą. Vyriškis, sė- 
dintis greta Hanso Ulricho, mostelėjo į už virbų tūnančią 
merginą, pasakė, kad šioji esanti tokia karšta lyg visus šovi- 
nius ištratinęs automatas, ir vėl įniko į savo stiklą. Hansas 
Ulrichas nusiėmė akinius ir įsistebeilijo į ją. Paskui vėl užsi- 
dėjo akinius. Veidas — tikras įžeidimas kūnui. 

Jis padūsavo. 

Ir padūsavimas įkvėpė drąsos. Visiškai nesvarbu, ar iš 
tikrųjų knygoje aprašyta gryna tiesa. Svarbiausia, kad ji pa- 
sakojo apie jį, skaitantį Hansą Ulrichą. Ji pasakojo — kas 
nors meniška joje turėjo būti. Tiksliau pasakius, kažkas 
gyvenimiška turėjo slypėti tame mene, toje kūryboje. Dar 
šiąnakt jis iš kūno išplėštų skaitymą ir atviras nertų į gyve- 
nimo sūkurį. Šitą naktį dar iš tiesų pasimėgautų svaiginamu 
knygos turinio tikroviškumu, kuris neabejotinai sudaro tris- 
dešimt aštuonis procentus. Iš Crazy Horse puslapių ištrūko 
pakerėtas vienintelės minties. Literatūros vardu, jis prisiekė. 
Buvo pasirengęs bet kokiai kiaulystei. 

Kodėl? O todėl, atsakė pats sau. Tada tyliai pridūrė — ne- 
bent šiame gyvenime jau per vėlu. 

Lyg grynaveislis pėdsekys susekė pėdsaką. Įlipo į auto- 
busą ir gelsvame gatvės lempos kūgyje išvydo moterį, ji pa- 
traukė jo žvilgsnį, paskui pamatė kitą, ant riešo užsimetusią 
tepaluotą dviračio grandinę. Persėdo į metro, mintys ėmė 
lėkti greitai, dar greičiau, spoksojo į sugipsuotą koją, iš ku- 
rios kyšojo mergaitės, kokių septyniolikos metų, šlaunis, ir 
regėjo keistokas, pamėkliškai baltas fantazijas, išlipdamas 
iš vagono veidu glustelėjo prie riešo moters, kuri stovėjo 
tvirtai įsitvėrusi strypo prie durų, pastebėjo jos apyrankę, 
melsvai žalsvus karoliukus; ta turkio spalva, prieš įlipant į 
taksi, jį paakino svajoti. Taksi nušvilpė iš pat panosės vyriš- 
kiui, moteriai ir jų šuniui, kai automobilis pajudėjo, pro- 
bėgšmais žvilgtelėjo į stovintį ant keturių ir lėlę įsikandusį 
šunį, galinės sėdynės prietemoje vis dėlto atsitokėjo, pas- 
kui banknotu paplekšnojo vairuotojui per smakrą, to dar 
niekados nebuvo daręs, o tikrai norėdavo, tarsi anas būtų 

moteris, moteris už jojo pinigą šiam bei tam pasirengusi; 
jis paklausinėjo atitinkamų adresų, kaip girdėdavo elgiantis 
kitus, ir liepė važiuoti, pravažiavo Šėnebergą, Vilmersdorfą, 
prašvytavo Shadow-Bar, Prieblanda, Pigalė balė, viską pa- 
liko už nugaros. Susmegęs ant galinės sėdynės pirštais vis 
braukė sau per plaukus, kaskart ketindamas veikti. Pagaliau 
apie pusę pirmos su galutinio važiavimo kvitu už dvidešimt 
septynias markes kairėje kelnių kišenėje kulniavo netoli Zo- 
ologijos sodo geležinkelio stoties pro vėlyvus nakvynės ieš- 
kotojus, po melsva karbidinių lempų šviesa prašinėjančius 
sekmadienio laikraščių. 

Pagaliau bibliorekininkas nusileido, kelionę baigė viena- 
me bare, Live-Sbow. 


— Ateinate kaip tik laiku, - moteris, sėdėjusi prie kasos, el- 
gėsi, lyg jį seniai pažinotų. 

— Ji kaip tik šoka. 

— Kas? 

— Jelena, — atsakė moteris. 

Hansas Ulrichas matė, kaip šalia kasos stypsantis vyru- 
kas sukioja kelnių sagą, ir pamanė, kad kiek anksčiau toks 
dalykas buvo laikomas valiuta. Anuomet, kai dar jis ir anas 
greta buvo visiški mažiai. 

— Kaipgi ten viduje? — išgirdo tylų savo balsą. 

— Primena teatrą, — įsiterpė nepažįstamasis. — Tik realų 
ir geidulingą. 


Jelenos ranka slydo tarp krūtų, bamba žemyn, ir Hansas 
Ulrichas turėjo... 


Ji šoko, o jis buvo tvirtai įsitikinęs, kad ji žvelgė tik į 
jį. Dvylika vyrų sėdėjo siauros scenos papėdėje. Ji šoko ir 
lukšteno jį iš tamsos, kurioje Hansas su kitais lankytojais 
skendėjo. Hansas Ulrichas užsimerkė. Šitaip prisiminė save. 
Tai vis dar buvo jis. Kažkas šalia sunkiai šnopavo. Užčiaupk 
žabtus, liežuvis iškris, dar pamanė Hansas Ulrichas. Paskui 
pažvelgė į jos akis ir turėjo... 

Toptelėjo mintis čia, Live-Sbow prietemoje. 

Be šitos moters daugiau negalėtų nei valgyti, nei gerti. 
Be šitos moters paplūstų ašaromis, visų pirma sapnuoda- 
mas. Jau norėjo pašokti ir jai garsiai pasiūlyti: „Panele, pra- 
šyčiau ateiti į mano biurą.“ 

Jelena paskutinį sykį pasiraivė ir sustingo įsitempusi, ap- 
mirė visa savo grožybe, atlikusi tą piruetą, apie kurį jis žino- 
jo iš reklaminių plakatų, pi2-ups' nuotraukų. Jokios moters, 
tik aktas. Ji nuleido rankas. Ant kairės rankos mūvėjo juodą 
odinę pirštinę. 

Ji daugiau nebešoko. 

Hansas Ulrichas čiupo paltą. Pasaulis kažin kur prasmego. 
Menkutė lyg berniūkštis ji nusilenkė scenos pakrašty. Sukte- 
lėjo galvą į jo pusę, ir jis iškart pastvėrė ilgoką jos žvilgsnį. 
Ar praeidama mergina priartėjo? Optinė apgaulė, dar šovė 
mintis. Paskui mąstymas dingo. Jųdviejų akys susmigo. Jele- 
nai burną globė šešėlis, akys švytėjo virš tamsos. Stebuklas, 
toptelėjo Hansui Ulrichui, ir jis kilstelėjo nosį. Per išdžiū- 
vusią dykumą prie jo artėjo juodu šydu apsigobusi mote- 
ris. Ji plačiai atsimerkė. Akys buvo mėlynos, neapsakomo 
mėlio. Kruša, pamanė jis. Dabar galėjo išgirsti moters akis. 


Erotiška pusnuogės merginos, laikomos sekso simboliu, nuotrauka ar pie- 
šinys (angl.; čia ir toliau vertėjos pastabos). 

Kai scenos labirinte Jelena prapuolė, Hansas Ulrichas pra- 
dėjo melstis: „Dieną ir naktį tavo ranka mane taip sunkiai 
slėgė, kad mano syvai išdžiūvo tarsi sausros nualinta žemė.“ 
Jis jau nesuvokė, ar dar vis ten ir apskritai kur sėdėjo. Ne- 
žinojo, ar po kojomis buvo medis, ar minkštas kilimas, ar 
vanduo. Ar vis dar buvo vyras, ar staiga pasiligojęs kiras, ar 
vaikas, ar tik jo ranka, kuri stengėsi pagriebti lipnias kiro 
plunksnas, akimirksniu, tartum prie ligorų paukščių kabin- 
tųsi mirtis. Daugiau nebežinojo, kas esąs: vyras, žvėris, pirš- 
tas, o gal sparnas. Jau tikrai nesusigaudė, ar tebebuvo toks, 
koks iš tiesų buvo. Moteris dviem vokų smūgiais nuplėšė 
uždangą. Ir čia jau neregėjo meno, bet matė moterį, kuri jį 
ištiko. Sėdėjo it pelė po šluota, prie burnos prispaudęs smi- 
lių, ir klausėsi, — netikėtai nuvilnijo kraupus šlamesys. 

Tą akimirką jaunutė mergina žengė į sceną. Ji jo nedo- 
mino. Jis atsinaujino, toks naujas, kokia būti galėjo kiekvie- 
na mergina. Išsigandęs Hansas Ulrichas dar kartą atsisėdo į 
krėslą, bet daugiau nežiūrėjo. Giliai prasmegęs, taip, giliai 
prasmegęs tame krėsle, Jelenai prisiekė amžiną ištikimybę. 
Dabar turėjo iš savęs pasijuokti. Taigi, kai esi liguistas, visai 
nesunku būti ištikimam. 

Bet vis dėlto nuo ko ir dėl ko jis pasiligojo? 

Jis nė karto jos netgi nebuvo uostęs. 

Antrame raudono namo Frydenau aukšte lango są- 

varos sudunkseno viena į kitą. Tas triukšmas jį paža- 
dino. Kaipgi jis grįžo namo? Išsyk su taksi, išlipo Zoologijos 
sodo stotyje. Kur nusviedė savo drabužius — nežinojo. Jie, 
taip pat kojinės ir apatinės dryksojo prieškambaryje. Pralė- 
kė greitasis miesto traukinys - dundesys girdėdavosi pučiant 
vakariui. Šiandien kaip tik toks vėjas. Šitai truputį ramino. 
Čia jis atpažino savo tikrovę. Pro pravirą langą vakaris įpūtė 
švelnų bildesį. 

Jis įsivaizdavo, kaip atsiduria virš jos. Visiškai arti. Įsi- 
vaizdavo einąs į jos veidą ir jį keičiąs. 

Viskas įmanoma. Kiekvienas klausimas. 

Jelena, kodėl gi tu mūvi pirštinę? Jelena nusišypsojo, vil- 
kas, kuris šypsosi senelės lovoje, ji nieko neatsakė. Hansas 
užsimerkė. Ar pirštinė priklausė kostiumui, buvo progra- 
mos, numerio dalis? Tiktai pirštinė, oda ir kniedės. Šičia 
tūnojo Jelena. Ir visiems matant leido pirštinei patenkinti. 
Ji, ta odinė apranga, spaudė krūtis taip, kad atsirado anas 
griovelis, Hansą Ulrichą sujaudindavęs, varydavęs iš pro- 
to nuo pat vaikystės, ji, tiktai pirštinė, galėjo šliuožti pilvo 
plokštuma, paimti kiekvieną švelnų iškilumą, įsiveržti į tan- 

kmę, plytinčią po bamba, įkopti į nediduką vulkaną, ten 
apsukti ratą, apsikrėsti nekantria jo liepsna tam, kad paskui 
galėtų pradingti tenai, kur turėjo slypėti žaviausia. Ji turėjo 
kvepėti oda. 

— Aš taip pat, - sumurmėjo Hansas Ulrichas. 

Pirštinė ją pričiupo. Ir kiekvienas, kuris ją stebėjo, pavir- 
to pirštine. Kas gi jai nutiko? 

— Ji gali užkerėti, — savo krėslo briaunai sušnibždėjo 
bibliotekininkas. 

Po kilpiniu chalatu buvo plikas. Vėl atsilošė, galvą padėjo 
ant šviesaus nugremžto krėslo lopo, o ranką - ant knygos, 
kurią skaitė vakar vakare. Brėško rytas. Paukščiai čiulbė- 
jo ganėtinai garsiai, nusprendė jis. Jie suokė taip, kaip jis, 
teisybę pasakius, jautėsi. Iš susijaudinimo Hansas Ulrichas 
ėmė tylut tylutėliai ir itin aukštu balsu dainuoti. Priminė 
seną plokštelę. 


Po keliolikos valandų Hansas Ulrichas nudaužė galvą kiau- 
šinio, kurį buvo išsiviręs pusryčiams. Rodė dvidešimt po 
trijų, popiet. Visas tas valandas išmiegojo krėsle. Nieko pa- 
našaus anksčiau dar nebuvo nutikę. Prieškambaryje, stovė- 
damas priešais veidrodį, po kojomis pajuto kaži kokį daiktą, 
kurį numetė vakarykštę naktį. Flaneliniai marškiniai, smė- 
liniai, ir rudai dryžuotos kelnės, šviesios neraštuotos koji- 
nės, batai su minkštais puspadžiais. Viskas kaip visuomet. 
Visa sena manta. Kai pažvelgė aukštyn ir išvydo savo akis 
veidrodyje, nusprendė, kad veidas dar pasiaurėjo, palyginti 
su vakardiena. Pavojinga. Krito kažkoks šešėlis. Nuojautos 


šešėlis, pasakė jis, neišsigąsdamas savo beskonybės, ir galop 

apsirengė. Priešais veidrodį bandė apsisukti. Batai triukš- 
mo nekėlė. Ber pečiai nebuvo tvirti. Užsivilko švarką ant 
rusvų Aanelinių marškinių. Vėl pažvelgė sau į akis ir kaire 
ranka brūkštelėjo per plaukus. Nedrąsus mostas — jie tapo 
dar tankesni ir mažiau žili. Minutę rankoje laikė durų ran- 
keną. Prie atviro lango jo nuomotoja Fryda Om ir vienin- 
telis šiosios sūnus žaidė „Žmogau, nesinervink“. Kauliukai 
skraidė — tarsi motina ir sūnus būtų susikivirčiję. Už keleto 
namų romūs kaimynai dainavo pritardami gitara. Garsas 
linksmai peršoko per gyvatvores ir tvoras. Hansas Ulrichas 
skriejo laiptais žemyn, kol delnas užkaito ant turėklų. 

Įlipo į šimtas aštuoniasdešimt septintąjį ir buvo vienas 
autobuse su vairuotoju. Kai išlipo Insbruko aikštėje, sto- 
telėje išvydo moterį su pilnais gėlių kibirais. Hansas Ulri- 
chas nupirko dvi gerberų puokštes ir paprašė surišti į vie- 
ną puokštę. Virš judrios kryžkelės skrido varna, vis garsiai 
kranktelėdama su kiekvienu sparno mostelėjimu. Atsirado 
dar viena ir lydėjo pastarąją. Tik dabar pirmas paukštis šiek 
tiek aprimo. 


Pradėjo lyti. 


Zoologijos sodo stotyje stabtelėjo prie vieno iš užkandžių ki- 
oskų. Priekinę kūno dalį saugiai įkurdino po sulankstomu 
stogeliu. Nugara pamažu šlapo nuo lietaus. Užsisakė dešros 
su kariu ir bandele. Gėles lyg laikraštį pasikišo po pažastimi. 

Kai bandelę įmerkė į pomidorų padažą, paskui pauostė 
ir tik tada arkando, jį užliejo karštas alkis, kurio nuslopinti 
negalėtų jokia dešrų su kariu būda, joks tokių dešrų fabri- 

kas visame pasaulyje. Taip turbūt veikė pomidorų padažas. 
Hansas Ulrichas apuostė. Kartkartėmis jie įmaišydavo ko 
nors, kas žadindavo geismą. 

Tik dabar pamatė du vyriškius, stovinčius šalia. Su juo- 
domis skrybėlėmis. Prie tokių dešrų kioskų išties retai gali iš- 
vysti skrybėlėtų vyrų. Hansas Ulrichas žvelgė pavymui. Šiek 
tiek susilenkę nuo dulksnos nuskubėjo prie įėjimo jam už 
nugaros. Virš durų ritmingai blykčiojo žodis Š-O-U. Han- 
sas Ulrichas balta nosine nusišluostė burną, gėlių puokštę 
pasikišo po dešine pažastimi, žiedai nusviro žemyn, išvydo 
vielelę, įsmeigtą į patį žiedo vidurį, pastebėjo laikraščių par- 
davėją, tūnantį savo kioskelyje su gausybe sekmadieninių 
laikraščių įvairiomis kalbomis, dar keletą mirksnių padelsė, 
kol akimis perbėgo per antraštes, o paskui per užrašą ant 
durų, pamanė, kad mergaitė neturtinga, bet švari, o jos fan- 
tazijos — priešingai; su minkštais savo puspadžiais įėjo vidun 
ir tik dabar, regėdamas paskutinį laiptelį, skendintį migloje 
kaip vatoje, susizgribo esąs visiškai normalus, pajėgus vyras, 
taigi tvirtas, su ta mintimi viršun nuo pilvo per širdį ir į 
veidą pliūptelėjo žiauri banga, viską sujaukė, išdžiovino ir 
nušlavė, vien gėlės rankoje grąžino į tikrovę. 

Juk su puokšte jis negalėjo eiti vidun. 

Čia šitai nederėjo. Jelena iš jo būtų pasišaipiusi. Ir kas 
galėjo būti blogiau. 

Jis stovėjo šičia, laiptų aikštelėje, viršūnėje. Šioje vietoje 
status krantas smigo tiesiai į jūrą. 


o Argi taip lengva mirti? 
Jis jai atkiša nuotrauką. 172 centimetrai, 58 000 gra- 


mų, galvos apimtis 55 centimetrai, lytis moteriška, gimusi, 
nuoga, negyva. Dar būna ankstyvas rytas, kai Sofi Šloisner 
ateina į darbą. Mielai būtų nėjusi, telieka penkios dienos, ir 
kadangi ji čia jau yra... 


— Ar tai jis? 

— Taip, — atsako komisaras Abenšteinas ir rodo kitą nuo- 
trauką. — Jos gaktos plaukai nuskusti. 

Į nuotrauką sutelpa beveik visas kambarys. Tik vienas 
kampas dešinėje skendi tamsoje. 

Vyrą ji atpažįsta iš užpakalio, balta nugara, nuo krei- 
dos ir kalkių. Raumenys iki klubų primena eglės stuomenį. 
Vyras klūpo ant kilimėlio prie lovos. Lovoje guli moteris, 
nuoga. Atrodo, kad vokai kilstelėti, o burna pražiota, spe- 
neliai - išgaubti — su vienintele juoda skylele vidury. Tai 
šitaip moteriškos lyties atstovė atrodo po to? Sofi žvalgosi 
ketvirto prieglobsčio, tos tamsios kertės. Ar šitaip atrodo- 
ma po visko? Nuotraukoje ieško pagalbos, ketvirto tamsaus 
kampo apsaugos. 

Ji nuleidžia akis ir pažvelgia į savo trumpą languotą sijo- 
ną, kuris išsiskleidžia lyg vėduoklė. Sėdėdama ant medinės 
kėdės, slysteli truputį į priekį ir juodos pėdkelnės kimba už 
sueižėjusios sėdynės. 

— Ak, — ištaria ir žvelgia į nuotrauką tokiu žvilgsniu, ko- 
kiu ką tik žiūrėjo į savo sijoną. 

Kažkas lyg ir aiškėja, bet ne istorija, kurią ji nori išgirsti. 
Vyriškis priešais lovą mūvi moteriškas kelnaites. Plona dan- 
tyta gumelė įsirėžia į šlaunį. Virš lovos išriesti du skliautai, 
užuolaidos užtrauktos. Be abejonės, vyro veido spalva tokia 
kaip užuolaidų, tik gerokai blyškesnė. Ji šitai įsivaizduoja, 
nes nuotrauka nespalvota. 

— Gera nuotrauka, - sako ji, tarytum galėtų patikrinti 
techninę košmaro kokybę. 

Ant sėdimosios kėdės dalies guli nedidelis megztinis ir 
trumpa striukė. Sofi niekaip neprisimena žodžio, apibūdi- 
nančio senamadę kombinaciją. Dešinėje, prie sienos stovi 
tualetinis stalelis su veidrodžiu, o ant jo — popieriniai puo- 
deliai ir kasetinis magnetofonas su radijo imtuvu. 

— O kas čia ant naktinio stalelio? 

— Skutimosi reikmenys, — atsako komisaras Abenšteinas. 
Šalia tų reikmenų ant nugaros guli pliušinis terjeras; jo ko- 
jos plačiai išžergtos ir stačios lyg žvakės. 

— Šlykštu, — pasakė ji, nes pasijuto nejaukiai. Moteris 
negyva, vyras gyvas. Vyrą ji pažįsta. Moters nėra mačiusi. 
Tiesą sakant, vyriškis nuogesnis. 

Sofi nori išeiti. 

— Kodėl jūs vis dėlto atėjote? — klausia komisaras 
Abenšteinas. 

— Penktadienį dalyvausiu programoje, ir mano draugas 
Karlas patarė nuvažiuoti. 

— Jūs šokate? 

— Galima šitaip pasakyri. 

— Tai ko gi atvažiavote pas mane? 

Komisaras Abenšteinas liūdnas liesas žmogus, Sofi žvel- 
gia į jį. 

— Jūs manote, kad tiktai dabar? 

— Manau, kad dar tiktai, - atsako šis. 

Gera policijos nuotrauka. Sofi pasilenkia ir prisikiša ją 
prie pat akių, staiga atsiduria vidury. Tai įvyksta dėl to. Ji 
sėdi nuotraukoje, nieko nedaro ir spokso. Vaizdas nė kiek 
nepadidėja. 

— Jokių kovos pėdsakų? — klausia Sofi, atsigręždama į 
Abenšteiną, ir nepastebimai perstumia kramtomąją gumą į 
kitą burnos kamputį. Šis judesys sušvelnina bruožus. 

— Anuomet man buvo keturiolika ar panašiai, — taria ji. 

— Tuomet, kai mes įėjome, durys buvo pusiau praver- 
tos, — pradėjo komisaras. — Iš lauko pusės kabojo lentelė. 
„Prašom netrukdyti.“ Pirmas vidun įžengė mano padėjėjas, 
nieko nelietė. Nejudino negyvėlės. Taip pat vyro. Jei būtu- 
me jį bent stumtelėję, jis būtų nuvirtęs lyg maišas, aš taip 
manau. Tada atėjo fotografas, dirbo sparčiai ir galiausiai 
tarė: „vaiduokliška“. Šiaip nė vienas neišspaudė nė žodžio. 
Mes irgi. Vyras tylėjo. Kiek laiko praslinko! Aš net dulkes 
ant nuogų vyro pečių matyti pradėjau. Jis vis dar klūpo- 
jo. Kartą, kai fotografas turėjo įdėti naują juostą, jis į šalį 
padėjo kamerą ir priėjo prie lovos. Ranką uždėjo ant jūsų 
tėvo peties. 

Tiek, kiek siekia ranka, ji nuotraukas ant rašomojo 
Abenšteino stalo pastumia. 

— Jūsų tėvas buvo suakmenėjęs. 

Ant stalo ji užsideda alkūnes; jis trokšta nuotraukas grei- 
čiau sukišti į segtuvą, bet kiek padelsia. Tada Sofi kažkaip 
nusišypso. Perskaito vykdomo tyrimo dokumentų numerį: 
KKi/ C/ Data 1982.09.30 /, kiek žemiau parašyta proku- 
ratūros bylos žymė — 70-UJs, Šnė? žmogžudystės byla. 

— Po trijų mėnesių kardomojo suėmimo ir tardymo pa- 
leidome jausdami šiokį tokį nepasitenkinimą, - sakydamas 
komisaras taip pat šypteli. 

— Niekas anksčiau nematė jo įtūžusio, — įterpia Sofi. 

— Visiškai tikiu. 

— Vis dėlto aš niekaip nesuprantu... 

— Laiminga, kad nieko nesuprantate, — pertraukia pa- 
sukdamas galvą Abenšteinas, nes tą akimirką kažkas beldžia 
į kabineto duris. Jis atsistoja, o kartu pakyla ir Sofi, tarsi 
paraginta. Ant rašomojo stalo dėdama savo telefono numerį 
Berlyne pastebi, kad nuotrauka vis dar guli ant dokumentų 
segtuvo. Paima ją. Galiausiai su visais yra patekusi į vaizdą, 
kai labai prisikišusi spoksojo į nuotrauką. Nieko nedarė ir 
nedaro nieko, bet vis dėlto tenai yra. Nuotrauką kyšteli už 
sijono diržo. 

— Tos pačios spalvos, vienodos faktūros, medžiagos ne- 
didukė palaidinė, trumpas švarkelis, dabar jau prisimenu. 
Kostiumėlis! — garsiai taria Sofi, kai į ją atsisuka komisaras 
Abenšteinas. 

— Vadinasi, vizitas jums tikrai davė naudos, - sakydamas 
stumteli ją pro duris. 


Ž Der Schnee (vok.) - sniegas. 

Anuomet jai tebuvo keturiolika. Šiandien jau dvidešimt še- 
šeri, bet dar atrodo kaip septyniolikmetė. Kai prieš keletą 
metų griuvo siena, ji iškart išvyko į Vakarus, paskui patrau- 
kė į pietus, labai toli. 

— Ir kas man papasakos tėvo istoriją? 

Soh pažvelgia į komisarą Abenšteiną, o jis spokso pro 
langą. Kieme nečiulba nė vienas paukštis, kuris galėtų iš- 
traukti iš tuštumos. 


— Marockė, —- sako moteris, sėdinti prie kasos lan- 

gelio. Ne, Jelena dirbanti tik savaitgaliais, o kartais 
dar ir ketvirtadieniais, bet visad tiktai nuo šeštos vakaro. 
Ponia Marockė linktelėjo sakydama „ne“. Jelena dirbanti 
tik tuomet, kai apsimoką. Buvo pirmadienis, septyniolikta 
valanda. Portfelį Hansas Ulrichas paslėpė už nugaros. Iš nu- 
sivylimo negalėjo net oro įkvėpti, duso. 

Jis gimė protestantų dvasininko, kilusio iš Reriko, šei- 
moje, studijavo literatūrą ir, būdamas dvidešimt vienerių, 
gilinosi į religijos mokslus. Hansas buvo išsiskyręs, turėjo 
tris dukteris. Vieną iš jų nuslėpė, nes Sofi kartu su motina 
gyveno Rytų Berlyne. Jis iš prigimties buvo kolekcininkas: 
rinko kaktusus, knygas ir „knygas, kurių daugiau nebėra“. 
Sakoma, kad kolekcininkai — aistringiausi žmonės pasauly- 
je, — tai, regis, kadaise teigė Balzakas. Hansas Ulrichas po 
pažastimi pasikišo portfelį, pasitrynė delnus ir suglaudė ko- 
jas, įdėmiai stebeilydamas į ponią Marockę. Jam jau buvo 
penkiasdešimt treji. 

Jelena pasijuoktų iš to, kas jam rūpėjo. Pavyzdžiui, iš jo 
specialiosios srities — „knygų, kurių daugiau nebėra '. Nepa- 
stoviai, o tik retkarčiais penktadieniais skaitytojų salės kam- 

pe jis skaitydavo pranešimus šita tema. Saujelė pagyvenusių 
moteriškių klausydavo nusvarinusios pečius. Sauja dulkių, 
pamanė Hansas Ulrichas Kolbė, nusilenkdamas skystoms 
jų katutėms ir žadėdamas kitą penktadienį pratęsti pradėtą 
gvildenti temą. Po pranešimo jos abejingai eidavo miego- 
ti. Jis tai itin gerai įsivaizdavo, abejingai. Nusisukęs išgirdo, 
kaip jaunesnės moterys, buvusios bibliotekoje, pasakė: pa- 
gal savo amžių pernelyg jaunatviškas vyriškis. Moterims jis 
patikdavo. Tik šitai pastaruoju metu visai buvo pamiršęs. 
Išsiskyrimas, santuokos nutraukimas, išvykimas, vaikai. Jis 
patiko. Tylus, bet vis dėlto viliojantis bastūnas. 

— Turite gražų balsą, — išgirdo sakant ponią Marockę. 
Juoda liemenėlė, švietusi po balta palaidine, įsirėžusi į jos 
nugaros mėsą. Hansas ilgai žiūrėjo. Ji priklausė prie tų, ku- 
rios guostis galėdavo ankstesnių savo metų žavesiu, o jis tą 
išmanė puikiausiai. 

— Gražus balsas, — droviai pakartojo ponia Marockė ir 
suklapsėjo blakstienomis. Abiem alkūnėmis Hansas atsirė- 
mė į kasos atbrailą. Šalia langelio įrėmintas skelbimas su 
merginų nuotraukomis atsidavė spiritiniu stiklo valikliu. 

Pirma jo žmona buvo gydytoja. Vakarais jai masažuo- 
davo kojas ir spaudydavo įdubimą tarp kulno ir blauzdos 
taip stipriai, kad sausgyslė vos nesprogdavo, o gydytoja išsyk 
įsiaudrindavo. Tą jis įsidėmėjo, kad paskui galėtų padūkti, 
ir ji reikalaudavo kito vaiko. Tuojau pat. Sofa imdavo tyliai 
vaitoti ir per radiją grodavo Mailsą Deivisą. „Keltuvas į eša- 
fortą.“ Hansas Ulrichas, užsimerkęs, įsivaizdavo Žaną Moro. 

Atitraukė alkūnes nuo atbrailos. Ponia Marockė susirau- 
kė, kai jis išėjo. Jau stovėdamas gatvėje vis užuodė spirito 
tvaiką panosėje. 

Bibliotekininkas daugiau nebeskaito, ištarė garsiai, ir tik 
vienas senas šuo į jį atsisuko. 


Iškart po darbo jis slampinėdavo apie krautuvę, antradie- 
nį, trečiadienį. Nusiminęs, nes būti be Jelenos daugiau lai- 
ko nebeturėjo. 

Ketvirtadienį vėl pasirodė prie afišos, kurioje buvo nuo- 
traukos merginų, tą vakarą dalyvavusių programoje. Šokė- 
jų nuotraukas keisdavo kiekvieną dieną, o užrašo „Šian- 
dien“ — niekada. Netikėtai greta išdygo ponia Marockė. 
Ketvirtadienis, dar viena diena, kuri paprasčiausiai vadi- 
nosi „šiandien“. 

— Ar galėčiau jums pasiūlyti ugnies? 

— Aš nerūkau, kodėl klausiate? — atsiliepė Hansas Ulrichas. 

— Šiaip, jūsų žvakei, - ponia Marockė nusikvatojo at- 
vertusi galvą ir parodė į jo rankas. Jos buvo sunertos. — Ar 
sumanėte ką nors kita? —- klausdama ponia Marockė palietė 
jo petį ir grįžo į kasą. 

Nieko kita, sumurmėjo Hansas Ulrichas ir vėl negalėjo 
įkvėpti nė gurkšnio oro. Ketvirtadieniai visuomet tapdavo 
Sofi ketvirtadieniais. Į pečius įtraukė galvą. Sofi buvo, - ką 
tik pamanė jis. 

Jis nuvažiavo namo. 

Sėdėdamas metro vagone girdėjo Frydenau skambantį 
savo telefoną, išvydo Sofi, keturiolikos, liesutę, mažą, su 
kepure Pankovo pašte esančioje telefono būdelėje mindži- 
kuojančią nuo kojos ant kojos. Be abejonės, ji avėjo savo 
motinos aulinukus. 

— Tėti? 

- Ką? 

— Šiandien ketvirtadienis. 

— Ką sakote? 

— Ketvirtadienis! 

Hansas atsimerkė. Dvi moterys abejingai žvelgė kažkur 
pro jį. Jų galvos kinkavo dundančio vagono ritmu. 

— Tėti! 

Hansas išraudo, bet niekas į tai neatkreipė dėmesio. Sofi 
buvo vaikas, kurio jis susilaukė su gražuole Sofi motina. 
Mergaitei atėjus į šį pasaulį, jis kone kiekvieną ketvirtadienį 
kirsdavo sieną. Anie ketvirtadieniai Rytuose virto nuolati- 
niais jo gyvenimo nuotykiais. Sofi buvo jo numylėtinė, o 
kassavaitinė kelionė į Vokietijos Demokratinės Respublikos 
sostinę, suglumęs bibliotekininkas tai pripažino, - literatū- 
rinė patirtis. Tas reikalas su Sofi tapo jam savotiška knyga, 
kuri dar negimė. 

— Tėti? 

Taip. 

Ketvirtadienis. Ir kaipgi tu šitai įsivaizduoji, girdėjo grau- 
džiai kalbančią Sofi, tartum ji stovėtų ne Pankovo pašte, o 
kažkur nešildomos salės vidury bekraštėse Sibiro platybėse. 
Kaip tu įsivaizduoji, mūsų ketvirtadienį leisdamas sau pa- 
prasčiausiai neatvykti? Jau visą valandą suku tavo numerį, 
tai vienintelė laisva linija į Vakarų Berlyną ir... 

Sėdėdamas metro vagone susigūžė. Pirmą kartą sie- 
na jam buvo maloninga. Galėjo už jos pasislėpti. Sėdėjo 
kažkaip persisukęs ir tą akimirksnį padarė galą. Pasistengė, 
kad Sofi pinigėliai greičiau byrėtų, ilgiau parylėdavo. Čia 


kaip tik derėjo atsisveikinimas. Tuomet įsiterpė balsai, pri- 

menantys mikius iš animacinių filmukų, ir tada, tada jis 
paprasčiausiai nutraukė telefono laidą, spėdamas pasakyti, 
kad ji kalta. Siena. 

Bibliotekininkas atsimerkė. Dvi pusamžės moteriškės 
abejingai žvelgė į jį. Išlipo Insbruko aikštėje ir toliau pa- 
traukė pėsčiomis. 

Šis kervirtadienis buvo ilgiausias jo gyvenimo ketvirta- 
dienis. Dažnai skambėdavo telefono aparatas, dažnai. Rage- 
lio jis nepakeldavo. 


Ką jis darė? Be Jelenos — nė žingsnio. 


Hansas Ulrichas sėdėjo Žurnalistų kavinėje. Dvide- 

šimt septyni žingsniai iki šou, o žengus dvidešimt 
keturis už kampo galima pasukti dešinėn. Mažais gurkšne- 
liais gėrė jau antrą vyno stiklą. 

— Šiandien penktadienis, — tarė itin jaunos moters paly- 
dovas prie gretimo stalelio. 

Be abejo, moteris žinojo, ką tie žodžiai galėtų reikšti, ir 
sumišo. Truputį stumtelėjo vazelę su pakalnutėmis. 

— Kad galėčiau tave geriau matyti, — paaiškino ji. 

Rytą Hansas Ulrichas išties ilgai svarstė, ką reikėtų ap- 
sirengti. Neišmanė ką, nes daugiau nebežinojo, kas iš tiesų 
esąs. Taigi nusprendė ką nors šviesiai rudo. Pasirinkimas ne- 
abejotinai didelis. 

Aniedu prie gretimo stalelio pasibučiavo. 

— Laikyk liežuvį už dantų, — tarė moteris, kai jų lūpos 
išsiskyrė. 

Tarytum namudininkas, Hansas savo Jeleną pasidirbo iš 
nieko ir, suskaičiavus dienas, apsisuko greičiau nei Dievas, 
kurdamas pasaulį. Jo rankose Jelena virto sensacija. Tu esi 
žavinga, mano mylimiausioji, tu esi žavinga, šnibždėjo jis, 
apsvaigęs nuo jos išvaizdos. Jo širdis plazdėjo: „Ak, amžina 

ugnie, ak, meilės šaltini.“ Dar per Sekmines girdėdavo 34 
Bacho kantatą. Kartais ją kaip 34a grodavo ir per jungtuves. 
Pirmadienio, antradienio, trečiadienio rytą ir ankstyvą vaka- 
rą, važiuodamas metro bibliotekos kryptimi, užsimerkdavo, 
bet tiktai šiandien užgulė Jeleną. Vieną kartą iš užpakalio, 
jai ant nugaros. Laikė jos galvą, tvirtai, jos rankas — tvirčiau, 
regėjo, kokia graži gali būti Jelena, kai kas nors ją nugali. Ji 
Hanso Ulricho nepalietė. Tam jo fantazijai pristigo žody- 
no. Šitaip be kliūčių ėjo ligi kraštutinumo - kopė į viršūnę. 
Kai dar dardėjo metro, atsidūręs Heidelbergo aikštės stote- 
lės aukštyje ir per dvi stoteles nutolęs nuo Laisvojo Berlyno 
universiteto, kai truputį skubėdamas į ją įsibrovė, o ji rikte- 
lėjo skausmingu balsu, Hansas Ulrichas gerai žinojo, kad ji 
dar buvo mergelė. Jam ji buvo tokia. 

— Taip, tik pažiūrėkite, — paragino jis garsiai. 

Jauna porelė į jį nesiteikė net žvilgtelėti. Jis kėlėsi ge- 
rokai lėčiau nei reikėjo ir žengtelėjo durų link. Trys mor- 
kos — šokoladiniai pyragaičiai su kremu — jie turėjo pieštus 
veidus — spoksojo į jį. Daugiau niekas. Iš jo iki tolei dar 
nieko nebuvo matyti. Jis artėjo prie paskutinio ir galbūt net 
vienintelio savo gyvenimo pokyčio, jis, bibliotekininkas, jis 
apie gyvenimą išmanė daugiau, nei kitiems galėjo atrodyti. 
Jelena šitai turėtų nujausti. Pataikyti nuspausti klavišą, kal- 
bėjo su savimi pianistų kalba, pataikyti į klavišą gali kiekvie- 
nas. Bet ar iš to gims muzika? Hansas Ulrichas išvydo, kaip 
Jelena pakėlė nosį į jo pusę. 

— Taip, aš ateisiu. 

Jis beveik būtų džiūgavęs, šokęs iš laimės. Užuot ši- 
tai daręs, žengtelėjo prie durų. Būtų leidęs sau ją mylėti 

taip, kaip ištisą savaitę sau leido apie ją galvoti. Be abe- 
jonės, tvirtas sakinys. Jis privertė net pasitempti. Durys 
atšoko drebėdamos. 

— Atsargiai, laiptai, — įspėjo panelė, stovinti už vežimėlio, 
nukrauto pyragaičiais. 


Šiandien ji, prieš pradėdama šokti, prieš pasirodymą, pa- 
sinaudojo purškiamu dezodorantu. Sceną truputį pakylė- 
jo. Matė, kad į programą atėjo daugiau vyrų. Suskaičiavo 
keturiolika. Visi jie sėdėjo prie jos kojų. Jei reginys patik- 
davo, vyrai uoliai plodavo nutilus muzikai. Dėkingi, kar- 
tais šmėkštelėdavo mintis Jelenai. Tai jai patiko. Patenkinta 
šypsodavosi priešais kamerą. Ji buvo dvidešimt aštuonerių. 
Argo akis, budinti kasoje, nuolatos stebėjo merginas ir sten- 
gėsi sužinoti, kodėl, šokant kai kurioms iš jų, pabėgdavo 
tiek daug klientų. 
Ber tik ne jos klientai. 


Hansas Ulrichas pasuko į Joachimstalerio gatvę. Tiesa, jis 
pažinojo vieną tokį, kuris šičia sukinėdavosi nuolatos. Da- 
bar toks buvo ir jis, tik kiek geriau apsirengęs, bet jo kišenėse 
purvo netrūko. Sustojo. Pro šalį skubėjo praeiviai. Viskas — 
žmonės. Visi vieniši. Jaunas vyrukas želė suteprais plaukais 
ir tamsiu kostiumu Live-Show fojė šlavė stiklo duženas. 


Drabužinėje kabančioje lentoje jos numeris buvo ketvirtas. 
Kai Jelenos lempelė įsižiebdavo, ji pakviesdavo į solo kabi- 
ną. Jai niekad nereikėdavo ilgai lūkuriuoti, laiko megzti, 
beje, irgi neturėdavo, kaip kitos, neateidavo pirma. Savo 

piniginę su šlamančiaisiais slėpdavo po kampiniu suolu. 
Šiandien ji dar kartelį pasinaudojo purškikliu, prieš išnir- 
dama iš tamsos už grotų. Akiniuotas vyriškis niekaip ne- 
rado plyšio, kur galėtų įkišti pinigus, vyras drėgnais del- 
nais, — ji tai pastebėjo. Jei ji apskritai ką nors pastebėdavo, 
išskyrus pinigus. Vyras gėdijosi greta nesančios šeimos. 
Duokite šen, pasakė ji ir įmetė už jį penkias markes. Kiek 
laiko turiu, paklausė jis baikščiai. Ji nusijuokė, atsakė: trijų 
minučių taktas, ir pradėjo šokti. Tuo tarpu prožektorius 
kabiną nutvieskė raudona šviesa. 


Hansas Ulrichas peršoko per valytojo šluotą ir tarėsi esąs 
paikas. Ji, jo senelė, tikrai būtų žinojusi, kaip tokiomis 
aplinkybėmis reikia elgtis. Tris dienas prieš savo mirtį sode 
dar kirto medį. Visas kaimas, neatplėšdamas akių, stebeilijo. 
Pastoriaus motina su kirviu rankoje! Kas dieną ji leisdavo- 
si į tolimiausias keliones, su pirštu per gaublį. Paskutiniais 
gyvenimo metais nešiojo peruką. Liepsnojančiais skruostais 
Hansui pranešdavo, ko vis dėlto laisvu noru šiokiadienis ne- 
duodavo. Jis tebuvo vaikigalis. 

Hansas Ulrichas, stovėdamas fojė, dar sykį atsigręžė į ga- 
tvę ir pažvelgė į langus virš apšviestų krautuvių. Čia juk kas 
nors gyvena, pamanė jis ir aklai žengtelėjo žingsnį, užkliuvo 
už pirmo laiptelio ir pasileido bėgte. Senelė? Ji turėjo pasi- 


likti lauke. 


Jelena šoko, kalbėjo šokdama. Taip, daugelis iš tikrųjų tu- 
rėjo šeimas ir reikalavo nedaug. Kai ji šnekėdavo, jiems len- 
gviau pavykdavo masturbuotis. Akiniuotis, kuris dabar ana 

ten stypsojo nuleidęs rankas, nelietė nei jos, nei savęs. Tai 
buvo nenormalu. O tai, kas nenormalu, - tikrai pavojinga. 
Dėl to ji greit paklausė: 


— Ar jūs šičia jau lankėtės? 


— Labai dėkoju, — tarė Hansas Ulrichas, - labai dėkoju, 
kad jūs mane atpažinote. 

Šokdama Jelena užmetė akį į savo laikrodėlį. Paklausė, ar 
ponas nenorėtų su ja į sėparėe. 

Kas tai esą, paklausė jis. Ji atsakė: intymųjį kambarėlį, 
pridūrė — tai sofa ir dar pusvalandis. Vyriškis kažką panosėje 


sumurmėjo. Pasakė, kad šitaip nieko nebus. 


Jelena buvo kantri. Toks elgesys beveik visuomet apsimokė- 
davo. Už solo kabiną priklausė gauti dešimt procentų pel- 
no. O specialų atlygį intymiajame ji išsiderėdavo pati. 

— Po truputį, žingsnis po žingsnio, — kalbėjo ji, tvirtai 
įsikibusi į jo diržo sagtį. 

Pamažu jie suartėjo. Staiga raudona šviesa užgeso. Tam- 
soje Hanso Ulricho galvoje šmėkštelėjo stiklinės didelės 
krautuvės vitrinos, o vienoje iš jų tupėjo visa medžiaginių 
beždžionėlių kapela. 

— Ką turiu daryti? — tyliai paklausė jis. 

Iš jo rankos Jelena paėmė penkių markių banknotą ir 
sviedė į jį. 

Per virbus ištiesė į ją rankas, praskėtė kimono, palietė 
krūtinę, spenelius, drabužį taip suklostė, kad ją apnuogino, 
ir sustingo. 

— Tai, tiesą sakant, nepriimta, — tarė ji. - Eikime į sėparče. 
Penkiasdešimt markių, ir, be to, bus patogiau. Dėl viso kito 

mes susitarsime, — pridūrė ir stačiomis lengvai loštelėjo at- 
gal, lėtai, neryžtingai, vos ne atmestinai sukryžiavo kojas. 
Jos akys, jos krūtinė, priešingai, viena ir kita, be abejonės, 
žvelgė į jį. Kviesdamos, pamanė jis. 

Ar vieną dieną jis galėtų stovėti priešais tam, kad pama- 
žu ją nurengtų? Drąsiausios svajonės, bibliotekininkas nusi- 
šypsojo, yra baikščių žmonių kūrinys. 

— Kodėl jūs šitaip šypsotės? 

— Argi? — perklausė jis. —- Aš šypsausi? 

Hansas nenuėjo į intymųjį, bet vis dėlto Jelenai padavė 
penkiasdešimt markių. Kai ištiesė popierinį pinigą, paste- 
bėjo savo laikrodį. Jam patiko, jo ranka su laikrodžiu tokia 
šalta, tokia abejinga prie pat jos odos. Rytoj ir visas kitas 
dienas galvos apie tai, pažvelgęs į laikrodžio rodykles, kas- 
kart kolegų paklaustas apie laiką. 

Šviesa vėl užgeso. Šįsyk pars rado plyšį. 

— Jūs man atrodot pakvaišęs eržilas! — pagyrė ji ir pama- 
nė, kad per kitą vizitą jis atneš kvepalų. 


Drabužinėje, tą ji gerai žinojo, Jelenos nemėgo taip, kaip 
klientai ją mėgdavo. Ji buvo ta mergina, kuri namo išsineš- 
davo daugiausiai šlamančiųjų. Retai pasitaikydavo toks sa- 
vaitgalis, per kurį ji uždirbdavo mažiau kaip aštuonis šimtus 
markių. Ji būdavo tai raudonplaukė, tai blondinė, tai mėly- 
nakė, tai žaliaakė, nelygu kokia nuotaika, bet jos kūnas - vi- 
sada nepriekaištingas. Palyginimą su geriausiu tvarto arkliu 
ji apie save uždraudė vartoti. Neseniai viena iš kolegių, prieš 


imdama gremžti kojų plaukus, ilgokai žaidė su skutimosi 

peiliuku. Jelenai tai turėjo būti perspėjimas. Vieną dieną ji 
tikrai skersai išilgai išnaršys visą Kurfhurstendamą, kol gaus 
padorų, tinkamą darbą. Tvirtai nusprendė šitai padaryti. 

Ant sprando užsimetė kilpinį rankšluostį, tokį tarp raun- 
dų naudoja boksininkai, ir lengvai palietė savo laikrodėlį. 

— Man reikia, — ištarė ji. 

— Dėkoju už viską, — pasakė Hansas Ulrichas. 

— Ar jums patiko? 

Jis linktelėjo. 

— Tuomet rytoj ateikite vėlei. 

Jis linktelėjo. Ji išėjo. 


Atsigręžk, labai tyliai liepė jis. 


4 Iš lentynos priemenėje paėmė knygų stirtą ir padalijo 
pusiau, tada dvi vienodas krūvas padėjo ant grindų, 
atsiklaupė greta ir ant jų uždėjo rankas. Septyni, aštuoni, 
devyni, jau pradėjo prakaituoti, pirmiausia drebėti ėmė jo 
kojų pirštų galai, paskui suvirpėjo rankos. Ištaręs vienuoli- 
ka, Hansas Ulrichas baigė. Iš įtampos šlapi pirštai prilipo 
prie Tomo Mano veido. Jis kaukštelėjo per knygos viršelį ir 
įsivaizdavo pečius, Tomo Mano pečius. 

Garsiai jam pareiškė: bibliotekininkas daugiau nebe- 
skaito. Rytoj ant savo knygų jis įsirengs penkiolika pato- 
gių atramų, o kartu numes ir savo akinius. Dabar tu pa- 
matysi, kaip bibliotekininkas dėl Jelenos mankštinasi. Tu, 
būdamas mano vietoje, neabejotinai darytum tą patį. Tik 
pagalvok apie... 

Galvodamas apie Tomą Maną, nieko neprisiminė, apie jį 
nieko. Bet apie Heimitą fon Dodererį. Rytoj pastarąjį uždės 
ant stirtos viršaus. 

Hansas Ulrichas pakilo ir nuėjo į vonią. Jie galėtų tapti 
pora. Visai normali pora. Ir su vaiku. 

Geriau be vaiko, nusprendė Hansas Ulrichas ir nusi- 
šluostė prakaitą. Vaikų jau turėjo ganėtinai. Liobą dar iš 
ankstesnių laikų, kai buvo vedęs gydytoją, tada Sofi Panko- 

ve ir dvimetę Edną; ji taip pat gyveno pas savo motiną. Jele- 
na turėjo būti tokio amžiaus kaip Lioba ir dvigubai vyresnė 
už Sofi. Hansas Ulrichas atvėrė savo spintą, pirštais perbėgo 
per kaklaraiščius ir nusilaužė nagą. Mažos baltos arplaišėlės 
lyg pjautuvėliai nukrito prie kojų, ir jis paliko jas gulėti. 
Nusikabino gražiausią savo kaklaryšį, raudoną. Vakarykštis 
penktadienis gerai prabėgo. Jis ją lietė. Šiandien sekmadie- 
nis. Hansas į plaučius įtraukė oro. 

Gal norite su manimi eiti pavalgyti? Visaip, pabrėždamas 
skirtingas sakinio dalis, bandė ištarti žodžius, o veido išraiš- 
ką stebėjo veidrodyje. Ar šiandien atrodė apkūnesnis, senes- 
nis, nerangesnis, silpnesnis? Jo veidas, mėsinis maltinis? 

Gal norite su manimi eiti pavalgyti? Ar jūs norite? Žo- 
džiai privalėjo turėti skambesį, bet ne reikšmę, turėjo būti 
muzika, pagunda. 

Iš tikrųjų ji buvo daili, stuburkaulis įgaubtas į vidų. Savo 
namelį būtų galėjęs įkurdinti šitoje dauboje. Sėdmenys, pa- 
lyginti su krūtine, maži, švelnus nedarnumas. Jis mėgo mo- 
teris, kurių viršutinė kūno dalis atrodydavo pernelyg siaura, 
palyginti šu krūtų dydžiu. Jos atrodydavo taip, lyg, būda- 
mos dar mergaitės, dėl jo skubėdavo tapti moterimis. Itin 
rūpestingai rišosi kaklaraištį, trumpesnis jo galas nepatiko ir 
iš naujo padarė mazgą. Jelenos plaukai buvo šviesūs, primi- 
nė išblyškusią žemuogę. Jis jos nepabučiavo. Ten šitai buvo 
neįprasta. Be to, iš jo burnos sklido knygų kvapas. 


Likus trims žingsniams iki durų, Hansas Ulrichas susto- 


jo. Senyvas vyras kliudė jo petį, pralenkė jį ir virpančiais 


36 


pirštais iš šiukšlinės išsitraukė dienraštį. Staiga išvydo save 
ano vyriškio akimis, keletą kartų pamindžikavo nuo vienos 
kojos ant kitos. Hansas žvelgė čia, į kairę, Ulricho akimis 
žiūrėjo ten, į dešinę. Aš esu toks kaip tu, tarė Hansas Ulri- 
chui. Nespoksok taip į mane. Esu toks kaip visuomet. Ne, 
tarė Ulrichas Hansui, tu esi gyva bėda. Hansas pasakė: bet 
dabar mes turime laikytis drauge. Ulrichas baimingai ir su 
Hanso atsakomybe kartu žengė vidun. Abudu tūkstančiais 
akių įsistebeilijo į viršų, į Jeleną scenoje. 

Ji pakeitė numerį ir ant scenos grindų sviedė tamsiai 
mėlyną aksomą, kad apsinuogintų, grožybės ant tamsios 
skaros. Judėjo lėtai, daug lėčiau nei kitos moterys, pamanė 
Hansas Ulrichas ir bandė negalvoti apie kitus vyrus, sėdin- 
čius šalia. Anie visad norėdavo to paties. Ir? Ar, kas niekados 
nesikeičia, turi būti ir gražiausia? Tai kas gražiausia? Savo 
skaitymo dieną su malonumu lovoje praleistų su viena mo- 
terimi. Kad buvo popietė, ji ir buvo gražiausia, ir tai, kad po 
visam bibliotekininkas dar galėjo skaityti. 

Hansas Ulrichas Kolbė užsimerkė. Čia šitai sau- leisdavo 
ne kiekvienas. Galbūt Jelena jį atpažins, iš virpuliuojančių 
vokų. Mergina šoko, tokia šviesi, kokia ir buvo, pritariant 
arabiškai muzikai. Mūvėjo pirštinę, tiktai kairę. Neįtikėti- 
nas jos odos baltumas pjovėsi su juoda pirštine, aulinukų ir 
diržo oda. Diržas tarsi žadėjo, kad dar kibs į darbą. 

— Leisk man būti tavo diržu. 

— Ramiai, — sudrausmino vyras, sėdintis šalia. 

Ji nusisegė diržą. Pertraukė jį tarp kojų, juodas dryžis 
taip švelniai ją padalijo, kad jis privalėjo mąstyti kitaip. Ji 

žvelgė į jį, tik į jį, kiek prasižiojusi. Bibliotekininkas susipai- 
niojo: ji, jis, akys, burna, apako, ištroško, sunyko. Kaži kaip 
šuniškai, dar spėjo pamanyti, ir uždaryk srėbtuvę - liežuvis 
iškris. Ji atsilošė taip, kad sukūrė iliuziją, — ji atsiverianti dar 
labiau. Nereikšminga paslaptis. Jis pažvelgė į jos vidų. 

Į žmones reikia žiūrėti tiktai galvos aukštyje, girdėjo 
sakant savo senelę. Bibliotekininkas staiga nusuko galvą, 
apsuko kūną, nusekė paskui savo galvą, išėjo lauk, paliko 
klubą dar muzikai nenutilus. 

Šviežias oras į veidą plūstelėjo taip smarkiai, kad, žengęs 
keletą žingsnių, privalėjo sustoti. Nosį ir akinius nusišluos- 
tė su ta pačia nosine. Tada atsigręžė ir pamanė: štai kelias, 
kuriuo aš ėjau, ir dar kartą suskaičiavo iki dešimties. Auto- 
mobiliai lėkė greičiau, sukdamos už kampo cypė padangos, 
nes buvo šeštadienis. Paskutinis traukinys į Hanoverį sto- 
vėjo trečiame Zoologijos sodo stoties perone. Turistai laižė 
ledus, triukšmavo ir buvo nepatenkinti. Jie vis kartojo „pas 
mus“, lyg tai būtų ne jų kraštas. Hansas Ulrichas lūkuriavo, 
dešinį šoną atrėmė į betoninį pasažo stulpą. Tiesiai į veidą 
tvieskė saulė ir buvo gera. 


Su devynioliktu autobusu kilo į Kudamą ir važiavo Halen- 
zės kryptimi. Kaštonų kiemo viešbutyje troško sėdėti lauke 
ir, gurkšnodamas kavą, prisigerti drąsos. 

— Ko pageidaurumėt? 

Rudenį jis itin dažnai atkakdavo į ssnamadišką šito vieš- 
bučio sodą. Iš paskutinių jėgų saulė tarsi voratinklio gijomis 
raizgė jam veidą, — tai Hansui Ulrichui šovė į galvą dabar, 
Halenzėje išlipus iš autobuso. 

— Paklausykit jūs, kaktusų augintojau, — kažkas prakalbo 
jam už nugaros, ir ant alkūnės Hansas pajuto svetimą ranką. 

— Iš kur tai ištraukėte? 

— Ką ištraukiau, profesoriau, - ranka atsidūrė Hansui ant 
peties ir keletą sykių paplekšnojo. — Audinio patikrinimas. 
Ten buvo jūsų pleiskanų, profesoriau, — atsakė liesas vyru- 
kas, kai Hansas Ulrichas grįžtelėjo jo pusėn ketindamas jau- 
name, bet raukšlėtame veide įžvelgti buvusio savo studento 
bruožus. Jis atpažindavo daugelį iš jų. Semestrą po semestro 
studentams skaitė savo kursą pabrėždamas: „Moksliniuo- 
se darbuose teisingos citatos.“ Šitaip arčiau susipažino su 
dviem ar trim studentėmis. 

— Viso labo, pone profesoriau, ir, beje, perduokit lin- 
kėjimų Elvyrai. 

Liesas vyras per sodą nužingsniavo į terasą ir pradingo už 
šalutinių viešbučio durų. Hansas Ulrichas niekaip negebėjo 
prisiminti jokios Elvyros. 

Atsirėmė į Kaštonų kiemo worą. VIEŠBUTIS IR RES- 
TORANAS UŽDARYTI. Sode prikritę lapų ir pamėkliškų 
medžių šakų. Tarp visų šitų liekanų augo visa, kas ir norėjo. 
Jį stebėjo balandis, nė nemirktelėdamas. Ir ką gi jis matė? 

Hansas Ulrichas sulaikė kvėpavimą, sunėręs pirštus su- 
kluso. Kažkoks dažytojas pravėrė viešbučio virtuvės langą. 
Grojo muzika, kurią Hansas gerai žinojo. Sohi muzika. Just 
the two of us. Jis stovėjo tylut tylutėliai, taip tyliai, lyg tą 
akimirką viskas jame būtų nuščiuvę. Šitaip tyliai, lyg būtų 


išmušusi lemiama valanda. 


3 Tiktai mes dviese (angl.). 

Paskui pėsčiomis sukorė ilgą kelią iš Halenzės per Kuda- 
mą Zoologijos sodo stoties kryptimi ir neišgėrė kavos. Aš- 
tuoni autobusai jį aplenkė, gatvė atrodė tokia sausa, jog net 
pamanė, kokia ji ištroškusi. 


Vienas kartas su Jelena, pasakė stovėdamas prie kasos. Jis 
bandė būti nepaliestas, nes kai mažiau liečiama — mažiau 
1r apgaunama. 


— Koks jis buvo iš tikrųjų? — jos paklausė ir Karlas. 

Karlas Sofi prilygsta dešimtojo dešimtmečio vy- 
rui, nes naujas gyvenimas prasidėjo atsiradus Karlui. Jei 
anksčiau būtų su juo susipažinusi, galgi ji būtų dar tru- 
putėlį ūgtelėjusi? 

— Koks jis buvo iš tikrųjų? — garsiai pakartojo ji klausi- 
mą, stovėdama prie bilietų automato Savinji aikštės greitojo 
miesto traukinio stotyje. Sofi dažnokai kalba pati su savimi 
ir, beje, tuomet, kai jai ko nors prireikia, griebia pirmą pasi- 
taikiusį ragelį, visai nesvarbu, ar kas nors atsiliepia. Prabėgo 
tie laikai, kai telefonų rageliai būdavo geriausi jos draugai. 

Koks gi jis buvo iš tikrųjų? Kuičiasi rankinėje ieškodama 
pinigų keturių važiavimų bilietui miesto transportu. Ji nori 
į Aleksandro aikštę, kaip anksčiau. Vis daugiau dalykų, ku- 
rių ji trokšta dabar, vadinasi „kaip anksčiau“. Sofi ieško pi- 
nigų ir atranda nuotrauką, kurią visai neseniai slapčia pasi- 
ėmė nuo rašomojo Abenšteino stalo. Pirštai skaito popierių, 
skaito aklai. Judėdami jie prisimena, tada atsimena ir Sofi. 

Švediškų ledų taurelė su obuolių putėsiais Amet ledai- 
nėje Griunau, priešais naktinį Rivjeros klubą, plastmasinis 
šaukštelis ilgas, ežeras ilgas, ir kadangi mėlynai apsirengusi 

moteris skuba anapus ledainės tvoros, jis Sofi, jai anuomet 
tebuvo aštuoneri, nesiklauso. Tėti? Ar eisime maudytis Miu- 
gelio ežere? Kitą ketvirtadienį balta jo nugara šaltame ežero 
vandenyje, ir Sofi šaukia: „Kalkių kibiras, kalkių kibiras!“ 
Arba Frydricho gatvės stotyje, siena, ketvirtadienis, tamsu, 
kažkas sako „Ašarų rūmai“, ir Sofi, tuomet jau devynerių, 
Vakaruose regi gatves, kur gyvena jis, šlapias nuo ašarų. 
Arba Pankovo paštas; čia ji, jau būdama trylikametė, kalbė- 
dama telefonu su Vakarų Berlynu užsako po dvi kasetes: Boi 
Džordžas, Džo Džeksonas ir Emi Lu Haris. Arba sykį jis iš 
palto kišenės traukia knygą su aplanku. „Vienos šildyklės 
istorija.“ Aš skiriu tau, Sofi, taria jis. O kartą padaro didelį 
šuolį, tuo tarpu gražuolė Sofi mama, avinti aukštakulnius, 
kaži kur įklimpsta tamsoje. 

Mano tėvas. Iš automato Sofi paima grąžą. Mano tėvas, 
jis buvo kolekcininkas ir neabejotinai gerai atrodė. Jis man 
atgabeno Vakarų hitus, labai rizikavo kirsdamas sieną, kad 
aš galėčiau klausytis ir Just He two of us. Turėjo bruožų, bū- 
dingų visai psichiškai sveikam žmogui, taip, jis buvo visai 
normalus egzempliorius, ir toks, beje, patiko moterims. Ir 
dar - jis turėjo ledo bruožų. Atlydys prasidėjo aną pavasarį, 
kai man sukako keturiolika. Anuomet, kai Just the two of us 
geriausių dainų sąraše užėmė pirmą vietą. 

Traukinys, važiuojantis link Aleksandro aikštės, atidun- 
da, ir Sofi susijaudina, tarsi lipdama į kosminį laivą. 

4 Prašyčiau kartą Jeleną, stovėdamas prie kasos pasakė 


Hansas Ulrichas Kolbė. Skiausčiu delnu išsiblizgino 
viršutinius dantis. Šito jis dar niekados nebuvo daręs. 
Antras vyriškis, prancūzas, apsivilkęs mėlynus languotus 
marškinius, laukė kaip tik greta Hanso Ulricho. Jie nužvelgė 
vienas kitą. Nepaisydamas pirmų vasariškai kaitrių dienų, 
svetimšalis dėvėjo išsipūtusią vėjo nepraleidžiančią striu- 
kę ir ryšėjo baltą šaliką. Jo kojinės buvo vaikiškai žydros, o 
batai — zomšiniai. Keisdamas pinigus prancūzas iš kišenės 
išmetė savo pasą, raudoną. Kolma, 1935. Hansas pirmam 
savo refleksui nepasidavė. Taigi vyriškis pasilenkė, vargais 
negalais, sunkiau nei Hansas Ulrichas, Rerikas, 1929, tą 
būtų padaręs. Prancūzo plaukai buvo žili, apšarmoję buvo 
plaukai, taip, žilė. Nieko nekeitė ir beisbolo kepuraitė, prie- 
šingai. Ji tik viską blogino. Prancūzas ką tik buvo užsisakęs 
Jeleną. Ir ko gi ji su tokiu pakriošusiu vaikinu norėtų? Han- 
sas pakėlė ranką, tartum galėtų kažką sutrukdyti, sulėtino 
judesius, sumišęs, ir perbraukė sau per plaukus. Dabar jam 
galvoje sukosi Jelenos dubuo. Hansas Ulrichas turėjo laukti. 


Ji šypsojosi taip, kaip šypsomasi žiūrint į nevykusią paso 
fotografiją, kai šią išspjauna automatas. 

— Ar šiandien popiet čia jau buvote? O gal praeitą savaitę? 

Hansas Ulrichas apsidairė solo kabinoje. Kodėl jai rei- 
kia būtent šito? Jam nepavyko pajudinti rankos, kuri turėjo 
būti ištvirkusi kaip visa ši aplinka. Tą akimirką jam atrodė, 
tartum jis būtų klykęs tarp pernelyg plonų sienų. 

— Ne kiekvienas turi tėvus su pieno ūkiu, — pasakė Jelena. 

Jis pažvelgė į ją. Hanso žvilgsnis atsitrenkė jai į akis, ne- 
bylią sieną. Aš, vienišas, mąstė jis, ir kuilys, ir senas kelmas. 
Senas vienišas kuilio luitas. 

— Jūs tikriausiai kairiarankis, — tarė Jelena, kai jis staiga 
per virbus griebė ją. Hanso akiniai aprasojo. 

— Jūs gi nieko nematote, — nustebo ji ir nuėmė baisius 
jo rėmelius, kurie dar buvo apynaujai. Hansas Ulrichas 
prisiminė antrąją žmoną. Jos padedamas jis tuos akinius 
ir išsirinko. 

— Juk tikras jūsų vardas ne Jelena? 

— O koks jūsų? 

— Ne, jūsų vardas ne toks? — klausdamas įdėmiai žiūrėjo 
į ją. Ar ji iš tiesų buvo nenumatoma istorija? 

Hansą Ulrichą ji patenkino greičiau, nei jis būtų norėjęs. 
Nes ji buvo vikri, įgudusi. Ji vėlei ant pečių užsimetė rankš- 
luostį ir nusisuko. Prie sienos nestovėjo joks praustuvas. Ro- 
manuose tokios įstaigėlės visad turėdavo prausyklę ir, be to, 
maždaug panašioje vietoje. 

— Privalau eiti, — ištardama galva parodė į sieną, kuri ne- 
turėjo praustuvo, pakėlė dešinę, smiliumi ir nykščiu patry- 
nė nematomą pinigą. 

— Dėl to. | 

Turėjo nediduką trikampį veidą, kokį visados mėgsta vai- 


kai, nes mano, kad ateis kas nors, panėšintis į juos, ir juok- 

damasis naktį lauk išvys baimę. Tarp priekinių dantų buvo 
mažutė švarplė. Jos šypsena atstojo užtvarą. Jam ji per daug 
graži. Hansas Ulrichas susisiautė švarko skvernus, uždeng- 
damas kelnių prakirpą. Mergina tą minutę, kai jis tvarkėsi, 
nežiūrėjo. O dabar tai darė ji. Dabar jos žvilgsnis susidūrė 
su jo mintimis. Jelena jam ištiesė popierinį rankšluostį. 

— Kad nusivalytumėt makiažą, — pasakė ji nė nešyptelė- 
dama. Tiesą pasakius, be kompleksų, nesivaržydama. 

Šį šeštadienį bibliotekoje paspaudė ir antspaudas volio- 
josi Hanso Ulricho rašomojo stalo stalčiuje. Rankoje laikė 
popierinį rankšluostį ir mintyse dėliojo: paspaudė, antspau- 
das, arbatos maišelis, Ceilono ir dedešvos, 1979-ųjų, 1980- 
ųjų ir 1981-ųjų adresų knygos, mėtinis šokoladas, chrono- 
metras, plastmasinė Sofi avis talismanas, senas vimpelas su 
užrašu Traktorius Rerikas, o dar kažkur tarp viso šito turėjo 
būti ir daiktas, kurio jam niekuomet neprireikė. 

— Jūs negalit šičia stovėti, — tarė Jelena. 

Jis įsigrūdo popierinį rankšluostį, sugniaužė kumštį ir 
išsipūtė kelnių kišenė. Šitai dar tikrai turėjo būti kaži kur 
čia, niekuomet iki šiolei nenaudotas. Daiktas. Jo American 
express kreditinė kortelė. Kaip tik dabar Hansas galvojo apie 
tai. Bet garsiai pasakė kažin ką kita. 

— Jūsų žvilgsnis susitiko su mano mintimis. 

Iš tikrųjų šitas sakinys buvo neteisingas. Jis turėjo paren- 
gęs visai kitą. 

— Jūs norėtumėt? 

— Ar dabar? Eiti pavalgyti dabar? Čia tai jau patirsi vis- 
ko, — gal kiek nustebo ji, papešiojo savo plaukus, kol šie 
pasišiaušė, ir išėjo. 


Žengė net neatsigręžusi. 

Jis išėjo į gatvę. Prie keptų dešrelių su kariu kiosko spie- 
tėsi visa mokinių klasė. Popierinį rankšluostį Hansas Ul- 
richas įmetė į šiukšlinę ant kėpsančių vienkartinių lėkščių 
ir maisto likučių. 

— Na, tai ir jūs užkibote? — pasigirdo balsas visai prie pat 
jo ausies. Išstypęs spuoguotas jaunuolis stumtelėjo Hansą 
Ulrichą. Vaikinas atsiprašė Badeno dialektu, ir dvi jo ben- 
draklasės sukikeno. 

— Ar ji lenkė? — dar kartą paklausė tas pats balsas, o tuo 
laiku kioskelio savininkas, vos vilkdamas kojas, pro Hansą 
tempė dvi alaus dėžes ir skausmingai susiraukė prieš pasi- 
sveikindamas. Bibliotekininkas taip pat pasilabino. 

— Ar ji lenkė? 

— Kokia lenkė? — perklausė Hansas Ulrichas prieš atsi- 
gręždamas. Balsą pažino. Mat ir šitas čia sukiojosi, o kodėl 
gi ne, juk Zologijos sodo geležinkelio stotis ir Halenzė buvo 
panašios, niūrios, nejaukios teritorijos; jos traukė vienišius. 

— Ji visus varo iš proto, profesoriau, — pareiškė jaunas 
vyras raukšlėtu veidu. 

— Kokia lenkė, pone? — Hansas Ulrichas klausimą ištarė 
tokiu rimtu balsu, kad anas net prajuko. 

— Nagi anoji, šviesi raudonplaukė, su tais klubais, su to- 
mis kojomis, su šituo, šituo... 

— Kas? — griežtai perklausė Hansas. 

— Na, ta su tuo ir anuo, ir su tuo visiškai, visiškai statme- 
nu šypsniu, — akiplėšiškas balsas už jo nugaros pažėrė viso- 
kių detalių. Iramdomas juokas lyg tylus būgno tratėjimas 
slypėjo kiekviename ištartame žodyje. 

— Arji ir vėl šitaip ir anaip, ar šitaip, o gal šitaip? Būtent 
tokią ją aš pažįstu, ji... 

Hansas Ulrichas klausydamasis paprasčiausiai visas tas 
nešvankybes leido pro ausis. Jis pats regėjo, kokie raudoni 
jos plaukai. Jis tuos plaukus lietė, tarp jo pirštų jų skonis 
priminė žemuoges. Hansas norėjo pereiti garvę ir kluptelėjo. 

— Manau, kad ji tikrai nefrigidiška, kai kurios iš jų tokios 
esti slapčia. Šitoji ne. Ši tikrai ne, bet kas gali žinoti, gal jūs 
ją pažinote kitokią nei aš, - vyro balsas pritilo ir sakinio galą 
dar labiau suvulgarino. 

— Šitoji priklauso Dralės arklidėms, jau beveik trisdešim- 
tmetė, taaaiip, greit ir karjera baigsis, senė iš Dortmundo, 
tai ir Dralės jūs nežinote? Savaime suprantama, nežinote, 
juk jis nėra poetas. 

Hansas Ulrichas, druskos stulpas, aprašytas Biblijoje, 
spoksojo į zebro dryžius po savo kojomis. Ar tarp šitų švie- 
sių dryžių tikrai juodavo asfaltas? Ar tai buvo vanduo, toks 
gilus lyg tamsa? 

— Dralė Dortmunde turi barą kaip tik virš baldų par- 
duotuvės, kuri priklauso jo broliui, Vestenbelvėgas. Anuo- 
met ji dar vadinosi Liz. Dabar pasivadino Jelena ir sakosi 
esanti šokėja. 

Hansui atrodė, kad balsas į jį įsikirto. Jis puolė pirmyn ir 
suklupo ant zebro dryžių. Keliskart stryktelėjo. Balti dryžiai 
kyšojo tarsi kliūtys. Vis šiek tiek šoktelėdavo atsiradus bal- 
tai spalvai. Baiminosi kiekvieno naujo šuolio. Niekas kitas, 
panašus į jį, neprieštaravo jokiems strakaliojimams. Taigi jis 
tiesiog sustojo, ranką kilstelėjo ir ištiesė į priekį, lygiagrečiai 
su gatve. Įsisiūbavo ir rengėsi tikram šuoliui, prilygstančiam 
pusei apsisukimo. Iš tiesų to nepakako, kad taptų smagiu 
antausiu, ir jo ištempta ranka kaukštelėjo vyriškiui, beje, 
sudavė tik per petį. 

— Mes dar tikrai susitiksime, — pažadėjo Hansas Ulri- 
chas. — Sakykite, kur jūs iš tiesų gyvenate? — Neklusni plau- 
kų sruoga šauniai užkrito ant kaktos. Siaubingai gaila, kad 
Jelena negali jo dabar pamaryti. 

— Ar privalau tai suprasti kaip grasinimą? — klausdamas 
jaunas vyras gerokai prasižiojo, — jo šypsenai trūko net trijų 
dantų. 

— Taip, — atsakė Hansas Ulrichas. 


Jis stovėjo ir augo. 


o Aleksandro aikštėje Sofi išlipa ir mažai ką beatpažįsta. 
Senais laikais gana dažnai čia būdavo su tėvu, eidavo 
į televizijos bokštą ir pieno barą, ten nuolat įsikurdavo prie 
lango. Visuomet ketvirtadieniais. „Mūsų stalas“, taip vadin- 
davo stalą. Ledai turėdavo plastmasinės taurelės prieskonį. 

Jau gyvendama Vakaruose taip ir nepriprato prie ledų, 
neturinčių ano skonio. Teisybę pasakius, ji veikiai įprato 
prie šio gardėsio be šalčio. 

Greitųjų traukinių tarpstotėje Sofi perka didoką slyvų 
tūtą iš Černovcų. Galų gale ir Černovcai toks pat miestas 
kaip kiti; jį pasiekti galima per dieną kitą, ten prinokusios 
slyvos irgi mėlynos. Sofi valgo žingsniuodama, kauliukus 
spjaudo tiesiai į tūtą. Jie kimba prie kitų vaisių. Vienoje iš- 
parduotuvėje greta statybų aikštelės aptinka knygą, kurios 
viršelyje jos vardas parašytas klaidingai. Sofijos pasaulis. 

Ji čiumpa kitą knygą, gulinčią šalia, nes pastarosios virše- 
lis daug spalvingesnis. Tatuiruotė. „Tatuiruotė, skaito tekstą 
knygos aplanke, dažniausiai pasirenkama kaip pralaimėji- 
mo ar pergalės ženklas, kaip džiaugsmo ar sielvarto simbo- 
lis. Be to, tatuiruotė tarsi pradeda naują gyvenimo etapą, 
kai mergelė tampa moterimi arba kai įprasta vaga bėgančios 

dienos virsta netikėtu nuotykiu. Ši kūno puošmena — sa- 
votiškas įšventinimas.“ Sofi knygą deda į vietą, nes ši jai 
pernelyg stora, kaip ir visos knygos, ir, be to, per brangi. Ir 
apskritai ji niekad nemėgo skaityti, o tai tėvui uždavė širdį. 
Kodėl tu, Sofi, visiškai nepasikeitei? Tūtoje dar mėlynuoja 
trys slyvos, ir ji kuriam laikui atideda atsakymą, noriai dai- 
rosi po Aleksandro aikštę. Taigi ji iki šiolei tebėra Maskvos 
plotelis Berlyne. Kažkaip lyg ir tėvynė, bet jos ji dabar nebe- 
gali pakęsti. Moterys avi prastais batais, o jų galvos skleidžia 
blogą aromatą. Ir kodėl gi tu, Sofi, visai nepasikeitei? Kodėl 
tavo, šokėjos, plaukai vis dar laibučiai ir susukti į kuškį, tarsi 
svogūnas, tavo šlaunys lig tolei tokios išsuktos, tartum jie 
tave būtų pakišę po krosnimi ir sulaužę klubus? Kodėl gi tu 
neūgtelėjai nė per sprindį nuo tos dienos, kai suėjo keturio- 
lika? Nejau susitaikei su tuo, kad esi tik šimto penkiasdešimt 
aštuonių centimetrų, beje, nors ir valstybės pripažįstama? Ir 
kodėl kadaise nustojai klausinėti „kodėl“? Kada gi iš tiesų 
taip nutiko? Sofi žvilgteli į laikrodį, stovintį aikštės viduryje 
ir rodantį Berlyno laiką. Jis rodo laiką ir dar tai, kad toliau 
bėga visa, kas taip pat normalu ir įprasta. 

Ak, tas gimdytojas iš anapus. Kartą jis Sofi pasirodė kaip 
patikimas, saugus ir apžvelgiamas kelias, kuriuo ji ir nak- 
timis, ir dienomis, ir sapnuose nuo vieno ketvirtadienio 
iki kito galėtų sau žingsniuoti. Bet tuomet užėjo atlydys 
ir pavertė kelią upe. Siautulinga srove, kokia jis buvo visą- 
laik? Vanduo jį nunešė. Vis dėlto, ranką ant širdies padėjus, 
jis visad buvo geras tėvas, geras tol, kol pamiršo toks esąs. 
Ar meilė žmogų paverčia asocialiu? Meilė užmaršina seną 
meilę? Tai kodėl ji ateina? Rytoj Sofi dalyvauja peržiūro- 

je - šoka Vakarų teatre, ir jei viskas klosis gerai, per tris 
mėnesius užsikals tiek pinigų, kiek paprastai uždirba per 
ištisus metus. Dar kartą mesteli akį į laikrodį. Rytoj peržiū- 
ra, bet ji vis dėlto jau šičia. Taigi ta proga gali paklausinėti 
apie „tėvą gimdytoją , apie tai, kur ji, šiaip ar taip, ir, tiesą 
pasakius, apskritai... 

Tik Florijono pensiono dušo prausiama Sofi suvokia, 
kaip baisingai išvargo. 


Sekmadienis, šešta valanda vakaro. Hansas Ulrichas 

Kolbė buvo pavyzdingai punktualus, buvo ištikimas. 
Prieš atsimerkdamas rytą, jis dar ilgokai klausėsi savo buto 
tylos. Ar ši tyluma tebėra tokia kaip anksčiau? Anksčiau? 
Kadaise jis liaudavosi iškart, kai tiktai susigėsdavo. Ar dabar 
Hansas daugiau nebesiliauja? Ar jis jau nebejaučia gėdos? 

Nusviedė antklodę ir įsistebeilijo į tamprią paklodę, 
glėbiančią čiužinio kampus. Šiandien paklaustų Jelenos. 
Geriau dabar nei kada nors vėliau, nes pačiu artimiausiu 
laiku jis taptų normaliu pirkėju. Tuomet jau daugiau nie- 
ko neįmanoma neliktų. Šiandien tikrai paklaustų Jelenos. 
Jei tik šioji eitų su juo pavalgyti, tuomet nueitų ir toliau. 
Jelena kitokia, nei būdavo moterys. Dažniausiai paskui jas 
nutįsta juokingi nemalonumai. Bet tik ne įkandin Jelenos. 
Spėriai sumetė visą savo turtą, mėnesines pajamas, tetos 
Elzės palikimą, jos namą Osnabriuke ir jo nuomos įplau- 
kas. Viso to gero galėtų pakakti penkiems, o gal ir šešiems 
mėnesiams. Ligi rugsėjo? Arba ji tada išeis, arba įvyks ti- 
kras stebuklas, ir ji pasiliks. 

Susigrūdęs rankas į kišenes, ponios Marockės paklausė, 
kiek jam atsieitų Jeleną užsakyti visai vakarinei pamainai. 
Ponia Marockė papurtė galvą. Ji taip pat raudonplaukė, pa- 
matė jis dabar. 

Hansas Ulrichas pasiūlė kainą, paskui sumą padvigubino. 

Moteris nusijuokė ir čiupo jam už rankos. 

— Jūs — kvailys, — pareiškė ji. 

Jis net tokio žodžio iš jos nelaukė. 

— Melas. Mano pavardė Kolbė, - tarė jis, iš kišenių iš- 
sitraukė rankas, dėl juoko sugniaužė kumščius ir kuokte- 
lėjusį Kolbę privertė nusilenkti. Kišenėje neturėjo nė su- 
dilusio pfenigo! 

— Mirtis visiškai beprasmė, o liekanos bergždžios, -— su- 
murmėjo vyras. Namie ant šaldytuvo gulėjo jo piniginė 
su trisdešimt „doičmarkių“. Jo ištikimybė ir punktualu- 
mas Jelenai neturėjo jokios vertės, jei jis neatsiskaitė, kad 
visa tai įrodytų. To dar nebuvo. Visiška naujovė. Visą jo 
bibliotekininkystės gyvenimą būdavo mokama už tai, kad 
būtų punktualus ir atsidavęs. 

— Ko jūs šitaip išbalote? 

— Laukite čia, — griežtai pasakė Hansas Ulrichas po- 
niai Marockei. 

Ji linktelėjo. Geraširdė moteriškė. Taip sakydamas jis te- 
galėjo mažiau apsijuokti. 


Prieš puldamas ieškoti kreditinės kortelės, Hansas atlapojo 
kabineto langą. Sausas oras, kaktusai lėkštelėse, suskretu- 
si kavavirė, rašomasis stalas, ilgas ir galutinis, tarsi karstas. 
Kiekvienąsyk taip jam dingojosi. Taigi kabinetą nustebino 
vieną sekmadienį. Dešrigalį primenančią vieno kaktuso 
ataugą nugnybo nuo liaunos vaiskios žalumos. Ji net ne- 
suleido geluonies, nes jis kaktusą buvo sutramdęs. Hansas 
Ulrichas pažvelgė į kiemą, o paskui akis užkliuvo už lango 

priešais. Tenai savo vargelį kone visą laiką iki penktadienio 
trijų vargo jaunutė bibliotekininkė ir dar jaunesnė laisvoji 
klausytoja; abidvi kasdien savo šviesius, citrinos geltonumo 
plaukus išdraikydavo ant dėmėtų knygų lapų. Jaunutės mo- 
terys ir senos knygos, citrina ir dulkės — toks derinys atro- 
dė pikantiškai. Ir kai sutemo, o kolegės priešais jau senokai 
buvo išėjusios namo, Hansas vis dar rymojo prie lango visiš- 
koje tamsoje ir regėjo jos plaukus, drykstančius lyg du keliai 
lango rėmais per namo sieną tolyn. Jų galiukai glostė pikt- 
žoles, vešinčias tarp boluojančių parkavimo juostų kieme. 
Nejaugi žmonės mąsto apie viską: apie vaikystę ir banko 
sąskaitą, meilę ir istorijas, regėtas kine, apie valgį, keliones, 
ištikimybę ir kartais mirtį, bet ar niekados negalvojo apie 
tai, kaipgi iš tiesų atrodo žvilgsnis pro kabineto langą aštuo- 
nias valandas ir penkias dienas per savaitę, po kurio laiko 
gyvenimas gali atrodyti tartum maisto likučiai įskilusioje 
lėkštėje? Hansas Ulrichas peiliu laiškams atplėšti dabar do- 
rojo vieną voką. Tą akimirką sau neatrodė nepavojingas, jis 
dirbo ir kirą darbą — bandė atsainiai apklausti Jeleną. 

— Ar jūs pažįstate Arno Šmitą? — Hansas Ulrichas tyliai 
prajuko ir rėžė peiliu. 

— Ar jūs pažįstate Arno Šmitą? 

— Galėtų būti, — ji galėtų atsakyti ir mąsliai pakartoti 
Šmito pavardę. 

Hansas Ulrichas šlakeliu vandens pagirdė savo kaktusus, 
palinkėjo sveikatos ir didžiausius storulius nustūmė į saulės 
išdegintą dėmę, išdrykusią ant palangės. Jau iš seno dėmė 
apsigyveno akmenyje. Beje, ji šičia tūnodavo ir naktimis. 
Rytoj geroji saulužė atkeliaus į šią vietelę ir nutvieks bjau- 
riąją bibliotekininko princesę. 

Peilį laiškams atplėšti sviedė ant rašomojo stalo. 

— Eikite kartu su manim, — energingai pasakė jis. — Aš 
jums kai ką parodysiu. 

Ir Jelena jį nusekė koridoriumi. Ji ėjo įkandin bent tol, 
kol iš tikrųjų jos šičia nebuvo. Jis įsivaizdavo už nugaros 
girdįs aidinčius jos žingsnius, į linoleumą atsimušantį garsą, 
tarp uždarų matinio stiklo durų. Ir ką gi ten privalėtų Jele- 
nai parodyti, kad jai nebūtų nuobodu? 

Koridoriumi žingsniavo pro negyvas drabužių kabyklas, 
pamažu tolo gelsvu nutryptu linoleumu. Hansas Ulrichas 
lipo laiptais, pasirinko ne liftą, įėjo į skaityklą, kurioje nė 
gyvos dvasios, ir nubindzeno palei dalykinio katalogo sie- 
ną. Knygų išdavimo langinės nuleistos. Staiga sukamojoje 
spintoje kažkas trakštelėjo, ir jam pasivaideno, kad antroje 
lentynoje paliktos knygos sudejavo. 

Kokio vyro tokia moteris kaip Jelena galėjo trokšti. Han- 
sas Ulrichas avarinį apšvietimą paliko degantį, kaire paglos- 
tė kartotekos dėželes, lyg ketindamas nukirsti korų galvas, 
ir įžiebė stalinę lempą. Tokį vyrą, kokį mato knygoje, tiks- 
liau knygose, kurios seniau lipo iš kišenių prijuosčių, tokias 
segėdavo tarnaitės, namų darbininkės? Žalią stalinę lempą 
Hansas išjungė ir įjungė, išjungė ir įjungė. Kairės pirštais 
žaidė prietaisu mikrofilmams skaityti. 

— Taaaiip, ir kaipgi mes susipažinome? — garsiai paklau- 
sė bibliotekos skaityklos. Hansas troško Jeleną kaip kontra- 
bandą parsigabenti į savo gyvenimą, kol dar aplinkui niekas 
nesisukiojo. Susipažinome kaip romane, Jelena jį pralenkė. 
Odinė moters striukė sušiugždėjo, kai į jį įsikibo. Hansas 
Ulrichas leido išdygti pasienyje keletui savo kolegų šešėlių. 
Neturėjo nė vieno draugo. Kaip romane, išgirdo savo balsą. 

Užsidegant ir užgęstant stalinei lempai, įsivaizdavo, kaip 
jiedu, Hansas Ulrichas ir Jelena, smaginasi. 

Pirma scena. Jelena ir jis šypsosi lyg šunys, kurie ką tiktai 
lėkė. Antra scena. Taip buvo, jiedu vis dar šypsojosi. Ire- 
čia, ketvirta, penkta. Manęs paprašė padaryti jos nuotrauką. 
"Tuomet aš žinojau, kad ji keliauja viena. Kadangi aš irgi ke- 
liavau vienas, tame rožyne pirmo sutikto praeivio paprašiau 
nufotografuoti mus abu. Atstumą pažymėjau koja nubrėžęs 
žvyre kryžių, o paskui atsistojau šalia jos. Taip, aš užkabi- 
nau, jis leido Jelenai šitaip pasakyti. Dar kartą. Ak taip, gana 
greitai ir tvirtai aš jį pakabinau, džiaugsmingiau tarė Jele- 
na, ir Hansas Ulrichas kalbėjo į jos sakinį. Aštunta scena. 
Visiškas atsitiktinumas nulėmė tolesnį mano gyvenimą, be 
mano žinios nusprendė pakeisti į pensiją išleidžiamo žmo- 
gaus likimą. Jau keletą metų tas atsitiktinumas su manimi 
mirė iš nuobodulio. Aną pirmą vakarą bažnyčios varpinės 
laikrodis neįprastai garsiai mušė valandas. Mes vienas kitam 
linktelėjome septynis kartus su kiekvienu laikrodžio dūžiu. 
Pauzė. Hansas skubiai tęsė savo epilogą; ji, vizitinę mano 
kortelę įsikišusi į užpakalinę kišenę, skubiai dingo. Sumišęs 
žvelgiau į jos švytruojančius raudonų sportinių batelių pa- 
dus. Taip, aš atsisėdau ant vieno iš sunkių baltų suolų, kurie 
riogsojo priešais fontanėlį, fontanas-tu-juk-žinai, skliauti- 
nėje buksmedžių palapinėje. Taip, tu atsisėdai, pasakė Je- 
lena. Aš atsilošiau, tęsė Hansas. Šakos smigo į nugarą. Su 
malonumu būčiau sulaižęs ledų, bet šičia nebuvo paplūdi- 
mio, niekas nežirgčiojo su ledų prikimšra šaldykle. Garsiau 
čiulbėjo paukščiai. Jie mėgavosi vakaru. 

Hansas Ulrichas po staline lempa pakišo rankinį laikro- 
dį. Rodė dešimt minučių po dešimtos. Sekmadieniais nuo 
universiteto link zoologijos sodo važiuodavo kas dvidešimt 
minučių. Jis dar privalėjo pasiimti kreditinę kortelę. 

Eidamas į metro jis būtinai turėtų pasimankštinti: prie- 
Jelenos-priartėti. Staiga susivokė bėgąs. Jis geidė kito lytėji- 
mo, liguistai troško paliesti dar kartą, aistringai, dar kartą. 
Bet Jelena jį stūmė atgal, keturpėsčia, ropom. 

Pirmyn! Ant užpakalinių stok, tarnauk! 

— Dar niekados neturėjau kekšės, — sušnibždėjo Hansas 
Ulrichas, vis dar palinkęs virš mikrofilmų aparato. Šis rodė 
naujausią Tomo Mano knygos leidimą. 


— ... ir antra, — jis apsižvalgė ir tęsė, — aš nesu skurdžius. 
Tą sekmadienio naktį jau buvo pusvalandis po vi- 
durnakčio. Gegužė ir Šėneberge, ir Šarlorenburge, ir Pan- 
kove. Frydenau miegojo. Hansas Ulrichas stypsojo priešais 
Jeleną ir nežinojo, ką jai padaryti iš tokio savo geismo. Jis 
jau ketino atkišti kreditinę kortelę, leidimą kirsti sieną, 
kad tik galėtų patekti kitapus grotų. Ten stovėjo Jelena, 
viena, bet pernelyg išvargusi, kad šitai pamatytų. Ji netgi 
jo įdėmiai nesiklausė. 
— ... ir, be to, — jis nekantravo apgaubtas vilties, pipirmė- 
čių ir tabako rūko. Grėsmė iškilo pirmiausia pradingri vilčiai. 
Šiandien jis buvo paskutinis klientas. Jelena apsivilko 
savo juodą kimono ir labai lėtai susijuosė diržu, kurio maz- 
gas pakibo ties pilvu. Ji pažvelgė į jo batus, rankas, burną, 
plaukus. Ji žengė. 
— Apsisuk, — pasakė Hansas Ulrichas tylutėliai. 
Ji žiūrėjo jam virš pečių. 
— Po ketvirčio valandos aš čia baigsiu, — pratarė ji. 
— Aš lauksiu, - tarė jis. 


Žinoma, jis nelaikė jos rankos tuomet, kai jie kartu skubėjo 
gatve ir negalėjo rasti laisvo taksi. 

— Ką jūs veikėte anksčiau? 

— Visiškai neįprasta, ką aš čia darau, — kalbėjo ji. — Nie- 
kad neinu su klientais. 

Hansas Ulrichas nepatikėjo ir paklausė: 

— Tai kodėl su manimi? 

— Nes jūs atrodote nepavojingas. 

Ji buvo įpratusi meluoti. 

Taksi, staiga sustojęs prie jų, apraškė šviesias jos kojines. 

— El borriguito, Kanto garvė, — per daug garsiai šūkte- 
lėjo Hansas. 

Abudu klestelėjo ant užpakalinės automobilio sėdynės. 
Juos skyrė nemažas tarpas, atrodė, kad dar turėtų įlipti tre- 
čias keleivis, kurį jiedu gerai pažinojo. Plonu pieštuku per- 
sibraukė lūpas — paryškino jų kontūrą. Paskui keletu lašų 
pakvėpino paausius, iškirptę, pakinklius. O kai iš rankinės 
išsitraukė šukas, taksi vairuotojas pasakė, kad savo žmonai 
šito neleidžiąs. 

— Ko? 

— ... šukuotis... automobilyje! — Iš pasipiktinimo pa- 
leido keletą riebių žodelių. Tą akimirką jo ir Jelenos akys 
susigrūmė veidrodėlyje. Vargais negalais jis atitraukė akis 
nuo jos šypsenos. 


Ji šukavo plaukus. 


Aną gegužės vakarą, kai dangus mėlynavo per visą naktį, 
Hansas Ulrichas su malonumu būtų greta sėdėjęs kur nors 
kitur. Veikiau paprastame Paryžiaus restoranėlyje ar prie 
Romos geležinkelio stoties, viduj languotos popierinės stal- 
tiesės ir žaidimų automatai, o priešais duris vienišas namo 

šešėlis. Kur nors, kur naktimis didmiestis virsta provincija. 
Šičia, borriguito, jiedu sėdėjo per arti kitų porų. Daugelis iš 
jų atrodė tarsi ką tik išsmukę iš šilto meilės guolio, kad dar 
kartelį galėtų suvalgyti paelją“. Iš butelių kaklelių stiebėsi 
rožės, kaskart vis kitas tamsiaakis pardavėjas atkakliai pasi- 
lenkdavo virš stalo išgirdęs tvirtą „ne“. Visi jie buvo mažesni 
nei puokštės, kurias siūlė, ir šypsotis jiems sekėsi daug len- 
gviau nei eiti pirmyn. 

— Jauni žmonės, — visiems svečiams aiškino padavėjas, 
griebdamas vyrukus už pečių. 

Jelena šaukštu gaudė ryžius ir valgė. Net ir valgydama 
mūvėjo pirštines, bet šįkart abi. Šitai mažiau krito į akis. 
Jos buvo trumputės. Anksčiau žiemą tramvajų kondukto- 
rės mūvėdavo tokias pirštines, megztas, ir rinkdavo pini- 
gus pardavinėdamos bilietus. Odinį Jelenos pirštinių viršų 
pjovė užtrauktukai. Kol mergina tylėdama šaukštu žvejojo 
smulkesnius žuvies gabalėlius, Hansas Ulrichas ieškojo il- 
gesnio siūlo pokalbiui. 

— Peep-show, -— tarė jis, - yra angliškos mugės malonumas, 
pramoga, savotiškas kaleidoskopas smalsuoliams; jį maitina 
peniais, kad tas prietaisas parodytų aibę paveikslų ir scenų, 
bet viskas bėga labai spėriai. Kai pinigėlis praryjamas, paro- 
doma scenelė, tada akelė užsimerkia ir vaizdelis dingsta. 

Jelena nieko neatsakė. 

Ji tik krutino lūpas ir darbavosi burna — kramtė maistą. 
Dėl specialių prizų dar nebuvo išsiderėta. 

— Kodėl jūs ėjote su manimi? 


Ispaniškas patiekalas iš ryžių su įvairia mėsa ar žuvimi, jūros gėrybėmis ar 
vėžiais, daržovėmis ir prieskoniais. 

Ji ilgai ir įdėmiai žvelgė į vyrą. Paskui vėl ėmė uoliai 
kramtyti. 

— Aš galiu pasakyti kodėl, — tęsė Hansas. Kalbėjo ir kal- 
bėjo, šypsojosi tardamas kiekvieną sakinį, šypsojosi ir tylė- 
damas, lyg būtų visiškai pamiršęs savo veidą. Bet žodžiai, 
kuriuos jis bėrė it žirnius, staiga apsimetė, tarsi jie jo nepa- 
žinotų. Iš lėto išgirdo prie gretimų stalelių šurmuliuojantį 
triukšmą lyg lėkščių skimbčiojimą, atsklindantį iš atvirų 
gretimo namo langų. Hansas Ulrichas pakeitė temą, nes at- 
rodė, kad Jelena visai nesidomėjo, dėl ko čion atėjo su juo. 

Po skyrybų jis gyvenąs vienoje mansardoje, pasako- 
jo Hansas Ulrichas, šalia Frydos Om pastogės; ta moteris 
esanti jo nuomotoja. Ir, reikia pripažinti, jie gerai vienas 
kitą suprantą ir sutarią. Pro savo mansardos langą gyvenimą 
matąs iš paukščio perspektyvos ir suvokiąs, kad žmogaus 
stūmimasis pirmyn priklausąs nuo jo kūno svorio pasislin- 
kimo į tikslą. 

Jelena nusižiovavo ir parodė rožinį liežuvį. 

— Nepakenčiu tokių žmonių, kurie nuolatos šypsosi kal- 
bėdami, — pasakė ji. — Man jie primena kiškius, tokius pat 
nepiktus ir kvailus. 

Dabar Hansas Ulrichas kontroliavo kiekvieną ištartą 
žodį ir sakinį. 

Valgymo pabaigoje du klausimai pleveno neatsakyti. 

— Ar aš jums atrodau iš tiesų nepiktas? 

Jelena kėdėje atsilošė kiek galėdama. Jos veidas dingo iš 
šviesos ruožo ir paskendo šešėlyje. 

— Ne, - atsakė ji kiek priešiškai, bet vis dėlto viliojamai. 

— Ar tikrai norite žinoti, kas aš esu? —- klausdamas Hansas 
tvirtai įsikibo į savo stiklą. 

— Šiandien daugiau ne, — atsakė ji ir mažą išvargusią gal- 
vą padėjo į delną kaip į kokią lomą. 

— O kaip mes vėl pasimatysime? — klausdamas Hansas 
išsitraukė kreditinę kortelę. 

— Ketvirtadienį, - pasakė mergina ir pažvelgė į didelę jo 
piniginę. Ketvirtadienį, gailiai pakartojo jis lyg primuštas 
šuo, taip, tarsi kas nors ką tik būtų atitalžęs šonus, kad atsi- 
žadėtų žodžio „ketvirtadienis“. Ketvirtadienis, ketvirtadie- 
nis, trečią kartą tariant apniko jausmas, tartum už Pankovo 
sienos bibliotekininkas būtų galutinai išsižadėjęs Sofi ir iš 
tiesų daugiau nepažinęs. Dabar jis nebenorėjo apie tai mąs- 
tyti. Paskutinį banknotą Hansas Ulrichas padavėjui kyštelė- 
jo po kreditine kortele. Garsiai ištarė: gerai, ketvirtadienis. 

Mergina jau ketino kilti ir eiti. Tą akimirką jis pagriebė 
ją už rankos. Nepaleido ir trūkčiojančiu veidu, atrodė, kad 
nukrito kaukė, paklausė: 

— Kodėl pirštinė? 

Hansas Ulrichas bučiavo jos pirštų galiukus, kyšančius iš 
juodos minkštos odos. 

Žadinamai lėtai dešine ranka ji suėmė kairio užtrauk- 
tuko snapelį, patraukė, dantis po danties oda prasivėrė, 
mažos raukšlelės susimetė, plyšys prasiskleidė ir išdryko iki 
trikampio. Stiklinis juokas. Vietoj dviejų rankų Hansas UI- 
richas išvydo dvi moteris. Į dienos šviesą viena ištraukė kitą. 
Dabar oda plačiai prasižiojo. Dabar žioji begėdiškai atvirai, 
pamanė jis ir ėmė sunkiau alsuoti, nei iš tiesų jautėsi. Ant 
kairės Jelenos rankos viršaus tupėjo skorpionas. 

— O, - teišgalėjo Hansas ir susiraukė. —- Ar neskauda? 

Skorpionas plastiškai išniro iš Jelenos odos ir vėl pradin- 
go. Ią valandėlę, kai Hansas Ulrichas pirmą kartą išvydo šį 

padarą ant rankos, pamanė, kad esama kažko, ko jis iš tikrų- 
jų negalėjo įsivaizduoti. Žinojo, kad tai su Jelena jam galėtų 
būti skirta. Žinojo jis šitą tuščią sustingusią akimirką, vis 
dar besitęsiančią, žinojo, kad buvo galimybė gyventi visiškai 
kitaip. Taip par ir jam, penkiasdešimt trejų metų bibliote- 
kininkui Hansui Ulrichui Kolbei? Tai panėšėjo į nuojautą, 
bet kartu ir į tikrovę, tikresnę nei visa, ką iki šiolei jis jau 
buvo išgyvenęs ir patyręs. Galvojo apie savo dukterį Sofi. Ją 
irgi apnikdavo laimės priepuoliai, jie išryškėdavo jos veide, 
kai jis nemačiom praverdavo kambario duris, o ji, vos vos 
prasimerkusi, išgirsdavo muziką. 

Triukšmas, sklindantis nuo gretimų stalelių, grąžino 
Hansą Ulrichą į tikrovę. 

— Argi neskauda, ne, neskauda? — klausdamas įdėmiai 
žiūrėjo į merginą. 

— Nelabai, — atsakė ši. — Panašiai kaip seksas su pirmu 
draugu. 


Dar keletą minučių jiedu stoviniavo priešais restoraną. Ji 
uždėjo ranką ant vyro krūtinės. Hansui tai pasirodė itin in- 
tymu, ypač po to, kas nutiko. Jis nurijo seiles. 

— Buvo nuostabus vakaras, — tarė ji. Mergina greičiau- 
siai apie bibliotekininką galvojo prideramai padoriai, šitaip 
įsivaizdavo Hansas Ulrichas, jis priversiąs ją dukart šitai 
padaryti lifte, jos plaukai atsidurs tarp jo pirštų, jo beveik 
žemyn nuleistose tvirtose ir reikalaujančiose rankose. Han- 
sas jau pajuto Jelenos liežuvį ir galvojo apie jos žvilgsnį. Pa- 
gal jos galvos ritmą, — galva mataravo lyg švytuoklė keletą 
centimetrų tai priartėdama, tai toldama, — jo gyvenimas 

išklydo iš kelio. Paskui jis įsivaizdavo girdįs kažkokį riks- 
mą. Kaži koks gergždžiantis, lyg seno žmogaus gargimas, 
pamanė jis, trenksmas. Užkimęs žmogėnas. Jis išvydo save 
ir ją, paknopstomis išvirstančius iš lifto; Jelenos kaklas buvo 
rožinis, o jo veidas pavojingesnis ir labiau apšepęs nei prieš 
dešimt minučių. 

Ji įlipo į taksi. 

Virš geltono šviečiančio skydo su užrašu „taksi“ įsiplies- 
kė raudona lempelė. Senamadiškas šriftas savaip išdryko, 
atrodė, kad raidės nutolo viena nuo kitos ir kiekviena virto 
grafine misle, kurią reikėjo įminti. Tiktai vėliau Hansas UI- 
richas susizgribo ir atpažino žodį „pensionas“. 

Ji pradingo. Net nė kartelio nepamojusi. 

Hansas Ulrichas stypsojo kelkrašryje kulnais remdamasis 
į šaligatvio bortelį, o batų nosys bedėsi į nutekamąjį grio- 
velį. Taip bibliotekininkas stovėjo ilgokai ir stebėjo priešais 
besidriekiantį vaizdą; toje vietoje smėlio skardis smigo sta- 
čiai į jūrą. 

Du berniukai turkai spyrė kolos skardinę ir ši atsitrenkė 


į jo kojas. 

Sofi plaukai dar varvėjo po maudymosi duše, kai ji 

registratūroje pasiteiravo naujos Berlyno telefonų 
knygos. I — O. Sėdasi ant lovos. Vaisinėje guli šepetys, bet 
plaukai dar pernelyg šlapi. Atsiverčia raidę K. 

Kolbė Uvė, Vilhelmo Pyko garvė. Vardas jai atrodo gir- 
dėtas, bet pirštas energingai dirba toliau. Kolbė Hansas, 
Drontheimerio g. 32A, Kolbė Hansas Dyteris, Johanistale- 
rio didžioji g. 12, Kolbė Hansas J., Prie Pfulio g. 17, Kolbė 
Hansas Jurgenas, Kosmonautų alėja 177. Kitas vardas jau 
Haris Kolbė. Negi jis nebegyvena Berlyne? Gal taip ir ge- 
riau, tada nereikės su juo susitikti, nereikės ištarti: „Sveikas, 
čia aš. Ar tu nebeprisimeni? Aš daugiau nebepaaugau, o 
mano motina jau senokai nebeima į rankas metro, jinai jį 
neryžtingai susuko ir nustojo sakyti: „Sofi, tai tikras šokas.“ 

Ji buvo gražiausia Berlyno, Vokietijos Demokratinės 
Respublikos sostinės, moteris; ar dar pameni? O tu, vėliau 
mes tave vadinome „šoku“, tapai vienu iš daugelio jos mei- 
lės nuotykių ir, kas be ko, išimtimi. Nes iš Vakarų Berlyno 
tu atvažiuodavai turėdamas vienos dienos vizą — iš pradžių 
skubėdavai dėl jos, o vėliau dėl manęs, iš pradžių atsibels- 
davai triskart per savaitę, vėliau vieną kartą, atsirasdavai tik 

ketvirtadieniais. Nuo ankstyvo 1982-ųjų pavasario daugiau 
nebepasirodei. Tarp jūsų — tavęs ir mano motinos — turėjo 
liepsnoti kaži kokia ugnis, o kai ji išblėso, iš pelenų pakilau 
aš, atėjau 1968-ųjų kovą. Ligoninė — ta gimdymo stotelė — 
žvelgė tiesiai į sieną. Mano gražioji mama dar tais pat metais 
antrąkart ištekėjo už vyro, kuris jau vieną sykį buvo jos su- 
tuoktinis. Prieš aną aferą, patirtą su tavimi, su „šoku“ Hansu 
Ulrichu Kolbe. Ji mane išsiuntė 1982-ųjų rudenį į Dres- 
deno baleto mokyklos internatą, į tą „nežinomybės slėnį“. 
Kad ir kaip ten buvo, jie ir aš gerai sutarėme, nors daugybė 
vyrų sėdėjo ant baltos mūsų sofos Pankovo Kūleno Kavalie- 
rių gatvės 8 name. Ir net sekmadieniais, kai atvažiuodavau. 

— Kieno gi ši mažylė? — klausdavo vienas ar kitas. 

Tuomet mama per nosį iškvėpdavo orą nė nešyptelėjusi. 

— Buvo trys Baltijos jūros unguriai, — sakydavo ji. — Bet 
jau nebežinau, kuris iš jų. 

O tu, šokas, daugiau nebeatėjai. Toks ir likai. Mama 
mirė. Po ketverių baleto mokyklos metų tapau valstybės 
pripažinta paskutine gulbe iš Šveryno. Žvelgdama į veidro- 
dį visados sakydavau: „Anties galva.“ Anties galva su liūdna 
kriauklės spalvos kasa, nutįsusia nugaroje, vieną dieną viso 
ansamblio akivaizdoje atsisakė skaičiuoti paiką taktą — viens 
du, viens du, - lydimą nuobodaus akompanavimo pianinu. 
Aš išskridau lauk, po pusmečio griuvo siena, o aš puoliau į 
Karlo glėbį vienoje užkandinėje su degaline prie greitkelio. 
Karlas yra dailininkas, gyvena Nicoje. Pas jį važiuoju po tų 
šokių pamokų - geras apšilimas. Tiesą sakant, nenoriu dirb- 
ti, noriu tik pamėginti, ar mane dar paims. Bandyti noriu 
dar ir dėl Karlo. Su juo susipažinau tarp Celės ir Herfordo, 

nors Irina sėdėjo automobilio priekyje ir sąmoningai kal- 
bėjo rusišku savo akcentu. Aš, sėdėdama užpakalyje, vieną 
akimirką uždėjau ranką ant Karlo sprando. Irina išlipo prie 
Vunsdorto, aš naktį praleidau su juo viešbutyje, o po savai- 
tės įlipau į lėktuvą, skrendantį į Nicą. Niekas kitas mano 
gyvenime nesisekė. Tik Karlas. 


Sofi atbula ranka pagraibo lovatiesę. Šlapi plaukai paliko 
dėmę. Ji ištiesia kojas, mankštinasi rytdienai, energingai pa- 
sirąžo, įtempia raumenis, išskečia pėdas, mąsto, puiku, pui- 
ku. Kvalifikuotas ir yra kvalifikuotas, tada sučirškia telefonas. 

— Čia Abenšteinas. 

— Ak, gerai. Ar žinote, - klausia Sofi, — kad jo telefonų 
knygoje nėra? 

— O ko jūs tikėjotės? 

Sofi skaito lentelę, užkabintą ant durų rankenos: „Pra- 
šom netrukdyti“, parašyta keturiomis kalbomis. Vokiškai, 
angliškai, prancūziškai, rusiškai. 

— Grąžinkite nuotrauką, — sako komisaras Abenštei- 
nas. — Tai, ką jūs darote, baudžiama. 

— Taip taip, - skubotai sutinka Sofi. 

— Kurgi iš tiesų jūs gyvenate? — klausia Abenšteinas. — Jei 
iki rytojaus neateisite, iš bėdos atsinešiu pats. 

— Florijono pensionas. 

— Vis dėlto tai nemalonu, - girdi sakant Abenšteiną. 

Sofi iš rankinės išsitraukia nuotrauką. Grąžinti? Betgi 
dar ne dabar. Nuotraukoje matomas beveik visas kambarys. 
Tiktai vienas tolimas kampas dešinėje skendi prietemoje, o 
dėl to — nusidriekia į tamsą... 

Sofi linkteli, eina artyn ir veidu prisikiša prie pat nuo- 
traukos, atsisėda įkalinta, sukaustyta savo pačios dėmesio. 

— Keblu, sudėtinga viskas, — paberia ji Abenšteinui. — 
Kaip tik dabar sėdžiu su ja. Be abejonės, gera policijos nuo- 
trauka. Ir aš dar norėčiau paklausti, kurgi šiaip ar taip aš 
esu. Kur iš tikrųjų... 

— Mergaite, visa tai išties nesmagu, — atitaria komisaras 


Abenšteinas ir padeda ragelį. 


Jau buvo vėlyva popietė, kai Hansas Ulrichas atėjo 

į biblioteką. Pastatas maudėsi saulės spinduliuose, o 
jo kabinetą, išeinant į kiemą, gaubė pavėsis. Koridoriuje 
aidėjo žingsniai, ir knygos, ir žurnalai, ir dulkės dvelkė kaip 
visuomet — kvepėjo juo. Nė menkiausias neritmingumas šį 
rytą nepranašavo jokių bibliotekininko gyvenimo pokyčių. 
Hansas Ulrichas ilgokai stoviniavo prieš besidriekiantį li- 
noleumo taką, vedantį kaip ir kiekvieną rytą nuo durų iki 
rašomojo stalo; jis stebeilijo ir į tuščią sulankstomą kėdę, 
skirtą lankytojams. Ji šičia niekados nesėdėtų. 

Čia Jelena niekad nesėdėtų, nenusimautų pirštinės ir ne- 
brūkštelėtų ranka per bejausmį veidą. Taip, tarsi ką tik būtų 
šovusi mintis. Aš galiu tiktai stebėtis, kad tikrai jūsų nemy- 
liu, išgirdo jis ją sakančią. 

Ar tau irgi nereikia, mano gražuole, pasakė jis. Svar- 
biausia, kad esi šičia. Sėskis čionai, kalbėdamas vos lieste- 
lėjo savo kaktą. Matė, kaip ji juokėsi plačiai išsižiojusi. Jos 
dantys, jie panėšėjo į avių bandą blyškiai rožinėje dauboje. 
Juokis, mano gražuole, tiktai juokis. Jis leido sau į valias 
apie ją mąstyti, kol ji vaizduotėje virto grynu kūnu ir krau- 
ju. Nurodymą perskaitė Biblijoje. Šitaip atsirado Dievas ir 


69 


pasaulis. Ir iš tikrųjų niekas negali pasipriešinti ar apsisau- 
goti, kad jis gyvenimą svetimojo smegenyse, širdyje ar kel- 
nėse privalo gyventi. 

Anksčiau Reriko kaime devintą valandą eidavo miegoti. 
Doras jaunikaitis, jis lovoje dar ir skaitydavo. Kas gi nuspė- 
davo, koks kipšas taip anksti vydavo palįsti po antklode. 
Prie lovos ant spintelės degdavo žalia naktinė lempelė. Toji 
viską žinodavo geriausiai. Ką tu ten darai? — paklausė už 
durų mama. Aš skaitau, — atsakė jis. 

Leido savo kūnui vėl nugrimzti į patalus. Vaizduotėje 
ilgais lyg čiuptuvai pirštais griebė raudonplaukę, klasėje 
sėdinčią priešais už dviejų suolų, paskui grybštelėjo aną 
šviesiaplaukę iš laikraščių krautuvėlės tarp kopų, dar čiupo 
kultūros namų padavėją ir galiausiai suglėbė naująją mate- 
matikos mokytoją. Kai jau tvirtai gniaužė savo aukas, įsiau- 
drinęs Hanso Ulricho protas stvėrė Hanso Ulricho kūną. 
Kiekvieną mielą vakarą jis kūrė ir rentė reiklios fantazijos 
pamatus. Vėliau moterys, su kuriomis galėdavo pasiprak- 
tikuoti, išmonę priėmė kaip patirtį ir stebėjosi. O gal ir 
Jelena stebėtųsi? 

Ką tu ten darai? — kas vakarą klausdavo jo mama. — 
Skaitai? 

Taip, suniurzgėdavo jis. 

Taip jis pasirinko savo profesiją. 

Išraudusiu veidu Hansas pasilenkė prie numylėtojo kak- 
tuso, stovinčio ant palangės. Čia ji pastatė vakar, sekma- 
dienį. Dar labiau prikišo nosį prie augalo, bibliotekininkai 
tikrai pavojingos būtybės. Dar labiau, priverstinė abstinen- 
cija paskui save traukė ydas. Jie maukdavo daug kavos, bet 
skystos, jie kankindavo savo motinas, nes niekaip nerasdavo 
tinkamos moters, knygose ieškodavo puslapių su subjauro- 


70 


tomis vietomis ir juos pasižymėdavo užlenkdami kampus. 
Hansas Ulrichas vis labiau linko prie kaktuso, spygliai be- 
veik smigo į atvertas jo akis. Prieš susipažindamas su Jele- 
na, tą jis sau būtų leidęs. Bibliotekininkai būdavo didžiausi 
nepataisomi svajotojai, turintys sausą odą, ir baigė išnykti. 
Lyg apsėsti kaupdavo celėse su centriniu šildymu nevalgo- 
mas atsargas, klijais ir nafta atskiestą medį. Valgydavo už- 
kandinėje, o sekmadieniais pas mamą. 

Hanso akis stebeilijo, blakstiena nė nevirptelėjo, vis dar 
spoksojo į gėlių vazoną. Bibliotekininkams grėsė pavojus ir 
kartu jie buvo pavojingi, buvo sausos būtybės. Nejau ir jis 
sausas žmogėnas? Ne visada, ne visiškai. Iš tikrųjų Hansas 
Ulrichas buvo narsus. Bet to jis retokai pageidaudavo. Vis 
dėlto moterys jame šitai įžvelgdavo. Jis galėjo būti drąsus 
užkariautojas. 

Kažkas pasibeldė. 

Dar prieš pasisukdamas metė žvilgsnį; lange priešais sto- 
vėjo jo kolegė, šviesiaplaukė, ir mojavo, krūtys prispaustos 
prie dilbių, plaukų sruogos ant akių. 

— Kas nutiko, profesoriau? 

Hansas Ulrichas nurijo seiles. Tarpdury išdygo pažįsta- 
ma būtybė iš Halenzės, kad negražiai pakalbėtų apie lenkai- 
tes? Kambaryje iškart pakvipo senais obuoliais, kai tik anas 
paskui save uždarė duris. 

— Aš jūsų, profesoriau, nesuprantu. 

— O šito niekas ir nereikalauja, - atkirto Hansas. 

— Vis dėlto aš paisau taisyklių, — tęsė jaunas laibas vyrukas. 

— Kurgi iš tiesų jūs, jaunuoli, gyvenate? — paklausė Hansas. 

— Pisuare, profesoriau. Dernier domicil connu, un pissoir". 


> Paskutinė žinoma namų vieta — pisuaras (pranc.). 

Tokių dalykų kiekvienam gali nutikti. Bet nieko nepaisyda- 
mas visuomet laikausi taisyklių. 

— Kokių būtent? 

— Paprastumo taisyklių; jūs pats jas mums įskiepijote. 

— Kokias, kokias? 

— Na kad ir tos Duisburgo sistematikos, glaustai išdėsty- 
tos taisyklės bibliotekoms. 

— O jūs jas žinote? 

— Manau, kad žinau, pone Kolbe. M reiškia mediciną, K 
religiją. G — sociologiją. Tarkim, turime knygą apie prosti- 
tuciją. Kurgi turėtume ją priskirti? 

Hanso Ulricho kakta iš nuostabos pasišiaušė — tartum 
Baltijos jūra prieš audrą. 

— Gcr 3, — tęsė jaunas vyriškis, iš kišenės išsitraukė taba- 
ką ir susisuko suktinukę. 

— Prašyčiau, gerbiamasis, šičia nerūkoma, - įspėjo Han- 
sas Ulrichas Kolbė. 

— Gcr 3, — vyrukas nerimo ir paseilėjo popierių. — Juk 
kalbama apie moteris, be to, reikia išspręsti dilemą: ar tai 
moterims, kurios leidžiasi mušamos, skirtas patarėjas — to- 
kiu atveju bus žymima kaip patarėjas Gcr 7, ar tokioms, ku- 
rios neleidžia pakelti rankos. Tuomet patenka į asmenybės 
raidą ir psichologiją Hbn 1. Kas gi atsitiko, Kolbe? 

Hansą Ulrichą apėmė baimė: kaip greit viskas rutuliojo- 
si — iš pradžių „profesorius“, tada „ponas Kolbė“ ir galiau- 
siai „Kolbė“. 

— Ir prie ko jūs ją priskirsite? 

— Ką tokią? 

— Ją. 

— Prie K kaip kūnas, - atsakė Hansas Ulrichas. — Arba 
prie M kaip medicina, jei jūs pasirodytumėte kaip nesvei- 
ka būtybė. 

Staiga atsidarė durys. 

— Kas čia vyksta? — paklausė akiniuotas laisvasis klausytojas. 

— Šnekame apie moterį, — atšovė jaunas vyrukas. 

— Apie kurią? — susidomėjęs akiniuotis kilstelėjo nuo no- 
sies akinius. Dabar abudu jaunuoliai įsistebeilijo į Hansą. 

Gryna tiesa. Nuo to laiko, kai susipažino su Jelena, ko- 
legės ilgiau užtrukdavo jo kabinete, pernelyg ilgai, kad jis 
tai galėtų ištverti. Ilgesys jį nuteikdavo erotiškai. Bibliote- 
kininkas praverdavo langus ir duris, traukdavo skersvėjis, o 
ponios sėdėdavo savo vietose su besiplaikstančiais plaukais, 
ypač išdrykdavo žilaplaukių šukuosenos. Atsisveikindamos 
jos tarsi netyčiomis į jį atsitrenkdavo; jis išsigąsdavo pajutęs 
prarają tarp savo ir to kito kūno. Paskutinio penktadienio 
popietę tik ana mažutė raudonplaukė studentė styrančia 
uodega buvo greitesnė, nei jam norėjosi, anksčiausiai išėjo 
laibomis alkūnėmis apglėbusi pirmąjį Celano leidimą. Nuo- 
ga jos oda šitaip švelniai, trapiai lietė seną patriušusį įrišimą. 
Vien plaukų kupeta, drąsi ir nepatvari, užpakalyje, kai ji 
paskui save užvėrė duris. Kabineto stikle jis išvydo gležną 
siluetą, gatvėje ji paleido savo uodegą. Ir dėl ko ji tai darė? 

Netikėtai sėdėdamas prie rašomojo stalo pajuto šaltį. Ak, 
ką tos abidvi apskritai nutuokė. Apie dvejopą gyvenimą, kai 
jis lyg padvigubėja, tikrovė įgauna pagreitį ir aštuoniasde- 
šimt du kilogramus sveriantis kūnas pažyra į daugybę šešė- 
lių. Ne kiekvieną vakarą tie slampinėja apie Zoologijos sodo 


geležinkelio stotį lyg narkomanai. Tenai kiekvienas namas 

žinojo, jis, Hansas Ulrichas, ateina, kiekvienas vitrinų ma- 
nekenas jį atpažindavo. Kai jis iš po žemių išdygdavo zo- 
ologijos sodo stotelėje, sienos vos pastebimai pakreipdavo 
kampus jo pusėn, laikrodžiai trumpai stabtelėdavo, o paskui 
eidavo daug spėriau, gatvė driekdavosi visu ilgiu po jo kojo- 
mis. Hansas skriejo oru, kuriuo žingsniavo Jelena, atsistojo 
ant grindinio, kuriuo ji galėjo bėgti. Žvelgė taksi automo- 
biliams pavymui, juose ji galėjo sėdėti. Ir su kuo gi ji šne- 
kučiavosi, kalbėjo su moterimi, su vyru, su jaunu vyriškiu? 

— Lauk, — tarė Hansas. Jau senokai jis buvo vienas. Kam- 
baryje dar tvyrojo cigarečių tvaikas. 

Po trijų dienų, ketvirtadienį, Hansas Ulrichas Kolbė 
kioskelyje priešais šou valgė kario dešrą ir stebėjo įėjimą. 
Galbūr jiedu, šitaip jis sau pasakė, tikrai rimtai susitarė su- 
sitikti šitą ketvirtadienį. 

Jos pamaina jau seniai buvo prasidėjusi, kai Hansas dar 
užsisakė trečią porciją. Jelena neatėjo. Ar jinai jį pamiršo? 

Jis spoksojo į kečupo butelį, pakėlė akis ir galvojo apie 
Sofi, paskui vėl įsistebeilijo į butelį, už kurio Sofi pradingo. 
Jelena jį, o jis Sofi pamiršo. Taigi šitaip ir buvo. Jis dirste- 
lėjo į laikrodį, rodė be septynių minučių aštuonias. Tikrai 
pernelyg vėlu važiuoti per sieną ir belstis į Pankovą. Biblio- 
tekininkas nuėjo šalin, kad tuoj pat už kampo sustotų prie- 
šais savitarnos skalbyklą. Ant raudono plastmasinio suolo 
sėdėjo vyras ir spogino į stiklinę skalbyklės akį, kur putojo ir 
vartėsi žlugtas. Hansas žiūrėjo į sėdintį vyrą, kuris spoksojo, 
ir norėdamas įsitikinti nesąs toks siaubingai vienišas, kaip 
anas už stiklo, pamanė, jog nuo dvidešimt penkerių metų 
priklauso socialdemokratų partijai. Šeštojo dešimtmečio 
pradžioje, tik įkėlęs koją į Berlyną, pasirašė kreipimąsi prieš 

atnaujinamą ginklavimąsi ir iškart po to prašymą priimti į 
Vokietijos socialdemokratų gretas. Tuomet jam į akį krito 
tamsiaplaukė žurnalistė, atvirai ir griežtai, be to, konkre- 
čiai pritarusi jo mintims. Ji jam tikrai patiko. Praslinkus 
dvidešimčiai metų jis du ar tris sykius sėdėjo su žaliaisiais 
paskutinėje eilėje ir Airtavo su jų keliamomis idėjomis ir 
jaunomis moterimis. Tada metė rūkyti. Buvo išsiskyrimo 
ruduo ir nešildomo buto žiema. Jis — menkas šapelis laiko 
tėkmėje, laiko tėkmė jam — bereikšmė. Net ir partijai priė- 
mus sprendimą didinti ginkluotę, liko ištikimas, nors skep- 
tiškai nusiteikęs. Neišsižadėdamas savo nuomonės jautėsi 
visai gerai. Restoranėlio Pirmosios instancijos teismui galinėje 
salėje vykę rajono grupės susirinkimai virto nuobodžiu jo 
saugumo jausmu. Hansas Ulrichas vis dar nenuleido akių 
nuo vienišo vyro skalbykloje. Už Hanso nugaros pro šalį va- 
žiuojančių automobilių žibintai perskrosdavo tamsią gatvę. 
Netikėtai vyras atsistojo ir susirūpinusiu veidu pažvelgė į 
didelę skalbyklės akį. 

Jis mūvėjo vien apatines kelnaites. 

Tą vakarą jau buvo pernelyg vėlu imtis kokių nors pras- 
mingų darbų, taigi Hansas Ulrichas patraukė į kiną ir pa- 
žiūrėjo net du filmus iš eilės. 

Penktadienį, šeštadienį ir sekmadienį jis į šou nuėjo vė- 
lai, per vėlai kaip į šou, kad kaip paskutinis lankytojas ga- 
lėtų apginti ypatingą savo padėtį. Ji pasakė su juo neisianti. 
Ne, šiandien ne ir rytoj ne, tikrai ne. 


Dienos slinko, ir Hansas Ulrichas labai lėtai priėmė spren- 
dimą. Ji privalėjo trauktis, iškristi iš žaidimo. 

Pensionas vadinosi Plorijonas. Įsikūręs šoninėje Ku- 

damo gatvėje. Jis pasuko į priešais namą augantį gė- 
lyną, žydėjo balti ir šviesiai violetiniai rododendrai. Tarp 
krūmų tūnojo susirietęs šuo, kankinosi atlikdamas reikalą ir 
dėbtelėjo į Hansą Ulrichą stiklinėmis akimis. Ranka jau lie- 
tė durų rankeną, kai dar kartelį perbėgo kainyną: kambariai 
dviem asmenims su ir be pusryčių, dienos ir mėnesio nuo- 
mos kaina. Tada paskambino. Du šunys, iš garsų nelabai 
bauginantys, pradėjo loti. Šitaip bibliorekininkas pirmiau- 
sia susipažino su Timu ir Tekla. 

Pirmame aukšte savininkas parodė didelį šviesų kambarį 
su dviem langais, iš kurių vienas siekė grindis; pro jį galėjai 
patekti laukan. Į vidinį kiemelį skverbėsi silpni, bet vis dėlto 
auksiniai pavasario spinduliai. Kambarys turėjo pakanka- 
mai žavesio, bet neturėjo nei vonios, nei tualeto. Juos rasite 
už salės, paaiškino savininkas. 

— Kokia dar salė, - dūdų orkestro muzika Hansui Ulri- 
chui kėlė siaubą. 

— Aš parodysiu, — tarė savininkas, žengtelėjo žingsnį at- 
bulas ir užmynė ant senos moters šlepetės. 

— Anas, kuris čia prieš jus gyveno, — visiškai supranta- 
ma, senoji įterpė savo trigrašį, — kuris šičia gyveno anksčiau, 
buvo gerokai kvaištelėjęs, be vieno šulo, jis net pats su psi- 
chiatrija nesusidorojo. 

— Mama! - Vyras ją apglėbė per pečius ir stumtelėjo laip- 
tinės link. 

— Ak, kai kuriomis dienomis, šičia... — pasakė jis. 

— Žinoma, suprantama, — atitarė Hansas Ulrichas. 

Jam iš tiesų nukrito akmuo nuo širdies. Salė tebuvo bale- 
to salė. Prie trijų sienų pritvirtinti skersiniai klubų aukštyje, 
langai žvelgė į gatvę, pianinas, žydras, veidrodžiai, žiedai, ly- 
nai, nuo lubų karojo trapecija, įkypai krintanti šviesa, kurio- 
je šoko dulkės, ir Hansą užliejo netikėtas palaimos jausmas. 
Atrodė, tartum jis savo istorijai su Jelena dovanų gautų ku- 
lisus. Priėjo artyn prie ketvirtojo ir penktojo dešimtmečių 
nuotraukų virtinės. Laikas nuotraukoms meistriškai parai- 
kavo. Hansas Ulrichas nusiėmė akinius. Katlyna Manti, 
auksinė ir ruda, paskendusi plunksnose, odoje ir šilkuose. 
Bibliotekininko rankos, sukištos į kišenes, buvo labai šiltos. 

— Seniau mano mama buvo aktorė. O tenai yra vonia, — 
ištarė nervingas vyras. Salės tolumoje bolavo mažos durelės. 

Dviem pirštais Hansas brūkštelėjo per baleto skersinį. 
Čia jis troško patikėti, kad daiktai gali ašaroti, kad jie kar- 
tais geba negirdimai nusijuokti. 

— Ar galiu dar kartą apžiūrėti kambarį? — skubriai pa- 
klausė jis. 

— Ramiai pasvarstykite, — tarė vyras ir paliko Hansą vieną. 

Dvigulė lova beveik juoda. Atrodė taip, lyg moteris šla- 
pius savo plaukus būtų išdraikiusi ir jais apjuosusi lovos ap- 

vadą; tamsiai raudoną medžio tekstūrą puošė švelnūs rantai. 
Ant tamsaus blizgaus naktinio staliuko Hansas Ulrichas pa- 
dėjo akinius sulenktomis kojelėmis. Atsisėdo ant lovos. Prie 
kilimėlio, rožinio ir gauruoto, pamesto ties lova, jis dar ga- 
lėtų priprasti. Sienų apmušalai buvo iš medžiagos. Labai jau 
prancūziškos, penkios roželės glaudėsi į būrį. Ir kaipgi jis 
galėtų ją čion gauti. Hansas Ulrichas dvejojo. Paskui garsiai 
ištarė, tikras triukas. Ateik čia! — paliepė į orą. 

Ką tik Jelena raudonus savo kojų nagus suleido į kilimėlį 
prie lovos, lakas pjovėsi su rožine spalva. Hansas pasilenkė 
ir apžiojo mažytį kojos pirštelį. Ji suniurzgė ir paklausė, kur 
jos sportiniai gimnastikos bateliai, jis mostelėjo į aukštų 
stiklinių durų pusę ir išvedė ją, pavyduliaudamas tiems ba- 
teliams, laukan, į tikrą dulksną. Greičiau lauk, pasiieškok 
gimnastikos batelių toje kišenėje, kurią vadina prancūzišku 
balkonu. Jos drabužiai — jie permirko ir suteikė kontūrus, 
išdavė kūną, už kurį Jelena, prispaudusi kaktą prie lango 
stiklo, įvardijo sumelę. Krūtų speneliai skleidė tamsą per 
plonytę medžiagą. Mergina sužvarbo. Hansas Ulrichas 
maisto užsakė į kambarį, įsidėmėjo perdėm smalsų žvilgs- 
nį padavėjo, primenančio jaunesnį savininko brolį. Jis jam 
ištiesė arbatpinigių ir nusisuko, padavėjas gautus pinigus 
perdavė Jelenai, tada Hansas ant kulno apsisuko apie savo 
ašį; jam apsvaigo galva. Jelena? Kaip trečia pagalvė tilps lo- 
voje? Paklausyk, Hansai, juk čia patiriamos didelės gražy- 
bės! Ar ji kartais neverkė? 

Truputuką, atsakė šioji. 

Jis labai atsargiai prigulė šalia, atkreipė dėmesį į šviesias, 
švelnias užuolaidas. Tarytum migla, pasakė Hansas Ulri- 

Argi nejauku? 

Dar ne. Ji nuleido blakstienas, juodas ir riebias. Ką ji 
pasakė? Išsičiustijęs gražuolėlis? Tą akimirką jos galva krito į 
jo skreitą, ir jis pamanė: obuolys. Hansas girdėjo klapsinčias 
savo akis: aukštyn žemyn, aukštyn žemyn, kai jos klapsė- 
davo aukštyn, jis visąlaik matė kambario lubas — truputis 
lipdinių ir du susikirtę purvini dryžiai kampe virš tualeti- 
nio stalelio. Jos burna buvo pilna, jis ragino, nesustok, tęsk, 
taip, taip, čia... 

— Ir, — prabilo nervingas vyras. Didelis raktų ryšulys sūpa- 
vosi ant jo riešo. Hansas Ulrichas skubiai pašoko nuo lovos. 

— Ar jums bloga? 

— Dėkui, — atsakė Hansas. — Mes imsime šį kambarį. 
Aš ir mano žmona. - Jis dar kartelį apsisuko. Dar niekuo- 
met nebuvo su ja nuėjęs į mažą slaptų intymių pasimatymų 
kambarėlį, tartum būtų nuspėjęs, kad vieną gražią dieną ga- 
lės ją užsisakyti tik sau. Čia jau laikas. Čia už durų nelūku- 
riavo niekas, joks klientas. Hansas su didžiausiu noru būtų 
pasakęs „namie“, bet to buvo per daug. Protingiausias šitos 
rožinės vietos apibūdinimas būtų žodis „kulisai“. Savinin- 
kas užrakino kambarį. 

Jiedu leidosi laiptais. Pirmas aukštas, taip paaiškino 
vyras, jame gyveno studentai iš Afrikos. Jie visados sumo- 
kėdavo iš anksto už visą semestrą. Virtuvėje, kur Hansas 
Ulrichas įsirašė į įsiregistravimo žurnalą, trys juodukai 
spietėsi apie stalą ir pagal liniuotę braukė medicinos vado- 
vėliuose. Tarp plikų jų kojų taksai Timas ir Tekla glaustėsi 
vienas prie kito. 

Pirmą vakarą Hansas Ulrichas atsinešė kasetinį magne- 
tofoną su radijo imtuvu, o antrąjį atsivedė moterį; jiedu 

buvo pažįstami jau tris savaites. Ankstyvą rytą, dar prieš 
keturias, savininko motina, Katlyna Mani, stebėjo, kaip 
jauna moteris nusvirduliavo iki pusės laiptų, o paskui ėmė 
eiti greičiau. Ir kai moteriškė iš viršaus tyliai šūktelėjo: „Įsi- 
registruok“, trinktelėjo laukujės durys. Jauna moteris ištir- 
po gatvės tolumoje. Ji vilkėjo baltą palaidinę. Lauke tikrai 


senokai nebešvietė iškaba Florijonas. 


Kad taip galėtų būti. Jelena skubėjo garve žemyn. 

Žengdama kiekvieną žingsnį juto, kad ji nebebuvo 
tokia kaip anksčiau. Persmelkdavo nuolatinis juokingas 
jausmas. Daugiau nebesi ana senoji, nes vis sensti. Ir jei ši- 
taip toliau darytų? Tuomet gyventų be laimės? 

Kudamu bėgo žemyn ir nerado nė vieno laisvo taksi. Ją 
pralenkė vėlyvas autobusas, bet apie jį negalėjo būti jokios 
kalbos. Ar senoji Jelena buvo laimingesnė? Senoji Jelena, 
vis dar tūnanti mažojoje Jelenoje iš seno? Anksčiau jos var- 
das buvo Liz. Ak, beprasmiški visi tie prisiminimai. Suskai- 
čiavo, kiek metų prabėgo nuo tų geresnių laikų. Daugiau 
ji nebebuvo ana senoji, nes ji prisiminė. Dėl to kaltas ir 
tas Hansas. Kokia gausybė potyrių ją apniko, kai jis abiem 
rankom uždengė jos veidą, lyg norėtų atimti jos bruožus, 
susiurbti į savo rankų linijas. Kai jis lūpomis vis dar kie- 
tai sučiauptą jos burną apžiojo, delnuose laikė jos krūtis, 
reikalaujančiais kietais pirštais gniaužė spenelius, kol ji bai- 
siai pasišiaušė smarkiau jo griebiama. Paskui jos gražybių 
dėželė atsivėrė. Anglišku stiliumi, sumurmėjo ji. Asmeninis 
peep-show būdas intymiems paveikslėliams, per itin trumpą 
laiką. Niekam nereikalingas daiktas tie prisiminimai, tarė 

Jelena mažajai Liz. Ber jau abidvi ropinėjo vaikystės palė- 
pėje. Niekam nereikalingas daiktas, dar kartą sumurmėjo 
Jelena mažajai Liz, kuri viską pagavo ir pernelyg daug to 
panaudojo pažodžiui. 

Visi poliakai, šnekėjo kaimynai, kai seneliai katalikiškai 
susituokė Dortmundo Hėrdėje. Kiekvieną sykį vaikai į šį 
pasaulį ateidavo pramečiui. Irmė buvo jauniausias vaikas, 
turėjo raudonus plaukus ir labai panėšėjo į lenkiukę. Tą 
žvilgsnį Irmė paveldėjo iš apačios, kurią vyrai iš suktumo 
ir įkarščio laiko cheminiu junginiu. Jos gerbėjai lakstyda- 
vo motociklais. Ant užpakalinės sėdynės ji visados plačiai 
išžergdavo kojas. Gerbėjai grojo mušamaisiais instrumen- 
tais ir kartu pasiimdavo į rūsį Irmę. Galgi ir iš Liz nieko 
doro nebūtų išėję. „Tiktai šešiolika, o jau paskutinį mėne- 
sį nėščia“, — klykė senelė ir baisingai pritalžė pilvotą Irmę. 
Žodžiu, pridaužė kaip obuolį. Paskui iškėlė rankas į kata- 
likiškąjį dangų, kad ten pasisemtų naujų jėgų, o tada dar 
iš širdies pridėjo. Ar atsiminė anoji, kadaise buvusi Liz ir 
vėliau turėjusi tapti Jelena, tuos smūgius? Be abejonės, vai- 
siaus vandenys pliūptelėjo lyg iš kibiro. 

Liz itin anksti išaugo iš vystyklų ir stačia galva nėrė į 
nuotykius garvėje. Žiemos kalnas — šitaip vadinosi gatvė. 
Įrašydami ją į mokyklą, mokytojai nuoširdžiai raukė nosis. 
Prastas adresas Dortmundo Hėrdėje. Liz užaugo pačiuose 
niūriausiuose, tamsiausiuose miesto pietuose. Tik pažiūrėk, 
čia juk kėpso mažoji Niepiklo, užaugusi taps tokia pat ne- 
pasotinama kaip ir senė, kalbėjo vienas iš kaimynų. Kas gi 
iš tikrųjų jos tėvas? 

Irmės kūdikis vardu Liz sėdėjo ant apsamanojusių laiptų. 
Rūsyje jau gamino antrą vaiką. Į nosį Liz įsikišo baltagalvės 

žiedą. Kai ji sulaukė penkiasdešimt vienerių, automobiliai 
prošal riedėdavo šitaip lėtai, ir apskritai visi vyrai spoksoda- 
vo, beje, ir tie, kurie ją pažinojo, visi važiuodavo labai lėtai 
iš paskos. Ji pradėjo užuosti vyrus, dėl to susijaudinusi ba- 
somis tekina pasileido asfaltu ir 1967-ųjų vasaros pabaigoje 
tysojo kolektyvinio sodo pakrūmėje. Po ja gulėjo maži kir- 
mėlių išvarpyti obuoliukai. Kai grojimas pasiekdavo viršū- 
nę, nuolatos, tarytum laikantis taisyklių, atsiverdavo vienas 
langas, ir senelė įsakmiai surikdavo: du šviesaus, vieną HB, 
keturis butelius eksportinio, 100 gramų riebaus sūrio, bet 
plonai supjaustyto, ir užrašyti kreditan. 

Aną siaubo akimirką Liz ant veido nutūpė musė. Liz, 
trylikos, atsikėlė. 

Kad man būtum klusni mergaitė, Liz pasakė vyras ir del- 
ne kratė musę, kol toji apkurto ar nudvėsė. Rankoje spaus- 
dama šokdynę Liz seniai galvojo apie ką kita — šovė puiki 
idėja. Tris pirštus juodomis panagėmis mestelėjusi į orą ji 
davė priesaiką ir smagiai nusijuokė. 

Ką ji prisiekė, buvo visiška priešingybė, ką ji iš tiesų darė. 
Būti klusniai galėjo teikti malonumo, nors būti paklusniai 
buvo kaip tik uždrausta. Liz stovėjo įrempusi per kelius ko- 
jas. Kai ji šitaip užtikrintai jausdavo savo kojas, būdavo pa- 
kankamai stipri, kad netaptų nelaiminga. 


O laiminga? Ar šitam jausmui ji pernelyg stipri? 
Jelena vis dar stovėjo Kudame atsirėmusi į knygų vitriną. 


Praeinantys vyrai žvelgdavo į ją šnairai ir sulėtindavo žings- 
nį. Ji pasitraukė į autobusų stotelę. 

Ten, iš kur Liz kilusi, išsyk po vakarienės apimdavo nuovar- 
gis, o po vonios niekas nepašvarėdavo. Vyrai gėrė, dangus 
kai kuriomis dienomis tiesiog kybodavo virš sode džiūstan- 
čių skalbinių. Prietemoje raudonos dėmės virš aukštakrosnės 
sproginėdavo, kibirkščiuodavo ir vėlei greit susigūždavo, tar- 
si joms kažką skaudėtų. Panašu į myžnius — sakydavo mote- 
rys ir vidun sunešdavo skalbinius. Ištisas dienas sukiodavosi 
vilkėdamos savo chalatus, o vyrai gyvendavo savo moteryse 
ir neužuosdavo jų. Kraujuojančiomis nosimis vaikai zujo 
pirmyn atgal, kol galiausiai virsdavo vyrais ir moterimis. Jie 
įsikraustydavo į tokį pat namą šalia, su mažučiais lyg žuvies 
skardinė kambarėliais. Paskui vingiuodavo tarp santuokinės 
lovos ir drabužių spintos, svyruodami ėjo į meilę. 

Tai ir buvo meilė? 

Nuo spalio iki balandžio tarp lovų tysodavo lyg dešra 
susukta vilnonė antklodė netikėtam svečiui. Kad netrauktų 
skersvėjis iš apačios. Moterys įprato prie ankstyvų vyrų mir- 
čių ir, jiems dar neiškeliavus anapus, jau dairydavosi naujo. 
Vyrai, visi be išimties, atrodė taip, tarsi būtų dirbę ne su 
anglimis, o būtų tenai užaugę. Vyrai priklausė štolnėms ir 
savo moteris su vaikais tempdavosi į kasyklos pakraščius. 

Liz buvo ne tik nepasotinamoji, bet ir mažoji Niepiklo. 
Dėl jo, dėl dėdės Niepiklo, pusiau kairiojo puolėjo 10 nu- 
meriu, kaip tik dėl jo pelnė garvės pagarbą. Kiti jos dėdės 
būdavo pasiskolinti tam tikram laikui ir dažniausiai pik- 
čiurnos. Tačiau Alfredas šičia atsirasdavo per Kalėdas, per 
kiekvienas Kalėdas, įrodymas, kad jis joms priklausė. 

Kodėl, tiesą sakant, jis nebuvo jos tėvas? Jis, beje, prily- 
go didžiausiam siaubui, visiems gynėjams suruošdavo tikrą 

pragarą, 0 tą padaryti juk buvo daug sunkiau nei tapti jos 
tėvu. Per 1956 ir 1957 metų sezoną su Dortmundo Borusija 
jis laimėjo Vokietijos pirmenybes. Būtent dėl to ji, Liz, Žie- 
mos kalno gatvėje buvo vienintelė mergaitė, kurią šaukdavo 
pavarde, kaip kokį berniuką. Ji buvo didžios akimirkos tąsa. 
Taigi ano Niepiklo dukterėčia. Ir kada gi Liz pavirto Jelena? 

— Vaikas per daug suvalgo mano petražolių, — pasakė 
senelė, nujausdama kaži ką bloga. — Salierai, petražolės ir 
saldymedžio šaknis smailina. 

Tikrai retai į Žiemos kalno gatvę įsukdavo automobiliai. 
Vienais metais vaikai rėkė „Teksasas, Teksasas“ ir skuodė 
paskui. Kitais metais šūkavo jau kaži ką kita, girdėta per 
vieną televizijos laidą, ir lėkė dar greičiau. Mažesnių vaiki- 
galių gauja paūgėjo. Tas, kuris daugiau jau nebėgdavo su 
gauja, vaikštinėjo su drauguže, kuri privalėjo būti bjauri, 
po pievą, skyrusią Žiemos kalno garvę nuo anglų kareivių 
gyvenvietės. Užėjus sutemoms kiekvienas, besisukiojantis 
tenai, turėdavo peilį tarp kojų. 

Liz nepatikliai nusikvatojo. Su savo laiba it nendrė drau- 
ge, kurią visi vadindavo akiniuotąja Barbe, pievos pakrašty 
sėdėjo ant raudonai ir baltai dažyto užtvaro. Ji mataravo 
baltutėlėmis kojomis ir krimto petražolę. 

— Okupantai, — postringavo akiniuotoji Barbė, - jų mo- 
terys ištisą dieną prie staltiesių siuva nėrinių apvadus. Pas- 
kui viską siunčia į Angliją. 

— Paistalai, — pertarė Liz. — Siūti jos gali ir Anglijoje, jos 
čia atsibeldė ne tam. Jos saugo mus. 


— Kodėl? 

— Šito aš nežinau, gal mes dar pernelyg mažos, — atsa- 
kė Liz. Už jos nugaros po dilgynes ir ten išverstas šiukšles 
šmirinėjo žiurkės. Vaikinas odine striuke praėjo pro šalį, ir 
akiniuotoji Barbė akimirksniu nusiėmė akinius. 

— Lovose jie miega be patalynės, — ištarė ir prisimerkė. — 
Rytais jų pėdos ir pilvai raudoni it kraujas, - pridūrė. 

Penktadienis. Plaukai atsidavė žuvimi, klubai lingavo 
naujai, kojos glotnios ir baltos it sniegas, rankų nagai la- 
kuoti, ir dilgėlės, dar visai gležnutės, stebėjosi. Čionai, į 
šviesią vaiskią jų žalumą, atbėgo viena tokia, tarytum lėlytė 
į dovanų popierių! Penktadienis, ir Liz trumpute popieri- 
ne suknele žingsniavo per dilgynes. Te nebando nė viena ją 
nudilginti. Suknelę jai padovanojo dėdė Alfredas. Iki pat 
užtvaro eidama spyrinėjo alaus skardinę. Kai galop priėjo, 
buvo visai atsipalaidavusi. Sekmadienį, pasibaigus vesterno 
Bonanza serijai, draugei pasakė, kad jie, anglai, vis dėlto tu- 
rėtų turėti patalynę. Abidvi sėdėjo ant didelės šiukšlių dėžės 
prie namo. Liz burna buvo kitokia, jau buvo Jelenos. Nė 
viena gyva dvasia nepastebėjo, klusni mergaitė. 

Pagaliau prie Muzikos kavinės Jelena įsėdo į taksi. Gal- 
vojo apie Hansą. Kokia pagieža. Ji mąstė apie meilę. Šitaip 
galėtų atsitikti. Meilė, sušnibždėjo ji, kai gerokai stipriau 
nei reikia trinktelėjo durelėmis, ką visa tai turėtų reikšti? 
Kas yra nealkoholinis? 

— Kur vežti? — paklausė vairuotojas. Jelena ranka persi- 
braukė veidą. Vairuotojas buvo jaunas ir neabejotinai gerai 
atrodė. Iš tiesų jaunesnis už ją. 


— Studentas? — pasmalsavo ji. 


86 


— Ir kurgi dabar? 

— Dėl manęs galima ir pas jus. 

Kad taip galėjo nutikti. Nuo vakardienos ji su tuo Han- 
su Ulrichu miegojo vienoje lovoje. O ji vis dėlto nestovėjo 
Kempinskio apartamentuose. 


— Ber tik ne dabar. 
o Šno sutemos tik plaikstėsi, dar toks metas tarp nak- 
ties ir dienos, brėško; tokiu laiku Jelena baimindavosi įsilau- 
žėlių ir šmėklų, o Hansas — mirties. 

Ėjo paskutinė gegužės savaitė. Prieš užmigdamas šitame 
pensiono kambaryje atsibudęs Hansas Ulrichas vylėsi lik- 
siąs čia ir gyventi. Jelena jam paskambindavo į Frydenau, 
pirmu iš naktį kursuojančių autobusų jis nuvažiuodavo ir 
laukdavo prie kampo. Ji atvažiuodavo taksi, ir juodu kartu 
įeidavo į namą. Jie praleisdavo vieną arba dvi valandas, o 
kartais ir ilgiau. 

— Dar, dar, - prašydavo Hansas. 

— Betgi aš visad vėliausiai dabar išeinu, — sakydavo Jelena. 

— Pažvelk pro langą, koks ten oras, — pasakė jis. 

— Nieko nematau. 

— Ar galiu tave palydėti? 


— Juk nėra jokios lijundros, — atsakė ji. 


Kai jie nusigavo, buvo jau vėlu. Pensionas labai kietai mie- 
gojo, atrodė kaip giliomis žiemomis nuo viso pasaulio at- 
skirtas ir išmiręs kaimas. Iš Florijono užrašo telikę menkai 

įžiūrimi raidžių kontūrai, tušti be šviesos. Juodu globė 
švelnus oras ir keistoka tyla, nė menkiausios bent kokios 
gyvos būtybės ženklo ar užuominos, kad jie vis dėlto nėra 
vieninteliai šios planetos gyventojai. Ilgai Hansas Ulrichas 
Jeleną gniaužė prispaudęs prie medinių koridoriaus durų, 
vis netraukė iš kišenės rakto, bet vis dėlto bučiavo. Taip dar 
niekada nebuvo atsitikę. 

— Ir kodėl tau patinka vyresni vyrai? 

— Argi aš taip sakiau? 

O vėliau, patekus į kambarį, plikos Jelenos kojos ant 
lovatiesės. 

— Vyresniems ponams reikalingiausias meilus rūpestin- 
gas elgesys, — atsakė ji. 

Hansas Ulrichas pirštais perbraukė jai per veidą, paskui 
glustelėjo nosimi. Kad geriau galėčiau tave matyti, sukuždė- 
jo. Ji dantimis gribštelėjo jam į nosį. Apatiška aistra? Frigi- 
diška pasija? Kad jis taip pavadino, jai visai nerūpėjo. Jele- 
na buvo šiuolaikiška mergaitė, galbūt netgi šiuolaikiškesnė 
negu Hanso Ulricho dukterys. Jos tebuvo jauniklės. 

Jelena, tarė jis. Giliai įkvėpė oro ir suvokė, kad darėsi 
nuobodus. Gal geriau reikėtų vėlei pasislėpti už savo kny- 
gų, kurių daugiau nebėra? Kas galėjo būti tikriau už tai, ko 
jau vis dėlto nebuvo? Penktadieniais jis tarsi kokia įžymybė 
galėtų vaidinti priešais savo mažą moterišką gerbėjų audito- 
riją. Ir jei kuri viena iš jų dar rastų kokią nors knygą, kurios 
iš tiesų nėra, — ji tai sužlugdytų. 

Niekas, visiškas niekas bent man, pamanė jis. 

— Mąstymas atima jėgas, — pasakė Jelena. 

Hansas įjungė magnetofoną ir kiek patildė muziką. 

Argi jis garsiai mąstė: 

Ji nusimovė pirštines. Truputį kilstelėjo sijoną, atsargiai 
pirštų galiukais į šalį timptelėjo šilkinių kelnaičių juostelę. 
Skorpionas, puošęs kairę ranką, padėjo šitai daryti. Ji ne- 
smarkiai pliaukštelėjo Hansui per pakaušį. 

— Nagi, pirmyn, - pasakė ji, ir Hanso liežuvis jau brovėsi 
tarp Jelenos lūpų. 

Ji nesiliovė kalbėjusi, paleido plaukus, pusiau apsiren- 
gusi, pusiau stačiomis praskėtė kojas, atsirėmė alkūnėmis ir 
metė žvilgsnį į jį. 

Hansas Ulrichas pakėlė akis į ją. 

— Būk ten, - tarė ji įsakmiai ir skorpionu pasidabinusi 
ranka niuktelėjo jį atgal, tartum jo galva būtų kokio sken- 
duolio, tartum ji būtų visai neprašoma dar kartą išnirusi 
iš vandens. 

Hanso liežuvis smuko vidun. Dar vieną akimirką jis pri- 
siminė pranešimą, kurį rytoj, penktadienį, turėjo skaityti 
bibliotekos kamputyje. 

— Susirašinėjimas su... — ir Jelena nekantriai trukčiojo koją. 

— Laikraštyje buvo parašyta, — kalbėjo ji; jos burna per 
visą torsą nutolusi nuo lūpų. — Laikraštyje rašė apie įvykį, 
jau šitai sakiau? 

Jis linktelėjo, judesį Jelena nuspėjo iš jo viršugalvio. 

— Ir, beje, tame par lape išspausdintas pasakojimo apie 
tėvą iš Ohajo tęsinys — iškapojo visą savo šeimą, o kartu ir 
šunį, nes anie su juo nenorėjo kasdien švęsti Kalėdų. Ar tu 
šitaip irgi galėtum? Hansai? 


— Ne per Kalėdas. — Jo veidas buvo prakaituotas. 

— Ir, — tęsė ji, tarsi tik dabar prisiminusi svarbiausią daly- 
ką, - Londono zoologijos sodas pranešė apie Moli Dainen, 
raganosės, mirtį; toji nugaišo praėjusį mėnesį. Finansinė ka- 
tastrofa — teigia valdytojas. 

Jelena pradėjo labai lėtai juoktis, užsimerkė. Ji regėjo, 
kaip patinėlis iš užpakalio šliaužė ant patelės. Kai patinas 
visai aklai atsidavė savo ritmui, patelė pasuko galvą 180 
laipsnių ir ėmė jį ryti. Begalvis skorpioniuko kūnas judėjo 
toliau, ritmingiau, karštligiškiau, dar smarkiau, galop ne- 
varžomas ir nekontroliuojamas smegenų. 

Hansas Ulrichas, vis dar nosimi ir liežuviu tarp Jelenos 
kojų, nematė, kaip ji subaltakiavo ir įsistebeilijo į lubas. Jos 
lėliukės pasislėpė po virpčiojančiais viršutiniais vokais. Mo- 
teriška giminė, gimusi, nuoga, akimirką negyva. Tada ji su- 
kliko. It kokia žuvėdra, toptelėjo Hansui. Jis tikrai suklydo. 


Kai ji pagaliau atsimerkė, atrodė taip, lyg žvelgtų į saulę net 
neprisimerkusi. Žemyn nubraukė šviesų siaurą sijoną. Jis 
taip žavėjo Hansą, kad bibliotekininkas tuoj pat gavo pro- 
gą švęsti su šampanu. Ji buvo nusiplūkusi. Jiedu tysojo ant 
nugarų, sijonas, suglamžytas it panaudota servetėlė, mėtėsi 
prie kojų. Ant pilvų abudu turėjo po šampano taurę. Jos 
pilvas buvo plikas. 

Lauke dar nepragydo nė vienas paukštis. 

Virš prausyklės kabojo lentelė. „Prašom netrukdyti.“ Vo- 
kiškai, angliškai, prancūziškai ir rusiškai. Hansas perskaitė 
visom keturiom kalbom. Ji nusikvatojo. Kodėl? 


— Todėl, — atsakė ji. 

— Pusryčiai lovoje — dviejų markių antkainis, — pranešė 
jis. Hansas leido suprasti, kad jis nesąs vargšas. Ji probėgš- 
mais gribštelėjo jam galvą.Vyras loštelėjo, jos ranka pakibo 
ore; kaipgi dabar jis turėjo atrodyti — kvaištelėjęs, vienišas 
ir senas jauniklis, pats vienas žaidžiantis futbolą, o glotniai 
sušukuoti plaukai tvirtai prilipę prie apvalaus kiaušo. Stai- 
ga Hansas Ulrichas šliukštelėjo paskutinį šampano gurkšnį 
jai ant klubų. Merginos pilvo raumenys virptelėjo, plonytis 
upeliūkštis jaudinamai subėgo į bambą. Tada tysodama ji 
brūkštelėjo per lūpas — pasigražino. 

— Dėl tavęs. 

Ar čia kalta ta juoda akis rėminanti linija, kausčiusi 
žvilgsnį į ledą? 

— Ar tau smagu? 

— Ką? 

— Ar darbas tave džiugina? 

— Taip, labai, — atsakė ji nė kiek neprovokuodama; tai 
prilygo katastrofai. Hansas Ulrichas susigūžė. 

— Nesmagu tik per Žaliąją savaitę“ ir Tėvo dieną, — pri- 
dūrė. - Tuomet lanko tik ūkininkai ir kiaulės, - kalbėdama 
apsivertė ant šono ir ranka parėmė galvą. — Seniau darba- 
vausi radijuje, beje, ten pajutau tikrąjį skonį, radijo pjesėje. 

— Mar kaip, — nutęsė Hansas Ulrichas. Prieš akis išniro 
gašlus režisierius prakaitu įmirkusiais margais marškiniais. 
Tikras įsislaptinęs suteneris! Hansas išvydo iškeltą savo ran- 
ką, kietai sugniaužtą kumštį, kuriuo jis negalėtų pasitikėti. 
Galingas smūgis į redaktoriaus duris. 

— Ar tu dar klausaisi? - Jelenos klausimas privertė Hansą 
Ulrichą atsitokėti. 


6 Žemės ūkio ir maisto produktų, sodo gėrybių mugė. 

— Ar ten buvo redaktorius? — speitė ją Hansas. Tą akimir- 
ką jo balsas nuskambėjo keistai, buvo toks, kokio nei ji, nei 
jis pats nebuvo girdėję. 

— Ne, — pasakė ir išsitiesė Jelena. — Iš tikrųjų nuobodus 
reikaliukas, tos radijo pjesės. Vis dėlto vieną dieną nutiko 
— ilgoka vieta be teksto. 

— Gal meditavote? — Hansas Ulrichas truputėlį aprimo. 

— Ne, tiesiog kvėpavome. 

— Tai mankštinotės? — jis sulaikė kvėpavimą ir nuščiuvo. 

— Dvi minutės kvėpavimo, — aiškino Jelena, — o aktorė 
atsisakė šitai padaryti. Pasakė neva turinti bėdą — sutrikusi 
kraujotaka. Taigi tada aš ir išdygau, ir su didžiausiu noru. 

— Pakvėpuoti? - Hansas čiupo sau už gerklės ir net nesu- 
vokė, ką darąs. 

— Taip, — įžūliai atkirto Jelena. — Mes privalėjome al- 
suoti kaip sanguliaudami, pirmiausia reikėjo vos girdimų 
garsų, tu juk žinai, bet šnibždėtis uždraudė, žodžiu, nieko 
nepadoraus, tu gi supranti, paskui mažumėlę pridėti, pa- 
dejuoti, kad derėtų eteriui, prašom, ir didysis finalas prieš 
1,49. Ir mes, Otas ir aš, šnopavome, aš tau sakau, visi buvo 
priblokšti, Otas, tiesą sakant, baltas it drobė, įsistebeilijo į 
studijos laikrodžio rodykles. 1,48, 1,49... Dvi minutės. O 
aš nenuleidau akių nuo jo, tiktai girdėjau jį. Dvi minutės 
dar ne amžinybė, tiesa? Prisiderinau prie jo, truputį užbė- 
gau į priekį, vėlei leidausi pavejama, paėmiau ir perėmiau, 
geriausiai mums sekėsi kartu. Manau, kad dar niekuomet 
gyvenime nesu perpratusi žmogaus per dvi minutes, taip 
kiaurai mačiusi, kaip Otą. Ir suteikė didelį malonumą, taip, 
begalinį pasitenkinimą, tai jau tikrai, aš tau sakau... 

— ... o tada, — pertraukė Hansas. Dar nė karto ji šitaip 
aiškiai nėra bėrusi žodžių lyg žirnių. 

— O tada patraukiau į Berlyną. 

— Dėl Oto, - smigo į širdį. 

— Jis buvo Berlyne, gryna teisybė, bet pasakyti, kad dėl 
jo — klaida, - pasakė Jelena. 

Jis grabaliojo apie Jelenos pilvą, bandė čiuopti raudonų 
šilkinių kelnaičių gumelę. Ji nieku gyvu iš jų neišsinerdavo, 
sakydavo, kad tai esąs senas įprotis, ir toliau santykiavo mū- 
vėdama jas. Toks elgesys turėjo kažką, jame slypėjo kaži kas 
užginta, toptelėjo Hansui. Bet dabar jis susigėdo. Pagraibė 
ieškodamas akinių ant naktinio stalelio, nes tą mirksnį pasi- 
juto visiškai nuogas, tartum ką tik pagimdyrtas. 

— Otas, Otas, — bėrė Hansas Ulrichas. — O dieve, dieve, 
koks vardas ir kas tas Otas? 

— Otas Zanderis. 

— Ak. 

Dabar Hansui Ulrichui nebereikėjo ir akinių. Pažvelgė į 
duris. Rakto skylutė atrodė didesnė nei įprastai, ne, tikriau 
pasakius, nei buvo leidžiama. Staiga šovė mintis: dar niekad 
jis su ja nebuvo visiškai vienas. 

Kai ji susiruošė eiti, ant baltos nedidukės rankinės Han- 
sas Ulrichas padėjo vieną šimtinę daugiau nei paprastai. 
Visados dėdavo taip, kad pinigai akimirksniu pradingtų. 
Jelena klausiamai žvilgtelėjo į jį. 

— Šiandien leidai man be galo ilgai bučiuoti, — sulemeno 
jis. — Pasilik. 

— Tik jau ne dabar. 

Ankstyvo rytmečio tamsa. 

Jis griebė paltą. Dar tą pačią naktį nusekė Jeleną, ne- 

paleido iš akių, kol šioji parsirado namo. 
Hansas Ulrichas matė, kad ji gyveno žaliai ir baltai dažyta- 
me apartamentų name; prie užpakalinių durų pritvirtinta 
lentelė su 36 mygtukais. Jos kaimyno pavardė Friomchenas. 
Kai Jelenos taksi sustojo Tempelhofe, netoli senojo centri- 
nio oro uosto, Hansas Ulrichas paprašė vairuotojo stabtelėti 
per pakankamai saugų atstumą. 

— Nakties šešėliuose, - murmėjo panosėje, tarytum iš kito 
gyvenimo pranešdamas žinią. Iš automobilio išlipo apnik- 
tas prieštaringų, bet vis dėlto maloningų jausmų; galvoje 
skambėjo muzika, muzika, sukurta lyg jam, tarsi juodam 
jo hlmui. Rankas susikišo giliai į kišenes ir lėtai nukulniavo 
priešais nusidriekusia gatvės juosta. Jelena vis dar stovėjo 
tarpuvartėje priešais kiemą. Tada tiesiai patraukė link po- 
žeminio garažo, suktelėjo dešinėn prie laukujų durų. Naršė 
ieškodama rakto? Pasiuntinukas, nešiojantis spaudą, priėjo 
ir jiedu pasilabino, itin artimai, taip pamanė Hansas Ulri- 
chas, o tada prigludo prie medžio. Vaikinas Jelenai po pažas- 
timi kyštelėjo laikraštį. Mergina anam kažką pasakė, Hansas 
Ulrichas neįstengė suprasti. Toptelėjo, kad šičia, kaip ir prie 

visų kitų Berlyno medžių, kėpso berlyniečių šunų išmatos. 
Pamažu svaigus noras įsitraukti į detektyvinį nuotykį pra- 
puolė. Dingo dėl tų šunų spirų, dėl to žvalaus laiškanešio, 
dėl seniokiškos apgailėtinos savo išvaizdos, keliančios juoką, 
net laibas medis negalėjo jos paslėpti. 

Jelena pradingo name. Ketvirtame aukšte blykstelėjo 
šviesa, lubų lempa nubalino patalpą. Kol Hansas Ulrichas 
atpažino kambarį — tai buvo virtuvė, — nuleido užuolai- 
dą. Atžariai, pamanė jis ir dar kurį laiką paslampinėjo apie 
namą įsidėmėdamas smulkmenas. Gėlių vazone prie lau- 
kujų durų smilko cigaretė. Hansas Ulrichas prisikišo ją prie 
burnos. Jam magėjo paragauti jos lūpų dažą. Staiga pragy- 
do pirmas paukštis. 


o Dabar jiedu susitikinėdavo reguliariai, kartą ar du- 

kart per savaitę. Jis nuolat kalbėjo apie save. O ji ty- 
lėjo. Luktelėk, dažnokai kartodavo jis. Ji niekad nelaukda- 
vo. Nė sykio jis nenusegė jos laikrodžio. Niekuomet ji ne- 
buvo visiškai nuoga, atsidavusi. 

— Pasilik, — prašydavo jis. 

Jos kojas jau aptempdavo kojinės, pinigai pradingdavo 
rankinėje, akys klaidžiodavo anapus durų, mintys lakioda- 
vo po nematomus tolius. Birželis. Netrukus užspigins tokia 
kaitra, kad net pagalvė lovoje trukdys. Bet ta 1982-ųjų vasa- 
ra atėjo tokia: visa, kas atsitiko už pensiono durų, nepateko 
į jo suvokimo lauką, nerūpėjo užimti namai Kroicberge ir 
Šėneberge, netgi trečiosios Arno Šmito ir Karlo Šmito mir- 
ties metinės. 

— Prašau, — garsiai tarė Hansas Ulrichas, likdamas vienas 
kambaryje ir praverdamas langą. Prašau, išspaudė tamsiam 
kiemui, kai tiktai ji uždarė duris. Prašau. O jis taip vylėsi. 


— Šiandien man tu atrodai sugižęs, - konstatavo Jelena. — 


Papasakok ką nors, mes dar turime penkiolika minučių. 

Juodavo sekmadienio naktis. Po trijų dienų pamainos 
ji bjauriai nusiteikusi, įžiūrėjo dėmių ant patalynės, o vo- 
nioje rado murziną kriauklę - gaktos plaukai; iš tikrųjų jų 
ten nebuvo. 

Pinigą padėjo ant rankinės ir neatsigręždamas pradėjo: 

— Šitai nutiko per Trisdešimties metų karą. 

— O jergutėliau, — pasipiktino Jelena. — Tik nepradėk čia 
man apie Stalingradą. 

— Šitai nutiko per Trisdešimties metų karą, — pakartojo 
Hansas garsiau ir atsisėdo ant tualetinio stalelio krašto. 

Ji vangiai pradėjo rengtis. Protingas vaikelis, tikra profe- 
sionalė, išmano, kaip tempti gumą — Hansas juk mokėjo už 
praleistą laiką. 

— Vienas iš mano protėvių, traukiantis kariuomenei, pa- 
siliko apleistame ūkyje, netoli bažnyčios, — tęsė pasakojimą 
Hansas. — Jis buvo senas ir nežinojo, ar galės nukakti iki 
savo namų, ar sugrįš į gimtinę, nenutuokė, ar ten visa po 
senovei, o gal jau virtę pelenais. Ta bažnyčia, šalia ūkelio, 
neturėjo kunigo, akmenų skaldykla pamiškėje it išmirusi, 
kalvės žaizdras suledėjęs, kaimo trobų durys atlapotos ir vi- 
duj nė gyvos dvasios. Tik šunų ir kačių gauja, o kartu dar 
visiška mergaičiukė — visas tas tuntas draugėn glaudėsi mo- 
kyklos pastate. Jis įsikūrė ūkyje priešais mokyklą. 

— Na ir? - Jelena ragino Hansą, Hansą, kuris net penkis- 
syk turėdavo pakelti puodelį, kad kartelį gurkštelėtų. 

— Protėvis paėmė mergaitę už tarnaitę ir lūkuriavo. 

— Aš, beje, irgi, — vis nekantravo Jelena. — Varyk. 

Hansas Ulrichas išsitiesė lovoje. 

— O tada mano protėvis, kurio vardas irgi buvo Hansas 
Ulrichas, sulaukęs septyniasdešimties, su jauna tarnaite pa- 
dirbo žinduklį, — lėtai porino jis. 

— Veršelį žinduklį su tarnaite? Nori mane pagąsdinti? — 
Jelena nusikvatojo ir žvilgrelėjo į laikrodį. — Ir geriausias šei- 
mas užgriūva panašios bėdos, — šitai sakydama jau spaudė 
durų rankeną. — Ką jis padirbo, paleido galviją? Pakartok 
dar sykį. — Bet ji neatrodė taip, lyg iš tikrųjų trokštų išgirsti. 

— Susilaukė vaikelio, jis padarė berniuką, - Hansui Ul- 
richui Kolbei iš siaubo nuo abiejų šnervių iki lūpų kampu- 
čių įsirėžė dvi baltos gilios raukšlės. - Savaime suprantama, 
berniuką, — nukirto jis ir smagiai trinktelėjo per lovatiesę, 
suglumo, nusivylė. 

Jelena stypsojo tarpdury, tokia suirzusi, išsekusi, šalta. 

— Tiesą sakant, tu nepakenčiama, - išsprūdo Hansui. 

— Dėkui, — atšovė Jelena. 

Dabar ji atrodė kaip anos kitos, kaip visos moterys, ku- 
rias jis pažinojo. 

Sutartą dieną Jelena nepasirodė. 

Kadangi ji daugiau neatėjo, bibliotekininkui atrodė, 
kad Jelena buvo vienintelė moteris, kurią jis kada 
nors pažinojo. 

Hansas Ulrichas eidavo į pensioną, guldavo į lovą neiš- 
jungęs lempos, kabančios palubėje. Skaičiuodamas apmu- 
šalų roželes, puokštelėse visuomet būdavo po penkias ir nė 
vienos netrūkdavo, prieš akis regėdavo bėgančias paskuti- 
nes su Jelena praleistas savaites. Žybtelėdavo negailestingai 
trumpai. Jau iš anksto galėtų apraudoti savo gyvenimo li- 
kutį, nes meilės ryšio pradžią ir pabaigą, regis, skyrė tik- 
tai goda, kurią jis įspraudė į žiojintį tarpą. Netekęs žado 
tūnojo ant lovos kraštelio ir vėlei išgyveno meilės tėkmę ir 
jos padarinius, juto tai, ką dar gebėjo prisiminti. O tada 
išjungė šviesą. Naktis prilygo giliai rudai duobei, ant ku- 
rios krašto jis bėginėjo tvirtai spausdamas semtuvą ir ketin- 
damas ją užberti. Išaušo rytas, kai jis pirmą sykį P/orijone 
užsisakė pusryčius, sau vienam. Ji išsisuko, taigi jis atsidūrė 
finišo tiesiojoje. 

Po keleto naktų ji paskambino į Frydenau. Neišleisda- 
mas telefono graibinėjo kojinių. Sakė „jo, jo“, bet šitai pa- 
nėšėjo į „i-o, i-o“. Skubėdamas į vonią smarkokai susitren- 

kė klubą į durų staktą. Aš baisiai apgailestauju, išlemeno, 
bet ji baigė kalbėti. Po dešimties minučių Hansas Ulrichas 
iššoko iš taksi ir įtraukęs pilvą stypsojo sutartoje vietoje, 
lūkuriavo, matė, kaip užgeso Florijono iškaba, žiūrėjo, kaip 
mažėja skubančių praeivių Kudame, bet jų veidai jaunė- 
jo, pastebėjo, kad įsiveržusi vasara atsegiojo vyrų striukes, 
atlapojo marškinius ir gerokai patrrumpino moterų sijonė- 
lius. Bibliotekininkas išlaukė visą valandą ir vienuolika mi- 
nučių. Ji neatėjo. 

Tą patį rytą jis pirmiausia įsmuko į bibliotekos tualetą. 

— Visa ta istorija su veršeliu žindukliu, man tikrai gai- 
la, - ištarė pirmam dešiniau kabančiam veidrodžiui Hansas, 
nė kiek nesusimąstydamas, kad toje paralpoje vis dėlto buvo 
ne vienas. Šalia stovėjo prašalaitis, gal koks skaitytojas, bet 
pasirišęs varlytę. Beje, anas šveitė dantis. 

— Kodėl trečiadieniais puošiatės varlyte? 

— Taip galva atsiskiria nuo kitos dalies, — atsakė tas su 
varlyte ir kairiu nykščiu brūkštelėjo palei kaklą. Judėdamas 
pirštas virto peiliu. 

— Reikėtų ir jums taip daryti, galvotus žmones kakla- 
raištis pernelyg įpareigoja, — pasakė tas su kiek atvipusiais 
tvirtais apatiniais skruostikauliais, ir putų burbulas nutįso iš 
kairio burnos krašto. 

Hansas Ulrichas išsmuko. Ilgokai ausyse skambėjo dan- 
tų šepetėlio brūžavimų garsas, o šis rytas atrodė begėdiškai 
intymus ir grasus. Koridoriuje susidūrė su kolege Gerhard. 

— Apačioje, mūsų tualete, vyrukas valosi dantis, — pra- 
nešė Hansas. 

Kolegė Gerhard baisiai susirūpinusi pareiškė, jis atrodąs 
prastai, ir savo menka pavytusia ranka perbraukė per Han- 
so kaklaraištį. Nejau visos moterys mano galinčios kaišioti 
pirštus dabar, kai Jelena jo nebeliečia? 

Jis paspruko į savo kabinetą, nuleido žaliuzes, sugniaužė 
kumščius ir parėmė galvą. Šiandien trečiadienis ir ne už kal- 
nų penktadienis. Susipažinęs su Jelena penktadieninius savo 
pranešimus perkėlė į trečiadienį. Ant rašomojo stalo mėtėsi 
šio vakaro temos apmatai. 

— Rankraštis kartoninėje dėžutėje. 

Jelena, ir ką gi ji dabar veikė? Pavakarę ji turbūt eitų 
pietauti. Panosėje Hansas Ulrichas užuodė česnakų kva- 
pą, niekas negalėjo sužadinti minčių virtinės kaip tas kva- 
pas, regėjo pigų restoranėlį, itališką, girdėjo nerišlias, bet 
vis dėlto nedviprasmiškas sakinių nuotrupas, sklindančias 
nuo degančios picų krosnies; kepėjas perdaužė ir tėkštelėjo 
kiaušinį tą akimirką, kai jis su Jelena ketino susitarti, niau- 
riai, beveik neapgalvotai, tačiau neabejotinai melancholiš- 
ku žvilgsniu, būdingu visiems vyrams iš Pietų. Vyro paakiai 
pajuodę, praėjusios nakties ženklas. Jelenos akys iš nekan- 
trumo ir laukimo susiaurėjo, o kol ji krimto mažą picą, 
jos pasidarė dar įkypesnės. Tiktai penktadienį jis galėsiąs ją 
vėl nusipirkti. Hansas pabandė sugriežtinti: aš ją pirksiu. 
Labai gaila, bet tą pat mirksnį negalėjo pas ją nulėkti. Apsi- 
lankydamas jos namuose viską sugadintų. Taisykles puikiai 
žinojo. Labai gaila. 

Hansas Ulrichas pakėlė galvą ir įsispoksojo į žaliuzes. 
Pro pinučius drykstanti šviesa glostė jam veidą. Aukščiau 
kilstelėjo galvą ir vėl nusvarino, pakartojo menkiausią jude- 

sį. Šviesa ir šešėliai glamonėjo lyg guosdami, ramindami jo 
veidą. Jis, jis ją išsirinko žinovo žvilgsniu. Nė viena pasaulio 
moteris nemoka, negali tokiu žvilgsniu atsirinkti vyrą; tą 
geba tik jų padermė. Moteris noriai klysta ir įsimyli klai- 
dą itin nuoširdžiai. Ber bibliotekininkas nieku gyvu nesi- 
leis apgaunamas. Tarp jos solo kabinos pinučių įkišo savo 
ranką, godžiai siekė saitų, lemties, per tas groteles pirštais 
čiuopė nuogą jos odą — tikslą pasiekė. Kiekvienas iš mūsų 
patyrė tik vieną, vienintelę meilę. Tuo Hansas Ulrichas nė 
kiek neabejojo. Visos ankstesnės sužadindavo viltį, o tos, 
kurios pasitaikė vėliau, tik guosdavo. 

Ji dar nė karto šalia neįmigo. 

O kodėl? 

Šitai tu negalėsi įpirkti, išgirdo ją sakančią. Jis apsuko 
ratą. Sulankstoma kėdė, skirta lankytojams, tuščia. 

Hansas ranka persibraukė veidą. Dar ištisą pusvalandį 
žaidė šviesa su šešėliais. Vėliau jis timptelėjo ir susuko žaliu- 
zes. Vėlyvą popietę įžiebė stalinę lempą. Tuomet kambarys 
atrodė šiltesnis ir nebe toks pilkas. Veidą ir rankas atgręžė į 
šviesos kūgius ir jaukiai įsikūrė geltonos 60 vatų stiprumo 
lempos salelėje, o šalia pasistatė arbatos puodelį. Ant pa- 
langės gulėjo rankraštis, skirtas vakarui. Laikrodis rodė be 
dešimt septynias. Kažkas pabeldė. 

— Jūsų auditorija jau laukia, — pranešė laisvasis klausy- 
tojas ir kilstelėjo akinius. — Atsirado dvi naujokės, ponas 
Kolbe. Viena su peruku. Kaip tik šią akimirką fojė pačios 
stato sulankstomas kėdes. 

— Nuolankiosios senos bobos, — suniurnėjo Hansas ir 
užrakino kabineto duris, o rankraštis liko gulėti. Išsikvietė 
liftą. Viduje tvyrojo šviežias gaiviklio aromatas. 

Stodamas ant pakylos pamanė: šnibždasi lyg pelės po 
šluota. Ir tikrai šią akimirką toks posakis itin derėjo. Visos 
ligi vienos nykios pelės, pilkos ar pavytusios kepeninės deš- 
ros spalvos, smailos ausys, aštrios nosys, dideli balti pilvai 
ir beplaukės kojos. O dar šitas salsvas kvapas. Vos už kelių 
žingsnių studentė į rūbinę nunešė paskutinį lietpaltį ir dvi 
popierines rezges pirkinių. 

— Esama tokių knygų, kurių iš teisybės nebėra, - Hansas 
žvilgrelėjo į laikrodį. Pirmoje eilėje įsitaisiusi dama kaimy- 
nei pasiūlė čiulpinuką — tarsi jis jau visą valandą būtų pos- 
tringavęs. 

— Leiskite bent išvadą išdėstyti, — pirštu bedė į saldainių 
tūtą ir vėlei pažvelgė į laikrodį. Iš viso jis tekalbėjo sepry- 
nias sekundes. 

— Būna penktadienių, kurie nieku gyvu nenori virsti tre- 
čiadieniais, dėl to jų daugiau ir nebūna. Pasitaiko žmonių, 
automobilių ir tokių valandų, kurių po tikrovei nebėra. Su- 
sitaikykime su tuo! Yra ir tokių pranešimų, kurie neegzis- 
tuoja. Aš jums dėkoju. Laimingai grįžkite į savo namus, — 
tai sakydamas jis nusilenkė ir valiūkiškai abiem kojom šok- 
telėjo nuo pakylos. 

— Ką tai turėtų reikšti? —- sukuždėjo viena ponia, iš pat 
pradžių gaudžiusi kiekvieną žodį. Ji buvo apkūni ir smagi, 
vardu Hedviga, o kartą prisistatė esanti Hanso kolegė. Va- 
dovavo Bonifacijaus klebonijos bibliotekai, visuomeniniais 
pagrindais. Truputėlį įsimylėjusi Hansą Ulrichą Kolbę. 
Tiktai vos vos. Jos gyvenime buvo ir kitas vyriškis. Ji tikėjo 
ne Dievą, o savo pastoriumi Mercu, Bonifacijaus parapijos 
ganytoju. Panelės Hedvigos susižavėjimas bibliotekininku 

ir tvirta platoniška meilė Hansui suteikė santykiams ats- 
palvį - padarė juos malonius. Ji Hansui Ulrichui Kolbei 
niekados neskambino, anonimiškai, neprisistarydama ar 
vien trokšdama paklausti, kaip turėtų pasiruošti ateinan- 
čiam penktadieniui. 

— Ką tai turėtų reikšti? — ėmė klausinėti ir aplinkinės po- 
nios, pagrįstai ir pelnytai, grasinamai čiupo savo rankines. 
Naujokė griebė savo skėtį. 

— Aš, — ištarė Hansas. 

— Akiplėšiška, — piktinosi toji iš pirmos eilės pilna burna. 

Jos kaimynė jam atkišo saldainių tūtą. 

— Norite mane papirkti, - paklausė Hansas ir nusikvato- 
jo. Tikėjosi, kad ir kiti prajuks. Nė vienas veidas neišsiviepė. 

— Aš, - pakartojo Hansas Ulrichas. 

— Išdavikas, — metė viena saksoniškai. Kitos pritaria- 
mai linktelėjo. 

— Aš norėjau, — pradėjo Hansas ir tvirtai suglaudė kojas 
taip, kad atrodė lyg prasikaltęs berniukas. 

— Ne, aš troškau su jumis pakalbėti, — neišlaikė panelė 
Hedviga, ir mažos plačios pėdos nuskuodė prie lifto. Han- 
sas ją nusivijo. Gurgždėjo ortopediniai jos batai, gėlėta su- 
knelė, žengiant žingsnį šilkinės saulėgrąžų galvos ištįsdavo, 
it surūgęs veidas. Paskui, savaime suprantama, panelė He- 
dviga paėmė jį už parankės; Hansas nepakankamai spėriai 
sekė paskui. Be abejonės, jiedu sutiko vieną iš kolegų. Anas 
metė reikšmingą žvilgsnį į panelę Hedvigą: tikras donžu- 
anas tas Hansas Ulrichas Kolbė, ir bibliorekininkas nėrė į 
liftą. Nuspaudė trečią mygtuką, tą mirksnį kaži koks bukas 
daiktas bilstelėjo į susivėrusias duris. Po sekundės antrą ir 
dar trečią kartą. 

— Rankinės! - sausai konstatavo panelė Hedviga ir pakėlė 
odinį garankštėrą krepšį, didelį, juodą, aptrintą. — Aš jus 
ginčiau iki paskutinio kraujo lašo. - Juodu nusijuokė. 

— Jums pabodo laiką leisti su tokiomis senomis žiežulo- 
mis, - pasakė Hedviga, kai liftas sustojo pirmame aukšte. — 
Jūs įsimylėjote, — pridūrė stabtelėjus antrame, o trečiame 
pradėjo sapalioti apie baltą varną. Kai jiedu išlipo, Hansas 
dar perklausė, ir tuomet atsirado jau dvi varnos. 

— Būti baltai varnai būryje — tai įmanoma tiktai dvie- 
se. - Jos akys prigeso, pasidarė liūdnos, didžiulės ir subliz- 
go lyg užspęsto žvėries, kai Hansas rakino kabineto duris. 
Pasiūlė jai sulankstomą kėdę. Panelės Hedvigos akys vis 
dar liūdėjo. Paskui juodu sumerkė arbatos maišelius į ga- 
ruojančias stiklines; jis gėrė dedešvų, o ji Ceilono arbatą. 
Šitaip atsisveikino. 


Kitą dieną Hansas Ulrichas Kolbė ėmėsi senų ydingų 

įpročių. Prabėgo net 14 metų, kai jis, Rytų Berlyne 
tapęs tėvu, nepaėmė į burną nė vienos cigaretės. Tačiau da- 
bar. Prisidegęs pirmąją prisiminė, kad visai neseniai, vieną 
naktį, smilkstančią nuorūką susižvejojo gėlių vazone. Ant 
filtro dar nespėjo išdžiūti lūpų dažai, Jelenos lūpdažiai. 

Atidardėjo metro traukinys, prieš lipdamas į paskutinį 
vagoną sutrypė cigaretę. 

Po vakarykščio barnio su anomis poniutėmis susikivirči- 
jo su savo viršininku, o paskui dar ir su Naująja literatūros 
draugija. NLD apmokėjo plakato ir kvietimų į jo paskaitas 
spausdinimo išlaidas, o viršininkas renginiams skyrė tinka- 
mas patalpas. Dabar jis jiems atrodė nedėkingas šiknius. 

Hansas klestelėjo ant atlenkiamos sėdynės prie durų. 
Mergaitė, stovėjusi šalia, prie pat jo nosies laikė stambiažie- 
džių rožių puokštę. 

Jūs nebesate tas senasis Hansas, iškošė šefas. Hansas Ul- 
richas dar artyn slinktelėjo prie puokštės ir nė nenutuokė, 
koks tas senasis turėtų būti. Labiau prikišo veidą prie mer- 
gaitės. Įsitaisykite kokį šunį, kol dar nekuoktelėjote, rimtai 
pasakė viršininkas. Jis pritrūko svarių argumentų ir nebeži- 

nojo, ką daugiau drėbtelėti. Užsispyręs bukaprotiškas tylėji- 
mas Hansą išgelbėjo — spėriai galėjo nerti iš viršininko val- 
dų. Iškart po penkių minučių paskambino NLD ir pranešė: 
aš turiu pasitarimą. 

Bibliotekininkas vėl užsimerkė. Traukinio greitis ir bil- 
desys kažką priminė. Nikotino skonis burnoje taip pat. Tie 
potyriai prabilo apie praeitį. 

Staiga susizgribo, kad rirmingai mataruoja galva ir 
niūniuoja. 

— Ir kurgi turėčiau sprukti, — niūniavo jis Penktosios Ba- 
cho kantatos melodiją. Įžanginiai styginių, choro, obojaus 
akordai ir dar kažkas neprastai derinosi su lengvai skubriu 
traukinio dundesiu ir greičiu. Sustojus Heidelbergo aikštėje, 
jis prisiminė ir antrą frazę, rečitatyvą. Jis derėjo prie trum- 
po traukinio stabtelėjimo. — ... ir ne tik nuodėmių daugybe 
užsitraukiau gėdą... 

Traukinio greitis vis didėjo, kol įtaikė į trečios dalies tem- 
pą, vargais negalais prisiderino prie sruvenančios melodi- 
kos. Sūpuojamas alto šešioliktinių skambesio Hanso trauki- 
nys tarytum popierinis laivelis, besisupantis skaidriausiame 
upelyje, tamsiame tunelyje po miestu pralenkė kaimyninį 
traukinį. Langų stikluose Hansas Ulrichas regėjo gelsvus 
veidus, geltonus it vagonų gaubtai; Hanso galva kinkavo 
taip, lyg ant ausų turėtų ausines. 

— Išsiliek gi, tu... 

Netikėtai susigūžė iš išgąsčio. Kas čia buvo? Neįprastas 
nikotinas? Genanti, veržli, romi, o kartu lengvai atkuria- 
ma Bacho muzika? Vasara? Vaikystė, bažnyčia, tėvas? Taip, 
anuomet jis būtent šitaip suvokė. Suprato, kad tikėjimas 

slypi tik nuodėmingame gyvenime. Ir paguoda vien iš nu- 
sivylimo. O tikrą atleidimą pelnyti galima tiktai nusikaltus, 
padarius didelę piktadarystę. Pirmiausia reikėjo virsti baisiu 
šunsnukiu, drastiškai, keistuoliškai, visai pagal Bibliją, gy- 
venti tartum lėbautojui ir mušeikai, kad sužadintum Dievo 
domesį. Dievo, žavingų moterų, laimės domesys. Niekas 
dėl nepriekaištingo savo gyvenimo būdo nepateko į dangų, 
netgi nenukako į rojų žemėje. 

Vis dar užmerktomis akimis prie Bacho kantatos septin- 
tos frazės pridūrė ir aštuntąją, savąją, Kolbės dalį. Ak, palai- 
mingoji kančia. Vitenbergo aikštėje išlipo ir tiesiai patraukė 
į delikatesų krautuvėlę — prieš penkias minutes uždarė. 

— Atvira žaizda. Lašelis kraujo. 

Ilgokai rinkosi. 

— Norite jaukiai ir smagiai įsikurti, norite šį vakarą? — už 
kasos langelio ponia Marockė ant nosies užsidėjo akinius ir 
perskaitė etiketę, laikydama šampano butelį. Anksčiau iš- 
girstas žodis „jaukiai“, turint omeny solo kabiną ir pinučius, 
skiriančius jį nuo paklūstančios už pinigus moters, būtų su- 
kėlęs Hansui Ulrichui smagų juoką. Jis kiaurai matė ponią 
Marockę, skaitė jos mintis it raštą. Žmogau, tu gi turi pas- 
togę, ko tau čia trainiotis? 

— Tikrai apgailestauju, kad jos nėra, - pasakė ponia 
Marockė. 

Hansas Ulrichas kitų šou mergaičių nuotraukas apžiū- 
rinėjo taip, lyg tai būtų nuodingųjų grybų rinkinys. Ponia 
Marockė nenuleido nuo jo akių. Ir nieko nepaisydamas, su- 
raukusi kaktą pamanė ji, nieko nebodamas ateina į darbą, 
kad aplankytų savo mieliausiąją, kad visi įsikaltų į galvą: ir 


šičia ji jam priklauso. 

— Ji nuo manęs pabėgo, — garsiai pasiskundė Hansas 
Ulrichas. 

Tai dar nieko nesako, guosdama tarė ponia Marockė ir 
uždėjo plaštaką jam ant rankos; kokia ji sunki, toptelėjo vy- 
rui. Tai esąs tik monogamijos nuotykis, Jelena prie to nea- 
bejotinai turinti priprasti. Jelena juo labai didžiuojasi, ponia 
Marockė tikrai žinanti. Ji pasilenkė itin arti, per arti —- už- 
uodė ne tik jos burnos kvapą, bet ir pudros, plaukų lako 
ir karšto pieno aromatą. Kiekvienai damai reikalingas sa- 
vas kavalerijos vadas, šnibžtelėjo ir smagiai paplekšnojo per 
petį. O paskui pakeitė temą. Kažkoks bavaras klausė, ar jie 
dirbą ir Kūčių vakarą. 

Hansas pasisūpavo ant kulnų. Galvoje švystelėjo min- 
tis —- gyvenimas su ponia Marocke. Nutuktų ant savos virėjos 
rankų, regėdamas šiltą pietų jūrą mirtų. Ji, dar apkūnesnė 
nei jis, sočiai aprūpinta ir paguosta, gaudama vyriausiosios 
bibliotekų tarybos pensiją ganėtinai ilgai nugyventų, links- 
moji našlė iš Mariendorto. Hansas labai atsargiai nusibrau- 
kė nosį. Slėpdamasis už nepriekaištingai išlygintos nosinės 
sau prisipažino: Jelenos jis bijojo iš tikrųjų. Nes jis jau senas. 
Kai sulauki garbaus amžiaus, tokia būsena ir kasdienis pra- 
laimėjimas prilygsta nusižeminimui. 

— Seniau sukiojosi toks Ašingeris, — ponia Marockė 
grįžtelėjo į jį ir į krūvelę guldė penkių markių monetas, 
skirtas keisti. Hansas Ulrichas sustabarėjo, kraujas sustin- 
go gyslose, pamanė sau, šampano butelio kaklelis atrodė 
pakankamai šiltas. 

— Komisaras Ašingeris? — paklausė nesavu balsu, lyg iš 
medžio iškritęs. 

— Taip, mes dar tai žinome. — Ir vėl pasikartojo. Mes se- 
niai. Jis linktelėjo, taip, balsvai gelsva žirnienė stačiomis, taip, 
tokia duonos riekė, kokios ir norėjote, ir staltiesės geltonos. 

— Gal galėtumėt man paskambinti, kai tik jinai pasi- 
rodys? — droviai, baugščiai paklausė Hansas Ulrichas. Ne- 
mirksėdamas stebeilijo tiesiog į ponios Marockės burną. O 
paskui į mažą putlų delną įspraudė lapeliuką, kuriame para- 
šyta jo pavardė, vardas ir telefono numeris. 

Pagaliau matai, kas esi iš tiesų, išgirdo Jelenos balsą, vien 
lapeliūkštis su telefono numeriu. 

— Labai prašau, — suvaitojo Hansas. Ponia Marockė kiek 
padelsė, tada pažadėjo, gerai. Bet ji susuksianti, leisianti 
skambėti dukart ir padėsianti ragelį. Ji tikrai nė žodžio ne- 
norėtų pratarti. Hansas pabučiavo jai ranką. Plaukų sruoga 
užkrito ant kaktos. Švelni žilė, beje, kokia pasirodė. 


4 Telefonas du kartus subirbė prieš šeštą vakaro. Vos 
po penkiolikos minučių Hansas Ulrichas Kolbė su 
šampano buteliu įpuolė pro stiklines naktinio klubo duris. 
Iškart užsisakė Jeleną į solo kabiną. 

Ji žiūrėjo į jį. Jis nužvelgė ją. Lauke plaikstėsi šiltas vasa- 
ros vakaras. Delną spaudė prie lūpų. 

— Kas atsitiko? 

— Apniko žagsulys, — prisipažino ji. 

Bibliorekininkas akimirksniu pasidavė. Kad nuslėptų, 
neparodytų, kaip sulinko kinkos, puolė ant kelių, parpuolė 
beatodairiškai sunkiai, tiesiog sudribo net nespėjęs timp- 
telėti kelnių kantų. Tarytum muzikinis akompanimentas 
maldaujamai subraškėjo sąnariai. Prie viso to prisidėjo ir 
šampano butelis kairėje rankoje — stiklas kietai dunkstelėjo 
į grindis, šitą šeštadienį. 

— Tai vadinasi? — Jelena atitraukė delną nuo lūpų. — Vai- 
siai, — tęsdama bedė į butelį ir pasitaisė: — Šampas. 

Hansas klūpojo priešais ją, pakėlė akis, regėjo ją, netikė- 
tai išvydo vaiką, koks jis buvo kadaise. Tas mažius, matė jis, 
dar kartą perbėgo anomis akimirkomis, aplinkui pakvipo 


pievomis ar žeme, kakava ar laku. Birželio žolynai prie gele- 

žinkelio bėgių siekia smakrą. Žvelgia pavymui lekiantiems 
traukiniams, mergaitėms taip pat, jos praskuodžia pro jį 
greičiau už traukinius, ilgos kojos mataruoja rankose, gal- 
voje artimiausias didmiestis, didžiausia liemenėlė ir neap- 
rėpiama laimė, palaima. O jis? Visi sako „tas“, o tas birželį 
stypso vienišas, smegeninėje kirba savižudiškos mintys, bet 
pirmiausia ant negyvų bėgių, ir pratinasi prie noro mirti. 
Ir jis, ir šitie bėgiai jaučia panašiai. Medinė užtvara, tamsi 
lyg plienas, už jos stiebiasi pūdyminės aguonos, Hansui nė 
kiek nerūpi, ką raudonos jų galvelės tarpusavy liežuvau- 
ja. Nė žingsnio pirmyn, kas dieną po šaukštą kondensuoto 
pieno paguodai. Į dangų šaudo kregždės, drąsiai paišyda- 
mos garsų kreivę, jis bando skaityti oro skyleles tarsi ne- 
matomas natas. Galop pradingsta ir kregždės, ganėtinai 
greitai, bet jis spėja perprasti skambią jų dainą. Tūno čia, 
be galo vienišas, vienas kaip pirštas, šičia, kur net rudenį 
medis kvepia ramunėlėmis. Po Sekminių tupi sode, vilki 
tą slegiantį šventadienio apdarą, savo skėtį skleidžia virš 
rožių. Sekminių rožės, stambios išsekusios galvos. Jo tėvas 
mesteli: skėtis - nevyriška. Jo tėvas sako, kad per Sekmines 
visų sielos nušvinta. Tik „anam“ tamsuma. Jo tėvas pasto- 
rius, tiesą sakant, jo mama... 

Hansas Ulrichas pažvelgė Jelenai tiesiai į akis. Jos dar la- 
biau pažaliavo. Ji sunėrė rankas prie krūtinės. 

— Taigi, - ketino pradėti, bet ir vėlei viršų paėmė žagulys. 

Hansas nepraleido puikios progos ir griebė ją už kelio. 

— Mano mergaite, — ištarė. Šviesa kabinoje pradingo, ir 
jis privalėjo įmesti dar vieną penkių markių monetą. 

Tą rytmerį, kai jis palieka Reriką nešinas dviem lagami- 


nais ir tamsiai mėlyna puodyne, saulė danguje išblyškusi; 

įsėda ne į tą traukinį, kad tik greičiau dingtų. Ir vėl „anas“! 
Nejau ta klaida su traukiniu turėtų reikšti gyvenimo pasiū- 
lymą? Vis dėlto tą pačią popietę parkanka atgalios. Reriko 
perone nebemoja jokie šeimynykščiai, išskyrus pusbrolį — 
jis triūsia prie signalo, bėgių prižiūrėtojas, storas, darbinė 
striukė braška per siūles, riešai, platūs šiurkštūs ir raudoni 
kaip skalbėjos, ir... 

— Tai, kas praėjo, dar galutinai nesibaigė, — netikėtai gar- 
siai ištarė Hansas Ulrichas. — Gyvenimo keliai susikerta du 
kartus, — kilstelėjo. 

— O tai reiškia? — Jelena vis dar žagčiojo, o Hansas klū- 
pojo priešais. Iš kur ta keista melancholija? Kas iš tiesų pra- 
rasta? Jelena vienu judesiu išsinėrė iš apsiausto, prašmatnaus 
kimono, juodo su raudonais japoniškais hieroglifais ant nu- 
garos. — Stokis ir baik tas vaikėziškas seiliones, — subarė ji ir 
rankas priglaudė prie smilkinių. — Ar tu bent nutuoki, kas 
sukasi mano galvoje? — Ar ji džiūgavo, kad jis vėl čia atėjo? Ji 
džiaugėsi taip, kad ėmė žagsėti. Staiga susivokė, kas ją iš ti- 
krųjų žavėjo. Tai buvo ne vien apšarmoję smilkiniai, kuriais 
jis mokėjo pakutenti. Makleriai ir vadybininkai tai mokėjo 
ne prasčiau. Tačiau su Hansu ji galėtų pradėti kitokį, naują 
gyvenimą. Be tos nuolatinės, kad ir menkos baimės. Makle- 
rio akimis, ji turėjo kliaudą — šou. Kaip ir daugelis panašių 
maklerių po nusisekusio verslo reikaliuko, ji, būdama ge- 
ros nuotaikos, užsuktų šičia? Ir jei anie ją atpažintų, išvystų 
sėdinčią prie stalo, neoficialiai? Hansas visiška priešingybė. 
Citavo net ir tą Balzaką. „Kurtizanė, meilužė, mano žmo- 
na“, — pabėrė ir meilingai nusišypsojo jai. Kitiems ji būtų 
prasta partija, prilygtų prekei iš n-ųjų rankų. O Hansui 
ji - didžiausia pergalė. 

Jelena atstatė delnus, išskėtė pirštus. Akys užmerktos, 
kad bet kurią akimirką atsimerktų. Hansas Ulrichas pasiju- 
to, tarsi tarp kojų ir apie bambą liūliuotų stebėtinai pritvin- 
kęs debesis. Tarytum ant vargų viršūnės jis galėtų pratrūkti 
lietumi. Bet taip nedaroma. 

— Tegul lyja. 

Jį išmušė raudonis. 

Ir šią akimirką, kai ji pritūpė, padidino greitį, vis dar 
kamuojama žagulio, jis pamanė — dantys lyg pjūklo ašme- 
nys. Bibliotekininkas sukikeno, pats sau, vis dar išpiltas 
raudonio, nedrįso pakelti akių. Kaži kur, nežinia, sklido ra- 
munėlių aromatas. Jis prarado protą ir ėmė alpėti. Svaigsta 
galva! Galas. 

— Mergaite, — jo balsas girgždėjo, o ji teturėjo dvidešimt 
aštuonerius. — Mergaite, - pakartojo stačiomis, kai ji nuo 
jo loštelėjo. 

— Tuojau. 

Ji vėl ėmė šokti arplėšdama pėdas nuo grindų, lyg ketin- 
dama pasipriešinti, paskui sustingo, kiek padelsė, it lipda- 
ma per šiltesnio oro srautą, kurio jis nevaliojo įžvelgti. Jo 
geismas atsidūrė po padidinamuoju gyvenimo stiklu. Dar 
niekados jis nepatyrė tokio troškimo, gali būti, o gal dėl to, 
kad kartu jį apnikdavo ir liūdesys. 

Žagsulį Jelena dabar meistriškai įpynė į savo šokį žaviai 
linguodama galvą. Jos veidas spindėjo. Pirmiausia jis palietė 
Jelenos veidą, paskui perbraukė per genitalijas ir lytį, nu- 
slydo savuoju organu, tada abiem delnais apglėbė jos ausis, 
tartum neturėtų jo užuosti, neturėtų išgirsti jo riksmo. 

— Ramiai, nestauk, ramiai, — subarė ji. — Tu šičia sukeli 
daug daugiau triukšmo nei geras tavo vardas. 

Netikėtai prisiminė Arno Šmitą, išsprūdo skubri, trum- 
pa maldelė, bet prispirtas bėdos negebėjo pabaigti. Pradėjo 
iš pradžių ir meldėsi uoliai kaip tąkart, per mišias — tarsi 
poteriai padėtų, menkiausias ginklas prieš juoką tylos mi- 
nutę. Matė jos pakaušį, gerokai atlošė jai galvą. Dabar galvą 
laikė savo rankose. Jelena metė tokį žvilgsnį, tarytum čia 
praskristų paukščiai, tiesiog prieš jo nosį. Lyg iš paukščių 
plazdenimo norėdama ištraukti patarimą. 

— Ar šičia įtaisyta filmavimo kamera? Na tam atvejui, aš 
taip manau, jei kas nors man nutiktų. Arba tau? 

Ji nepravėrė burnos. Rankose gniaužė mažutę galvą. Ma- 
žulytę galvelę, dar spėjo šauti mintis, o tada jis sustugo. Taip 
rėkia asilas. 

Ji kažką kalbėjo. Jis pagriebė popierinį rankšluostį, kurį 
jam ištiesė Jelena. 

— Kurį laiką čia gali paskaityti gerą knygą, — dar pasiūlė ji. 

Hansas iškėlė ranką ir - būtų gerai užvožęs per veidą, jei 
grotos nebūtų jos apsaugojusios. 

— Man baisiai liūdna, atleisk, - vos išlemeno jis. 

Mergina išsiviepė it gavusi gerą antausį, balta kaip popie- 
rius, priblokšta. Kaip tai atrodė. Jis prisirpo, tai jau puikiai 
suvokė. Per dvidešimt vieną minutę už septynis sykius po 
penkias markes net dukart prarado vyriškumą Jei to nepa- 
darys pats, ji jam tikrai įsakys: varyk. 

Jelena vis dar žagsėjo ir spaudė delną prie burnos. Ar jos 
burna po kiekvieno žagtelėjimo siaurėjo? Tiktai kelias dienas, 
pranešė ji, tik porą dienelių pas senelę į Hėrdę, paaiškino ji. 
Jau rytojaus rytą. Skubriai delnu užčiaupė jam lūpas ir iš- 
smuko. Rankos prisilietimas pasiliko. Tik kelios dienos, tiktai 


porą dienelių, Hansas Ulrichas tvirtai sugniaužė pinučius. 

— Ilgiau čia būti negalite, draudžiama, — pasigirdo, ir 
darbuotojas, jaunas vyrukas, su kibiru ir pašluoste pradėjo 
tvarkytis kabinoje, vis brūžuodamas šluota kabino Hansui 
Ulrichui kojas. Toks jo elgesys žeidė, skaudino, žemino. 

— Eikit šalin, jaunuoli. 

Hansas Ulrichas trūkčiojo galva, baimė. Jelena, jei tu 
pranyksi, kapo tamsa apglobs mane, baugu, Jelena, ir Hėr- 
dė, kurgi vis dėlto ji yra. Jis galėtų ją užsipulti tarsi koks šu- 
nėkas, kuris lyg ugnies baidosi žmonių. Susitiko du - kadų 
kadaise prabėgę ir tiktai ką nutikę dalykai. Du įvykiai troš- 
ko vieno padarinio. Dar niekados nė gyva dvasia neregėjo 
jo įsiutusio. Žengdamas paplavų kibirą spyrė jaunam vy- 
rukui į blauzdikaulį, kibiras apvirto, vanduo pliūptelėjo, ir 
susigrūmė dėl kažkokios paikos šluotos. Kad šitaip galėtų 
nutikti, spėjo toptelėti mintis, Hansas Ulrichas slystelėjo, 
susigriebė, dar kartą čiuožtelėjo ir parkrito, iškart kluptelėjo 
ant abiejų kelių. Šlykštus triukšmas. 


Nusigavęs lauk stabtelėjo prie kasos langelio ir ponios Ma- 
rockės paklausė: 

— Ir ką ji rado manyje? 

Ponia Marockė nužvelgė jį nuo galvos iki kojų, dėbtelėjo 
ir į šlapias klešnes. 

— Ką ji jumyse rado? - pakartojo ir nepritrūko įžūlumo 
abejingai gūžtelėti pečiais. 

Hansas Ulrichas Kolbė, antrame perone lėkdamas 

palei traukinį, kuriame nors lange vylėsi išvysti ją. 
Pirmos klasės vagono langus stebėjo akylai. Norėjo jai pa- 
mojuoti, vienu vieninteliu gestu troško parodyti: ką-tu- 
gali-galiu-ir-aš. Jokios Jelenos, nė kvapo. Vis dėlto švie- 
siaplaukis kepurėtas vaikelis jam pamojo, bet jis į tą mostą 
neatsakė. Ranka, kurios jis net nekilstelėjo, lyg švino pripil- 
ta už bausmę. 

Traukinys nudundėjo. Trečiame perone Hansas Ulrichas 
Kolbė įšoko į savo traukinį. Jis neišvydo Jelenos Šnė, bet vis 
dėlto ji buvo šičia. Jos bruožai išvažiavo iš Zoologijos sodo 
geležinkelio stoties, jo patraukė į pietus, o jos — į vakarus. 
Vienoje atšakoje, kur kelias pasuka, jiedu turėtų susitikti? 
Dėl to, kad jie važiavo, judėjimas vyko šen ir ten, iš vieno 
galo į kitą, pirmyn ir atgalios. Jis paseno, o jai jau dvidešimt 
aštuoneri. Jos vaikystė baigėsi anksčiau, vadinasi, ir kiekvie- 
nas kitas gyvenimo tarpsnis truks trumpiau. Jos burna jau 
senstelėjo. Jelena Šnė turėjo audringą gyvenimą. Kiekvienas 
judėjimas taikosi į ramybę, o jam pasibaigus turėtų būti kas 
nors, kas randa prieglobstį. Bet jos veide tai dar nematyti, 
nusiplūkimas, nuobodis, įgrisimas dar neišryškėjo. Ji paisė 
šviesai būtinų sąlygų. Ji skyrė dėmesio ir senai savo burnai. 

Hansas Ulrichas Kolbė, vienas kupė, verkšleno dėl Jele- 
nos Šnė tol, kol pasirodė konduktorius ir pramušė jo bilietą 
iki Tiubingeno. 

Kai pasieniečiai patikrino dokumentus, Hansas Ulrichas 
iš portfelio ėmė traukti maisto atsargas; moteris, sėdėjusi 
kupė prie lango, atidžiai apžiūrinėjo jo rankas, stebeilijo, 
kaip jis iš folijos išsivyniojo luptą kiaušinį. Į traukinį toji 
įlipo Vanzėje, beje, ir trys kiti pakeleiviai. Dar viena vieta 
prie durų buvo laisva. 

— Kažkas dėl jūsų iš širdies pasistengė, — nenulaikė liežu- 
vio ji ir bedė pirštu į kiaušinį. 

— Ir kas gi? 

— Jūsų žmona. 

— Katra? 

Už lango lėkė apylinkių vaizdai su karvėmis ir be jų, 
nė vieno miesto, kuriame bent trumpai sustotų traukinys. 
Kaip tik širame geležinkelio ruože kiekviena vietovė, ap- 
gyventa žmonių, tapo dėme. Ana moteris prie lango lupo 
apelsiną. Ji išlipo Bebroje. Į kupė atėjo arabas. Taigi dabar 
sėdėjo penki vyrai, uosdami dar salsvą apelsino aromatą; 
prisiminimas apie moterį seniausiai išgaravo. Savo kaimy- 
nus Hansas apžiūrinėjo tyrinėdamas Jelenos žvilgsniu. Pas- 
kui ir į save pažvelgė jos akimis. Nagi, išsirink kurį nors iš 
jų, pasiūlė jis jai. 

— O švenčiausiasis, nesibaigiančios apylinkės, — padejavo 
arabas ir prispaudė žieduotą mažąjį pirštelį prie stiklo. 

— Ir taip žinau, — burbtelėjo Hansas Ulrichas. Pirmą 
kartą čia jis važiavo prieš trisdešimt metų. 1952-ųjų vasarį. 
Tąkart Hansas Ulrichas Kolbė įsirašė studijuoti Tiubingene. 
Religinių mokslų. 

Arabas linktelėjo. Vieną ganėtinai ankstyvą pirmadienio 
vakarą, po geros savaitės, valgykloje susipažino su juoda- 
plauke studente. Tokių varno juodumo plaukų jo gimti- 
nėje mergaitės neturėdavo. Vos po dviejų valandų vikrios 
medicinos studentės rankos atėmė jam nekaltybę, tiesa, ji 
dėvėjo plonyčius ažūrinius apatinius. O kai pradėjo dirbti 
greitosios pagalbos priimamajame gydytoja, jis ją vedė, po 
metų. Arabas ant šono pakreipė galvą, tarytum su juo tarš- 
kėtų koks nors vaikigalis ar kalbanti papūga. 

— Aš kilęs iš Reriko, Reriko prie Baltijos jūros, - aiškino 
Hansas Ulrichas. - Netgi rugpjūčio vidury mūsų merginos 
dar it sūriai, visai neįrudusios, o tiesūs peleniniai, lyg kiau- 
kutas, jų plaukai glotniai sušukuoti ir naktimis... — jis užsi- 
čiaupė. Šitaip atverti širdį jis, sąžiningai pasakius, nenorėjo. 

— Na, žinoma, naktimis, — atitarė arabas ir, kol Hansas 
dar nespėjo visiškai suglumti, įsispoksojo pro langą. Neį- 
prastai blyškios karvės, tarsi iš pasakos, ana ten pievoje. 
Viena stačia. Kitos gulėjo. Naktimis, prisiminė Hansas Ul- 
richas, naktimis jūros krantas tų merginų rankose būdavo 
statesnis nei dieną. Šeštadieniais iš Doberano kurorto at- 
kakdavo orkestras, grieždavęs šokių muziką, su puikiuoju 
Braitlovu jaunesniuoju, mušusiu būgnus. Jau po antros dai- 
nos Hansas Ulrichas visiškai pamiršdavo išvaškuotos para- 
pijos salės skurdumą. Rerikas, jis priminė rabarbarų sultis ir 
sužiedėjusias bandeles, kietą smėlį laukiniame pajūry ir itin 
neblogą, ne vieną pergalę skynusią futbolo komandą, o kar- 
tu Hansą — kairįjį puolėją. Jo tėvas buvo pastorius, jo mama 
pastoriaus žmona, o jis, Hansas Ulrichas, ketvirtas vaikas iš 
penkių, bet vienintelis akiniuotas. Būtent su anais akiniais, 

kurių kitiems apskritai nereikėjo, vieną sekmadienį, tai nu- 
tiko 1948-aisiais, ant aukščiausio zakristijos laipto jis aptiko 
tokį daikčiuką, iš miltų ir miglos. Popiet panaudotas sargis 
buvo dingęs. Po metų jo tėvas atgulė, pasiligojo, kad pas- 
kui ištisus mėnesius vaduotųsi mirtimi. Reriką į Tiubingeną 
Hansas iškeitė ne taip greitai. 

Po kelerių metų mama atsekė į Tiubingeną, automo- 
bilio priekaboje atsigabeno dvigulę lovą ir du milžiniškus 
konservavimo puodus; jų vidus buvo žydras, o išorė juoda. 
Geriausios prieškario prekės, sakė ji, atkeliavusi į Vakarus. 
Ji įsikėlė į stačią Begot garvikę, šaunančią kiek aukščiau Fi- 
losofų kelio. Mama turėdavo marias laiko, visą amžinybę, 
kartkartėmis manydavo Hansas. Kaip tik dėl to ji ir pradėjo 
rašyti, bet ne iš tikrųjų. Perrašinėdavo Traklio ir Helderlyno 
eilėraščius į juodraščiams skirtą mokyklinį sąsiuvinį. Labai 
dėmesingai, susikaupusi, taip, lyg būtų jos kūrybos vaisius 
— atrodė jam. Jau vėliau Berlyne kartu su savo vadovu Klau- 
su Heinrichu Hansas parašė studiją: „Tas, kuris rašo, trokšta 
laiką paversti siela.“ Profesorius Paulius Tilichas 1956-ųjų 
vasarą šnekino jį darbuotis toliau. Tą studiją jis turįs tęsti 
ir rašyti daktarinę. Hansas Ulrichas motinai į Tiubingeną 
parašė laišką, „tas Tilichas“ ir „mano daktarinės krikštatė- 
vis“, dėstė popieriuje. O paskui labai didžiavosi, pasipūtė 
tarytum povas, bet taip niekados ir nepriėjo liepto galo. 

Arabas kinktelėjo galva. Mandagus žmogus. Todėl Han- 
sas, pasilenkęs prie jo ir užuodęs losjoną po skutimosi, pasakė: 

— Aš rašysiu. 

— Kam? — paklausė arabas. 


— Savo žmonai, - atsakė. — Į pasienio barą. 

— Jūsų žmona turi restoranėlį? 

— Mano žmona, — pradėjo Hansas Ulrichas, — ji gimė 
1954 metais, beje, kaip ir mano vyriausia dukra. 

Arabas itin supratingai linktelėjo. Staiga Hansas išvydo 
save iš mamos spintos imant poetinį žemėlapį, Helderlynas, 
laivelis, 72a7e rosso“. Anuomet jo mama turėjusi atvirlaiškių 
atsargą, įspraustą tarp kiaulės taupyklės ir arbatinuko. Han- 
sas Ulrichas regėjo Jeleną, prie drabužinės veidrodžio tvir- 
tinančią žemėlapį — šitaip visados daro aktorės. Ne, negali 
būti, ten nebuvo jokios drabužinės. Nei normalios spintos 
ar tokios spintelės, kokių esti kareivinėse, o ką jau kalbėti 
apie drabužinę. Ir nedidukių savo rankinių su dideliais pi- 
nigais ji neturėjo kur saugiai paslėpti. Jos sėdėdavusios ant 
vienišo suolo plytelėmis išklotoje patalpoje, kur be persto- 
gės zyzė televizorius. Šitaip pasakojusi Jelena. 


Tiubingeno geležinkelio stotyje Hansas motinai paėmė gė- 
lių puokštę, o sau vaisinių ledų tūtą, žemuogių skonio. Išsi- 
vyniojo ledus ir prisiminė Jeleną, jos plaukų spalvą. Šviesiai 
žemuoginė, tvirtino ji. Blondinė su raudonokomis plunks- 
nelėmis, paprieštaravo jis. Stumdomas žmonių spūsties 
Hansas užsimerkė ir lyžtelėjo ledų. Stovėjo tiesiog ant ke- 
lio ir svajojo. Kažkas patapšnojo jam per petį, ne, nė vieno 
pažįstamo, tiktai anas, kuris norėjo prasibrauti. Galiausiai 
išėjęs į geležinkelio stoties aikštę suskaičiavo net dvidešimt 
taksi. Hansas Ulrichas patraukė pėsčiom ir po stogine dar 
skaičiavo dviračius. Liovėsi tai daryti priėjęs skaičių 73 ir 
vaikišką dviratuką. Naujojo tilto prieigose ledų likutį svie- 


i Raudonoji jūra (ir.). 

dė į upę besiturškiančioms antims ir nukulniavo lėčiau. Po 
kojomis srautingas Nekaras. Ištirpdytas pieniškas šokoladas, 
besiglaustantis apie medžių kamienus pakrantėje. Potvynis, 
itin aukštai pakilęs vanduo, bet lietus tą valandą liovėsi 
pliaupti, nors ne dieną pylė lyg iš kibiro. Hansas priėjo tilto 
pradžią, tarytum tą trumpą kelio atkarpą turėtų dar kartelį 
įveikti, kad kai ką pradėtų iš naujo. Laiptais nusileido į kran- 
tinę. Žvirgždas šlapias, tvoskė žeme ir arbata. Bet dėl kvapo 
galėjo ir apsirikti. Nusiminė, suprantama, jis galėjo klysti. 
Veikiausiai užplūdo prisiminimai, ir dėl to šitaip pasijuto. 
Vienoje rankoje spausdamas puokštę prislinko prie medžio, 
įsibridusio į vandenį. Verstos odos batų nosys patamsėjo nuo 
šlapios žolės. Na ir tegu sau, tikrai nerūpi, tik nereikia būti 
atsargiam, nusprendė. Lagaminą pastatė viršuj, pašlaitėje. 
Sveikindamas vieną karklą ranka perbraukė žievę, prigludo. 
Aš tave gerai pažįstu, kadaise buvai laibučiukas ir neaukštas, 
ištarė. Gerai, kad Jelena dabar jo nemato. Dažniausiai jį su- 
šildydavo tai, kas Jelenos nešildė. Atitraukė ranką. 

— Tu man sukeli skausmą, — pasakė ji ir stumtelėjo bi- 
bliotekininką. Ir tikrai iš kairės rankos tarpupirščio, tarp 
smiliaus ir didžiojo, sunkėsi kraujas. Nedidukė žaizdelė nuo 
grybštelėjimo dantimis. Žvelgė į ją. 

— Ar išsigandai, kai mane pirmą sykį pamatei? 

Ji delsė atsakyti ir nusijuokti. Galop vis dėlto kažką iš- 
spaudė, lyg du garsus, kaip mažas vaikas, kietai sučiaupto- 
mis lūpomis. 

— Mhm, mhm. 

Išversti galima dvejopai: palik mane ramybėje ir nepalik. 
Paskui ji Florijono pensione pravėrė langą irsmagiainusispjovė. 

Jivisuomet taipelgdavosi, kai kas nors įstrigdavo gerklėje. Lai- 
mė, langas išėjo į kiemą. Apsisuko. Jis tiek mažai apiejąžinojo. 

— Sustirę iš šalčio žvirbliai virsta nuo šakų, kai tu eini 
pro šalį, — kartą pasakė Hansas Ulrichas. Vis dėlto ir aną 
valandėlę jis leipo iš laimės. Tądien mažoje baltoje jos ran- 
kinėje veltui naršė — ieškojo paso ar kokio dokumento, kol 
ji sėdėjo tualete. 

Nediduko namo kitapus Nekaro antrame aukšte atsidarė 
langas. Vijoklinės rožės brovėsi tiesiai į kambarį. Moteris 
pasidėjo alkūnes ant palangės ir ilgesingu žvilgsniu matavo 
vandens lygį. Tada kažką pasakė kambario tamsai. Hansas 
Ulrichas grįžtelėjo į lagaminą. Visados buvo lengvabūdis, tą 
matė kiekvienas, regėdamas jį šitaip padėtą. Lengvabūdiš- 
kas žmogus — Hansas mintyse tris kartus pakartojo. Tai jį 
išsyk pradžiugino. Žinoma, buvo lengvabūdis, nes ji tokia 
nebuvo. Vienas praeivis jam ištiesė ranką norėdamas pagel- 
bėti kopiant į šlaitą. Hansas suirzęs vyptelėjo. Negi šitaip 
paseno? Ar kitų pokyčių niekas nepastebėjo? Anksčiau jis 
manydavo: žmonės, patyrę tokią aistrą, kokią kentė jis, esą 
paženklinti, suteršti nuo galvos iki kojų, purvini kostiumas, 
marškiniai, siela. Hansas Ulrichas pasuko į stačią gatvikę, 


link kampinio namo, kur gyveno jo motina. 


Susikėlęs kojas ant motinos sofos tą naktį jis skverbėsi prie 
Jelenos ir į languotas pagalves, kad suterštų savo vaikystę ir 
jaunystę. Tampė už plaukų, tąsiojo visus jos plaukelius taip, 
kaip jai patiko. Apspjovė jos pasturgalį, kai ji ant pilvo ty- 

sojo priešais, ir ją drėgnai įtrynė. Ji grįžtelėjo galvą ir akylai 
stebėjo jo darbą. Tada pasakė, kad iš tikrųjų taip elgiasi tik 
jauni vyrukai. Kaži kur lauke ambrijo šuo. 

Aš tavęs klausiu, vebleno jis. Ar tu mane myli? 
gvai tą garsą galėjai išsiversti: tataiptaip. 

Ar tu mane myli? 

Aš nežinau. 

Dabar jis ant jos užvirto, skverbėsi vidun pamažėl, lįs- 
damas centimetrą po centimetro ir taip matuodamas savo 
kantrybę ir savo geismą. Ar tai ir vadinama ilgesiu? 

Ar tu mane myli? 

Aš nežinau. 

Kodėl nežinai? 

Aš nežinau. 

Hansas pakėlė ranką. Nemušė jos. O kodėl to nepada- 
rė? — išgirdo jos klausimą. 

Aš nežinau, girdėjo save atsakant. 

Paskui sukluso, ėmė klausytis šuns lojimo. Bet tas jau 
buvo pasprukęs, ir Jelena prie jo prisidėjo. Toliau dar regė- 
jo sapną: karštą liepos dieną regi save sueižėjusiame kely- 
je, įkinkytą į vienratį. Jame stovėjo kažkoks jauniklis, ku- 
rio nei rūšies, nei vardo jis neįstengė prisiminti. Jis traukė, 
o gyvūnas bandė ant laibų, dar nemitrių kojelių išlaikyti 
pusiausvyrą. Kai pagaliau nusigavo iki vieno namo, piktai 
užsitrenkė langinės. Padirbo veršelį, padirbo veršelį — niū- 
niavo moteriškas balsas namo viduje. Jis, vis dar įsikinkęs į 


vienratį, nužvelgė save. Kelnės mataravo nusmukusios že- 

miau blauzdų. Taip su kelnėmis apie kojas ir vienur, ir kitur 
mėgino atkurti meilę ir tvarką seniausiomis žmonijos prie- 
monėmis. Nuo to jis pabudo. 

Hansą Ulrichą ir motiną teskyrė siena; jis girdėjo, kaip ji, 
prieš užmigdama, uoliai padaužė savo pagalvę. Vieta šalia, 
mirusio pastoriaus lovos pusė, buvo glotni, nepaliesta, už- 
klota sunkia auksaspalve lovatiese. Ar ji bent kartelį sužvar- 
busią koją buvo kyštelėjusi į didesnį šaltuką? 


— Ką veikia vaikai? 

Televizorius plyšojo. Hansas klausimą galėjo nuleisti ne- 
girdom, beje, tai ir darė. Popietė, pyragas laukė ant stalo, o 
motina jau buvo pamiršusi, kaip jis gerdavo kavą. 

— Ką veikia vaikai? — nepatenkinta pakartojo klausimą. 

Tylėjimą visuomet sunkiai pakęsdavo. Tylėjimas jai pri- 
lygo nepaklusnumui. 

— Kuris? 

Vaikai, ji pakartojo klausimą ir prisidegė cigaretę. Nė ne- 
žvilgtelėjusi jo pusėn konstatavo, kad tikrai prastai atrodąs. 
Gryna tiesa, prastai. 

Hansas Ulrichas linktelėjo. Naktimis savo fantazijose vi- 
sąlaik saugojo ištikimybę Jelenai. Iš širdies stengėsi. 

Per televizorių kaži koks peliūkštis iš paskutiniųjų bandė 
kalbėti vaikišku balseliu, o motina jo alimentus vardais skai- 
čiavo pagal prievoles. 

Iš savo palikuonių Hansas reguliariai matydavo Panko- 
ve tiktai Sofi, anksčiau kartą. Anksčiau vieną kartą. Atsira- 
dus Jelenai, pasimatymai liovėsi. Anksčiau jam kliudydavo 
ir siena, dabar ji jį saugojo. Neįmanoma, kad vieną gražią 

dieną priešais duris Sofi išdygtų ir jį apklaustų. Ak, nuo 
tos minties jis sublogavo. Pastaruoju metu Hansas perne- 
lyg klydo. 

— Ir? — motina niekaip nenustygo. 

Hansas Ulrichas gūžtelėjo pečiais. 

— Rytoj tau skaudės raumenis, — pasakė motina. Meis- 
triškai pamėgdžiojo bejėgišką jo judesį. Jis giliai įkvėpė oro, 
pirštu pilnoje peleninėje užgesino pirmą šios dienos cigaretę 
ir pradėjo pasakoti: 

— Bibliotekoje mes pakeitėme šildymą — dabar įvedė cen- 
trinį. Dėl to daug purvo pridarė. 

Motina pažvelgė į televizorių, į tą isterišką peliūkštį ir 
tylėjo lyg vandens prisisėmusi. 

— Gal tau nulupti obuolį, kaip seniau? - paklausė Hansas 
Ulrichas ir nuėjo į virtuvę. Prie lango plytelių priklijuota 
atspaudžiamųjų paveikslėlių — medžių. Smulkmena, bet ji 
kėlė depresiją. Jis irgi turėjo virtuvę, beje, itin panašią, bet vis 
dėlto be tokių paveikslėlių. Ir kas turėjo užgaišinti? Niekas? 
Praėjo diena, tokia kaip ir visos. Su ja slinko savaitės, metai, 
jo gyvenimas, tarsi niekas. O kaipgi Jelena? Dešine paėmė 
obuolį, peilį, lėkštelę, kairę sugniaužė, pakratė kumštį, lyg 
būtų sučiupęs ir laikęs musę, paskui argniaužė. Čia sėdėjo 
Jelena, ne pritrenkta, bet mažumėlę apdujusi, ant kreivos 
delno linijos. Seniau jo gyvenimo lūžius žymėdavo kitos 
moterys, vis dėlto ne taip, ne taip galutinai. Kiekviena nau- 
ja moteris mylėdavo jį kaip tik už tą lūžį, kurį sukeldavo jos 
pirmtakė. Jelena tvirtai sėdėjo ant kreivės, būtent ant stai- 
gaus gyvenimo linijos posūkio raukšlės, suveltais plaukais. 
Net dabar jos veide neryškėjo kvaila meilės išraiška, kuri 

Hansui itin patikdavo, kai jis gulėdavo po ja. Jis trokšdavo 
jos atsidavimo ir ne vien geraširdiško nusiplūkimo. Norėjo 
rankoje laikyti jos krūtį tarytum pliką širdį. Staiga atsisuko. 
Tą akimirksnį jam pasirodė, kad Dievulis ant pirštų galiukų 
ištipeno iš virtuvės. Kokia tyla! 

— Hansai, kas nutiko, ko nuščiuvai? — šūktelėjo jam 
motina. 

Jis kyštelėjo galvą į tarpdurį. Kuo ta motina patiko? Se- 
niau tikrai ne taip. 

Jos drabužiai. 

Į viršų mestelėjo peilį — tas apsisuko ore — ir sugavo už 
kriaunų. Motina į jį nekreipė dėmesio. 

Jos drabužiai. Suprantama, moteriški. Ji visados rengda- 
vosi gerai, beveik kostiumuota, skubėdama kietai suplūkta 
mažų gatvelių žeme atsitrenkdavo į nuo jūros pučiantį vėją 
ir šaltąjį karą. Niekados nebuvo tipiška pastoriaus pati, su 
susuktų plaukų kuodu viršugalvyje. Ji siūdindavosi pagal 
1940-1941 metų žurnalų modelius. Pernelyg pretenzijų 
Vokietijos Demokratinei Respublikai. Dirbtinai, dažnokai 
šnibždėdavosi kaimynės. Arogantiška. Bedievė, pasakė viena. 

Ji visada buvo nedidukė, bet, bėgant metams, nesuma- 
žėjo. Jos pėdos dar net ūgtelėjo, dėl ganglijų. Narsiai avė- 
davo batus, kurie spausdavo; moterys, avinčios per mažus 
barelius, vis dar lūkuriuoja tikrojo vyro. Kad tapusi našle 
nesusirado naujo gyvenimo draugo, visai nereiškė, jog buvo 
ištikima mirusiam pastoriui. Tokia nebuvo ir gyvam esant. 

Vaikigaliai su trumpikėmis buvo jis ir jo draugas Fran- 
cas. Hansas ir Francas puikiai suprato vienas kitą, rado ben- 
drą kalbą. Juodu buvo ištikimi ir neperskiriami, stovėdavo 

priešais didįjį medinį stalą tvirtai surėmę pečius. Motina 
stypčiojo ant stalo. Siuvėja siūlėjo, trrumpino. Nuo vieno 
iki kito penktadienio netikėtai Francas domėjosi apsiuvais, 
kurie šoktelėjo viršun, o Hansui rūpėjo suknelė, nutįsusi 
nuo kėdės atkaltės. Suknelė be mamos viduje. Ji ten kabojo 
tarsi svetima moteris, norėjusi, norėjusi jo, o gal ji norėjo 
jėgos. Siūdamos ar dygsniuodamos siuvėjos plepėdavo tarp 
dantų sukandusios adatėles, kambarys tvankus ir apytam- 
sis, žiemą ant viryklės kunkuliuodavo sriuba, ištisą dieną 
virš kiekvienos iš trijų S/mger siuvamųjų degdavo elektrinė 
lempa. Hansas atsisuko į Francą, jo akis užkliuvo už trivė- 
rio siuvėjų veidrodžio. Mamos veidas jame atrodė visiškai 
kitoks. Jos nosis, kreiva iškyša. Gal Francas tai irgi matė. Jo 
akyse gryna migla, nerimstanti ranka kišenėje ir pirmąsyk 
po savaitės ilgos kelnės. Nuo tos dienos juodu neberasdavo 
bendros kalbos. Hanso Ulricho petys atšalo — atsuko nuga- 
rą. Vėliau tą petį parodė Francui. 

Nuo to laiko Hansas jautėsi baisingai vienišas, kartkar- 
tėmis stypsodavo apsivilkęs kokią suknelę miegamajame 
priešais veidrodį, kai namie nebūdavo nė gyvos dvasios. 
Suknelės jį lytėdavo taip, kaip to vėliau nepadarė nė viena 
moteris. Kilstelėjo sijoną virš kelių. Jo kojos vis dar nebu- 
vo plaukuotos. 


— Tavo motina — tikra keistuolė, — sakydama atsargiai su- 
leido dantis į luprą obuolį. Vaizdingai nupasakojo vieną iš 
sensacingųjų ligos eigų, padėjusių pelnyti didžiulę gydytojų 
pagarbą. Daktarus ji mėgo. Ir Hansas Ulrichas turėjo tapti 
gydytoju. Už patirtą nusivylimą ji tikrai dažnokai atkeršy- 

davo. Buvo tik dvi nuomonės: josios ir klaidinga. Nuo mo- 
tinos tauškalų susierzinęs ir kiek apsilpęs Hansas Ulrichas 
užsirakino tualete. 

Atsisėdo ant klozeto dangčio ir nežiebė šviesos. Iš namo 
laiptinės per sieną skverbėsi triukšmas. Pirštų galais atsirė- 
mė į grindis ir įtempė kojas, kol pradėjo virpėti keliai. Kokie 
refleksai vis dar gajūs? Tiesą pasakius, visi ir tikrai neprasti. 
Tada kažkas nubėgo laiptais žemyn, puikiai girdėjo, kaip 
anas šokčiojo per dvi pakopas, be abejonės, jaunas vyrukas 
skubėjo apsiavęs sportbačius. Ar Jelena tokia pat jauna, bet 
pirmiausia ar buvo jauna, kai jo nebūdavo šalia? Ar tada 
ji avėdavo sportiniais bateliais? Slapta sportiniais bateliais? 
Staiga jam šovė mintis, ką jis patyrė, kaip iš tiesų buvo. Ne- 
tikėtai ėmė kankinti prisiminimas dienos, kurią suvokė, kas 
jai yra, ir kuri baigėsi. Kad ji tik meilės prisiminimas jo glė- 
byje arba ji kito glėbyje būtų. Jei jis privalėjo būti vienas su 
viskuo, ką jis apie ją žinojo? Jei jis paskui Zoologijos sodo 
stotyje stovėtų ir laikraščių pardavėjas jį vis dar sveikintų, 
nors Jelena iš jo gyvenimo seniai buvo dingusi? Jei karbidinė 
lempa virš ką tik išspausdintų laikraščių degė ir jo sielvartą 
stoviniuojant išsklaidė byrančiomis ašaromis? O apie bėgi- 
mą nėra ko nė kalbėti. Nė neprisimindama jo, sėdėdama 
taksi su kitu, Jelena šukuotųsi plaukus. Hansas iš galvos išsi- 
rovė plauką ir sukdamas prismaugė smiliaus galiuką. Vargas 
dėl meilės, piktai iškošė tarp dantų. Taigi, kodėl apskritai ji 
liko su juo? Žinoma, Jelenai vietos rastis bet kuriam prieš- 
taravimui nestigo. Ji troško, ko baiminosi, ir baiminosi, ko 
troško. Kartą ji pažvelgė itin pašaipiai. Jis buvo visiškai nu- 
sivaręs, uždusęs, o ji — nė truputėlio. Iškrypėliu netampama, 

tokiu būnama, mestelėjo žodžius jos lūpos virš jo lūpų. Tai 
gėlė tarsi šaltis skruostą. Ji šiek tiek žvairavo, pirmiausia pa- 
simylėjusi. Išvargusioje kairėje jos akyje, be paryčių, slypėjo 
ir jam svetima baimė, kondensuotas baimės pėdsakas. 

Apie ją jis nieko nežinojo. Florijono pensiono kambarys 
gyvenimui tikrai netiko. Iš tikrųjų jiedu įeidavo pro skir- 
tingas duris. Trumpiau apie laikiną jų susidūrimą negali ir 
pasakyti. Ko gi jis iš tiesų troško? Kad ji pas jį gyventų, jis 
jos lauktų ir nekantriai tarp vidurnakčio ir trečios nakties, 
kai baigiasi šou, susuktu laikraščiu daužytų sau per kelį? 
Kad jis, švytėdamas iš laimės, stypsotų priešais jos duris su 
mažu gyvūnėliu narvelyje, su papūgėle, vėžliu gimtadienio 
proga, o ji pasakytų, gerai jau, gerai, šitą bent jau galima 
palikti vieną. 

— Sveiks, labuks, - žvaliai šūktelėjo peliukas televizoriuje 
už uždarų tualeto durų. — Vienas kaip pirštas? 

Hansas Ulrichas pamanė blogai išgirdęs. Mąsliai stebeili- 
jo į gėlėtą popieriaus ritinėlį. Savo dantų šepetėlio nepadėjo 
į stiklinėlę šalia motinos šepetėlio. Po jo kojomis nuvingu- 
riavo aukšlė. Jelena, Hansas abiem rankom griebėsi už gal- 
vos, vis kartojo: Jelena. 

Be abejonės, Jelena miega dvylika valandų. Kiek prieš 
devynias, kai tyliai subirbia telefonas, ragelį pasideda šalia 
lovos ir visą likusią dieną nepadeda ant aparato. Apsiverčia 
ant šono, ant širdies, kur tupi pliušinis terjeras. Papilvėje 
pariečia kojas, visai nusiplūkusi ir vėl vaikas, plona rieba- 
lų ir prakaito plėvelė aprraukia veidą, blakstienų tušas per 
miegus išmauroja taip, kad akys spingsi iš juodo it anglis 
kraterio, kai vidurdienį sukteli žaliuzes įleisdama šviesos ir 

kramsnodama šokoladą; ji net dantų nenusišveitė, o mo- 
teriškė priešais į dvivietį automobiliuką grūda tris vaikus, 
šiandien šeštadienis, ir Jelena sėdi kitapus visų grožybių, 
kad pagaliau įsitikintų, jog alyvos priešais namą baigia žy- 
dėti; ten, iš ano aukšto priešais, savaitgalį pro langą išniro 
pliktelėjusi galva, vieniša žmogysta, kuri tik saulei užlindus 
už namo valo savo buto langus, kiekvieną šeštadienį be pa- 
liovos, o iškart paskui išeina į gatvę, ne, gatve neina, bet 
stypsodama viršun patraukia kelnių diržą ir prisisuka lai- 
krodį. Nei ana žmogysta, nei popietė nė nenutuokia, ką gi 
nuveikti iki vakaro, taigi šitaip priklauso jau sskmadieniui. 
Išaušęs šventadienis pasiima viską, ko nori, ir pasendina 
sielą. Staiga anas vyriškis pakelia akis į nevalytus Jelenos 
langus ir išsiduoda, beje, ir ji taip pat. Dėl jo naktimis nuo- 
gą kūną išsitrina citrinų aliejumi plieskiant skaisčiai lempai 
palubėje. Už dyka, sako ji, nemokama kaimyniška pagal- 
ba, priduria ir nebyliai skaičiuoja akis, Auorescuojančias už 
juodų langų stiklų, žybsinčias lyg katės. Akis suskaičiuoja 
tarytum pinigus. 

Hansas batu užmynė aukšlę. Ta skubriai šmurkštelėjo ša- 
lin, lengvai ir nesužeista. Jelena, jis tikrai matė, dabar nusi- 
šypsojo. Neapsakomai susižavėjęs stebėjo baltučių dantukų 
eilę. Atrodė, kad jų ji turi daugiau nei kiti žmonės, keturias- 
dešimt septynis, o gal net penkiasdešimt vieną. Tuo tarpu 
Jelena perskrodė jo galvą ir priėjo prie savo virtuvės lango. 
Ji švelniai paglosto savo pėdą, užkėlusi ant balkono turėklo, 
tada pirštais perbėga per glotniai nuskustą blauzdą, randa 
nedidukę raudoną gyslą pakinklyje ir įširsta. Priešais į bal- 
koną išsliūkina žmonės, tarsi susitarę ar kaži ką inscenizuo- 

dami rankas susideda ant turėklo ir įdėmiai įsispokso į vieną 
tašką gatvėje. Anas taškas ne sutartinis, o tiktai raudonas. 
Jis juda ir skleidžia muziką. Dviejų rudų rankų tampomas 
tingiai raivosi akordeonas. 

Hansas Ulrichas, jis to nepadarė, šičia, prie lango, dau- 
geliui akių matant, nepriėjo prie Jelenos, neapglėbė jos. Ro- 
dės, kad tokios programos jo fantazijos nepriėmė. 

Kai jis įžengė į kambarį, Tiubingenas, Begot gatvikė tre- 
čias numeris, motina vėl griebėsi savo ligų istorijos toje vie- 
toje, kur buvo nutrūkusi, rodė kiekvieną dantį ir auksino jo 
likimą. Hansas Ulrichas pasičiupo paltą. 

— Ar jau išeini? — paklausė net negrįžtelėjusi. 


Kai perėjo kitapus Nekaro, gatvės jau tviskėjo. Ilgokai sto- 
viniavo prie uždaros kepyklėlės durų ir skaičiavo kintančias 
šviesoforo žalia geltona raudona. Žvilgtelėjo į apatinę kūno 
dalį ir įsitikino: nuo metų pradžios pilvas šiek tiek sumažė- 
jo. Susikišo rankas į kelnių kišenes ir pajuto dubens kaulus. 
Buvo be penkių pusę aštuonių. Jis buvo susitaręs. 

Kavinėje Hansas Ulrichas atsisėdo prie lango ir troš- 
ko savo liūdesį užsklęsti sąsiuvinyje. Aš nerašau, griežtai 
nukirto, aš tiktai užrašau, pasakė sau. Lauke po lietumi 
gūžėsi praeiviai. 

Pirmame tuščiame lape nupiešė eglę. Dažniausiai tą da- 
rydavo tik kalbėdamas telefonu. Itin aiškiai eglėje išvydo 
Jelenos veidą, perlamutrinį kiaukutą ir minkštimą tarp žalių 
spyglių. Tą minutę jos veidas kartu buvo ir kita kūno dalis, 
krūtinė, blauzda, dvi beplaukės išorinės lūpos. Sąsiuviny- 
je žymėjo „kažką visai kita“. Tai jam atrodė nepakankama, 

bet šitą akimirką atstojo visą pasaulį. Įgudęs rašytojas tikrai 
nebuvo. Galbūt vieną gražią dieną parašytų knygą apie Je- 
leną, bet po pirmų sakinių liautųsi. Koks jis laimingas! Jis 
parašytų; Kviarkovskis, Burgsmiuleris, Zandmanas, Šle- 
brovskis, Michalekas, Brachtas, Petersas, Preisleris, Kelbasa, 
Niepiklo, Kapitulskis. Dortmundo „Borusijos“ komandos 
sudarymas, 1956-ųjų Vokietijos čempionai. Būtent tą va- 
sarą Jelenai buvo dveji, ir ji didžiavosi savo dėde Niepiklo. 
Tai jam jau buvo spėjusi papasakoti. Niepiklo dukterėčia. 
Išeitų visai neprastas knygos pavadinimas. Ne, kad netikėtai 
priprastų prie rašymo! Hansas pieštuku sušėrė sau per pirš- 
tus. Taigi galima pamanyrti, su tokiu savo sąsiuviniu priminė 
vieną iš tų avigalvių, kurie vaizduojasi turį pašaukimą ką tik 
sukurptą rašliavą dar kartelį, bet kiek prasčiau sąsiuvinyje 
pasižymėti. Tai puikiai nutuokė. Kiekvieną mielą dieną si- 
gnatūromis žymėdavosi nenugyventus gyvenimus. Skaity- 
mas į dienos šviesą ištraukdavo rašymą — šitai būdinga kai 
kurioms natūroms, kurioms tikrovė pernelyg triukšminga, 
įkyri ar nemaloni, pernelyg nuobodi ar tiesiog per daug ti- 
kroviška. Literatūra ir gimdavo iš literatūros, tai jis be vargo 
galėjo įrodyti, cituoti, žinoma, remdamasis citatomis. Žmo- 
nės miegodavo apsikabinę knygas, kai nerasdavo nieko kito, 
su kuo vis dėlto galėtų gulti į lovą. Su knyga pasidarydavo 
knygelę. Puikiai tai žinojo, ir kaip tik dėlto, dar neišraičius 
nė sakinio, akmeniu virsdavo pieštukas. Kitame švariame 
lape jis priskrebeno: „Problemos, problemos.“ Paskui atver- 
tė naują lapą ir brūkštelėjo: „Bibliotekininkas daugiau ne- 
beskaito“ ir parašė šauktuką. Ir po tais žodžiais pridėjo visai 
trumputį prierašą: „Po visų anų metų.“ 

Toje kavinėje susitikti Hansas buvo sutaręs su draugu. Jo 
vardas buvo Mantelis, studijavo dizainą, vėliau specializavo- 
si ir piešė tiktai indelius kiaušiniams dėti. Nusipirko lentyną 
trims knygoms, kurias kadaise jam padovanojo Hansas Ul- 
richas. Manteliui pinigų ir laimės moterims netrūko, beje, 
itin retos laimės, iš kokios jis galėdavo netgi kvatotis. 

Hansas Ulrichas ją pastebėjo tuomet, kai ji atsisėdo prie 
jo stalo. Jos veidas buvo sėte nusėtas gausybės mažučių taš- 
kelių, tarytum vario dulkelių; visad teniso aikštėje jos įsika- 
bina į baro padą. Pažvelgęs į kitą moterį būtų pasakęs pa- 
prasčiausiai: strazdanos. Bet šioji — tokie margi taškeliai, jog 
Hansas pamanė: juos būtų galima nuplauti. Vieną akimirką 
apie Jeleną negalvojo, o kai šitai suvokė, jam truputį palen- 
gvėjo. Juk vis dėlto su Jelena nebuvo visiškai prastai. 

— Ką, prašom? - Ji žvelgė į jį smagindamasi. 

Jis net neprisiminė, ką iš tikrųjų pasakė. Be abejonės, ką 
nors tikrai mandagaus. Ji buvo apsivilkusi žaliai, lyg mėta, 
vienodos spalvos, faktūros ir medžiagos palaidine ir švarke- 
liu. Čiulpė saldainį, paaiškino: ledinukas, atkišo pagaliuką. 

Jos draugas neatėjo. Ji buvo jo moteris. Ar jis užsibuvo su 
savo indeliais kiaušiniams? Tada prisistatė, jos vardas Klau- 
dija, Klaudija Lichtblau. Bet kodėl ji juokėsi tarsi balandė? 

— Tai jūsų pavardė ne Mantel, kaip ano? 

— Ne, o kodėl pamanėte? 

— Vadinasi, teisingai nusprendėte, — tarė Hansas Ulri- 
chas. — Ar žinote, kaip seniau mes jį vadindavome? Mante- 
lis, trumpiau: Antelis. 

Hansas nusikvatojo, o ji - ne. Rytoj vyras devintą turįs 
atiduoti naują eskizą, skirtą Rozentalio kolekcijai. Ji jam, 

Hansui — ji turėtų vis dėlto pasakyti Hansui? — paskambino. 
Jis jau buvo išėjęs. Gerokai anksčiau nei reikėjo — šitaip pa- 
sakiusi jo motina. Šičia, šitame mieste, visa pasiekiama ran- 
ka. Ir ji net per penkias minutes tą estafetę įveikia. Hansas 
įsivaizdavo žiūrėdamas į moters krūtinę. Nei ant kairės, nei 
ant dešinės ketvirtų pirštų nematė žiedo. Ji apskritai jokio 
žiedo nemūvėjo. Ji pakėlė abi rankas, ir jis užuodė salsvą 
prakaito kvapą, prakaitą, koks išmuša po:šokio. 

— Pamiršau namie pinigus! 

Nuleiskite rankas, norėjo pasakyti Hansas Ulrichas. 
Švarkelis buvo neužsegtas ir smarkiai atsilapojo. Hansą ap- 
niko staigus noras, galėjęs ją iš tiesų priblokšti, pakelti abi 
tas padorias kostiumėlio dalis, kurios tarsi dvynės slėpėsi 
viena po kita. 

Ji norėjo išgerti arbatos. Jis užsakė. Staiga toptelėjo min- 
tis, kad jis vis dar negalvojo apie Jeleną. 

— Rafinuotas. 

— Kas? 

— Jūsų kostiumėlis, - skubriai atsakė Hansas. — Beje, ir 
spalva neįprasta. 

— Ar pabūsite ilgėliau? Manau, kad kada nors galėtumėte 
pas mus užsukti pusryčių, gali būti? 

— Dėl kiaušinių indelių? 

Ji delsė. Kaktoje dvi raukšlės statmenai įsirėžė ir paryš- 
kėjo prie antakių. Tada ji norėjo nusišypsoti. O raukšlės vis 
dėlto nedingo. 

— Žinote ką? — pradėjo ir įsikišo sąsiuvinį Hansas. — Jūs 
mane įkvepiate. 

— Tai mano pareiga, taip pat kiaušinių indeliams, — ištarė 
ir nutilo ji. 

Hansas Ulrichas jos tylėjimą interpretavo; jis jį pavaiz- 
davo savaip. 

— Jus mano vyras nupiešė visai kitaip, — pasakė ji. 

— Juk jis mano draugas. 

— Tai skamba nuolankiai. 

— Vienas kitą pažįstame nuo, nuo... 

— Ką gi jūs darėte po paskutinio jūsų pasimatymo? 

Ar namie draugui turėjo žodis žodin atkartoti šitą pokal- 
bį? Lovoje, spingsint menkai naktinei lempelei, po šviesos 
kupolu netelpant dviem galvoms. 

— Ak, - atsidūsėjo Hansas. —- Dirba visą dieną. Nuperka 
namą ir miršta. 

— Ar toks atsakymas? 

— Į gyvenimą? Taip, aš taip sakyčiau. 

Kodėl į jos klausimus jam nešaudavo teisingi atsakymai, 
o išnirdavo sena praeitis. Su Jelena būdavo visiškai priešin- 
gai. Su Jelena, pakartojo jis, ir juo dažniau šitai kartodavo, 
juo aiškiau, ryškiau moteris virsdavo vieta, moteriškas var- 
das tapdavo gyvenamąja vieta, kurioje vis dėlto negalėjai su- 
siręsti namo. Su Jelena, tai buvo žvaigždė ant kito kampo. 

Hansas ir draugo žmona tylėjo. Sėdėjo tarp tamsių me- 
dinių sienų, buvusių kaip tik virš jų galvų. Aukščiau sienos 
dažytos geltonai, draugiškai ir kaži kaip pietietiškai. Ant 
stalų Hamandų staltiesės, o indai tiesiog skendo toje nertoje 
vilnoje. Nuo stalo prie stalo bindzinėjo šuo, kai kur trumpai 
stabtelėdavo, o prie jų atsitūpė. Jiedu nepasinaudojo ta pro- 
ga, šunimi, kad iš naujo pradėtų pokalbį. Už baro padavėja 

įdėjo naują kasetę, ir kai užgrojo muzika, Hansas pasisakė: 
jis esąs tiktai bibliotekininkas, lyg šitai būtų žodžiai muzi- 
kai. Hansas leidosi nešamas liūdnokos dainos. 

— Kartkartėmis aš įsimyliu. Tada sukuriu kokį eilėraštį 
apie studentę, kuri ateina paimti knygynuose išpirktos kny- 
gos. Arba apie kurią nors ištekėjusią kolegę, arba apie jos 
padėjėją, galinčią būti tiek jos, tiek mano dukterimi. Rašau 
apie viską, ko pats negaliu padaryti, kai noriu grožėtis jų ap- 
atiniais, kurių tos man negali parodyti, nes jau seniai tokių 
nedėvi. Esu senamadiškas, suprantate, bet tai galima statyti 
ant kortos. Aš rašau, aš galiu vien žilais smilkiniais pakuten- 
ti, seniai joms sijonus nudyriau. 

— Kaip žvėrims kailį, —- sakydama susipylė pusę pieno 
ąsotėlio į pipirmėčių arbatą. — Tai man kelia ūpą. Jūs man 
— tikras didvyris. Kiek daug būtų galima su jumis patirti. 

— Pirmiausia užrašau visokias galimybes, paskui sudėlio- 
ju vieną po kitos ir galiausiai iš to sukuriu eilėraštį. 

— Eilėraštį? 

Jis linkterėjo. Eilėraštį. Hansas Ulrichas svarstė, ar visas 
jos kūnas nusėtas tokiomis pat vario dulkėmis, ar ji nau- 
dojo kvepalus, o jei taip — kokius. Ar jos pečiai atsidavė 
tuo, ką ji valgė ir gėrė, o galbūt skleidė minčių aromatą. 
Ji jau atsistojo. Ištiesė jam smulkią ranką, šiltą delną, bet 
išorė buvo šalta. Jis saujoje spaudė kumštį, tarytum sugautą 
žuvį. Ji pasakė: juk jūs paskambinsite, ir perduokite labų 
dienų savo žmonai. 

— Kuriai? 

— Paskutinei. 

— Pasveikinkite savo vyrą. 

Tik tuomet, kai ji išėjo, jis išvydo, kad moters plaukai 
nebuvo raudoni. Aną spalvą Hansas tiktai numanė. O jeigu 
jis ją būtų pabučiavęs, kad palygintų? Jelena niekados nebu- 
čiuodavo švelniai. 

Klaudija, jo draugo žmona, dingo. Gal norėtumėt už 
mane pasimelsti, ištarė tada, kai buvo visiškai tikras, kad 
ji išėjo. Neturėjo ilgiau būti protingas, sumanus. Seniau su 
malonumu širdį atverdavo žmonėms, tikintiems Dievą. O 
kodėl Dievą tikėti privalėjo ji? Ar vien dėl jo? Kad apsira- 
mintų, baigė gerti arbatą iš jos stiklinės. 

Hansas Ulrichas nuėjo į tualetą, kad apsižiūrėtų veidro- 
dyje. Paryrė įspūdį, kokį paprastai išspausdavo kasdien iš 
savęs. Kaip visad buvo švelniai įrudęs. Skleisdamas naš- 
laičių aromatą, kvepėjo rankos, sugrįžo. Kavinėje tvyrojo 
ypatinga tyla. Aplinkui nė vienos moteriškos dvasios, vieni 
vyrai ir tupintis šuo spoksojo priešais. Vyrai skaitė. Hansas 
Ulrichas ilgokai užsisėdėjo, iki pusės vienuoliktos, buvo 
paskutinis lankytojas. 

Viena moteris gali kitą užstoti, dar spėjo pamanyti. 


— Anksčiau nei norėjai, — nusistebėjo motina dieną, kai jis 
susiruošė važiuoti. Kai ji paklausė kodėl, jis tylėjo, neišspaudė 
nė žodžio į tylą virš jos galvos. Motina nugara, o jis veidu 
stovėjo koridoriuje priešais drabužinės veidrodį. Dar anksty- 
vas rytas, ji vilkėjo chalarą. Veidrodyje Hansas Ulrichas regė- 
jo jos nugarą. Susivėlusios plaukų sruogytės vos slėpė blyškią 
viršugalvio odą; šepečiu pabrūžavo priekyje. Plikė, išsigandęs 
pamanė jis, vienišos koridoriuje stypsančios moteriškės plikė. 
Nė vienas jai širo nepasakys. Toks vaizdas paspartino atsis- 
veikinimą. Priešais duris kaktomuša susidūrė su paštininku. 

Pakeliui į stotį beveik su jauduliu prisiminė tėvą. Tokie 
jausmai anksčiau niekad nebuvo užplūdę. Nemažai laiko 
stoviniavo ant tilto per Nekarą, pamiršęs iš rankų paleisti 
lagaminą. Po kojomis sruveno pilka upė, visai ne ruda ir 
šniokščianti kaip prieš keturias dienas. Lengvabūdis, pa- 
manė tą akimirką Hansas Ulrichas, beje, pirmą kartą per 
savo gyvenimą. Patraukė į banką, išsigrynino pinigų, penkis 
šimtus markių, vieną raudoną banknotą. Sulankstė popierė- 
lį tarytum laišką, vidun įkišo pinigą, parašė: „Aš tave myliu. 
Hansas Ulrichas“, ant voko užrašė šou adresą Joachimstale- 
rio gatvėje, su prierašu — į rankas panelei Jelenai. 

Savaitė, kurią ketino būti išvykęs, dar nesibaigė. Savait- 
galį prasidėjo pasaulio futbolo pirmenybės. Dar liko trys 
dienos, per kurias turėjo padaryti nemažą lankstą per Hei- 
delbergą, Frankfurtą, Darmštarą. Ne per Marbachą. Mar- 
bache, tenai, buvo knygos, knygos sandėlyje, archyve, bet 
tiktai dvi picerijos pėsčiųjų zonoje. Jokių reikalų su visu 
tuo nenorėjo turėti. Frankfurte sliūkino Kaizerio gatve, ga- 
nėtinai paspoksojo erotinių prekių parduotuvėje, pamatė, 
ką sužinoti seniai troško, o netoliese, šalutinėje gatvelėje, 
Elbės, rado itališką italą ir itin rimtą menininkų pensioną. 
Jautėsi laisvas, bet ne kaip paukštis. Nes šalia nebuvo Jele- 
nos. Ji privalėjo žingsniuoti greta, labai arti, o jau tada žino- 
tų, ką daryti su savimi ir savo laisve. Truputėlį nuobodžiavo. 
Vis dėlto nieko nepaisydamas nuvažiavo į Darmštatą, gėrė 
daug raudonojo vyno, Burgunder premier cru, Matildos kal- 
vos papėdėje, su Kalbos ir kūrybos akademijos sekretoriumi 
tarėsi, ar nevertėtų išstoti iš bibliofilų draugijos narių. Juk 


bibliohlas skamba kaip pedofilas, sakė Hansas, o jo pažįs- 

tamas nusikvatojo. Bet jo žmona — ne. Paskui Hansą vėlei 
apniko juodas nuobodulys, nes dėl tos moterėlės negalėjo 
nė žodžiu užsiminti apie Jeleną. 


Kitą rytą žiūrėdamas pro traukinio langą pamanė, kad prie 
trečiojo kelio atpažino arabą. Oras dar buvo šaltokas, vienas 
stovėjo perone ir už pavadžio laikė šunį. Hansas Ulrichas 
nusiėmė akinius ir pakėlė ranką. Arabas ant nosies nuleido 
akinius ir pamojo. Jiedu nusijuokė. 

Berlyno atšakoje dėl techninių kliūčių vagonas-restora- 
nas buvo išėjęs iš rikiuotės. Per garsiakalbį prašė ir Hanso 
Ulricho supratimo. 

Ant virtuvinio stalo Tiubingene gulėjo storas vokas, laiš- 
kas iš Berlyno. Hansas pridurmais pateikė prašymą persiųsti 
išvykusiam adresatui, taigi labiau netiesioginis įkaltis moti- 
nai, kad berniukas iš tiesų turėjo pabūti ilgėliau. Čia gulėjo 
laiškas, o šalimais luptas obuolys. Šitaip vis dėlto motina 
susipažino su Jelena. 

— Tas šunsnukis. 

Motina perpjovė voko šoną, dusyk perskaitė, tam tikras 
vietas įsikalė galvon, paskui dar kartą pauostė popierių, per 
staltiesę šen ten pastumdė nuotraukas, kol gėlių vaza prara- 
do pusiausvyrą ir apvirto. Ji leido jai virsti, abejingai stebė- 
jo. Toks likimas. Tada iš didelio klano ištraukė nuotraukas 
ir susidarė itin aiškų vaizdą. 

Jis visados buvo kitoks vaikas, berniukas, kartkartėmis 
jo žvilgsnis iš už knygos panėšėdavo į aklojo žvilgsnį. Anais 
laikais jo šalindavosi visi. 

— Ir dabar šitas šunsnukis, — skundėsi motina. 

Moteris su pliušiniu žaisliuku tarp nuogų krūtų. Mana- 
sis Hansas, kalbėjo motina, čiupo nepažįstamosios veidą ir 
troško nuplėšti šypseną. Norėjo išrauti plaukus ir blakstie- 
nas. Viskas netikra, viskas dirbtina! Staiga motina į dangų 
iškėlė rankas taip, tarytum toji iš nuotraukos šnypštų lyg 
katė. Gyvuliška! 

Jau septynias savaites eina šitai taip ir taip, einasi taip ir 
taip, rašė toji, o kartu ir tai, kad jam, Hansui, ji atireko tarsi 
aklai vištai grūdas. Beje, priešingai, kaip ir jis jai reikiamu 
laiku. Dabar kiti vyrai jai nesuteikią jokio džiaugsmo, ji tu- 
rinti iš širdies pasistengti, privalanti dirbti su fantazija, kad 
bent ką nors iš viso to turėtų. Ji jau pakankamai prisižiūrė- 
jusi. Bet su juo — tai esą visiškai kitaip. Moteriškė rašė apie 
ilgesį, apie popiečio miegą Florijono pensione ir tai, ką ji dėl 
jo darė, - galįs labai gerai įsivaizduoti, anaip, kai patirdavęs 
malonumą, kai dariusi taip ir anaip, kitaip ir savaip, — ji 
visa parašė. Būtent šitą vietą motina perskaitė kelissyk, ne, 
daugel sykių. O tada vazą griebė, pastatė taip, kad pasaulis 
įgautų bent menką tvarką. Be to, pasičiupusi žirkles iškirpo 
pliušinį žaislelį iš plikų krūtų. Dar vienu čekštelėjimu pagi- 
lino žaizdą kairėje krūtyje. Žvėrelį padegė degtuku, popie- 
rius nykdamas rangėsi. Šoninę voko prarėžą užlipino lipnia 
juostele ir užrašė: „Grąžinti siuntėjui. 

Siuntėjas buvo vienas iš Dortmundo fotografijos salonų. 

Antrą valandą dienos Sofi grįžta į pensioną, registratū- 

roje praneša, kad rytoj išvykstanti. Taip, viskas kaip ir 
sutarta, ji linkteli pritariamai. Į antrą aukštą kyla peršokda- 
ma kas antrą pakopą. Galgi duše bus laisva. Išsipūtusį krepšį 
su mankštos reikmenimis nusviedžia ant lovos, traukdama 
nuo savęs drabužius ir įsisupdama į rankšluostį daro taip, 
kaip kareivinių kieme liepia trenerės balsas: „Jūs girdėtis iš 
mūs. Jūsų duomenys mes turėti? We//, gero skrydžio.“ 

— Dėkui, — subaubia Sofi ir smarkiai trinkteli uždaryda- 
ma vonios duris. Netrukus paskambins Karlui, pasakys. 

— Nada. Nieko daugiau ir panašaus. Aš tokiems daly- 
kams per sena. Iki rytojaus. 

Spausdama rankšluostį prie krūtinės čiumpa ragelį, dar 
minutę padelsia, bet galop surenka numerį. Ragelyje išgirs- 
ta kupiną ilgesio Karlo alsavimą. Pajunta savo ausimi, savo 
vidumi. Regi, kaip jis prisidega cigaretę ir tylut tylutėliai 
nusijuokia, taip juokiasi, kad pajunta jo ranką ant savo pil- 
vo, ne, giliai viduje. Telefono rageliai, kai niekas neatsako, 
ją nuteikia erotiškai, žadina geismą. Senas įprotis iš anų lai- 
kų, kai ragelis atstodavo geriausią draugą. Ji tyliai pradeda 
savo išpažintį. 

— Karlai? Žinoma, siena griuvo, siena, kurią kadaise 
kiekvieną naktį puldavau stačia galva. Sugriovė prieš kele- 
tą metų, vis dėlto gal ne dėl manęs ir ne dėl mano kietos 
kaktos. Bet, Karlai? Aišku, jaučiu tuštumą, savotišką skylę 
ten, kur anuomet stovėjo siena. Skylė ore, vaikiškos galvutės 
dydžio. Ją užklijavau tapetais, kad ji atrodytų nepastebima, 
bet man — uždraustas vaisius. Už jos tebėra mano vaikystės 
kambarys Pankove. Iš jo aš taip ir neišaugau. Anų dienų 
vaizdai, reginiai pradingo, bet ne toji šviesa, tiesą pasakius, 
kaži koks scenos apšvietimas prieš dramos spektaklį. Švie- 
sa kartu keliavo į vakarus, į pietus, pas tave, Karlai, ir vi- 
siškai nelauktai žyra iš begalinio mėlyno dangaus. Krinta 
ant manęs, tavęs, ant mūsų galvų. Ką gi tu vėl prisigalvojai, 
nuolatos tu man kartoji. Itin griežtai ženklina senoji mano 
šviesa, taip, sena, padėtį, kur jau kartą buvau. Pamenu, šalia 
tavęs Nicoje stebeilijau negyvomis akimis panarinusi galvą 
žemyn. Siena išnyko, o aš čia turiu tapetuotas duris senos 
sienos viduryje. Per ją noriu išvysti šitą bėgantį tėvą — iš 
Vakarų į Rytus. Aną senąjį įtūžį dar kartelį geidžiu patirti ir 
išsviesti su muzikiniais įrašais. Just the two of us ir po dau- 
gelio metų vis tvyro ore. Mano tėvas šaukia: „Kas yra?“ O 
aš tiktai ištariu: „Ketvirtadienis.“ Jis sako: „Kaip, prašom, aš 
suprantu, tik ketvirtadienis.“ Ir paskui jisai tapetų likučiais 
užsikemša ausis. Taip, pro senąsias tapetuotas duris trokštu 
pasiųsti tėvą — į Mėnulį. Sofi, saujoje gniauždama telefono 
ragelį ir nesantį Karlą, galop suka ilgą jo numerį. 

— Karlai? 

— Taip, — atsiliepia balsas kitame ragelyje, — ir kaipgi 
sekėsi? 

Tą akimirką kažkas pastuksena į duris. Ji spėja sušnibž- 


dėti „vėliau“ ir numeta ragelį. 

Hansas Ulrichas pastatė lagaminą. Savaitė praėjo. 

Zoologijos sodo geležinkelio stoties laikrodis rodė 
kiek po keturių. Dienos pailgėjo ir vidurdienio kaitra tven- 
kėsi iki pat vakaro. Karštis, kurį jis gerai matė. 

Nusišluostė nosį, jį kamavo šienligė, bet metams bėgant 
šita kankynė apmažėjo. Kartą kažkur jis perskaitė, kad su 
amžiumi vis mažiau ateina, išskyrus patį amžių. Panaudo- 
tą nosinaitę kyštelėjo po lagamino rankena. Šitaip žengė 
stoties link. 

Hansas kirto zebro dryžius ir žingsnis po žingsnio leido 
užeiti sutemoms, tyliai nakčiai. Svirpliai ir naktis traukė. 
Vietovė buvo plokščia, jau tūkstančius metų šičia nestovėjo 
nei Aldi, nei kavinė, kur galėjai pavartyti spaudą, nei užkan- 
dinė. Horizontą klojo naktinė mėlyna marška, ir tik rytuose 
pralekiantis išgąsdintas paukštis paliko šviesų valktį. Būtent 
jis pasaulį globė sidabriniu žiedu. O viduje puikavosi graži 
naktis. Vidurnaktį Hansas kilstelėjo ranką ir tyliai pabarbe- 
no į medinę pasienio užeigos langinę. Durys, jis tikrai nu- 
jautė, turėtų atsiverti, ir platus gelsvos šviesos dryžis juoda 
žeme nusidriektų iki jo kojų. Girdėjo skimbčiojant stiklus, 

bilsnojant kauliukus ir medines moteriškas klumpes. Regė- 
jo ją ramstantis pasieniu, rūkančią ir vienišą. Jelena, kažin 
kaip Helena, tiktai, žinoma, įryčiau. Jis žengė tiesiai į ją. 

Ji ėjo. Kažkieno ranka paplekšnojo jam per petį. Hansas 
Ulrichas apsidairė. Automobilis signalizavo, paskui dar vie- 
nas, kitas, trečias. 

— Jūsų lagaminas, — pasigirdo moters balsas. — Jūs jį pali- 
kote tiesiog pėsčiųjų perėjoje. Ar jums bloga? 

Hansas Ulrichas metėsi atgal, automobilių signalai tie- 
siog kvykė. Jie urzgia, dar pamanė jis. Čiupo lagaminą, o 
mašinos rovė tiesiai ant jo. Išsigelbėjo tik užšokdamas ant 
šaligatvio. Mergytė gėlėta suknele paklausė: „Gal turi kokią 
markiukę, seneliuk“, ir Hansas Ulrichas nėrė pro duris su 
užrašu Sžow, lyg giedras dangus būtų prakiuręs. 

— Ne, iki šiolei ir vis nereguliariai, - pranešė ponia Ma- 
rockė už kasos langelio. Hansui Ulrichui atrodė, kad tolu- 


moje drioksteli šūvis. 


Jelena ant nosies užsidėjo akinius nuo saulės. Rodė šešiolika 
valandų penkiolika minučių ir iš tiesų rvoskė baisi kaitra. Ji 
sėdėjo prie vieno iš trijų staliukų priešais Žurnalistų kavinę. 
Nuo pyragaičio tįso šokoladinė srovelė. Prie jos kėdės su- 
griuvo šuo, netekęs jėgų. 

— Ir tavo drabužiai tokiam orui netinka, — burbtelėjo 
ji. - Toks sunkus storas kailis, branguti, o dar siekia žemę. 

Noriai būtų jam padėjusi ir prikimšusi du popierinius 
maišus. Šuo pakėlė akis ir pažvelgė, bet kaip — šitai ji negalėjo 
įvardyti. Kaip šuo šalimais. Jo akių kampučiai kiek paraudę. 

— Tai jau tikrai, — tęsė Jelena, — negi ir tu iki pat pusryčių 
spoksai pasaulio futbolo pirmenybes? 

Ji pasičiupo savo maišelius su spragintais kukurūzais, 
pasterizuotu pienu, ilgu prancūzišku batonu ir makaronų 
patiekalu, užšaldytu. Vyrai prekybos centre apsipirkinėjo 
panašiai, tik vietoj šampano pirko alų. Apglėbusi savaitgalio 
maisto atsargas Jelena peržengė per tysantį šunį, dar tebe- 
kovojusį su kolapsu. Nuo kojos nukrito batas. Plika pėda 
lengvai glustelėjo, vos vos palietė šuns kuprą, slystelėjo per 
ausį, tarp akių. 

— Daktare, eikš čia, - pašaukė moteris ir aukštyn timpte- 
lėjo šuns pavadį, tarytum ketindama Jelenai sušerti. Jelena 
atsakė. Pliką koją atitraukė ir pasiklibikščiuodama žengė ant 
asfalto, beje, basakojė atrodė labai žaviai. Pasilenkė, stvė- 
rė batą ir pakėlė virš galvos. Nuščiuvo, batas rankoje kėlė 
grėsmę — ginklas, žmonės stabtelėjo, ana toji, pamanė jie, 
kad ir kur būtų, visada gintųsi nuo vyrų atkišusi pakulnę, 
tvatindama nugaras ir pakaušius, nuo moterų - tiesiog vei- 
dą. Kokią akimirką Jelena šitaip stypsojo, romiai audringa. 
Aplinkiniai vėdinosi vėduoklėmis. Daugiau nieko nevyko, 
laikas sustojo. Iš Zoologijos sodo stoties atsklido pranešimas 
apie išvykstantį į Frankfurtą traukinį; dienos karštyje vaizdas 
suledėjo ir net menkiausias abiejų moterų krustelėjimas ne- 
darė užuominos į galimą sprendimą. Ilgai tą akimirką Jelena 
šitaip stovėjo, tarytum viduje tas mirksnis būtų sustingęs; 
ji žvelgė į bekraštę tuštumą. Tada šuo pakilo ir pavizgino 
uodega. Jelena patraukė pliką koją ir nuleido barą. Pėda ir 
baras vėl susitiko, išganymas, grakštus judesys kaip nustebęs 
juokas. Žmonės patraukė savo keliais. Ji irgi nuėjo. 

Įeiti į metro reikėjo iškart prie Žurnalistų kavinės. 

— Gal turi kokią markiukę? — paklausė moters mergytė 
gėlėta suknele. 

Tvyrojo kaitra, tad Jelena manė sustosianti ten, kur ga- 
tvėje juodavo derva. Ir koks baisus šitas birželis?! Vis dėlto 
nuostabi diena, šita septynioliktoji, visos parduotuvės užda- 
rytos, išskyrus apskritą parą veikiančią prie Zoologijos sodo 
stoties, dėkui Dievui, dar toptelėjo mintis. - 

Ir staiga ji pamatė jį. 

Kaip tik vienas iš anų išsekusių tarpzoninio susisiekimo 
traukinių jį turėjo būti išspjovęs. Matė, kaip jis lekia, klum- 
pa, be švarko, pasiraitojęs marškinių rankoves. Kodėl gi jis 
niekados nedėvėjo sportinių marškinėlių trumpomis ran- 
kovėmis? Perėjos vidury paliko savo lagaminą ir lėkte lėkė 
tuščiomis rankomis susirūpinusia veido išraiška tolyn. Ka- 
tinas, skuodžiantis priešais vėją. Kai vidurdienį snūduriuo- 
dama svajodavo apie šitą vyrą, jis nuolat pasirodydavo ge- 
rokai jaunesnis. Nepakėlė rankos, nepašaukė, nepalingavo, 
nepalaukė, nenudžiugo. Ji tvirtai laikėsi nerašytų taisyklių. 
Nė vienam iš klientų nebūtų suteikusi pirmosios pagalbos. 
Skubriai dingo metro šachtoje. 

O čia dar kai kas nutiko. 

Šešiolika valandų dvidešimt minučių, Hansas Ulrichas 
įšliuožė rankomis į kostiumo švarką. 

— Pakeitė pamainą, — pasakė ponia Marockė. Ji ištarė 
„pasikeitė“ ir ūmiai persibraukė plaukus, kad savo rankos 
neuždėtų ant vienišos Hanso plaštakos. 

Beje, buvo ir dar kai kas. Jelena metro šachtoje klestelėjo 
ant oranžinio plastikinio suolo. Šičia atsidavė tikra dėže. 
Tiesą sakant, ji jo daugiau nebenorėjo matyti. Galop su- 
vokė jo amžių ir tai, kad jis, amžius, vis dėlto užkrečiamas. 
Ateityje ji dar kai ką turėjo, o jis ne. Hansas turėjo vien ją. 
Liūdesio kupinu veidu užstojo visą reginį. Betgi netrūko ir 
kitų vyrų, anie buvo tokie pat jauni kaip ji; į juos ji galėjo 
mestis. Ji gebėjo skubėti, godžiai kartoti „jojo“ ir tuo nepa- 
žadėti bendros ateities, mokėjo judėti laisvai, išskėsti kojas 
ir rankas, vikriai apsisukti, kai kuris nors tylutėliai prašyda- 
vo apsiversti, nes dresūra vertę įgydavo tik tokiame žaidime. 
Griebdavo už svetimų pečių, krūtinės, lyties, šakumo — šitie 
niekuomet nenuliūsdavo ir nesuglebdavo. Ji geidė malonu- 
mų, neįpareigojančių, grubių, gana smurtingų, apgaulingų, 
troško tas dvi valandas būti ištikima lyg sarginis šuo, būti 
vien kūnu be kutulingos fantazijos, kurios griebiamasi no- 
rint apgauti ir save, ir aną kitą. Greita, pernelyg greita, dar 
nespėjus ir prakaitui išpilti. Jelena gerai žinojo — tam turėjo 
tikrai nedaug laiko. Jai jau dvidešimt aštuoneri. Jos jaunystė 
prasidėjo gerokai anksčiau nei kitų mergaičių ir, supranta- 
ma, atitinkamai anksčiau baigsis. Anksčiau prinokusi, anks- 
čiau aptingusi. Net jos burna paseno, kairėje įsirėžė nemen- 
ka raukšlė, tarytum porceliano trūkis. Ji jau antra sudėtis, 
antra rūšis, ties smukimo riba. Ber nieko nepaisydama ėjo 
ten, kur einama, kai esi dar žalias. Ar privalėjo ana ten, lau- 
ke priešais Džiunglės, paglostyti Hansui galvą ir pririšti prieš 
eidama į diskoteką, senas karšinčius, vis dar tykantis jauni- 
klės patelės, kol šioji galutinai išsidūks? 

Aš dar dvesiu nuo to „dar“, pamanė Jelena. Jaunas vy- 
rukas ją įdėmiai apžiūrinėjo. Atvažiavo ir nuvažiavo net du 
traukiniai, bet nei ji, nei jis neįlipo. Vyruko plaukai stirkso- 
jo, o ausys buvo smarkiai atsikišusios; jis krizeno puse bur- 
nos. Jelena jam nusišypsojo, labai labai lėtai. Ji jau regi jį sė- 
dintį savo virtuvėje, itin ankstyvą rytą. Suskambo telefonas, 
Hansas, Hansas, Hansas, o tas, kitas, diskretiškai sėdi prie 
virtuvinio stalo, pašluostė dengia lytį, vis dar kvepiančią ja. 

Kas čia buvo? 

Mano tėvas. 

Ateik pas mane, sako jis. 

Jelena pakilo nuo oranžinio plastikinio suolo ir patrau- 
kė link išėjimo. Po dvejų metų išauš jos karjeros pabaiga, 
jos „šokėjos karjeros“ galas. Kartą šitai išgirdo iš mandagaus 
kliento; jis taip pavadino jos darbą. Toks judrus, audringas 
gyvenimas, mąstė ji, noriu, kad jis eitų lėčiau, geidžiu ramy- 
bės. Kad Hansas bent mažiausiai būtų biržos makleris, o ne 
toks bibliotekininkas. O jei būtų verslininkas su įplauko- 


mis, o ne toks su santaupėlėmis. Ji dar kartą atsigręžė. 


— Ir mano vardas Jelena, — tarė ponia Marockė. 

— O jūs šičia ir seniau dirbote, — išsiblaškęs pasakė Hansas. 
Poniai Marockei visad patiko, kai jis stoviniuodavo prie jos 
kasos langelio. Greta manęs, manė ši, kadangi jam prastai 
sekasi. Jie kurį laiką ištvermingai pasišnekučiavo apie pasau- 
lio futbolo pirmenybes. 

— Ji protingas vaikas, — tarė ponia Marockė. — Pamai- 
ną pasirenka žvilgrelėjusi į televizijos programų laikraštį. Ji 
nuolat ieško programoje spragų. 

Hansas Ulrichas suprato. Pasaulio pirmenybės; teatro 
režisieriai neateidavo į repeticijas, žinoma, tikrai nesilanky- 
davo ir striptizo klubuose, pervargę akademijų sekretoriai 
šliauždavo į savo pasitarimus, ūkininkai pasigarsindavo te- 
levizorių prie atviro lango, kai jų karvės skaudančiais tešme- 
nimis vis dar baubdavo prieš šešias, gydytojai, į ausį įsikišę 
radijo ausinukes, lėkdavo garve aukštyn, žemyn, aukštyn, 
nerasdavo pastatyto automobilio, kai moteriškos lyties ava- 
rijos auka prašydavo draugužės tą gydytoją atšaukti ir atvež- 
ti kunigą, šis su savo raudona kepuraite, kimiai giedodamas, 
per vėlai ateidavo ir žegnodavo ją, kai sutuoktinis, sėdėda- 
mas prieš televizorių, rėkė „Vartai“, Dievo tarnas už jo iš- 
dygdavo, kad sužinotų rezultatą ir, be to, pareikštų užuo- 
jautą. Futbolas išties galingesnis už mirtį, pamanė Hansas. 
O meilė ne? 

Skubriai brūkštelėjo popierėlyje keletą eilučių. Jis pa- 
rašė: „Mergaitė turi savito grožio...“ Žinutę paliko po- 
niai Marockei. 

— Jei ateitų panelė Jelena, - tylutėliai pridūrė. 


Ji atsigręžė, bet pernelyg vėlai. Jaunas vyrukas buvo dingęs. 
Nepalanki šviesa, pamanė ji ir lėtai nuėjo prie išėjimo, ve- 
dančio į Joachimstalerio gatvę. Delsimas iš jos atėmė ap- 
sisprendimą. Seniau to nieku gyvu nebūtų nutikę. Ji taip 
pasiryžo, bet vis dėlto negalutinai, dėl Hanso. Už kampo 
pasuko link klubo, kone baugščiai žengė į tojė, išvydo liūdną 
Hanso nugarą, stypsančią priešais ponią Marockę, ir atsar- 


giai nuslinko į siaurutį klubo koridorių, visai pro pat juos. 

— Gali išlįsti, — palyginti greitai prabilo ponia Marockė 
į tamsą. — Gali jau lįsti, mano brangute. - Ponia Marockė 
rankoje laikė voką ir lapelį. - Abudu nuo jo, - pasakė ir 
pauostė voką su Tiubingeno pašto antspaudu. 

— Nė per nago juodymą neabejoju — iš santaupų, — tarė 
Jelena. 

— Tai kiekgi jis turi? 

— Tau galbūt tikrai užtektų, - atsakydama Jelena paėmė 
voką ir lapelį. Išėjo iš klubo. 


Hansas Ulrichas įlipo į autobusą, ant gretimos sėdynės pa- 
guldė lagaminą ir paglostė nutrintą odinį kraštą. 


Parkakusi namo Jelena į šaldytuvą pastatė pasterizuoto pie- 
no maišelį. Atšaldytas visuomet būdavo gardus lyg šviežias. 
Įsipylė viskio stiklą. Hansas, kodėl gi Hansas, o kodėl vis 
dėlto ne jis? Jei ir toliau šitaip tęstųsi? 

Tuomet gyventų be krislo laimės. 


Vakare jis apsilankė pas konkurentes. Ir vėl šeštadienis, kaip 
ir kadaise, kaip pirmąjį kartą. Vietoj Crazy Horse pasienyje 
tarp Šėnebergo ir Šreglico bibliotekininkas rado Crazy Car 
Club. Tenai jam buvo pernelyg triukšminga, ir Hansas UL- 
richas neužsibuvo. 


Tą vakarą Jelena arplėšė laišką iš Tiubingeno. Ji pasijuto 
itin prastai. 


Hansas Ulrichas tą patį vakarą perėjo per penkis ar šešis 
naktinius klubus, esančius Hardenbergo, Grolmano garvė- 

se. Savinji aikštėje užsuko į viešnamį. Čia dideliame ekrane 
ant sienos rodė tiesioginę pasaulio pirmenybių transliaciją, 
ir jis paspruko. Lycenburgerio gatvėje pamatė klubo vitriną 
su vonia, o šalimais — su žvakėmis. Visai paryčiais pateko į 
kaži kokį angarą su geležinėmis durimis. Viduje parduotuvė 
priminė tvartą, net ant grindų pakreikta šieno. Rodė filmą 
su gyvuliukais. Ne cik to, bet ir nieko panašaus gyvenime 
dar nebuvo matęs; užsivertė kolą su romu taip, kad net už- 
springo. Jo galva degė. Netoliese esančioje kavinėje priva- 
lėjo dusyk šveisti rankas. Žvelgė į veidrodį virš praustuvės, 
galvojo apie savo augintinius kaktusus, apie jų nekaltybę ir 
ištikimybę. Jie lytiškai nesidaugino ir nepajėgė pasprukti iš 
savo puodų. 


Jelena, atrplėšdama laišką, užsikėlė kojas ant televizoriaus 
ir pamatė ploną dulkelių paklotę ant aparato. Voke rado 
penkis šimtus markių ir penkis neįmantrius žodžius, paaiš- 
kinimą. Didžiuoju kojos pirštu dulkėse nubrėžė šauktuką 
ir perskaitė lapelį. „Mylimiausioji, mergaitė turi savito gro- 
žio — manoji mergaitė, — nelauktai grįžtanti gūdžią vėjuotą 
naktį, nuoga, kad iš grubių lentų suręstame name rastų pas- 
togę, prisiglaustų name, sumeistrautame savomis rankomis, 
po daugelio metų, pasaulio pabaigoje. Ne nuo manęs, bet iš 
visos širdies. Hansas.“ 

Jelena tuo pačiu pirštu išrietė klaustuką virš šauktuko. O 
kodėl mergaitė buvo nuoga? Ir dar tokiu oru? Ji galėtų šitaip 
mirtį prisišaukti. Kodėl gi namas buvo iš grubių lentų, ko ji 
norėjo toje pašiūrėje ir vis dėlto kodėl visa negalėjo nutikti 
dieną, o ne vėjuotą naktį? 

Gryni paistalai, tarė Jelena; ji labai sužvarbo. 

Neatsikračiusi miglotų minčių apie lietų, vėtrą, ankstes- 
nius laikus, ganėtinai greit užmigo. Jelena, susirietusi į ma- 
žąją Jeleną. „Mūsų Liz,“ — kadaise sakė kažkas, kuris seniai 
turėjo būti miręs. 


Hansas, uostinėdamas savo rankas, išsmuko į gatvę. Jau 
brėško rytas. Zoologijos rūmų kavinėje stačiomis sukrimto 
raguolį ir išgėrė popierinį puodelį filtruotos kavos. Kai iš- 
vydo lauke už lango pro šalį skubantį kolegą su nudrengtu 
portfeliu, Hansas Ulrichas susigūžė. Ką gi jis čia sekmadienį 
veikia su tuo savo portfelių? 


Apytiksliai tuo laiku Jelena pabudo. Kažkas tiesiai po jos 
langu bandė užvesti motociklą. Kaire ranka pagrabaliojo 
vandens butelio ir nurijo gurkšnį. Galvos skausmas, ką ji 
sapnavo? Kažką iš namų, Hėrdę, pilkus pastatus, margas 
duris, po medį su rūgščiomis vyšniomis priešais kiekvieną 
namą ir gatvėje taksi. Vairuotoją ji pažinojo. Jelena kumščiu 
trinktelėjo per lovatiesę, tai priminė juoką. Ten buvo anas 
berlynietis taksi vairuotojas, su kuriuo susipažino pastaro- 
siomis dienomis. Žavus. Ber kaipgi jis pateko į Hėrdę ir į jos 
sapną? „Tai buvo tai“, - sumurmėjo Jelena, atsisuko į sieną, 
kad galėtų toliau sapnuoti ant kairio šono. 

Jo lovoje neseniai naktį pametė auskarą. 


Hansas bėgo gatve tolyn. Rytas nebuvo vėsesnis nei praė- 
jęs vakaras. Audra su perkūnija turėjo pakeisti kryptį zonos 


pasienyje. Vitenbergo aikštėje įsėdo į metro. Net ir labai 

jaunos moterys prie šitokios šviesos įgaudavo aštrių bruo- 
žų. Ber dabar to nebuvo. Jos visiškai kitokios moterys. Jos 
spinduliavo nuogybės žavesį saunoje. Jis matė raudonai api- 
brėžtus jų trūkumus. 

Bibliotekininkas ranka persibraukė per veidą ir netikėtai, 
staiga delne aiškiau regėjo nei kadaise veidrodyje. Jo nosis, 
kreiva iškyša. 

Priklausomas ankstyvas pensininkas, ar tu, Jelena, taip 
nemanai? 


Tą valandą Jelena dar miegojo. 


Keturios stotelės greituoju Berlyno traukiniu ir septynios 
autobusu skiria jį nuo jos; Hansui Ulrichui visa susijaukė, 
susimaišė. Jis buvo iki ausų įsimylėjęs, o ji sujaudinta, kart- 
kartėmis, nuo jo meilės. Nuo jo lyg žirnių beriamų kalbų. 
Dar prieš dvi savaites bibliorekininkas tauškėjo, kad esanti 
stebuklingai pamesta Dievo, vargšė mažytė siela juodoje 
vienatvėje. Šitaip, būtent taip jis pasakė. Žodžiai nuskam- 
bėjo kaži kaip iškrypėliškai, nenormaliai, bet vis dėlto jai 
patiko. Mielai būtų jam smagiai užtvatijusi. Ji su džiaugs- 
mu. Ranka iš pykčio. 

Pamesta Dievo, tąsyk murmėjo jis. Ji paklausė: kas? Jis 
atsakė: abudu. Vadinasi, kalbėjo ji, esame mudu abu, bet 
jau ne vieni. Mes esame dviese. Du yra aštuoni, tarė Hansas. 
Jai kilo įtarimas, tikriausiai jis šitai perskaitė. Mintis suga- 
dino jai nuotaiką. 


Jelena vis dar miegojo. 

Tiktai brėško, itin ankstyvas rytas, Hansas Ulrichas, priekin 
atkišęs viršutinę kūno dalį, ėjo gatvėmis. Frydenau skendė- 
jo giliame sekmadienio miege. Prabėgo pro rožių krūmus, 
pasodintus Rozai Liuksemburg, spėjo suskaičiuoti keturias 
kokakolos skardines, tris cigarečių pakelius ir vaikišką rudą 
batuką. Hanso iniciatyva kadaise priešais buvusį jos namą 
Vokietijos socialdemokratų partija įrengė aną rožių lysvę. 
Ilgai, tikrai ilgai stovėjo priešais drabužių parduotuvę gatvės 
kampe; seniau jo akis šičia net neužkliūdavo. Didelę vitriną 
dekoravo moteris. Kai jis stypsojo lyg mietą prarijęs, mo- 
teris pravėrė parduotuvės duris ir pasiteiravo, ar galėtų jam 
kaip nors padėti. Apatiniai baltiniai, jaunatviško stiliaus, la- 
bai prašau, išlemeno susigėdęs. Jam jų reikią dėl sūnaus. Ber 
tie žodžiai viską labiau pagadino. Jį pervėrė pirmas žvilgsnis, 
kitas — jau kvietė policiją. O čia Hansas ir movė kur akys 
veda. Motinai jis nepaskambino, nors buvo sekmadienis, 
sutvarkė virtuvinę spintelę, išnešė šiukšles, o kai kuriuos 
nešvarius indus išvertė į konteinerį. Galiausiai įsitaisė prie 
atviro lango ir vyšnių kaulelius spjaudė tiesiog į gatvę. 


Jelena, apnikta jausmo, kurio nei žinojo, nei suvokti ga- 
lėjo, pirmiausia kaire koja atsistojo savo Tempelhofo ap- 
artamentuose. Virš namo ką tik praūžė vienas paskui kitą 
du lėktuvai. 


Hansas nespėjo išspjaudyti visų kauliukų iš nusipirkto vyš- 
nių kilogramo į gatvę, kaip jo šeimininkė išdygo kamba- 
rio tarpdury, tvirtai pasuko jungiklį prie staktos, dar kartelį 
suktelėjo ir paklausė, ar pas jį viskas esą tvarkoj. 

— Ak, pone Om, - švelniai tarstelėjo Hansas Ulrichas. 

Jelena, įsikandusi dantų šepetėlį, pradėjo valytis dantis ir 
netikėtai veidrodyje sugavo savo žvilgsnį. Vis dėlto ne kie- 
kviena galėjo sau leisti virš virtuvinės kriauklės pasikabinti 
veidrodį. Dauguma moterų atrodė ne itin patraukliai. 

— Aš, — garsiai ištarė Jelena ir nesuvokė, ką gi iš tikrųjų 
turėjo omeny. Atrodė, tarytum koks nors įvykis pereina per 
ją kiaurai ieškodamas savo vardo. 


— Ak, pone Om, leiskite man jus šitaip vadinti, — kalbėjo 
Hansas Ulrichas. — Tiktai pagalvokite, iš kur ji kilusi. Ji 
sako: kraujo dešra, lustas, pyragiukas, skersiukas ir basta la 
vista, tiesa, ateina či. Be to, ji prikalba visokiausių perliukų. 

— Ir ką gi būtent? - Ponia Om ranka laikė lango buožulą, 
tartum pikta naktinė medicinos seselė. 


Jelena išspjovė dantų pastos putas tiesiai į prausyklę. Ant 
dugno atsirado penkios mažutės baltos salelės; ji spoksojo, 


kaip jos iš lėto dryko. 


— Ak, - atsidūsėjo Hansas Ulrichas. 

— Neaikčiokite gi jūs šitaip, lyg sena višta perekšlė, — su- 
barė ponia Om. 

Jis jau buvo pasirengęs išsilieti — atvirai, intymiai išpa- 
sakoti viską, apie viską, ką jis su Jelena galėjo išdarinėti, 
anas visokias nešvankybes, kai tik kartkartėmis kelyje pa- 
sipainiodavo anatomija. Nešvankybė, žodis prilygo nekal- 
tam kriuksėjimui, santūriam įvardijimui viso to, ką Han- 
sas gaudavo už savo pinigus. Ir ponia Om beveik būtų jau 

privertusi jį nusileisti, paklusti, dėl jo vienatvės. Juk, ranką 
prie širdies pridėjus, jiedu neabejotinai buvo labai panašūs. 
Abudu troško būti šičia, geidė gyventi. Jis už savo knygų, ji 


už savo užuolaidos. 


Ji Hansui išties kai ką papasakotų! Iš virtuvinės spintelės 
Jelena išėmė storą baltą puodelį ir garsiai tarė: kas gi Čia 
dabar, vyras ropoja visomis keturiomis, dantimis įsikan- 
dęs pavadį, jauna moteris tūno ten, kilpoje, ir mūvi juodas 
odines kelnes su išsižiojusiomis prakirpomis, virš besidul- 
kinančios poros pila pieną, kai ji pliką jo pasturgalį plaka 
botagu, o kažkuris tokią akimirką geria šampaną? Ir kas gi 
čia dabar, Hansai? 

— Tikro šampano, — valdingai iškošia ji savo virtuvėje 
taip, lyg duotų užsakymą. 

Jis nežino, jam neskanu, pamanė ji. 


Man, beje, irgi. 


— Apsispręskite, — nusivylusi tarė ponia Om Hansui Ulri- 
chui. Nė vienas kitas ištartas sakinys negalėjo būti blogesnis. 

— Klausau, — atsiliepė jis. O tik paskui paklausė: — 
Dėl ko? 

— Arba grįžtate į senas vėžes — kokį jus pažinau, arba 
ieškotės naujos pastogės. — Ponia Om vis dar tvirtai spaudė 
lango buožulą. 

— O dabar, gerbiamasis, nespjaudysite man į lango sti- 
klą, — pridurdama užvėrė langą, o Hansas liūdnai žvelgė į 
ant stalo likusias vyšnias. Jis linktelėjo sutikdamas. Po jo 
pasturgaliu kėdė susiraukšlėjo, virto taburete. Vis dėlto aš 

ją priversiu, murmėjo jis. Kuriam galui? Ponia Om į bibli- 
otekininką įsmeigė akis. Ji dėvi vienodos spalvos, faktūros 
ir medžiagos palaidinę ir švarkelį, pamanė jis. Kaip tik šią 
akimirką jam pagerėjo. 

Stipria vandens čiurkšle Jelena nuplovė putas nuo praus- 
tuvės dugno. Ko gi aš noriu? Klausimą skyrė nemazgotiems 
indams. Visų pirma, ir ji nusijuokė, noriu skalbyklės, o an- 
tra, geidžiu vyro, kuris man ją nupirktų. Trokštu vyro, tikro 
vyro, maklerio, vadybininko, taigi, tokio vyriškio su plevė- 
suojančiais palto skvernais, tokio, kad viskas brangu, viskas 
prašmatnu, viskas šičia. Piktai, apmaudžiai suraukė lūpas. 
Kaip ilgai galėtų Hanso Ulricho santaupėlės atlaikyti? Ak, 
tas Hansas. Iš tikrųjų ji nebuvo perdėtai kaprizinga, tiesą 
pasakius, tokia nebuvo ir jos motina. Vyras ir yra vyras, jis 
privalėjo tiktai reikiamai paimti. Jis galėjo išsidirbinėti, bet 
negalėjo būti beskonis, banalus. 

— Milžiniška paslaptis. 


Hansas žvelgė tiesiai į ponios Om akis. Toji griebėsi 
už galvos. 

Praslinkus savaitei ir prie jos prisidėjus savaitgaliui, 

suglebęs ir nereikalingas lyg akloji žarna, pakvietė 
ponią Marockę prie dėželės saldainių. Florijono pensionas, 
dešimtas kambarys, telefonu pasakė Hansas Ulrichas. Iš 
balso išgirdo, kaip ji nusišypsojo atsakydama. 

Vis dėlto ano triuko su telefonu aš daugiau nekartosiu, 
nedelsdama pridūrė ji. 

— Suprantu, gerai, prašom užsukti, — jis ištarė „užsukti“, 
tarytum gydytojo prašytų jį aplankyti namie. 

— Šią minutę sandėrio dėl jos nesudarysime, — pridūrė 
ponia Marockė. 

„Ak“ ištrūko Hansui, ir „ak“ sušnibždėjo ponia Maroc- 
kė. O tada abudu nutilo. Ir vėl Hansas Ulrichas gerklėje 
pajuto geležies skonį, kurį nuplauti galėtų tiktai vodka. Itin 
panašus ir oro skonis, įsikibęs į gerklas kadaise, kai jis, trau- 
kiamas tėvo už rankos, Reriko klebonijos sode iššliaužė iš 
bunkerio. Taip, bunkeris, sulig vyro ūgiu pilkas perpjautas 
kiaušinis po slyvomis. Visad skonio prisiminimai užplūsta, 
kai tik tenka ragauti to paties? 

— Ir kas gi čia? — klausdama ponia Marockė sustingo tarp- 
dury. Juodo lakuoto medžio lova, gauruota rožinė lovaciesė, 
užtrauktos tiulinės užuolaidos — šito omeny neturėjo. Tokia 
aplinka jai įprasta. Bet širas Hansas Ulrichas Kolbė, įsimylė- 
jęs iki pat ausų, susisukęs lizdelį išnuomotoje gūžtoje. 

— O kas gi čia dar? - ji patraukė prie gėlių suolelio. Kak- 
tusai spietėsi trimis aukštais, maži stori, apvalaini, prime- 
nantys uodegas ir net pusės metro ilgio. Tik viena dygi galva 
turėjo žiedų vainiką. 

— Šita mammillaria, itin retai pasitaiko, kad taip žydė- 
tų, — aiškino Hansas. Nors ir didžiuodamasis savąja >722m- 
millaria, bet į ją žvelgė ponios Marockės akimis. Tai vis dėl- 
to augalas, beje, vyriškosios giminės, vienuolis su nuotakos 
vainiku, kaži kas išrvirkęs, turintis per daug vandens audi- 
nyje. Moterų žagintojas, fetišistas, iškrypėlis. 

— Ir visa šurvė? — paklausė ponia Marockė ir susiraukė. — 
Ar čia visa šeimyna? 

Mano šeima, pamanė Hansas Ulrichas ir papylė vandens 
į lėkšteles, beje, gausiau nei įprastai, tarytum trokštų pakan- 
kinti savo kaktusus matant poniai Marockei. Čia, aiškino 
jis, esanti pardodia procera, ana esportea, trumpai pasakius, 
ją vadina /erva, o dėl tokio vardo, iš gėdos drovėdamasi, 
įsisupusi į baltą plonytį šydą, primenantį moters plaukus; 
visa kita kompanija — įprasti kaktusai. Pastaruoju laiku taip 
dažnai nebesąs savo bute Frydenau, dar pridūrė jis. Į vietą 
pastatė laistytuvą, o ponia Marockė klestelėjo ant lovos. Pa- 
sivaišino baltojo šokolado saldainiu su riešutų drožlėmis. 

— Prieš keletą dienų augintinius pasiėmiau. Žinote, da- 
bar esu visai vienas. 

Ponia Marockė gūžtelėjo pečiais. Putlios krūtys, virstan- 
čios iš iškirptės, siūbavo į taktą. Ji buvo apsirengusi perne- 
lyg lengvai, toptelėjo Hansui Ulrichui, pagal orą tinkamai, 
beje, ir kaži kaip derėjo prie kaktusų, prie esamos situaci- 
jos, bet vis dėlto ne prie savo amžiaus. Jis atsisėdo šalia ant 
lovos krašto. 

— Kur arba bent jau pasakykite kada? — paklausė bi- 
bliorekininkas primygtinai. 

— Šito tikrai nežinau. - Ponia Marockė kvepėjo lyg ką 
tik išpraustas kūdikis. O gal čia kaltas skalbinių minkšriklis, 
kurį ji vartojo. 

— Pasakykite bent ką nors. 

— Na na, - tarstelėjo ji. — Gerai, aš jums ką nors pa- 
sakysiu. Šitaip gyvendamas niekados nepasirūpinsite savi- 
mi, - sakydama pasilenkė ir jos krūtys pavojingai priartėjo. 
Hansas Ulrichas privalėjo prisiversti nespoksoti į tą griovelį, 
dalijusį baltą putlybę. 

— Ji nori pakeisti jūsų gyvenimą, — pasakė ponia Marockė. 

— O taaip taaip, — atsiliepė Hansas Ulrichas. 

— Jūs senas kelmas, — švelniai tarė ponia Marockė. 

Ji, Jelena, vieną dieną, o gal ir po dvejų metų įsigeis pa- 
keisti jūsų gyvenimą. 

— Kai sukaks trečia dešimtis, - linktelėjo Hansas ir tuoj 
pat jį pertraukė moteris. 

Kaipgi atsitiktinai turėtų šitai nutikti, toliau rimtai dėstė 
ponia Marockė, atsitiktinai ir dėl to neišdildomai. Ji lipsian- 
ti į traukinį. Paskui visa būsią savaime. Be abejonės, visą jos 
mantą nudžiausią tuomet, kai ji sėdės ant klozeto ar užtruks 
vagone-restorane. O tada kiurksos kur nors geležinkelio 

stotyje prie Olcės ar Zelcės, be skatiko kišenėje, be palto, 
dantų šepetėlio, plika basa, o stoties keleivių priežiūros sa- 
vanorių tarnyba, šelpianti karštu srėbalu, nedirbs dėl pietų 
pertraukos, kurią turi darbuotojai. Tai būsianti tokia aki- 
mirka, kai aukštas vyriškis, beje, iš stuomens ir iš liemens, 
tokioje vietoje — itin retas paukštis, bet, deja, su vaiku, eisiąs 
pro Olcę ar Zelcę. Vaikas smaguriausiąs cukraus vata ir iš- 
trūksiąs iš tėvo gniaužtų, šmirinėsiąs aplinkui ir 

— ...išterlios mano Jeleną ta lipnia mase. 

— Visiškai tiksliai, — atitarė ponia Marockė ir giliai įkvė- 
pė. — Dabar tai ir prasidės. Pasiimsite Jeleną į savo namus, 
į sublokuoto namo butą, kad išvalytumėte jos palaidinę. 
Duosite valgyti. Ji pasisakys tikrąjį savo vardą — Elizabetė, 
žinoma, ir pasiliks. 

— O kur šitai dar pasitaikė? — susijaudinęs paklausė Hansas. 

— Pasitaupykite tą savo Olcę ir Zelcę, — nenurimo ponia 
Marockė. — Vis dėlto iš širdies patariu: paieškokite Džiun- 
glėse. - Ji išvydo pakraupusį Hanso Ulricho veidą. Akys, du 
tamsūs plokšti akmenėliai po surauktais antakiais. 

— Džiunglės Niurnbergo gatvėje, visai netoli nuo Tau- 
encyno, - aiškino ji. —- Bet tenai eikite tik po vidurnakčio. 
Toks laikas tinkamiausias, visi traukia ten. Gal kartu pasi- 
imsite ir savo dukterį, šitaip, galiu užtikrinti, pateksite, — 
suleido dantis į juodą lyg naktis saldainį, o stipraus gėrimo 
įdaras nusruveno tiesiai į delną. Saldainių dėželė ištuštėjo. 
Ponia Marockė dar lūkuriavo. Jis sėdėjo paskendęs mintyse, 
švininės rankos kadaravo tarp šlaunų. 


Galop ji išėjo. 

Nespėjęs praplėšti akių, pagrabinėjo magnetofono myg- 
tukus. „Rauda, skundas, rūpestis, baimė“, adagio assai, 
pirma dvyliktosios Bacho kantatos dalis. Dieve švenčiau- 
sias! Dviejų trisdešimtantrinių girliandos lyg raminamasis 
tvarstis jo sielai. Dieve brangus, koks modernus Bachas, 
šis kūrė galvoje turėdamas Jėzaus atsisveikinimo kalbą, 
seniai pamirštą 1714-ųjų balandžio sekmadienį, ir sutiko 
vienišą lyg pirštą Hansą Ulrichą. „Jūsų liūdesys turi būti 
paverstas džiaugsmu!“ 

Dvidešimt devynios minutės. Magnetofonas klaktelėjo 
ir išsijungė automatiškai. Kantata baigėsi choralu „Tai, ką 
daro Dievas, džiugina“. Gryna tiesa, susijaudinęs tarė Han- 
sas Ulrichas. Paskutinėje dalyje griežęs smuikas buvo kaltas, 
kad dabar grįžo ankstesnis jo tikėjimas. 

Jam taip nutiko. Hansas gulėjo lovoje, čia jis karštai įsi- 
siurbė į jos lūpas, prisiplojo prie plakančios širdies, išdidžiai 
puoselėjo barbariškus prisiminimus apie šitą pensiono lovą, 
kurioje tysojo, tylutėliai sukrutino lūpas, smagiai balsu pri- 
tarė smuiko trelėms. Hansas Ulrichas dainavo iki užmigda- 
mas, ant būdravimo ir sapno slenksčio sėsdavosi namie ant 
vonios krašto. Ką tik išsiturškė vonioje ir nebeturėjo jėgų 
tinkamai apsimauti kelnes. Būtent šitą akimirką ligšiolinis 
jo gyvenimas atsuko jam nugarą. Bibliotekininkas puikiai 
juto: jis augo jam už nugaros, vanduo sruvo žemyn, o bėda 
didėjo. Jis apsigręžė. Iš vandens klano vonioje dygo pardo- 
dia procera, galvą kėlė kita ir dar viena, o tarp jų kerodama 
lindo vulgarių kaktusų piktžolė. Hansas Ulrichas ėmė strak- 
sėti, nusmauktomis kelnėmis prišokavo iki rašomojo sta- 
lo, čiupo stalčiaus rankeną, ištraukė, pasirausė ieškodamas 

telefono numerio ir sugriebė pistoletą, mažais žingsneliais 
nušlubčiojo atgal, prie vonios krašto. Į jį žvelgė tiktai drau- 
giškos gėlės ant plytelių, kai jis šovė į pirmą ecbimocera, tą 
šnapso galvą. Vokiškai kaktusų draugijai 2882 Ovelgėnėje 
nedelsdamas pranešė apie šnapso galvos mirtį. Naujieną išta- 
rė tiesiai į vis dar rūkstantį pistoleto vamzdį, o tada... 

Didumo sulig durų rėmu, įžengė ji. Pistoletą įmetė į van- 
denį. Ji vangiai šypsojosi, nepanėšėjo į tikrą moterį, veikiau 
priminė moters atvaizdą, ilgu kaklu, plačia burna ir įkypo- 
mis akimis, be to, skirtingu atstumu nuo kaktos. Jis tikėjo 
regis besišypsančią Jeleną, vangiai kaip visados. Užfiksavo 
paveikslą ir dar spėjo apmesti skelbimą apie nusikaltėlio 
paiešką. Mėgstamiausia spalva / žalia, mėgstamiausias gy- 
vūnas / krokodilas arba skorpionas, mėgstamiausia vieta / 
Hėrdė kaitrų vidurvasarį, mėgstamiausia padėtis / dar iki 
šio laiko nenustatyta, mėgstamiausias kvapas / benzino ir ką 
tik atsiradęs noras / dematerializacija 

Mėgstamiausia kito žmogaus savybė? Jo dydis. 

Sau pačiai? Šaltakraujiškumas. 

Wanted! 

Jis plačiai atsimerkė. Skruzdė ropštėsi akinių stiklu. 

Nieko sau, kad tokia išdrįstų. 


Hansas Ulrichas nuščiuvo. 


Nuo tos dienos į biblioteką nekėlė ir kojos. 


Š Ieškomas (angl.). 

Kurgi tu buvai? 

Jis kalbėjo, valgė, apsirengė, panaršė ir susirado auk- 
sinę Visa kortelę, pažįstamiesiems spaudė ranką, laikė du- 
ris, kol motinos stūmė vaikų vežimėlius, glostė šunis, kas 
dieną penkis kartus, o gal ir daugiau kartų draudė sau jos 
ieškoti namie, bibliotekininkas žinojo, kur ji gyveno, dėl to 
į kaktą, kai jis žvelgdavo pavymui nueinančioms jaunoms 
moterims, su Florijono pensiono savininku išlenkdavo vie- 
ną konjako stiklą, antrą, trečią, karštai gynė savo nuomonę, 
įrodinėjo, kad juoda nėra balta, telefono rageliui kantriai 
kartojo savo vardą, kai ką darė dusyk ar kaip įprasta. Kai jis 
apie Jeleną negalvojo. Į biblioteką daugiau nėjo, nė kartelio 
nesutvarkė rašomojo stalo ir neišvalė kambario. Savo tar- 
nautojo kaip vyriausiojo bibliotekininko patarėjo pensiją jis 
pastatęs ant kortos, telefonu sakė jo šefas, o paskui pridūrė: 
ir nepriekaištingą savo vardą. Tada šefo argumentai ir dūsa- 
vimai išseko. Hansas Ulrichas tylai atkirto turįs santaupų. 
Vis dėlto jis žinąs, ką darąs. 

Iš tikrųjų jis nieko nenutuokė. Jai pradingus, daryti viską 
prilygo tam tikram elgesiui, riboram veikimui, aplaidžiam, 

nerūpestingam ir pasibjaurėtinam darbui, tam tikrai per 
prievartą sukeliamai elgsenai. O kai po dviejų dienų šefas 


dar sykį paskambino, Hansas Ulrichas numetė ragelį. 


Autobusų stotelė su stikline pastoge buvo kaip tik priešais 
Džiunglės. Šičia Hansas Ulrichas sargyboje pratūnojo dvi 
kiauras naktis. Paskui, parsiradęs namo, miegojo iki dvie- 
jų po pietų. Juk jis jau nebetarnavo. Trečią naktį iš spintos 
išsitraukė žalsvus marškinius ir tamsiai žalią striukę, pras- 
čiausią, kokią turėjo, kad giliai į pečius įtraukęs galvą galėtų 
prasmukti pro durų prižiūrėtoją. Šioji būtybė turėjo mažą 
žavią galvutę ir žastus, labai primenančius krūtis. 

Ankstyvas rytas, gerokai prieš šešias Hansas Ulrichas 
praplėšė trečią cigarečių pakelį, stypsodamas po stikliniu 
stogu. Greta stovėjusiai merginai pasiūlė vieną cigaretę. Tą 
minutę ji iš folijos vyniojo duoną ir pilna burna išlemeno: 
prašom kiek palaukti. Kreminę poplino striukelę pakabino 
ant sulenkto jo smiliaus. O paskui viskas taip greit sukosi, 
lyg kine, jog Hansas net pamanė, kad ji burianti. Mergina 
išsinėrė iš palaidinės ir stovėjo prieš jį su odine liemenėle, 
praskėtė baltas linines kelnes, Hansas Ulrichas nusisuko, o 
kai grįžtelėjo, išvydo juodas jos kojines ar kelnes, žodžiu, 
pamatė kaži ką glotniai apgulantį kojas, aulinius vietoj bal- 
tų sandalų, tamsias lūpas, apyrankę iš smulkių kniedžių, 
nors šilrnamio kampe kunkuliuojančios ir nebūtų pastebė- 
jęs, turėjo jis su ja pašonėje gerai pašėlti. Plaukai stirksojo į 
visas puses. 

Ji, tą akimirką tikra nakties nuotaka, susikišusi visą baltą 


mantą į rankinę, purškaliojo kvepalais visas vieteles, apie 

kurias Hansas Ulrichas net nenutuokė, net nežinojo, kad 
joms tai nekenkia. Jis sėdėjo, o ji pasilenkė prie jo; ar aš vis 
dar atsiduodu sagrotanu?? 

Ne. Atsakė Hansas ir atsistojo. 

Tuomet eikš čia. Ji čiupo jį už rankos, vis nenustojo 
kramsnojusi duonos kriaukšlės, kai tempė Hansą Ulrichą 
per gatvę; už jos nugaros cyptelėjo ir sustojo ankstyvas au- 
tobusas, medyje priešais Džiunglės pilkas, išbrėškusį rytą 
pilkas paukščiukas leido tas pačias, nė kiek nesikeičiančias 
treles iš niekur nesulaukdamas atsako. 

Iš tikrųjų durininko galva visad tokia maža - stovėdamas 
kitapus gatvės Hansas galėjo įvertinti. 

— Rytoj, — tarė mergaitei. 

— Rytoj, — sutiko ji, ir Hansas Ulrichas pamanė: neabejo- 
tinai, iš Vakarų Vokietijos, galbūt iš Dortmundo. 

— Ir kas gi čia? — durininkas bedė pirštu Hansui žemiau 
juostos. — Gal tavo dėdulė? 

— Svečias, — paaiškino mergaitė. Jiedu buvo susikibę už 
rankų. Jos delnas buvo drėgnokas. 

— Privalau eiti dirbti, — nukirto durininkas. Kaži kokį 
juodą daikčiuką mestelėjo į orą ir dantimis sugavo. Ir jie 
buvo smulkučiai, tarsi kokios katės. 

— Jaunuoli, aš ieškau jaunos moters, kuri... — išsižiojo 
Hansas. 

— Ir kiekgi jis tau moka? — čiaumodamas paklausė duri- 
ninkas mergaitės. 

— Eime, — paragino Hansas Ulrichas. Šią akimirką ji jam 
atrodė lyg mažučiukė mergaičiukė. Aplinkybės pasikeitė: ji 
nebelaikė jo už rankos, priešingai, jis gniaužė jos ranką. Ji 
tarstelėjo: mano vardas Sabrina. 


EEA : . . ; 
Higienos, dezinfekavimo priemonė. 

Ji buvo medicinos seselė ir, tiesą pasakius, Sabina Zal, 
kilusi iš Diulmeno; beje, jau turėdama dvidešimt šešerius, 
galinti apsimokėti klasikinį šokių išsilavinimą, budėdama 
penkiskart per savaitę Moabito klinikos intensyviosios tera- 
pijos skyriuje. Jos virtuvėlėje, šalia puodkėlės kabojo lentelė 
su užrašu Sweet sweet home!?, vonioje, stiklinaitėje puikavosi 
du dantų šepetėliai, greta gulėjo anticeliulitinio ir kojoms 
skirto kremo nuo nuovargio tūbelės. 

Ji pasakė, jai grasinąs vyriškis, naktimis nuogas išdygs- 
tąs jos lange ir lyg mamos pagimdytas įsitaisąs ant raudonos 
odinės jos sofos. O sekmadienį jis jai netgi galva kinktelėjęs. 

Hansas Ulrichas Kolbė pasiliko, kad apgintų mergaitę 
nuo plikų vyrų. O tai, kad jis su ja permiegojo, jam buvo nė 
motais. Jis tvirtai laikėsi tokio nusistatymo, žinoma, ne vie- 
ną dieną po to. Kartą pasuko jai norėdamas pasiteirauti apie 
tokią moterį kaip Jelena — ją ji galėjusi sutikti per kokį rytinį 
pasilinksminimą Džiunglėse. Vidutinio ūgio, įdubę skruos- 
tikauliai, piešė portretą Hansas, žavinga burnos linija, ilgos 
it nutekintos kojos, grakščios it nendrės laibos rankos, tvirti 
raumenys, aksominė oda, sausoki žemuoginiai plaukai, ku- 
rie šnara, žalios akys, kartkartėmis įkypos. Sabina Zal tylėjo. 
Ar tai ją suglumino, o gal baisiai nuliūdino? Bibliotekinin- 
kui dėl to nei šilta, nei šalta. Jis numetė ragelį, staigiai kelis 
kartus apsisuko kambaryje ir griežtai paklausė. 

Kur tu buvai? 

Jelena? Jis tik klausė kur. Atsakymas jo visiškai nebau- 
gino. Motyvai irgi nerūpėjo. Hansas Ulrichas troško regėti 
paveikslus, vietoves. Matyti kur, o ne kodėl. Visa turėjo būti 


'9 Mieli namučiai (angl). 

įžvelgiama, o ne paaiškinama ar suprantama. Kas įžvelgia- 
ma, tas viską pasakė nepravėręs ir burnos. Tai ir buvo tikra. 
Tas, kuris norėjo priežasčių, neįžvelgė nieko tikra. 

Hansas Ulrichas Kolbė nė nenutuokė, ką privalėjo dary- 
ti. Jis patraukė apsipirkti. 


o 4 Staiga ji išdygo priešais. 
Kartą tai jau buvo nutikę, prieš keletą dienų, kai jis 


klausėsi Bacho. Bet dabar ji nebebuvo šalutinis muzikos po- 
veikis. Čia gi ji. Jis jau buvo bepuoląs ant kelių pačiam ga- 
tvės vidury, beįsikandąs į jos skreitą ir įžūliai bedarąs keletą 
mažų šuoliukų. Ji vilkėjo trumpą juodą suknutę gilia iškirp- 
te nugaroje. Jis, kvailu snapu lyg naras, kuris galop įkvepia 
oro gurkšnį, rodo į ją ir išlemena: „Tavo plaukai šlapi.“ 

— Čia tokia šukuosena, - atsako ji. Jis ir toliau rodo į jos 
galvą. Jo ranka kyla labai lėtai, nes ant alkūnės kabaruoja 
sunkus pirkinių maišas. 

— Taaip taaip, — paprastai tęsia ji. Nuskambėjo tartum 
tweng tweng, it paukštis, pirmas pragystantis silpnėjant lie- 
tui. Jiedu patraukė į artimiausią kavinę. 


— Kaip ilgai ne? 

— Trys savaitės, - atsakė Hansas Ulrichas. - Vos nemiriau 
iš baimės. 

— Iš baimės? O dėl ko? 


— Iš baimės daugiau tavęs nepamatyti. 
— Žmonės juk kasdien pradingsta, — gūžtelėjo ji. 

Dauguma lankytojų sėdėjo lauke, todėl juodu įėjo vi- 
dun. Troški, prišutusi patalpa, jie ieškojo kokio nors kam- 
po, kokios atokios nišos, kuo toliau nuo saulės, negailestin- 
gai plieskiančios pro murzinus langus. 

— Kaip gyvuoji, kaip sekasi? 

— Neturiu daugiau naktų. 

— Visuomet šitaip kalbi. - Ji visąlaik žengė dideliais žings- 
niais, suknelės padurkai lyg styga ritmiškai įsitempdavo tarp 
kojų, ir visi aplinkiniai, tiek vyrai, tiek moterys, nenuleisda- 
vo nuo jos akių. Beje, moterų lūpos pagiežingai nutįsdavo. 

Jiedu įsitaisė vienas priešais kitą. Lauke zujo vyrai, vyrai 
skubėjo be moterų, o gal jie jų ir neturėjo. Jelenos grobis, 
toptelėjo jam mintis. O Jelena į juos nekreipė jokio dėme- 
sio. Vyrai, turintys moterį, dažnai čionai atsibeldžia, kartą 
girdėjo ją sakant ir rodant į plastikines solo kabinos grindis. 
Apetitas atsiranda prastai maitinantis - smagiai nusikvatojo 
ji. Savo ranką uždėjo jai ant rankos. Šiandien skorpionas 
ant plaštakos džiaugėsi laisve. 

— Jelena, koks tikrasis tavo vardas? 

Ji delsė. 

— Šnė, — galiausiai ištarė ji. 

— Ne. 

— Deja, Elizabetė Šnė, mergautine Niepiklo, kilusi iš 
Dortmundo. 

— Ne, - sukliko Hansas Ulrichas tokiu balsu, kokiu kiti 
rėkia „kvailys“. Piktai trenkė sau per šlaunis. 

— Niepiklo? Alfredas? 

— Mhm, jis tiktai mano dėdė, - atkirto ji, - bet praktiš- 
kai —- mano tėvas. 

— Ką reiškia tas tavo „praktiškai“? 

— Žodžiu, „praktiškai“ pavartojau kaip „toks“, — paaiš- 
kino ji. 

— Ar tu buvai žavus vaikas? 

— Dėdė lyg du vandens lašai, — tęsė ji. — Ir dėkoju už 
pinigus, atsiųstus laiške. — Viršutine lūpa apžiojo apatinę, 
trumpai kyštelėjo liežuvio galiuką tarp jų. 

— Ar dabar jau viskas? — paklausė ji. Kiek vėliau ji pakar- 
tosianti šį sakinį. Ar jau viskas? 

Kiekvienas iš jų turėjo po du stiklus, Fernet branca 
ir Perrier. Juodu skyrusios gėlės tiesė kojeles rusvokame 
vandenyje. 

— Žemaūgės rožės, — paaiškino jis. Akylai stebėjo skorpi- 
oną ant jos rankos. 

— Šiandien atrodo tartum segė, — pirštą vedžiojo lini- 
jomis. Skorpiono kraujagyslės. Ji tylėjo ir burną praverda- 
vo, kad gurkštelėtų iš stiklo. Kaktoje įsirėžė dvi statmenos 
raukšlės, Klaudijos Lichtblau raukšlės, jo draugo iš Tiubin- 
geno žmonos. Atrodė, kad abiejų galvose kažin kas rūgo. 
Nuo to jos pavargo, o vieną gražią dieną jos atrodysiančios 
panašios. Dvi seserys vienodo dydžio kostiumėliais. 

— Ir ką gi tu veiki? — paklausė ji. 

— O ką tu darytum? 

Jos plaukai vis dar neišdžiūvo. Per stalą čiuptelėjo už 
sruogelių. Galiukai buvo užsirietę. Jis norėjo, kad ji atsi- 
stotų. Stalas turėjo praskirti šlaunis ir lėtai tarsi operoje, kai 
uvertiūrai baigiantis uždanga kyla, maža juoda suknelė lipa 
jos kūnu. Iki tos vietelės, kurią ji paprastai glotniai nuskus- 
davo, čia atsirastų aštriabriaunis trikampis, provokuojantis 
kietais plaukais, per vidurį gašlus sklastas. Jos kūnas, tą aki- 

mirką išsirietęs s raide, panėšėjo į madonos, su baisiu riks- 
mu iš rankų išmetusios kūdikį bažnyčioje, kad išsilaisvintų 
nakčiai. Tai, kas ji yra, sutekėjo į trikampį tarp šlaunų. Jos 
akys, išplėstos, be išraiškos šešėlio, netuščios. Po stalu apvir- 
to dunkstelėdamas Hanso Ulricho pirkinių krepšys. Che- 
miškai neapdoroti pomidorai, 6,95 markės už kilogramą, 
vijo vienas kitą ir krūvon susirinko prie kaimyninio stalo. 
Ant jo stovėjo lentukė — „Rezervuota“. 

Hansas žvilgtelėjo po stalu. Ji plačiai prasižergė, suknelė 
įsitempė, pėdos įsirėmė viena į kitą, Hanso pirštas slystelėjo 
grandinėle, puošusia čiurną, ropštėsi aukštyn ir labai rim- 
tai, jausmingai blauzdos glornuma iki kelio linkio, apglėbė 
kelią, vidinę šlaunų pusę, piršto galu atplėšė šilką, saugan- 
tį saldžiąją vietelę, ir įsisiurbė akimis; ji įrempė blauzdas ir 
kilstelėjo pėdas, tada tvirčiau įsirėmė į kėdę, stiklas apvirto. 
Vienos detalės, tuo tarpu jis šliaužiojo grindimis, susilaikė 
neišspaudęs klausimo, keturi vargani žodeliai, galėję visiems 
laikams sunaikinti prarają, skyrusią jį ir ją. 

— Ir kurgi tu buvai? — staiga ji paklausė. 

Hansas Ulrichas išsikepurnėjo iš pastalės ir pabučiavo ran- 
ką, ant kurios tupėjo skorpionas. Netikėtai jos akyse atsirado 
daugiau baltumos? Jis apsiriko, o galgi ji tikrai tai pasakė? 

— Ar norėtum, kad mes amžiams susirištume? — pasigir- 
do Hansui Ulrichui. 

Prašom? Pirma ji pradingo, tada per atsitiktinumą pate- 
ko į jo rankas ir iškart nori pasilikti visam? Ji privalėjo turėti 
plačią širdį ir ten rasti vietos kiekvienai užgaidai, kiekvie- 
nam priešgyniavimui. 

— Ar tu nori? — pakartojo klausimą Jelena. 

— Skamba kaip grasinimas, — išgalėjo atsakyti jis. 


174 


Liovėsi lyti, ir jis šito veik nepastebėjo. Karaliavo 

naktis. Žuvėdros knapsojo ant geležinkelio tilto, ra- 
rytum čia būtų ne Zoologijos sodo stotis, o koks nukriošęs 
krovininis laivas, sunkus, braškantis, surūdijęs plieninis kū- 
nas, išmetęs inkarą bemiegio Berlyno vidury. Tokią valandą 
šičia miegodavo tiktai žvėrys. Žuvėdros, sukišusios snapus 
į nugaros plunksnas, audė svajas apie riebų atmatų kąsnelį 
ant bėgių. Pantera, flamingai ir baltieji lokiai zoologijos sode 
priešais svajojo pavirsti Zoologijos sodo stoties žuvėdromis. 
Jau gerą pusvalandį, o gal ir ilgėliau Hansas Ulrichas Kol- 
bė rymojo prie betoninio stulpo greta užkandžių kioskelio. 
Septyni žingsniai teskyrė jį nuo šou. Savininkas buvo vardu 
Jurgenas. Jelenos Hansas lūkuriavo priešais Jurgeno Brucelio 
kalnų namelį. Dažnai jis laukdavo, dažnai. Vakarykštį va- 
karą Jurgenas jam atskleidė paslaptį — loto skaičių seką, o 
Hansas Ulrichas liūdną veidą — atvėrė širdį. 

Po ano karto jiedu jau tujinosi. 

Švarkas, kurį dėvėjo Hansas, tiesiog karojo. Jis jį užsi- 
mesdavo ant pečių, taip vilkėjo noriai, kai po programos 
ją pasiimdavo. Jelenai tai patikdavo, toks jis atrodydavo at- 
sainesnis. Kol ji pasirodė, bibliotekininkas stypsojo priešais 

duris vienmarškinis. Švarkas ant sulenkto piršto permestas 
per petį. Kai vienas pirštas nutirpdavo, jo vieton stodavo ki- 
tas. Šį vakarą, pamanė Hansas Ulrichas, mieste tvyrojo šla- 
pio plieno tvaikas — toks kvapas dažniausiai kybodavo virš 
uostų. Galbūt tai tik jo vaizduotės vaisius, už kurio slypėjo 
begalinis noras išvažiuoti. Greitai ateis ruduo. 

Ar žiemą juodu vis dar pažins vienas kitą? Daugelis vyrų 
sulėtindavo žingsnį prie šou durų. Jie slinkdavo per naktį 
vieni, be moterų. Naktinės įstaigos langų šviesos nutvieks- 
davo jų veidus raudonai tą akimirką, kai jie dvejodami stab- 
telėdavo. Vidurnaktis ir dvidešimt keturi laipsniai kaitros. 
Hansas Ulrichas vėlei prisiminė rudenį, tuščius lizdus, me- 
džių skeletus. Kaip tik tą mirksnį ponia Marockė iškaboje 
prie kasos pakeitė nuotrauką. Tarp lūpų stirksojo margos 
adatėlių galvutės. Ilgai stebeilijo į Jelenos nuotrauką. Puiku, 
kad ji čionai sugrįžo, gerai, kad ji vis dėlto šitai padarė, rado 
jėgų pakeisti gyvenimą ir neišsižadėjo savo malonumo. 

Hansas pasislėpė už vieno juodžio nugaros. Anas, pasi- 
sukęs veidu į klubo duris, keletą minučių ritmingai pastyp- 
čiojo nuo vienos kojos ant kitos, nusišypsojo Hansui, per 
petį dar pakrizeno „hihi“ ir pradingo už durų. Grakščiai, 
pamanė bibliotekininkas ir įtraukė galvą į pečius. Ant baltos 
Jelenos krūtinės išvydo stambią juodą ranką balsvu delnu. 
Regėjo, kaip Jelena šypsosi, lėtai. Vyriškiui juoda ranka per- 
nelyg dideli švarkai tiko, beje, ir be jų jis atrodė visai ne- 
prastai. Buvo po vidurnakčio. Pirmi naktiniai autobusai iš 
Zoologijos sodo stoties pasipylė visomis kryptimis. Šviesūs 
langai, o keleivių veidai už stiklų geltoni. Hansas Ulrichas 
užsimetė švarką, kiek pamindžikavo, perkėlė kūno svorį. 
Dešinys kelis trakštelėjo. 

Tam tikrą laiką, kiekvieno vakaro laiką, šitaip stypsojo 
ir nenuleido akių nuo durų, nekeitė vietos, kol automobi- 
lių žibintų spalvos susiliedavo į margą miglą, primenančią 
rampos šviesas. Iš to ūko baigusi pamainą turėdavo išnirti 
Jelena. Kas vakarą jis ją pasiimdavo, kad savo būdravimu 
priešais duris užspaustų tarytum meilės antspaudu. Ir vėl 
sutraškėjo kelis. Šiandien jai turėjo dovaną. Dešimt minu- 
čių po pirmos Jelena pasirodė. Plaukai krito sruogomis, vei- 
das spindėjo. Kvepėjo Mivea, kai pabučiavo jos plaukus. 

— Ir kas buvo paskutinis, aplankęs tavo gražybes? — tylu- 
tėliai paklausė jis. 

— Aš alkana, - tepasakė ji. Galva kinktelėjo link Mantova- 
ni. Kartkartėmis tokią valandą jiedu būdavo čia vieninteliai 
lankytojai. Šviesa tiesiog plieskė, negailestingai kaip opera- 
cinėje, o maisto tvaikas įsisiurbdavo į drabužius ir plaukus 
iki pat ryto. Vasarą po langu ant paskleistos dirbtinės žolės 
stovėjo suolai ir stalai — prekyba gatvėje. 

Spingsint raudonai šviesoforo akiai ji tempė jį. Grindi- 
nys dar alsavo drėgme. Po švarku Hansas Ulrichas sukaito. 

— Galime pasėdėti lauke, — pasiūlė Jelena. Ištarė „lauke“, 
lyg visai už kampo tyvuliuotų pietų jūra. 

— Pažinojai aną, kuris paskutinis tave paliko? 

— Mhm mhm, - numykė ji, išsitiesė ant suolo ir atsta- 
tė kojas. Pro šalį ėję vyrai stabtelėdavo, kad pagoksotų į 
plikas per kelius sulenktas Jelenos kojas; tuo tarpu Han- 
sas Ulrichas sulaidyta nosine kruopščiai sausino vietelę 
atsisėsti. Jis atnešė vyno, užkandžių, servetėlių ir duonos 
pintinėlėje. Tada griebė jos ranką ir pirštelius, po vieną 
skaičiavo bučiuodamas. 

— Dar nemaža virtinė, — tarė ji ir sukišo pirštus į jo plaukus. 

— Pasakyk man tiesą, - paprašė Hansas. — Tu šitaip šyp- 
sojaisi išeidama. Ar jis buvo juodukas? 

Ji papurtė galvą. 

— Tą akimirką jis išlemeno kaži ką komiško, — kalbėjo 
Jelena. 

— Tą akimirką, — pakartojo Hansas Ulrichas. Jelena itin 
švelniai išskleidė popierinę servetėlę ant odinio sijono. 

— Jis sakė, kad jo tėvas panėšįs į Šoną Konerį. 

— Na ir, o ką į tai atsakei? 

— Aš jam pasakiau: gaila, bet tu nepanašus. 

Tą minutę picos kepėjas pabarbeno į stiklą ir mostelėjo į 
dvi lėkštes. Hansas nuėjo vidun. 

— Aš tau turiu dovaną, — pranešė dėdamas dvi lėkštes 
picos su tunu. Jis visados užsakydavo tą patį valgį kaip ir ji. 
Taip gebėdavo įsivaizduoti, kad jis jai namie paruošęs patie- 
kalą. Hansas manydavo „namie“, o ji nieko negalvojo. 

— Duok šen, dovaną, - paragino ji, picą padalijo tarsi 
tortą ir valgė rankomis. 

— Pirmiausia maistas, — pasakė Hansas Ulrichas. Pavar- 
gusi ji visad atrodė menkesnė, mažesnė. O kai miegodavo? 
Jis dar niekad nematė jos miegančios. Beje, kaip ir ji jo. Jo 
atveju šitaip geriau. Nuo gyvenimo išvargusi oda suglebda- 
vo, kai jis tysodavo ant nugaros, veidas susiraukšlėdavo iki 
ar net virš ausų. Net virš ausų, ir Hansas sukikeno. 

— Man tu pakvaišęs eržilas, - vogravo pilna burna Jelena. 

Kitapus lango indas dengė staliuką keturiems asme- 
nims — užtiesė baltą staltiesę ir butelį vyno paskandino 
šampano kibirėlyje. Jis judėjo tyliai, o gal jo judesiai at- 
simušė į tylą, tarsi patalpa anapus būtų užlieta ne gelsvos 
šviesos, bet vandens. 

- Šit kaip, - sumurmėjo Hansas Ulrichas, nužvelgė šven- 
tiškai padengtą stalą ir prie stiklo prispaudė pirštą — tary- 
tum nosį. 

Jelena užsisvajojo, atplėšė akis nuo juodos kavos puodelio 
bedugnės tą mirksnį, kai šalia sucypė automobilio padan- 
gos. Suktelėjo galvą ir metusi skubrų žvilgsnį į automobilį 
tarė: „Mafija.“ Kiti šitaip ištaria Zaittinger ar „tiesiog gerai, 
ar „puiku“. Hansui Ulrichui automobilis atrodė ilgesnis, 
juodesnis, blizgesnis nei kiti automobiliai, kuriuos jis žino- 
jo. Mafija, pakartojo kaip papūga ir pritariamai pakinkavo. 
Keturi vyrai išlipo. 

Jauniausias koja pastūmė restoranėlio duris ir visi patrau- 
kė prie padengto stalo. Indas nusilenkė, ranką pridėjo prie 
širdies, o paskui ant staltiesės. Visas ketvertas sveikindamasis 
rankų iš kišenių neištraukė, dėvėjo mėlynus vasariškus kos- 
tiumus, avėjo rudus batus basnirčiom. Nepratarė nė žodžio, 
susėdo ir nenusiėmė tamsių akinių neoninėje šviesoje, ranka 
pasitikrino, ar šukuosena nuo ryto nepasikeitė. Neatitraukę 
rankų nuo savo šukuosenų apžvelgė visą restorano salę ir jų 
žvilgsnis užkliuvo už Jelenos. Ar jie matė, ką ji iš tiesų dir- 
bo, matė, kad už stiklo tebuvo mergaitė, kurią galėjai nusi- 
pirkti? Dabar Hansas Ulrichas sėdėjo nuolankiai susimetęs 
į kuprą ir atsikrenkštė. Ketvertas vienas po kito nusiėmė 
akinius. Vyriausias pasitrynė panosę ir Jelena nusikvatojo. 
Kvailiau nei tikrai derėjo, pamanė Hansas Ulrichas, taip, 
kažkaip gaudydama orą, lyg iš ano juoko galėtų pereiti į ki- 
tokią, viešumai nederamą būseną. Lyg įbestas, tyliai stovėjo 
indas, kairė prispausta prie nugaros. Jelena truktelėjo sąsa- 


gą ir purtydama galvą paleido garbanas. Vis dar pailsusius 

ir sulipusius plaukus sruogomis, įsakius — karčiais. Užvožė 
Hansui per galvą, paliko gulintį, šoktelėjo kairėn, dešinėn 
nuo jo, pribėgo prie vieno, prie kito, prie trečio vyro anapus 
stiklo. Jeleną matė gležną, lipšnią, bet vis dėlto įžūlią, tokios 
būna prijaukintos banguotosios papūgėlės, čiauškančios ir 
ant vieno, ir ant kito peties. Jis būtų galėjęs nusukti laibą 
gyvūnėlio kaklą. Staiga ji atsistojo ir nuėjo į tualetą. Tyčia, 
karčiai pamanė Hansas Ulrichas. Keturi vyrai sinchroniškai 
pakeitė pozas, kad galėtų jos kojas apžiūrėti iš užpakalio. 
Stora auksinė apyrankė smarkiai trenkė į stalą. Jauniausias 
išsitraukė užrašų knygelę, pavartė lapus įsitikindamas, kada 
turėtų laiko Jelenai. Hansas taip pat pakilo nuo stalo ir tvir- 
tai manieringai, taip matė po dirvonus stypčiojančias varnas, 
nužingsniavo į buferą. Ten jis atrodė keistas paukštis. Šitai 
suprato iš pastėrusio kasininko žvilgsnio. Hansas užsakė 
didelį espreso ir prapylė pieną, kurio visai nenorėjo. Įsmei- 
gęs akis į kavos puodelį grįžo prie stalelio. Jelena jau laukė. 

Atsisėdo priešais, prasižiojo, ketino ką nors pasakyti, bet 
paskutinę akimirką ėmė gurkšnoti. 

— Ar norėtum su manimi nuskristi į Veneciją? — netikėtai 
paklausė bibliotekininkas. 

Staiga anapus stiklo brangių kostiumų mėlis pabalo. Je- 
lena žiūrėjo į jį, tik jį. 

— O dovana? - priminė ji. 

Griebė ją už rankos ir mėlyni kostiumai visiškai išbluko, 
išdryko ir išgaravo kaip debesėliai Venecijos danguje. Rojus, 
Hansas Ulrichas pažadėjo. 


— Venecija, — ištarė ji. — Bet pirmiausia eisime apsipirkti. 

— Pirmiausia nueisime vienur, tada nukaksime kitur, o 
ko negausime ten, vėlei paskui pirksime šičia, - pažadėjo jis. 
Jelena akimirką žvelgė taip švelniai, tartum jis sėdėtų jai ant 
kelių, pavirtęs milžinišku pirkinių krepšiu. 

Ji suplojo katučių. 

— O kodėl Venecija? - burnon susigrūdo paskutinį pi- 
cos gabalą. 

— Ar tu tenai jau buvai? 

— Mhm mhm, - išlemeno ir išmaukė paskutinį jo espre- 
so gurkšnį. 

— Esama tokių miestų, kur viskas panėši į sapną ir pri- 
mena pasaką, — tyliai kalbėjo Hansas Ulrichas. - Venecija — 
sapnas atmerktomis akimis. Tas, kuris užsimerkia, patenka 
į tikrovę. 

— Ak, šitaip, - Jelena gūžtelėjo pečiais. Jis susigėdo. - O 
vis dėlto kodėl į Veneciją su manim? — staigiai pašoko it 
išsigandusi, baimindamasi pavėluoti į lėktuvą. 

— Noriu tave pamatyti miegančią, — narsiai atsakė jis. Je- 
lena pabūgo. Mirksnį sutriko. Atsitokėjusi atrodė sužavėta. 

— Iš tikrųjų beprotiška, — užuot prajukusi, suplojo del- 
nais. Hansas Ulrichas ore pagavo delnus. Vienas su ja, tai 
prilygo neįprastam absurdiškumui, į kurį jautėsi prasmegęs, 
pasislėpęs. Dabar tai jau galas tai pusiau artumai, kurios 
jam kol kas užteko ir kurią ji vis pakentė. Venecija, dar ko- 
kią minutę padelsė, galop mintytą sakinį užbaigė. 


Venecijoje — jo geismo viršūnė. 


Kitą dieną švarko kišenėje laikė bilietus, kad progai pasi- 
taikius galėtų Jelenai parodyti, tarsi kas nors jų meilei būtų 
išdavęs laikiną pasą. Pirmadienis, pirma diena, kai jo pečiai 
ganėtinai išplatėjo — apdribusiam švarkui. 

Priešais KaDeWe!! vaikai aprengė aviganį sportiniais 
marškinėliais ir rinko pinigus užpuolimui atremti. Jelena 
sukikeno ir tempė Hansą tolyn. Ji įsikirto jam į ranką ir 
pakibo visu svoriu, o jis tipeno mažais žingsniukais. Eskala- 
toriaus papėdėje galiausiai abudu pataikė į koją. Juodu ėjo 
susikibę už parankių, tikra pora. Antrame aukšte čiupinė- 
jo medžiagas, tokios tiktų užuolaidoms, trečiajame Han- 
sas Jelenai ieškojo kraujo raudonio ir jūros mėlio šilkinių 
apatinių. Ketvirtajame Jelena pareiškė, kad dabar jai reikią 
ko nors žavaus ir viršui. Hansas Ulrichas atsiliko. Jelena, 
užrietusi nosį, uodė brangų grobį, o bibliotekininkas stab- 
telėjo prie pastelinių vilnonių daiktų stirtos. Atsargiai lytėjo 
mažus megztinukus, nedidukus švarkus. Geltoni drabužiai 
šalresni nei raudoni, bet vis dėlto ne tokie lediniai kaip šitas 
žaliai mėlynas. 

— Mėta, — tarė balsas prie pat ausies. Jelena buvo dingusi 
už St. Laurent, Dior, Chanel. 

— Mėta, — pakartojo jaunas pardavėjas. — Ar galiu 
jums padėti? 

Su pardavėjo akimis Hansas Ulrichas susidūrė veidro- 
dyje, sutrikęs švarko kišenėje ėmė ieškoti mėtos vaidmens. 
Jauno vyro burna siaura, smakras su žavia duobele, plaukai 
lyg jauno paukštyčio plunksnos, ne aukštesnis nei metras 
aštuoniasdešimt, bet atrodė didesnis dėl manieros, kuria vil- 
kėjo kostiumą. Dabar iš lėto kairę ranką įsikišo į kelnių ki- 
šenę nepaleisdamas iš akių Hanso. Bibliotekininkas keturis 

penkis žingsnius paėjo į šalį ir apsidairė. Jeleną vyras stebėjo 
iš tolo. Hansas Ulrichas grįžo, tarė: „Supakuokite mėtinę 
dalį ' ir ant nediduko švarko užsegimo padėjo šimtinę. 

— Dviejų dalių kostiumėlis. 

— Žinau, - atsiliepė Hansas. Juodu tuo pat metu dairėsi 
Jelenos. 

- Jūs ją pažįstate? — paklausė Hansas Ulrichas. 

Pardavėjas tylėjo. Hansas irgi, abudu vėl stebėjo Jeleną, 
tarytum laivą, nusiminusį, praplaukiantį, jie abu, du vyrai 
viename krante, užplaukę ant seklumos. Nemenką drabu- 
žių glėbį Jelena spaudė prie pilvo, apžiūrinėjo kraštus, verti- 
no atsiūlėjimą. Už nugaros laikydamas maišą Hansas nuėjo 
artyn. Pardavėjas sekė paskui. 

Hansas pasakė, čia kai kas tave pažįsta. Ji tarė, negali šito 
būti, nė neapsidairiusi. Deja, atitarė jis, čiupo ją už smakro 
ir pasuko galvą link pardavėjo. Žvilgsniai susitiko, vyras pa- 
silabino. Jelena neatsakė. Suprunkštė, o Hansas, nepaleisda- 
mas smakro, pasisveikino mandagiai, pernelyg mandagiai, 
lyg norėdamas Jelenai būti geras pavyzdys. Ji ištrūko iš jo 
gniaužto, drabužius nusviedė ant prekystalio ir pasileido 
prie eskalatoriaus. 

— Ir kas gi tu iš tiesų esi? — sušnypštė ji. — Ir kas gi tu iš 
tiesų esi? Popieriaus skiautė su telefono numeriu. 

Hansas slinko iš paskos, gūžtelėjo nebylų atsiprašymą. 

— Ir kaip tu gali su juo labintis, — stebėjosi nė nepakel- 
dama akių į Hansą, kai šis koją pastatė ant eskalatoriaus 
laiptelio greta ir uždėjo ranką jai ant peties. 

— Jis tave juk pažino? 

— Nekišk nosies, - sudraudė ji. 

— Vis dėlto, — nerimo bibliotekininkas, — vis dėlto. 

— Na, kas gi, mano mielasis, — paklausė ji, — kas gi? Jisai 
pro mane praplaukė. — Stebėjo save veidrodyje, lydėjusiame 
per visą eskalatoriaus kelią. 

— Kaip? — perklausė Hansas Ulrichas, tarytum būtų pras- 
tai nugirdęs. 

— Na, ką tik, — ji leidosi į smulkmenas. — Šitaip. Jis įei- 
na. Kaip visada sakau: sveikas, ko tu nori. Jis vapa: tavęs. 
Sakau: ir kaip? Jisai atsako: neturi reikšmės. O paskui šitaip 
ir atrodo. — Kalbėdama iškišo liežuvį, it šlykštėdamasi sve- 
tima išviete. 

— Vis dėlto jis tave pažįsta, - pakartojo Hansas Ulrichas, 
nes nieko geresnio nešovė į galvą. 

— Niekas, išskyrus mus, nesiskaito, - atkirto Jelena. Da- 
bar pasitelkė savo patosą. Vieną akimirką juodu stovėjo 
susiglaudę ant eskalatoriaus laiptelio, tarytum svertų vie- 
nodai. Tarytum vienas kitam duotų tiek daug, kiek kitas 
norėtų panešti. 

— Šičia batų skyrius, — tarė Jelena ir pirma išskriejo iš 
pavojingos pusiausvyros. Vieną valandėlę parduotuvėje 
Hansas sužvarbo. Bet tai galėjo atsitikti dėl dūzgiančių kon- 
dicionierių — taip save nuramino. Vilkdamasis paskui Je- 
leną, krepšyje pasikuitė ieškodamas mėtos. Vėl praeidamas 
metė žvilgsnį į vieną veidrodį, o Jelena nusisuko į kitą. Kairė 
avėjo juodą batą auksine pakulne, o dešinė tamsiai žalią la- 
kuotą. Pasilenkė prie kulno, kelios vyriškų batų poros iškart 
atsidūrė šalia, jos akys kelnių kantu nuslydo aukštyn, iš lėto 
sliuogė kaire kūpsančia kelnių kišene, tolyn, iki jauno par- 
davėjo veido. Ji šypsojosi, bet tai tebuvo refleksas, šypsnio 

šešėlis svetimojo veide. Šypsena, pamėgdžiojama, bet ne iš 
širdies. Jaunas pardavėjas sekė jiems iš paskos. Jelena žalią 
lakuotą batelį paspyrė po suolu. Jis smarkokai timptelėjo 
kelnių kantą — tarsi toks būtų atsakymas. Pažvelgė į Hansą, 
kluprelėjo, kad pakeltų batą, ir provokuojamai lėtai iš kel- 
nių kišenės ištraukė kairę ranką. Dabar ginklas. Čiupo barą. 
Dabar žiūrėk. Hansas pažiūrėjo. Sudejavo. Iš nuostabos ar 
nuo sužeidimo, tikrai nežinojo. Skelbimą ieškoti penktos 
kasos — kitos užimtos, — garsiakalbiai išspjovė ir pakartojo. 
Dabar, Hansas Ulrichas įsikirto vyrui į kairę. Ten tupėjo 
skorpionas, ištatuiruotas, ir užpakalinės jo kojos pradingo 
po baltu rankogalių. 

Jelena tyliai palietė Hanso Ulricho ranką. Jis žvelgė į jos 
kojas. Vis dar avėjo savo batais, senais. Abejingai ir kartu 
švelniai tarė „eikš“. 

Po trijų dienų jis ją tempė palei Riva degli Schiavoni““, 
apsikrovęs jos ir trupučiu savo mantos, ji lengvai apsirengu- 
si. Debesys skrendant virš Venecijos atrodė kaip gyvenamų- 
jų namų virtinės. 


1? Garsi Venecijos krantinė priešais Šv. Morkaus katedrą ir aikštę (7£.). 

o Jelena jo dešinėje skuodė ant aukštų žalių batų. Stip- 

riai laikėsi už didžiojo jo piršto. Vasarinių marškinė- 
lių pernešėlė nuslydo nuo jos peties ir ant žasto paliko ploną 
dryžį. Pralieto pieno juosta. Vyrų akys užkliūdavo. Ji brūkš- 
telėjo pernešėlę. Iš to menko judesio vyrai įskaitė, kokia Je- 
lena galėjo būti mylėdamasi. 

Hansą Ulrichą perklausė ketvirtą, o gal penktą kartą, ar 
jis nematęs vaiko. Ne? Ir raudono jo paltuko? Jis stypčiojo 
prie tiltelio, kai juodu įsiropštė į vandens taksi prie oro uos- 
to. Jis taip žvelgė jiems pavymui. Jelenos balsas skambėjo 
piktai, ir Hansas padejavo dėl didoko bagažo. Ji surūgo ir 
skaičiavo lenkdama vieną po kito tris pirštus; raudonas pal- 
tas, kai geras oras, ir apskritai. 

Ir, išspaudė Hansas Ulrichas. 

Neatrodė, kad palte tūnojo vaikas, pasakė tokiu bal- 
su, tarytum dėl to kaltas būtų Hansas Ulrichas. Jis pa- 
statė lagaminą. 

— Venecija, — tarė paprastai. 

— Tu gi manęs net nesiklausai. 

Hansas užsakė kambarį Bucintoro, kukliausią viešbutį palei 
Riva degli Schbiavoni, bet su vaizdu į Isola San Giorgio Mag- 
giore?. Siaurutis rožinis namas glaudėsi pačiame viešbučių 
grandinės gale. 

O kodėl ne šičia, paklausė Jelena, kai jis ją tempė nuo su- 
kamųjų prašmatnaus Danielį durų. Ryšintis baltą ilgą šaliką 
vyras pradingo viešbučio gilumoje. 

— Gašlus, — įvertino Jelena. 

— Čia pernelyg neramu, - prabilo Hansas Ulrichas. — Tu 
juk matai, kaip tik čia suka filmą. - Mostelėjo link sidabri- 
nių ir juodų milžiniškų žibintų, po kuriais saulėta vėlyva 
rugpjūčio popietė užvirė ir virto menu. 

— Menas, — nutęsė Hansas. 

— Na ir, —- nekantravo Jelena, — ir nuo kada tu turi ką 
nors prieš meną? 

Laisvą ranką uždėjo jai tarp menčių ir stūmė tiltu, jun- 
giančiu du kanalus. Priešais artėjo dvasininkas, susilygino, 
perskyrė juos ir jaunų mergaičių būrelį. Anos praleisdamos 
prasiskyrė ir toliau čiauškėjo daniškai net nematydamos 
vyro, patekusio jų vidurin. Plikas kojas nudegino saulė, rau- 
donos blauzdos, o tarp jų juodos ilgos kunigo kelnės. 

— Mozė perskiria Raudonąją jūrą, - sumurmėjo Hansas 
Ulrichas ir nustebo, kad Jelena pritariamai linktelėjo. Šitaip 
nusibeldė iki savojo Bucintoro. 

It anglis savininko akys ir jėgos žymė aplink burną su- 
taikė Jeleną su prastoku 505 kambariu penktame aukšte be 
lifto, sena išklerusia durų spyna tarsi karvidės, nereikalingu 
nuogu vyru, prikaltu prie kryžiaus virš lovos galvūgalio, ir 

dviem negyvom musėm lempos gaubte palubėje. Tada mes 
šviesos neįžiebsime, pagrasino ji savininkui. Jų žvilgsniai 
susitiko. Ir Hansas nerado nei žodžio, nei gesto, kad per- 
rėžtų tų žvilgsnių įtampą. Po poros sekundžių pašiurpęs iš- 
vydo Jeleną be marškinėlių, be kelnių, striptizui baigiantis, 
ten, kur jos menas tiktai prasidėdavo. Regėjo ją nuogą, it 
pagimdytą, visom keturiom ant atknotos lovatiesės... ant 
nugaros... ant pilvo, kojos... pražergtos plačiau ar dar pla- 
čiau... kaip jai įprastai patikdavo, pagal jos nuotaiką, jos 
apetitą, jos fantazijas. Inscenizuotų judesių lėtumas žadėjo: 
tu, mylimasis, nieko nepraleisi, aš visad laiku liausiuos, jei 
teisybė, kurią trokšti regėti, iškils į paviršių iš tikros itin 
menkos fizinės detalės mano tiesmukam juokui baigiantis. 
Tu galėsi atsisėsti valandėlę. Ji bus lėta, kaip tik tokios aš 
noriu. Jis sustoja. 

Savininkas linktelėjo Jelenai, vokiškai pasakė, kad ji esan- 
ti ypatinga protinga moteris. Petimi patraukė marškinėlių 
pernešėlę. Hansas Ulrichas įsistebeilijo į nepaliestą lovatie- 
sę, šūktelėjo grazie/* ir davė arbatpinigių. Vos užsidarius du- 
rims jis pareiškė: anas, be jokios abejonės, parvarkęs lovoje 
kokią nors moterį, iškart tupįs su jogurto indeliu ir alaus 
buteliu priešais šaldytuvą arba sprendžiąs kryžiažodžius. 

— Lovoje, - prabilo Jelena, — tu nė velnio nenutuoki. 


Naktį Jelena prastai miegojo. Retai kur išvažiuodavo, o dar 
šitaip toli. Pusryčiaujant šalia apelsininio marmelado gulėjo 
angliškas laikraštis. Hansas Ulrichas perskaitė, kad dėl tu- 


ristų antplūdžio Venecija kurį laiką uždaroma. Jelena ėmė 

mėgautis diena, buvo rugpjūčio 27-oji; datą užrašė ant vie- 
nuolikos atvirukų, kuriuos kartu su skrybėlaite nuo saulės 
ir lesalu balandžiams nusipirko iš vieno gatvės pardavėjo. 
Vokietijoje kaštonų lapų kraštai jau pamažu rudavo. 


— Užginta pora, - antrą dieną konstatavo Hansas Ulrichas, 
kai juodu stovėjo persisvėrę per akmeninį tilto turėklą lai- 
žydami žalius ledus ir spoksodami į tamsų kanalo vandenį. 
Jis mostelėjo į motiną su suaugusiu sūnumi — tiedu atsargiai 
nešėsi liesus savo pasturgalius į gondolą, kad labai susiglau- 
dę įsitaisytų ant žydros gelumbės. Sūnaus plaukai garba- 
nomis juosė galvą, lyg ypatinga proga būtų užsimaukšlinęs 
motinos peruką. 

— Daug užgintų porų, — pakartojo Hansas. — Mudu, 
priešingai, esame visiškai normali. 

— Vis dėlto tu šito nori, — atsiliepė Jelena. Čiuptelėjo 
sau už nosies. Galbūt kaip tik dėl to judesio atrodė mąs- 
liai. Ledų indelio liekanas sumetė į vandenį. Paskui juodu, 
akylai prižiūrimi Hanso, pasiklydo drėgname miesto pilve, 
ieškodami kreivų užmirštų bažnyčių, griautinų teatrų, dažy- 
tų namų durų, ryškios saulės nurviekstų fontanų aikštėse su 
žuvų, gėlių, ledų krautuvėlėmis. Ieškodami saulės pavėsyje, 
pavėsio saulėje — staiga Jelena tarė: 

— Tave pakęsti galiu tik būdama viena, — ir pradingo 
už laukųjų vieno namo durų. Ji taisėsi kelnaites po sijonu. 
Hansas Ulrichas užsižiūrėjo ir dėl to pamiršo, ką ji neseniai 
pasakė. Namo langai abipus durų buvo užmūryti. Traukda- 
mas toliau skaitė jai nušiurusį Grybeną. Bet didumos to, ką 
jis perskaitė, jiedu nerado. Visiškai netikėtai tamsus gatvi- 

kių tinklas prasivėrė ir išleido juos į laisvę. Viešbutis, sukli- 
ko Jelena, išvydusi vakaro saulės spinduliuose raudonuojan- 
tį Bucintoro. Viešbutis, viešbutis, pakartojo ji, tarytum kokį 
artimą draugą šaukdama vardu. Ir tik galop paklausė: 

— O ką gi veikia užgintos poros? 

— Jos užsiima balta kraujomaiša, — atsakė Hansas Ulrichas. 

Jelena nužvelgė jį lyg svetimą drabužį, jai trumpam išvy- 
kus galėjusį patekti į jos drabužių spintą. 


Kitą rytą Hansas vos atplėšė akis. Slogiai sapnavo storą vyrą, 
vis šmėkščiojantį ir keliantį baisų nuobodulį. Storulį jis, re- 
gis, pažinojo. 

— Nuvažiuokim kur nors, - neatsimerkusi pasiūlė Jelena. 
Hansas priėjo prie lango ir jį atlapojo. Švietė balta saulė, 
bet į kambarį neprasibrovė. Apačioje prabėgo unitormuotų 
mergaičių klasė eilėmis po dvi. Net ir mokytoja susirišusi 
arklio uodegą. Jelena klausė, ar jis naktį girdėjęs plaukian- 
čius botus. Jie kėlę triukšmą ir su kiekviena banga susidauž- 
davę surūdijusiais šonais — it norėdami išsilaikyti. 

— Seni laivai blogai miega. 

— Ką tu turi omeny? — Hansas grįžo į lovą ir perbraukė 
jai per akis, kaktą. 

— Apie tai nėra net kalbos. — Ji ant pagalvės paskleidė 
plaukus. Vėduoklės viduryje šypsojosi veidas. Už lango pūš- 
kavo garlaivis ir atrodė, kad tuoj tuoj tylutėliai kaip žuvis 
kyštelės smailą savo pirmagalį pro langą. Ant balto šono 
raudonas užrašas Leno. Jelena išmetė kojas iš lovos. Ką tik 
nugremžtas. Ant garlaivio turėklų rymojo žmonės. Jelena 
pakėlė ranką ir pamojo. 

— Ar tam nesi pernelyg sena? 

Ranka nusviro ant plaukų. 

— Nemaniau, kad gali būti tokia, - tarė Hansas Ulrichas, 
stebėdamas, kaip jauna moteris persisvėrė per garlaivio tu- 
rėklus. Mojavo dešine, ranka pailso, tada mojo kaire, kol 
šioji iš nuovargio nudribo. Vėlei mojavo dešine ir liovėsi 
moti, pavargo, kol ji dar nebuvo dingusi jiems iš akių. Tuo- 
met Hansas ir Jelena grįžo į kambarį, šviesa niūriai pabrėžė 
kambario trūkumus ir jų kūnų nepriteklius. Laivas buvo 
dingęs, prapuolusi ir ana mojuojanti moteris, ši buvo ne- 
sava ir kambaryje paliko savo svetimumą. Hansas ir Jelena 
apžiūrinėjo vienas kitą. Neryžtingai, dvejodami jiedu stovė- 
jo priešais, Venecijoje, rytą ir atsidavė miegu. Normali pora, 
toptelėjo Hansui Ulrichui, bejėgė būtybė su dviem galvom 
ant keturių kojų, kraujospūdis nerūpestingas, širdis nuska- 
rusi, įkyrėjusi, temperatūra normali, šalta. Hansas Ulrichas 
stebeilijo į viešbučio numerio grindis. Jos buvo plonos, pra- 
dėjo skęsti nuo jų kojų. 

— Važiuokime šiandien kur nors, bet kur, — prabilo vėl 
Jelena net nepakeldama į jį akių. 

Jie atsisėdo ant lovos krašto neprisiliesdami prie vienas 
kito. Hansas Ulrichas tarė, kad į Paryžių su ja važiuotų no- 
riai. Liuksemburgo sode esąs toks fontanas, Marijos Medi- 
či fontanas. Paryžius, mielai, atitarė Jelena. Fontanas, tęsė 
Hansas, aliejuotas vandens telkinys, vieną gražią dieną juo 
tikrai perbėgtų, aliejaus kilimu, kad užkoptų ant marmuri- 
nės įsimylėjėlių porelės priekio. Pora ant savo postamento 
išsikėtojanti baltai lyjant ir karštai sningant. Ji gulinti įkypai 
po juo ir išriečianti jam pilvą, tiltą, kuris netrukus sprogs, 

jei jis jos tuoj pat nepaims. Tuojau pat, pakartojo Jelena. 
Bet jis, toliau kalbėjo Hansas, delsiąs, lūkuriuojąs, amžiams, 
vis dėlto buvo ištaręs taip. Jo lūpos sustingo praviros, nuo 
ištarto „a“, ir žiemą, kai gali ilgėliau užtrukti, matai iškvėpto 
oro miglą, plevenančią prieš veidą. Graudu, įsiterpė Jelena. 
Jau du šimtus keturiasdešimt dvejus juodu sustingę tą nuo- 
lat paskutinį atodūsį prieš ūmų susiliejimą. Jelenos plaukai 
sušiureno, kai ji pasuko galvą norėdama į jį pažvelgti. 

— Kai ką nors lieti, sulaikai kvėpavimą, nes jį myli arba 
geidi mylėti. Ne vienas įsimylėjęs tokią sekundę sustingsta, 
nė nekvėpteli. - Hansas švelniai uždėjo ranką Jelenai ant klu- 
bo. — Sulaikius kvėpavimą aistra palytėjo, — dar pridūrė jis. 

— O kai vieną gražią dieną vis dėlto privalau iškvėpti? — 
pasiteiravo Jelena. 

— Laikui bėgant, ilgainiui nustojama mylėti, — niauriai 
atsakė Hansas Ulrichas. 

Abudu nuliūdo, maloniai nusiminė. Bendras jų liūdesys 
išgelbėtų dieną ir kitą. 

— Tokia moteris man tu buvai, kol mes susipažinome, o 
tas Paryžiaus fontanas buvo Venecija, kol aš pažinau Veneci- 
ją, - tęsė Hansas lipdamas laiptais, kai jiedu ėjo pusryčiauti. 
Matė, Jelena dar kartą persirengė. Dabar vilkėjo dviejų da- 
lių kostiumėlį, mėta, pirmą sykį. 


Ir pavėsyje spigino trisdešimt laipsnių kaitra. Nediduką mė- 
tos spalvos švarkelį nešėsi užsimetęs ant riešo, taip anksčiau 
vyrai persimesdavo savo moterų rankines. Dabar Jelena jam 
tapo svetimesnė, nors prie jo ir geriau derėjo. Hansas Ulri- 
chas pabandė į save ir Jeleną pažvelgti iš šalies kaip į porą. 

Ji - aštriabriaunis peilis, jis — iki ausų įsimylėjęs trintukas. 
Jos kojų nagai žvelgė iš atvirų batelių nosių, trumpučiukai 
ir blausiai lakuoti. 

Keltas į Lido salą triskart išplaukė perpildytas. Hansas 
grąžino bilietus, per petį persimetęs pliažinį Jelenos krepšį, 
apgniaužęs jos riešą ir atsukęs ją veidu į horizontą parodė 
futbolo stadiono griaučius, įsirėžusius į dangų tolumoje. Už 
savaitę Venecijoje jis paklojo sumelę. 

Ir smarkiau suspaudė jos riešą. 

— Šiandienos naktį sapnuotas vyras buvo užsiklojęs iki 
pat smakro. 

— Ar tu jį pažinojai? — paklausė Hansas. Ji jam pasakojo 
savo sapnus, ir net vidury baltos dienos nuo veido neding- 
davo jų pėdsakai. Venecija jai į gera, nusprendė Hansas Ul- 
richas. Ir kartkartėmis, kai trumpai palikdavo kambarį, jis 
tikėjo, kad ji, užvėrusi numerio duris, pradėsianti jį, Hansą, 
mylėti. Tuomet nuščiuvęs klausydavosi kiekvieno šnaresio. 

— Aš jo nepažinojau, — ištarė Jelena, — bet geidžiau su juo 
permiegoti. Aš jį laisvai patenkinau. Čia gulėjo vien tor- 
sas, be kojų, o vietoj rankų dvi laidynės, godžiai griebusios 
mane. Tu tik įsivaizduok - godžios laidynės. 

— Vargšė mano mergaitė, — pratarė Hansas Ulrichas. 


Kavinė įsikūrusi sulaukėjusiame sode, ten, kur gatvė virto 
keliu. Vieniša iškaba Paradiso rymojo sodo pakrašty, žalia- 
me pavėsyje. Mūro sienos geltonos, tokio geltonio, koks 
priklausė Van Gogo teptukui, kai jis jį tepliojo. Hansas U|- 
richas Jeleną pasodino po medžiu ir pakeliui į restoraną iš 
kišenės išsitraukė pinigus. Nediduką ventiliatorių ji pastatė 


193 


ant stalo, jau keletą pastarųjų dienų jį tampėsi visur, kad 
apsigintų nuo kaitros. Raudonas kūnelis su dviem juodais 
sparniukais, maitinamais elementukų ir zirziančiais kaip 
dantų gydytojo grąžtas. 

Viduje buvo vėsu, patalpa tuščia, rudos kėdės, priekinės 
jų kojos mandagiai pakištos po stalu. Į sodą žvelgęs lan- 
gas vaiduokliškai atspindėjo salės vidų, patalpą dvigubino 
ir per sodą visu ilgiu tįso tarytum antra tikrovė — pirmoji 
karaliavo viduj. Hansas matė Jeleną su tuo birzgalu sėdin- 
čią po lapija. Dar nė karto nestebėjo jos su tokiu švelnumu 
kaip per šį stiklą. Amžiais pas ją liktų. Jei šios akimirkos 
jausmus galėtų dabar sustabdyti! Jis iš tikrųjų liktų, nors 
Jelena ilgainiui prarastų savo kontūrus ir vieną dieną nuo 
supančios aplinkos niekuo, išskyrus kilpinį chalatą, ne- 
siskirtų. Netikėtai už baro išdygo šviesiaplaukė moteris, 
nedaug jaunesnė už jį. Hansas Ulrichas užsakė du Prosec- 
co stiklus ir išsyk atsiskaitė. Moteris pylė, kol putojančio 
vyno srovelė nubėgo stiklu ant baro. Tada ranką ištiesė per 
barą ir uždėjo ant Hanso plaštakos. Baltas aštrus palaidinės 
rankogalis nirtelėjo į pamazgas ir pasruvo tamsiu. Hansas 
žvelgė į rankogalį, paskui pasuko akis į langą, pamatė po 
medžiu ir per stiklą Jeleną, vienišą su supančia tuštuma, 
kurios ji išties neregėjo. Akys vėl smigo į ranką. 

— Scusate'?, — šnipštelėjo jis ir atitraukė ranką. O dabar 
moteris buvo vyrėlesnė nei Hansas. 

— Scusate, — pakartojo Hansas Ulrichas. Ji nepravėrė bur- 
nos, pastūmė jam sklidinus stiklus ir nusišypsojo. Jos veide 
šokčiojo visokie įrrūkiai, tarytum oda būtų pernelyg sausa, 


Lb Atsiprašau (7r.). 

kad menkiausiam raumenėliui trūktelėjus nesueižėrų. Han- 
sas tuojau pat troško atsiprašyti dar kartelį ir sumurmėjo 
apsisukdamas, beveik pats sau. Moteris įjungė radiją, kai jis 
atsargiai žengė nešinas dviem stiklais. Išėjęs lauk ir nutvieks- 
tas saulės prisiminė, kas užrašyta ant Prancūzijos užkardų, 
kai susikryžiuoja bėgių kelias ir vieškelis. Un train peut en 
cacher un autre!*. Hansas laisvai pavarijavo: viena moteris 
kitą moterį gali užstoti. 

Jis atsisėdo šalia Jelenos, pajuto vidinį jos geismą, o kartu 
ir kantrybę. Vyras. Jau vyresnis. Itin aistringas ir tiek pat 
santūrus. Stiklą pastatė priešais Jeleną, jame dar labiau pu- 
tojo. Ji slėpėsi už savo akinių nuo saulės, nuleido vokus, kai 
jis prislinko artyn. Matė, kaip dažytos jos blakstienos beveik 
lytėjo tamsų stiklą. 

Reikiamu laiku ji pakliuvo į jo rankas. 


Tik po kelių valandų jiedu patraukė viešbučio link, praleido 
popiečio miegą, turbūt iš baimės, dėl to, kad nebūtų su sa- 
vimi ir su kitu vieni. Dulkinoje šalutinėje garvikėje seni vy- 
rai žaidė boccia. Hansas Ulrichas ir Jelena stabtelėjo ir žvelgė 
užvertę galvas į tamsius eukaliptus, metančius šešėlius ant 
kelio, vyrų, ant jų žaidimo. Ankstoka, pavakarė. Hansas 
griebė Jeleną už riešo, elgėsi šiurkščiai. Tą minutę vaizdavosi 
ranka uždengiąs driežo veidą. 

— Kiek vyrų turi tokią tatuiruotę? 

— Greit daugiau bus su ja nei be jos. 

— Jei turėtum pašto ženklų kolekciją, dabar prašyčiau — 
leisk man būti žydruoju tavo Mauricijumi. Leisk man arba 
leisk būti vienu iš tavo kolekcijos. 


I6 Vienas traukinys gali paslėpti kitą traukinį (pranc.). 

Truktelėjo vienas rankos raumenėlis, jis jį pajuto ranka, 
vis dar stipriai gniaužiančia riešą. 

— Leisk būti paskutiniam tavo kolekcijoje. 

Jelena nusigręžė. Ji buvo aukštai susikėlusi plaukus ir 
šviesūs kaklo pūkeliai pasišiaušė piestu. Jis uždėjo ranką jai 
ant nugaros. 

— Aš geidžiu skorpiono, - pasakė Hansas. 

— Hmh, - nutęsė ji. 

— O kodėl ne? 

Jelena užsivilko švarkelį, rūpestingai nuo apačios iki 
pat kaklo susegiojo sagas. Jelena šaunuolė, su kostiumėliu. 
Hansas Ulrichas nurijo seilę. Les jeux sont faits“". 

Ji įsistebeilijo į švarkelio sagas. 

— Mes pernelyg suartėjome, — pratarė ji. 

Jelena išsirengė priešais langą. Siaura nugara, duobutė 
kryžkaulyje, kur susikerta pasturgalis. Pakinkliuose į šviesią 
odą įsirėžusi H. Hansas Ulrichas prisimerkė ir maždaug toje 
vietoje išvydo mergaitę, kokia ji buvo anksčiau. Ištarė: mano 
mergaite, ateik čia, troško ant sprando išpiešti tokią pat H, 
pratęsti ją per nugarą. Švelniai pirštu, kvėpavimu, gležnu 
kairės sąnariu. Visus svarbius darbus nuveikdavo kaire. 

— Mergaite, - tardamas Hansas Ulrichas sulenktą ranką 
pasikišo po galva gulėdamas lovoje. Seniau šitokia poza 
pajūryje skaitydavo. 

— Taigi, kas mane užkuria? — Jos balsas skambėjo rim- 
tai. — Negrų bučinukai!*, — atsakė pati ir pridūrė: — Saldy- 
medžio šaknis ir gerai pasiruošę vyrai, ką jie greit praranda, 
degalinės, benzino tvaikas, Džeimsas Dinas, pankų muzika, 


!/ Žaidimai yra baigti (pranc.). 


Kiaušinių ir cukraus putėsiai, aplieti šokoladu. 

besiplaikstantis baltas paltas, balti viešbučių rankšluosčiai, 
pirkinių krepšiai su raidėmis C. D., šeštadienių popietės, 
palangėje čiulbantys paukščiai, prakaitas, s47t ir švarplė tarp 
mano pasiuntinio kaplių. 

Ji įsibėgėjo ir krito ant lovos. 

— Vaikas, — dar pridėjo. 

— Koks? 

— Anas su raudonu paltuku prie tiltelio tą dieną, kai 
atskridome į Veneciją. 

— Na, tu ir vėl, - pyktelėjo Hansas Ulrichas. 

— Po teisybei, ten nebuvo vaikas, — kalbėjo Jelena, - jis 
po paltu turėjo peilį ir buvo tikras senis. 

— Liaukis su tom nesąmonėm, —- subarė Hansas. Nosimi 
glustelėjo prie jos veido. Jelenos oda vėsi. Trys, keturi ir nu- 
sviedė apklotą nuo lovos. 

Prie krantinės priešais langą valties variklis užbirbė tą mi- 
nutę, kad padėtų stojusiai tylai. Penki, šeši, septyni, tyliai 
skaičiavo Jelena. Atsisėdo, apžergė jį, jo varpa įsirėmė jai į 
pilvą, tarytum augtų iš ten. Ji ją pasičiupo. Lauke suambrijo 
šuo. Galbūt anas padaras, kuris galop vaikutį raudonu paltu- 
ku suėdė. O gal tas, kuris iš Jelenos vaikystės peršoko į šian- 
dieną. Vis dėlto kartą šitai buvo, švystelėjo mintis Hansui. 

— Kas? — paklausė ji. 

Jis nepravėrė burnos. 

— Devyniolika, dvidešimt, — ištarė pati. Ir jis perklausė: 
negi mes jau taip toli? Ant jo viršaus ji valandėlę spruko. 

— Neliesk manęs, - paliepė jam. Jis žvelgė į jos kelio gir- 
nelę ir įsivaizdavo apžiosiąs ją. Kitos pusės H jis ragavo per 
kaulus, kremzles, sausgysles, mergaitės H. Manosios. Vieną 

mielą dieną mergaitės noras išdykauti išgaruos, ir jis, Han- 
sas Ulrichas, nusiminęs parvilks čiužinį savo gyvenimo vie- 
ton, ten, kur jam ir derėjo tysoti. Santuoka, pusė, lova. 

Hansas Ulrichas iškėlė ranką. 

— Neliesk manęs, sakau... ir trisdešimt septyni, — vis ne- 
rimo ji, — trisdešimt aštuoni. 

— ... penkiasdešimt. 

Aš esu, ką aš prisimenu, aš esu, ką aš įsivaizduoju? Han- 
sas rankomis užsidengė veidą, kad ne toks nuogas pasirody- 
tų tokiai virtinei svetimųjų, kurias sudarė viena Jelena. 

— Nesipriešink, — paliepė ji. — Penkiasdešimt keturi, ne- 
sipriešink. Karšta it krosnyje, tylu it karste. Jųdviejų drabu- 
žiai kybojo ant dviejų kėdžių. Taiip, nutęsė Hansas be jokio 
reikalo. Jis pasakė „taip“, nes toji valandėlė privalėtų turėti 
vardą, vėliau. Jelena pavarė ir nuščiuvo. Ventiliatorius, top- 
telėjo Hansui, kad sutelktų dėmesį į ką nors banalaus. Kas 
gi nutiko ventiliatoriui? Kaži kas slėpėsi už Jelenos lūpų, jau 
pakeliui. Jis suvokė — klyksmas. Ji atsimerkė ir žiūrėjo į jį iš 
viršaus, tarsi nuilsusi, be jėgų, kad jį patvarkytų. 

— Taip, — pakartojo jis. 

— Hansas? — paklausė ji. 

Taip, jis ir vėl pasakė šitai valandėlei. Dabar jis ją laikė 
klubais. Ji sušėrė jam per rankas — šalin. Geidė būti viena. 
Visa, kas slypėjo jo viduje, iš tikrųjų kliudė, bet vis dėlto be 
jo nieko neišgalėjo. 

— Aš tave užmušiu, — iškošė Jelena. Baigiant sakinį bur- 
na nesusičiaupė. 

— Taip, — išlemeno jis. Staiga ji riktelėjo, ne iš malonumo, 
išsitiesė, paliko jį vieną. Staiga šaltis perbėgo jo kūnu, lyg 

dabar stovėtų plikas basas ant kalno viršūnės. Kaip tik toje 
vietoje status skardis sminga į jūrą. Šitaip galvojo jis, ir jis 
atėjo. Ne, tai, kas iki šiolei baugino, staiga sušildė. Nes tai 
buvo sena baimė, prilygstanti artimai draugei, nueinančiai 
truputį paplepėjus: skardis, žemyn, pliaukšt — ir jūra. Ne, 
ana senoji baimė išties šildė paskutinį kartą, nes po šios va- 
landos visai nesvarbu, ką jis veikė ar ketino veikti. Pasiekė 
juodą salą juodybėje. Įsmeigė į pagalvę galvą. Tą jis padary- 
tų, net jei čia gulėtų kietas akmuo. O virš akmens liūliuo- 
tų vanduo. O virš vandens žydrynė. O virš dangaus visata. 
Taip ir buvo. Stačia galva pradaužė visatą. Daužė be galo. 
Ant Jelenos pilvo išvydo kaži ką panašaus į gliceriną. Tai jo 
sėkla, kaip niekad perskrodė šaltį ir visatą. Arkako be jo, pa- 
keliui jį pametė. Kažkas daužė kaimyninio kambario sieną. 

Jelena griuvo ant šono, parietė kojas. Glicerinas ant jos 
pilvo džiūvo ir balo. Jos pėdos atsargiai palietė jo koją. 

— Devyniasdešimt septyni, — išspaudė nusiplūkusi Jele- 
na, — ir atomazga. 

— Ką gi tai reiškia? 

— Aš prisimenu, — tarė ji. — Prisiminimus numeruoju, 
kad paskui juos galėčiau surikiuoti. 

Ant naktinio stalelio burzgė ventiliatorius ir vėl sudude- 
no iš kaimyninio kambario. Vis dėlto Hansas privalo. Nes 
Hansui Ulrichui palengvėtų. Išsyk kaži kur netoliese gyve- 
nimas tekėjo įprasta vaga. Hansas nusišypsojo drabužiams 
ant abiejų kėdžių, pirmiausia josios, o paskui saviems. 


Kai jiedu grįžo į Berlyną, vasara jau ritosi į pabaigą. 

vii gerokai vėliau, Sofi senokai kalbėjo su Karlu, 
koridoriuje ant raudonos kiliminės dangos krenta la- 
pelis, kai ji praveria duris. „... Sveikinimai! Abenšteinas.“ 

Gniauždama lapelį leidžiasi laiptais į registratūrą. Jos 
kaimynas, vienas iš tų aukštaūgių juodaodžių studentų, pa- 
lenkia galvą pro durų staktą, paskui prasispaudžia dvilinkas. 
Saldymedžio šaknis, pamano ji, saldymedžio šaknis. 

— Anksčiau beldė į tavo duris, — prabyla ilgšis. — Baisiai 
garsiai kalbėjai telefonu. - Akimirksniu pradingsta vėl, ta- 
rytum kas už kojų būtų ištraukęs atgal. Lipdama laiptais 
Sofi dar kartelį įdėmiai skaito komisaro Abenšreino žinutę. 
Nieku gyvu negali taip būti! 

Registratūroje savininkas darbuojasi prie kompiuterio. 
Jo motina, apsivilkusi rožinį chalatą, stypso jam už nugaros. 
Tas rytinis drabužis — jos kampelis pasaulyje. 

— Ar bent kartą po 1982-ųjų remontavote patalpas? — 
tiesiai klausia Sofi. 

Motina ir sūnus pakelia akis. 

— Manau, dešimtą kambarį. 

— Ar turite nusiskundimų? — teiraujasi motina. 


— Taip, —- atsako Sofi. — Kadaise šičia gyveno toks Kolbė. 

— Kolbė, Kolbė? — bandydamas prisiminti pavardę kar- 
toja savininkas. 

— Ar turite omeny Kolbę iš anų laikų? — sušunka motina. 

— Nurimk, mama. 

— Taigis, taigis, — triukšmauja šioji toliau. — Kolbė, ak 
taip, Kolbė, — sukvykia lyg plikomis rankomis sugavusi zuikį. 

— Taip, taip, Kolbė, Kolbė, — pritaria Sofi. Vardą nupurto 
tiesiog nuo ausų. Galiausiai jinai jį pasičiupo. 

— Mama, apsiramink, — sako savininkas. 

— Kolbė, — pakartoja ji. 

— Tikrai, -— linkteli Sofi. 

— Taip, anuomet, 1982-ųjų rudenį, rašė ir BZ'?. Straips- 
nį aš vis dar turiu. 

— Tikrai, anuomet, — patvirtina Sofi. 

— Ir tada atėjo policija, — tęsia savininko motina. 

— O aš tūnojau už mūro sienos, visą amžinybę, — taria Sofi. 

— Už kokios sienos? — motina ir sūnus nepatikliai pažvel- 
gia į merginą. 

— Taigi siena, mūro tvora. 

— Ak, tiesa, anoji. Siena, žinoma, mes ją jau spėjome pa- 
miršti, — motina ir sūnus su palengvėjimu nusijuokia. Sofi 
įsispokso į savo trumpą languotą sijonėlį. Tada pirštų galiu- 
kais pabarbena per Abenšteino žinutę. 

— Ar jis rašo čia tiesą? Ar visa nutiko šičia? 

Motina ir sūnus linkteli. 

— Ir taip, kaip parašyta? — stumteli komisaro Abenšteino 
popierėlį arčiau jų. 

— Taip, taip, — abudu linkčioja. - O ką jis turi omeny 
rašydamas apie nuotrauką? Su kokia nuotrauka jūs susijusi? 


B Berliner Zeitung — Berlyno laikrašcis. 

O ką reiškia jo „baudžiama'? Kas tai? 

Sofi ima drebėti. 

— Ne su nuotrauka, - sukalena ji, - bet nuotraukoje. Ką 
aš veikiau joje. — Apatinis jos žandikaulis virpa it epušės 
lapas. — Ar po to jūs iš tiesų bent kartą remontavote? 

— Na, žinoma, - atsako savininkas. 

— Jūs vis dėlto privalote. Bent jau dėl higienos reikalavi- 
mų, - šaukia Sofi. — Rytoj par aš išsikraustau. — Šiaip ar taip, 
— dar tylut tylutėliai pridūrė. 

Motina ir sūnus registratūroje išverčia akis. 

— Aš pono Kolbės duktė. 

— Ak, vargšelė, - vapena motina ir kryžmai susikiša ran- 
kas į nuskalbto rožinio chalato rankoves. 


Jelena nekantriai stypčiojo priešais parduotuvę ir au- 

linukų kulnu dudeno į šaligatvio kraštą. Hansas vertė 
ją laukti. To dar niekados nebuvo nutikę. Jelena žiūrėjo į 
laikrodį ir skaičiavo paskui. 

Prieš dvejus metus ji čionai atėjo pirmąsyk. Georgas 
Šulckė netoli Kudamo turėjo elegantišką tatuiruočių studiją 
ir savus, ypatingus principus. Tik pakėlusi ragelį jo žmona 
Undinė pasakė: iš esmės mes rankų netatuiruojame. Nieko 
nepaisydama po dviejų valandų tarpdury išdygo Jelena, ap- 
gaubta kvepalų debesies ir avinti basnirčia auliniais, beje, 
kaip šiandien. Prašom užeiti vidun, pakvietė ją Šulckė. Pa- 
mestas demblys kojoms valyti privertė skambtelėti varpelį 
studijoje, kai ji inscenizavo savo pasirodymą. Šulckė turėjo 
rusišką barzdą, iš kurios augo apvalus veidas. Jis net dalyva- 
vo televizijos laidoje. Į katalogą pažvelgti mergina net neke- 
tino ir išsyk rėžė: prašom skorpioną. Bute šalia, girdėjo per 
sieną, kažkas nenoriai barškino pianinu gamas. 

Vėliau Šulckė skorpioną iš programos ištrynė. 

Ant rankos? Turėsite problemų savo darbovietėje, per- 
spėjo tatuiruotojas. Ji kaprizingai treptelėjo koja. Šulckės 
akiniai aprasojo. Bet aš turiu principų, kurių paisau, tarė 

Po valandos ji grįžo. 

Prašom skorpioną dukart, ištarė Jelena. 

Vyras, stovėjęs greta, subarškino automobilio raktais. 
Partner-Look“?. Su kostiumu, tarė jis. Ji išsyk atsisėdo ant 
kėdės. Klientų nebuvo, tuščia. Po to karto čionai atėjo pen- 
kis ar šešis žykius, bet visad su kitu vyriškiu. 

— Ką gi iš tikrųjų veikiate su anais skorpioniukais patinė- 
liais? — vieną dieną neiškentęs telefonu paklausė Šulckė, kai 
ji davė naują užsakymą. 

— Meilės žaidimai, — atsakė Jelena. 

— Mat kaip? 

Skorpioniukas pas patelę ateinąs nešinas dovana nuota- 
kai, dar paaiškino. Su standžiai apraizgyta muse, pavyzdžiui. 
Kol patelė ryjanti dovaną, taigi dėmesys atitrauktas, kava- 
lierius lipąs iš užpakalio ant viršaus. Kai dovana sudorora, 
patelė atsisukanti ir tęsianti darbą - dorojanti patinėlį. Nuo 
galvos. Jo kūnas vis dar tuokiąsis, aiškindama Jelena ryliai 
nusijuokė ir garsiai atsikvėpė anapus ragelio. 

— Savo vyrus paverčiu skorpionais, jie paženklinti tokiam 
gyvenimui, ir tada leidžiu jiems kristi. Tarytum jie nuo to- 
lei lakstytų atsegtomis kelnėmis, — dabar ji kiek padelsė ir 
tęsė: — galiausiai tai ir malonumas, išdaiga — pati sumoku 
vieną vienintelį kartą, — ir numetė ragelį. 

Jelena vėl žvilgrelėjo į laikrodį. Hansas Ulrichas vis dar 
nepasirodė. 

Šūdžius, pamanė ji. Staiga kažkas iš užpakalio apglėbė 
jai klubus. 


Jis išsyk ėmė virpėti. 
20 a ia 
Partnerio išvaizda (angl.). 

— Ar iš tiesų taip gali būti? 

Jelena pakrizeno, uždėjo ranką ant šlaunies ir paglostė 
vidinę jos pusę. Ir dar kartą Šulckei reikėjo nusiimti apraso- 
jusius akinius. 

— Gal galite neduoti man narkozės, — vos vos sušnibždėjo 
Hansas Ulrichas. 

Šulckė paėmė ranką, drėgną, išvagotą melsvų gyslelių. 
Žmogus iš sąnario aukštyn — šovė mintis tatuiruotojui — lyg 
beprasmė šitos rankos atauga. Atrodė, kad ji tarp jo pirštų 
pradedanti augti, sužvarbusi ir pavargusi, gyvūnas ant pen- 
kių galūnių, gyvūnas, kuris žino esąs per senas, kad galėtų 
tikėtis paramos. Čia slypėjo kaži koks nešvankumas, nepa- 
dorumas — smeigti adatą į ją. Atrodė, tartum nuotakos rūbą 
temptų ant nukriošusio vyro kūno. 

— Gal geriau pageidautumėt rožės ant dilbio, — pasiūlė 
Šulckė. — Tokiu atveju visuomet galėsite vilkėti ilgaranko- 
vius marškinius, beje, ir dėl pareigų, suprantama... taip, o 
kokias pareigas einate? 

— Protines, - atsakė Hansas Ulrichas. 

= Šulcke, laikykit liežuvį už dantų, — subarė Jelena. 

Kaire ranka ji uždengė Hansui akis, uždainavo Sumn- 
merwine. Šulckė žvilgtelėjo į skorpioną, tupintį ant Jelenos 
rankos, dezinfekavo ir padarė pirmą dūrį, vikriai, įgudusiai 
kaip menininkas, pradedantis portretą nuo akių. Šita mo- 
teris nė nenutuokia, ką daro, bet vis dėlto gerai žino, ko 
nori, murmėjo po nosimi ir badė. Skorpiono centras eina 
nuo mirtino geluonies į pilvo ertmę. Grąžtas sukosi. Plona 
adatėlė dūzgė, ir Jelena niūniavo. Gyvūnas pamažėl įsikūrė 
Hanso Ulricho odoje. Skausmingas dalykėlis, nelaimingas 

pamanė Šulckė, rankos plaštaką vagoja gausybė mažų ner- 
vų. Jis sausino, valė žaizdeles ir švirkštė spalvą. Kliento plau- 
kai lipo prie prakaituotų smilkinių. 

— Dabar nieko daugiau negali mudviem nutikti. - Jelena 
paglamonėjo laisvą kairę, ir Šulckė prispaudė šlapią skudurą 
prieš uždėdamas tvarstį. Dvylika dienų, priminė griežtai, ir 
kas dieną patepti kremu žaizdoms gydyti. Už užvertų durų 
su lentele „Privatu“ skambino pianinu. 

— Mano duktė, — paaiškino Šulckė. 

— Bacho intencijos, - konstatavo Hansas Ulrichas ir de- 
šine pačiupo garsų eilę ore. 

Jelena tarė: 

— Dabar amžiams esame drauge. 

— Na, ir vėl viskas pasikartojo, — neišturėjo neįkišęs tri- 
grašio Šulckė. Akimis laikė Jelenos žvilgsnį, o per tą minutę 
Hansas Ulrichas galėjo itin lėtai pakelti dešinę ir staigiai pa- 
griebti ją už sprando. Ji išsigando. Atsidavė susvilinta oda. 
Kažkas buvo kitaip. 

Kai jiedu išėjo, Šulckė žiūrėjo pavymui, jie vilko koją 
už kojos, vos judėjo į priekį. Moteris aukštakulniais bate- 
liais, vyras su tvarsčiu, abudu lyg žemes pardavę. Ji čiupo 
jam už sprando. Kaži kas čia buvo kitoniškai, vėliau prisi- 
minė Šulckė. 


Vėliau tą pačią dieną Jelena koja spyrė pensiono kambario 
duris. Ar eisi kartu, dar prie studijos durų paklausė Han- 
sas Ulrichas. Ji neišdrįso pasakyti „ne“. Jautėsi lyg iki kaulų 
permirkęs paukšrelis, pernelyg sunkus, kad pajėgrų išskris- 


ti. Jelena krito ant lovos. Hansas atsargiai nusekė paskui, 

nusiavė batus ir baugščiai laikė iškėlęs kairę. Ji nusismaukė 
sijoną. Dešine jis praskėtė kelnaites tarp kojų. Ji apžergė jį. 
Hansas užsimerkė. 

Juk jis nutuokė, Jelena buvo tokia, kokią ir įsivaizdavo. 
Ji nesijautė apgauta fantazijų, prabilo. Svarbiausia, jai visai 
gerai einą kartu. 

— Ar tau gerai sekasi? 

— Pažiūrės ma, kur čia šuva kastas, — tarė ji. 

Hansas, apniktas šiurkščių berniokiškų nuotaikų dėl to 
gyvūno ant rankos, savo fantazijas ginė nuo vieno išvažiuo- 
jamojo teismo posėdžio prie kito. Rerikas. Vilkėjo trumpą 
švarką, mūvėjo siauras kelnes, kalbėdamas iš burnos neiš- 
ėmė rūkstančios cigaretės, moterims tai patiko. Užslinkus 
sutemoms jos pulkais brovėsi į jo automobilį, kurio jis ne- 
turėjo. Tai buvo jis, tas, kuris pamiškėje tvirta ranka guldo 
automobilio sėdynę, ir mergaitė, pasprukusi iš jo gniaužtų 
anuomet, dūsaudama ir šypsodamasi lošteli atgal. Jos šlau- 
nys išsižergia, lyg būtų sugedęs mechanizmas, kuris jas pa- 
prastai prilaikydavo. Tai buvo jis, dėl kurio ji iš geismo ir 
susijaudinimo išspyrė priekinį stiklą? Po visam jis pajaunė- 
jo, dar labiau atjaunėjo, pirmus metus mūvėjo ilgas kelnes. 
Jis sulaukė keturiolikos ir gyveno vaikų poilsio stovykloje 
Saksonijos Šveicarijoje. Po banguotos skardos stogine prie 
sienos prispaudė dvidešimtmetę moteriškos lyties būtybę iš 
aptarnaujančio personalo, užvertė jos sijoną ir karštligiškai 
skubriai susirado kelią apatinėse kelnaitėse. Popietę, kai ši 
demonstravo stovėseną ant rankų ir šuolį „kojos žergtai“, 
jis stebeilijo savaip, kitaip nei į aplinkines, ne kaip vaikas. 
Ji į jį žiūrinti irgi taip, taip pat žiūrinti, šnibždėjo pilnomis 

sakų rieškučiomis. Jis sakė, kad daugiau sausas neisiąs. Man 
vis tiek, išspaudė ji ir ranka dar kartą apglėbė kotą. Daug 
garsiau nei pirmąsyk jiedu stūmėsi vienas prieš kitą, o į ban- 
guotą skardą būgnijo smarki liūtis. 

— Tiesą pasakius, aš jau pasikeičiau, — netikėtai tarė Jele- 
nai. Visą laiką į ją net nepažvelgė. Ji nieko neatsakė ir len- 
gvai judėjo ant jo. 

— Ar tau gerai sekasi? 

— O kodėl turėtų nesisekti, — atsiliepė ji. 

— Ar turėtume susižadėti, — Hansas ėjo į pabaigą ir ta 
akimirka atrodė palankiausia tokiam klausimui. 

— Kodėl gi ne, - pasakė Jelena. 

— Ar turėtum ką nors prieš? 

— Kodėl, kodėl, — svarstė ji. — Visai nesvarbu, su kuo 
tampi nelaiminga. 

Langai buvo uždaryti. Jiedu tysojo ant nugarų ir trau- 
kė dūmą. Pelenus Jelena kratė į saują. Ir jam atkišo delną 
tarytum lomą. 

— Leisk man būti tavo pelenine, - ištarė pasikeitusiu bal- 
su, panėšinčiu į peleninės garsą. 

Galbūt išmušė ta valanda, kai jis pirmą kartą suvokė, o 
gal pajuto skonį ar išėjo į tiesiąją, vedančią į jausmus, nepai- 
sydamas nei jos, nei savęs. 

— Aš tave myliu, — tarė jis. Panašu į skambesį be jokios 
reikšmės, aš tave myliu, žodžiai vis dėlto kažką priminė. 
Sprigtelėjo pelenus jai į saują. 

Paskui viskas taip greitai sukosi, kad jis jau nevaliojo įsi- 
kišti. Regėjo, kaip talžė Jeleną neįstengdamas paaiškinti pa- 
saulio absurdiškumo per jai sukeltus skausmus. Jis matė, jis 

ją tvatijo ir žiūrėjo, jis mėgavosi, kad ji kartu nugalėjo gėdą. 
Matė, ji maldavo visko, ko, po teisybei, nenorėjo. Jis matė, 
ką iš tiesų darė, ir žvelgė dykai. Čia visa buvo galima. Jis, 
dabar įsisėdęs į tribūno vežimaitį ir iki mirties varąs žirgą 
skersai visą antiką, barzdotas, apsitempęs oda ir apdulkėjęs 
per vėlai atkanka į Jėzaus nukryžiavimą, bučiuoja mirštan- 
čiajam, nukankintajam ant kryžiaus kojas ir tikrina nagų 
tvirtumą suleisdamas į mėsą savo dantis, veržiasi tolyn ir 
prasiskverbia į šventojo Vito, birželio 15-osios legendą, dar 
sykį liepė netekusiai sąmonės nerti į verdantį vandenį, jis 
praleido septintąją Sebastijono strėlę, užsimaukšlino juodą 
kaukę 1027-eriais metais vėliau ir žengė į Vormso inkvizi- 
cijos požemius. Kai tik auliniu aptemprą koją įkišo į į aną 
šimtmetį, dar sykį vožė žiūrėdamas į Jeleną, bet jo skausmai 
ir vėlei nepaaiškino gyvenimo absurdiškumo. Net ir mirties. 

Jis vis žvelgė, kad žinotų, vis žiūrėjo, kad tiksliai suvoktų. 

Griebė Jeleną už rankos. 

— Jelena, — melavo jis, — aš regiu mudu tvirtai susiglau- 
dusius ir šliaužiančius, roplojančius per samanas ir lygius 
akmenis, du skorpionus, pirma tu, patelė, paskui aš, men- 
kesnis patinėlis. 

Ji atsisėdo, veidrodyje ieškojo savo veido ir uždėjo ran- 
ką ant sprando. Koridoriuje skalijo lenktyniaudama taksų 
porelė — Timas ir Tekla. Šleivomis letenomis jiedu zujo at- 
sitrrenkdami į tapetuotus kampus ir drabstė seiles palikdami 
dėmių ant grindjuosčių. 

Tada Jelena sėdėjo prie tualetinio veidrodžio. Dvigu- 
bame stikle ji turėjo dvi galvas, taigi taip, taip skaičiavo 
Hansas Ulrichas, keturias krūtis, šešiasdešimt keturis dantis 

abiejose burnose, taigi mergaitė su keturiom kasom, kol jis 
ją pažino, viena Jelena ir dar viena Elena. Draugingą Jelenos 
dvynę jis pavadino Elena, kuri net dvidešimt aštuonerius 
metus slėpėsi už piktosios savo sesers. Ar jis su savo skorpio- 
nu prilygo Jelenai? Ar jis dėl to turėjo susipažinti su Elena? 

Koją permetė į kitą lovos galą. Ten tuščia, baugi tuštu- 
ma. Jis subraškėjo kojų pirštais ir girdėjo traškančius pirštus 
visatoje. Palauk, staiga ištarė ir skubriai užtraukė kojinę ant 
išsigandusios pėdos. 

Jelena atsirėmė į durų staktą ir lūkuriavo. Ji iš tikrųjų 
laukė ir atrodė išsigandusi. Juodu drauge paliko namą. Prie 
registratūros sutiko savininką ir jo motiną. Motina iš krepšio 
traukė rožinį chalarą ir leido Jelenai pačiupinėti medžiagą. 

Buvo vėlu, kai abudu išėjo į garvę. Nematė nei mėnulio, 
nei mažytės žvaigždės, juos globė šalutinių gatvių tamsa ir 
šiluma. Tiesa, nė menkiausias pyktis nepranašavo audros. 
Vis dar tamsi naktis ir 22 laipsniai šilumos. Ilgokai jiedu 
stoviniavo priešais kino teatrą ir žvelgė įkandin riedančio 
invalido vežimėlio. Jis atsidavė prakaitu. 


Nuo šitos dienos ji daugiau niekuomet neėmė iš jo pinigų. 

Tempdamas laidą, telefoną nusinešė į virtuvę. Trupu- 

tis po dešimtos, koridoriuje rirmingai džyravo virbų 
šluota ar šepetys — šveitė kiekvieną laiptų pakopą. Pakėlė ra- 
gelį, ketino rinkti numerį, staiga išvydo sutvarstytą ranką ir 
palygino virtuvę ir ranką. Palygino vakardieną ir šiandieną. 
Vyrukas po marliniu tvarsčiu gryna klaida. Vis dėlto klai- 
da atskleidžia esmę, kadaise taip perskaitė Hansas. Tiesą 
sakant, skorpionas atsirado ne iš lauko, bet buvo tipelis, iš 
senų senovės tūnojęs jame. Jis augo iš vidaus ir lipo lauk. 

— Pamatysim, — sumurmėjo Hansas Ulrichas. Švietė sau- 
lė. Pasirinkimo ji neturėjo. Spinduliai smigo į Hanso virtu- 
vės grindis, taip krisdavo ir ant pražiotų mirusiųjų lūpų. Be 
atjautos, šiltai. Jis padėjo ragelį. 

Virtuvės durys atvertos. Hansas Ulrichas girdėjo laiptais 
lipančią šeimininkę. Prie jo buto žingsniai sulėtėjo. Už ne- 
lygaus stiklo durų pamatė ponios Om kontūrą, pirmiausia 
itin smalsias ilgas ausis. Siluetas virpėjo, pelės pilkumo iš- 
karpa. Ponia Om kilstelėjo ranką ir pabeldė. 

Hansas Ulrichas kairę paslėpė už nugaros, atidarė duris 
ir tada dešine uždengė aptvarstytąją. 

Ponia Om atsidavė grindų vašku. Galva parodė palėpės 
pusėn. Jos plaukai net nesujudėjo. 

— Prašom? — Hansas Ulrichas mandagiai nusilenkė, lyg 
būtų ne visai supratęs. 

— Ten tas šlamštas, — tarė ji. — Lauk. — Ji kartojo lauk, 
lauk, lauk, tarytum jos šukuosenai paraginus trys lagami- 
nai, komoda, lėlių teatras ir tuzinas dėžių, prikimštų knygų, 
patys savaime bėgtų stačiais laiptais. Hansas nevalingai su- 
mataravo rankomis. 

— Sužeistas? — bedė į tvarstį. Hansas iškėlė kairę ir ponia 
Om griebė už jos. 

— Atsargiai, įkąs, — įspėjo jis. 

— Jūs, pone Kolbe, pernelyg paikiojat, — tarė ponia Om 
ir lėtai pradėjo leistis laiptais. Pastačiusi koją ant trečios pa- 
kopos dar kartą atsisuko. Pasistiebė ant pirštų galiukų. Nuo 
kojos nusmuko šlepetė. Nubėgusi kojinės akis. 

— Kai tik ranka nebesikandžios, lauk visą tą šlamštą te- 
nai, lauk, lauk, - nukirto ir žengė skubriau. 


Hansas Ulrichas lėtai ropštėsi kopėčiomis į palėpę. Siauro- 
kos pakopos. Keldamas koją po kojos visą laiką mąstė apie 
mirtį, kai pats džiaudavo skalbinius, kai pars būdavo paki- 
lios nuotaikos. Keturi stoglangiai aklinai uždaryti. Ant su- 
skretusio stiklo gulė švarus žydras dangus. 

Jis giliai atsiduso. Ir kas su noru tamposi pilnas knygų 
dėžes? Kas gi tamposi dėžes knygų, kurių jis daugiau nebe- 
skaito? Ar kas nors palengvės, jei daugiau neskaitys? 

Seniau knyga jį įstumdavo į svetimą gyvenimą, puslapis 
po puslapio sukrėsdavo. Paskui vidury baltos dienos moky- 

klos valgykloje, autobuso stotelėje, už vos pravertų mokytojų 
kambario durų aidėdavo tolimas ginklų žvangėjimas ir mo- 
terų riksmai. Anuomet buvo jaunas. Hansas Ulrichas žengė 
prie dėžės ir atvožė dangtį. Laimei, jokios pelės negyvėlės. 

Skaitymo patirtis jam daugiau neprilygo patirčiai, skai- 
tymo penas — joks ėdalas, skaitymo aistra — joks džiaugs- 
mas. Dabar jis nekentė knygų ir visų pirma blogų, geidusių 
būti tokiomis, koks iš tiesų yra gyvenimas. Juo labiau jos 
pataikavo tikrovei, juo daugiau melavo. Kas jam iš to, kad 
keturiasdešimt septintame puslapyje atpažino savo tėvą, jo 
kaitinamąją spiralę, jo devynias tetules ir jų kurpalį? Juk 
visą tą turtą jis turėjo namie. Ir kas jam iš to, kad kitų na- 
muose tvyrodavo toks šaltis, jog reikėdavo kaskart šildytis 
atpažinus? Šičia netrūko ir knygos, kad galėtum prašalaityje 
įsikurti kaip namie. Bet žmonės tebuvo valstiečiai, nors ir 
skaitė. Valstietis neėda to, ko nežino. Beje, dar — supran- 
tamos istorijos būdavo nemokšiškai porinamos. Jis ir šitai 
perskaitė. Iš pirmos dėžės Hansas Ulrichas ištraukė kažin 
kokį bestselerį ir nuleido laiptais. Spėjo perskaityti pavadi- 
nimą ir skirtą literatūrinį apdovanojimą. Knyga atrodė, ta- 
rytum vilkėtų gedulo drabužį. Jam jos iš širdies pagailo. 

Kadaise, kai Hanso gyvenimas prasmę regėjo literatūro- 
je, iš Mano jis išmoko pavydėti, iš Simenono kraugerystės, 
iš Bernano bijoti mirties. Jis su ja susipažino, bet ji — ne. Ji 
jo nepažino. Dabar viskas aukštyn kojom. O jei dabar Jele- 
ną perskaitytų kaip istoriją? Arba išguldytų popieriuje? 

— Betgi, pone Kolbe, jumis niekas nepatikės, - burbulia- 
vo panosėje ir link laiprų koja nuspyrė pirmą knygų dėžę. 
Atidarė kitą. Kokia laimė, pastipusios pelės nėra. Aptvarstyta 

ranka irzliai reiškė pretenzijas. Kas dieną leido Jelenai įtrinti 
tepalą žaizdoms gydyti. Netgi tuomet, kai ji žavėjosi saky- 
dama: „Tik pažiūrėk, neseniai išbadytas jis pats gražiausias“, 
Hansas nusukdavo akis. Kas perši — gydo, šnibždėdavo jis 
ir iškėlęs laikydavo ranką. Ilgokai stypsojo laiptų viršuje ir 
stebeilijo žemyn. Jo žvilgsnis skverbėsi vidun, pasirodė ne- 
ryškumas. Daugiau nebemąstė, tiktai skaičiavo, nuščiuvęs, 
žingsnį po žingsnio migloje. Skaičiavimas atstojo mąstymą, 
žingsniai jam nieko nepasakė. Smakras pasunkėjo, veidas 
ištįso, bruožai suglebo. Viskas tuščia, ertmė. Į ją įsipaišė pa- 
veikslas. 
Jis, medžioklis. Jelena, grobis. Visa kita maita. 


— Kodėl? — paklausė vyras, kai jis lipo kopėčiomis. Hansas 
Ulrichas atsakymo neišspaudė. Vyras po vieną pakilojo kny- 
gas ir paskui pasitrynė rankas į žydrus marškinius. Marški- 
niai žydri kaip ir jo akys, o akys dangaus žydrumo, kuris 
klojo stoglangius. Kodėl šitas tapo antikvaru? 

— Kodėl tapote antikvaru? - galiausiai pasiteiravo Hansas 
Ulrichas. Šį sykį neatsakė vyriškis. 

— Kartais kaip yra, taip yra. Kartais nieko konkretaus 
neketini ir reikiamu laiku neištari „ne“. Argi aš neteisus? 
— Hansas Ulrichas prislopintu balsu atsakė už jį, tą vyriškį. 
Šitas linktelėjo ir atsivertė seną Madam Bovari leidimą. Jo 
smilius užkliuvo už mažutėlio įrašo pieštuku. 

— Ką gi tai reiškia, D / 28.2.652 

— Diuseldorfas, 1965 metų vasaris. Kaip tik anuomet 
pirkau šią knygą, - Hansas Ulrichas prisiminė dieną, iškart 
po karnavalo, parudavusį sniegą ir moterį ant jo rankos, jos 
pėdos drėgnos ir ji nuobodžiavo. 

— Pažvelkite čion, — pasiūlė Hansas. Atvertė paskutinį 
knygos lapą. 

— Ma / 3 / 66. 

— Marburgas? Kovas? — perklausė vyras. 

— Ne, Maljorka, 1966-ųjų kovas, kaip tik tada ją ir skai- 
čiau. Paplūdimyje. 

Hansas Ulrichas rankas susikišo į kišenes. Netikėtai su- 
triko. Juk jis kažką pamiršo. Ką nors delikataus tam, kuris 
turėjo knygų, kaip jis turėjo. Beveik visi romanai mirgėte 
mirgėjo nuo pabraukimų, ir anksčiau, 1968-aisiais skaitant, 
pribraukyta be liniuotės. Jie ženklino ne tiek autoriaus ypa- 
tybes, kiek intymų Hanso sutikimą su tam tikrais sakiniais. 
Iš tikrųjų anksčiau jis skaitydavo širdimi. Pabraukdavo tai, 
kas priklausė jam. Su pieštuku rankoje kalbėdavo miegan- 
čiai moteriai. Būtybei it stebuklui. Prusto ar Flobero, ar Gė- 
tės sakiniai, aistringai brūkštelėti, leisdavo jam užsimiršti, 
kad šalia nėra nuostabios moters. 

— Gal bute dar turite ko nors, ko norite atsikratyti? — An- 
tikvaras garsiau pakartojo klausimą. 

— Tiktai tokių knygų, kurių jau nebėra, - Hansas Ulri- 
chas kosėjo, — joms vietos nereikia. 

— Ak, jūs tas iš universiteto bibliotekos? Princesės iš 
Gandersheimo ar tų pradingusių be žinios Marijos Antua- 
netės ir de Sado laiškų ekspertas. Ar ne jūs atradote ir mil- 
telių nuo melancholijos istoriją? Mano uošvė reguliariai 
vaikščiodavo į jūsų paskaitas. — Vyras smalsiai žengtelėjo 
žingsnį artyn, galva atsitrenkė į skalbinių virvę. Šioji yliai 
suvirpėjo. — Ir jei dar kokią iš tų, kurių daugiau nebėra, 
rasite? — pusbalsiu paklausė. 

— Tada išsyk ją sunaikinsiu. 

Skalbinių virvė tebevirpėjo. Abu vyrai pajudėjo iš vie- 
tos tada, kai ji sustingo. Vienas koja spyrė į knygų dėžę. 
Kitas atsidūsėjo. 

— Kodėl visas norite parduoti? — pasiteiravo vyras ir kils- 
telėjo dėžę. 

— Aš daugiau nebeskaitau, — paprastai tarė Hansas Ulrichas. 

Pirmą dėžę vyriškis nutempė prie laiptų. Nešė net įsiręžęs. 

— Apgailestauju, bet jums padėti negaliu, — tarstelėjo 
Hansas Ulrichas ir mostelėjo sutvarstyta kaire. 

— Gaila, ir aš jums negaliu, — atitarė vyriškis. Nerangiai 
užsivertė naštą ant pečių. 


4 Susinėrė rankas už nugaros ir vaikščiojo po palėpę 
pirmyn atgal. Tą valandėlę suvokė, kad ji niekam ne- 
rūpėjo. Po pusvalandžio turėjo atvažiuoti krovininis taksi. 
Jis turėjo tikrai nedaug daiktų. 

Stoglangiai pakrypę. Užuolaidos kabėjo tiesokai. Balta 
šviesa skverbėsi į smailoką patalpą, o paskui per ploną au- 
dinį plaikstėsi po kambarį. Tą šviesos ruožą tarp užuolai- 
dų ir lango Hansas Ulrichas visados mėgo. Tarp septynių 
lyginimo žingsnių, kai reikėdavo paplušėti, tarp marškinių 
apykaklės, pečių, nugaros, rankovių, rankogalių, priekio ir 
sagučių eilės apmesdavo savo fantazijų baltame kambaryje 
paveikslą. 

Šiandien dangus lyg švinas spraudėsi per stiklą. Vakar 
pardavė savo knygas, per gerą orą. Šiandieną rugsėjo dvide- 
šimt pirmoji. Lietus turėjo, bet nenorėjo prapliupti. Perso- 
nalą paliksime šičia, murmėjo Hansas Ulrichas ir suglaudė 
statydamas šepetį, šluotelę dulkėms valyti ir užmetė sku- 
durą. Pakeitė dulkių siurblio maišelį, ištuštino šiukšliadėžę, 
ištraukė televizoriaus jungiklį, ranka brūkštelėjo per segtuvą 
„Knygos, kurių daugiau nebėra“, švelniai, ir dar paglostė 
kompiuterio ekraną. Nenukabink nosies, tylutėliai ištarė. 

Pirmą sykį po daugelio mėnesių pamanė, kad gyvenimas iki 
Jelenos vis dėlto nebuvo toks blogas. Čia kaltas atsisveikini- 
mas. Tiesą pasakius, noriai eidavo į biblioteką, ypač pirma- 
dieniais ar pasibaigus atostogoms. Su malonumu rūpinosi 
studentėmis, rodydavo ir aiškindavo pastabų sistemą, pas- 
kui su džiaugsmu girdydavo savo kaktusus, nuolatos prieš 
17 valandą, koridoriuje į jaunesnių damų kabinetus kyšte- 
lėdavo galvą ir šūktelėdavo: „darbo dienos pabaiga, gražaus 
vakaro“, šitaip darydavo, kad draugiški jų žvilgsniai dar kar- 
tą paglamonėtų. Mėgdavo laisvosioms klausytojoms dova- 
noti vaikišką šokoladą. Be jokių piktų globėjiškų užmačių. 
Tenai jį visi mėgo, visi iki vieno. Deja, deja, jo gyvenimas 
tikrai nebuvo blogas, iš tiesų tik ramus, gerai apmokamas 
patogus laiko leidimas. Aplinka su sūdytomis lazdelėmis, 
galvojo Hansas Ulrichas ir paskutinį sykį klestelėjo į savo 
sofos kamputį. Netikėtai suskambo telefonas. Jis čiupo ra- 
gelį nepakildamas, nė minutę nesusimąstydamas. 

— Šūdas, — pasigirdo mergaitės balsas. 

— Kur tu esi? Atrodo, kad būtum visai šalia, — pasakė 
Hansas Ulrichas ir sutriko. 

— Šalia? Nesibaimink. Aš šičia, kaip-ir-visada. Anoje 
pusėje. — Turėjo dvi galimybes: paprasčiausiai mesti ragelį 
arba... Jis pasirinko arba. Hansas ragelį suspaudė kaire. 


— Žvirbleli, — ištarė ir išvydo Sofi Pankove, telefono būdelė- 
je, kurią kadaise ji jam parodė. „Skambinti ypatingais atve- 
jais, — aiškino ji ir palietė sidabrinį diską. Jis Sofi įsivaiz- 


davo, vis dar avinčią aulinius kaip paskutinę žiemą. Hansas 

šitaip seniai jos nematė, taip švelniai rankoje spaudė ragelį, 
tarytum mažutį veidą, pilką lyg dulkių siurblio maišelis. Ši- 
tas jo atidumas suteikė begalinį skausmą. 

— Žvirbleli. 

— Nesu joks paukštis, — atkirto ji. Kaži kas anapus dunks- 
telėjo ant grindų. Galbūt skėtis. Hansas Ulrichas girdėjo, 
kaip ji pasilenkė. 

— Ar pas jus lyja? 

Į klausimą neatsakė. 

— Turi ko nors geisti, - greitakalbe išbėrė jis. 

— Aš nieko nenoriu, - jos balsas atsiplėšė nuo telefono 
būdelės grindų. — Bet tu, tėti, privalai apsispręsti, nes kitaip 
į dangų nenukeliausi. Būtų baisiai gaila. Nes mama ir aš 
tenai, be abejonės, pateksime. 

— Ir mama, ir tu, ir Lindenbergas, — bandė pokštauti 
Hansas Ulrichas. 

— Ar tu dabar vienas? 

— Kodėl? — Hansas pasijuto pričiuptas, nors iš tikrųjų 
kambary sėdėjo vienas. 

— Ar žinai antrą Just the two of us pusę? 

— Ne, kodėl klausi? 

— Tuomet prašom... — staiga įsiterpė kitas pokalbis. 
— Herbertai, - kreipėsi kimus moteriškas balsas, — tuoj pat 
leidiesi su šunimi žemyn. 

— Alio, Sofi, alio, mano mažyle, — rėkdamas įsiveržė į 
svetimą pokalbį. — Alio, gal galit atsijungti, netrukdyti kal- 
bėri! — Išspaudus kiekvieną alio jam šiek tiek atlėgdavo. Kai 
sučirškė durų skambutis, Hansas tyliai, tylutėliai padėjo ra- 
gelį, paėmė lagaminą ir plastikinius maišus iš Vercheimo ir 
dukart pasuko durų raktą. 

Koridoriuje stypsojo storulis, šeimininkės Om sūnus. 
Jis jau turėjo dvidešimt, bet buvo toks bukas kaip dvyli- 
kametis. Hansas ponią Om pakentė, o Omiuką —- mažiau. 
Kaip ir kasdien, anas mūvėjo raudonas sportines kelnes, 
vis dėlto šį sykį su nauja gumele. Jos jau nebesmuko. Ir to 
pasiges Hansas. 

Omiuko nuotaika subjurusi, rūškanesnė nei vidinė jo 
būsena, o jas kartu sudėjus — kriminalinė sąjunga. Įprastai 
Hansui Ulrichui jis sakydavo: komunistų kiaulė. Šitai būda- 
vo skirta visiems, kurie jam atrodydavo įtartinai. O šiandien 
atsisveikindamas jis iškošė: raudona juočkių kiaulė. Paskui 
iš paketo išsitraukė auksinę žaislinę karūną ir užsimaukšlino 
ant riebios galvos. Tai buvo Sofi karūnėlė iš paskutinio kar- 
navalo Rytų Berlyne. 

Hansas Ulrichas sumetė nešulius ant užpakalinės auto- 
mobilio sėdynės. Krovininio taksi nebūtų ir reikėję. Kaip 
tik dabar pradėjo lyti, smagiai lyg uždanga. Kažkas už jo 
nugaros paperdė. Hansas atsisuko, tarė, atsiųsiu tau, vaike, 
kelnes, aš jau senokai norėjau šitai pasakyti. Storulis vis dar 
čia stypčiojo su karūna ant galvos. 

— Aš tau dovanoju, — tarstelėjo Hansas Ulrichas. 

Dėkingas Omiukas iškorė liežuvį taip, kad net pasirodė 
tonzilės. Mėsingas šlapias tamsiai raudonas bernioko liežu- 
vis. Paskutinis ano triumfas. 

Jelena taip pat kraustėsi, bet su mažesne manta. Kai 
Hansas Ulrichas pasiekė Plorijoną, ji sėdėjo ant lovos kraš- 
to. Tarp kelių spaudė neseniai išvelėtų skalbinių ryšulį, prie 
kojų mėlyna plieninė įrankių dėžė. Viduj turėjo visą savo 

kosmetiką, keletą prašmatnių daikčiukų malonumams ir 
kai ką nuoboduliui ginti. Tarė: nebūk toks niūrus. Aš visad 
noriai leisdavausi į kalbas. 

Jos sterblėje gulėjo nedidukė pagalvė, ji ją šaukė Fifi. Ant 
Fifi sėdėjo žaislinis šuo, šlykštus ir iš nudrengto pliušo. Šitas 
padaras pabuvo ir Venecijoje. 


Jiedu tai išbandė. Tiktai žlugtą skalbdavo atskirai savo 
namie, beje, tenai rūšiuodavo ir paštą, ir sąskaitų išrašus. 
Bandė gyventi drauge, bet nuo pat pirmos dienos baimi- 
nosi ankstyvų vakarų, atslenkančios nakties ir savaitgalių. 
Kiekvieną mielą dieną Florijono kambaryje stovėdavo švie- 
žios gėlės. Kartkartėmis dėl to aromato Hansui Ulrichui 
susiliedavo dvi akimirkos. Šalia nuoga gulėdavo Jelena, o 
kartu apie lovą kaip apie paruoštą kavos stalą trepinėdavo 
jo motina ir viską uoliai glostinėdavo. Apsivilkusi suknelę, 
raštuotą, bijūnais. 

— Jis mano, nes aš nieko nesakau, nekalbu apie tai, 
kad nieko nesuprantu. Žinoma, viską suvokiu, lėtai 
ir žaviai. Be abejo, mudu pernelyg daug geriame... 

Balsas nutrūko. Kažkas sucypė. 

Hansas Ulrichas pasuko galvą ir pagarsino magnetoto- 
ną. Juostoje girdėjo atsiveriančias duris. Jos aimanavo, at- 
rodė, kad kažkas kvėpuoja tiesiai į saksofoną. Tada spragte- 
lėjo mygtukas. Nepažįstamasis nelauktai žengė į kambarį. 
Hansas Ulrichas spėjo — anas turėjo būti jis pats. Truputėlį 
atsuko juostą atgal, paskui vėl paleido. „... šunys šypsosi... 
tikrai... baimė... noriai vieni.“ Jelenos balsas skambėjo aukš- 
čiau nei įprastai, mergaitiškai, uoliai, truputėlį įsižeidusiai. 

— Anksčiau ne, bet šiandien, kai aš jį pažįstu, mielai būnu 
viena. Galiu jį pakęsti tik būdama viena. Iškrypėliška. Galvą 
guldau, iškrypėliška, — kalbėjo Jelena. 

Juosta gulėjo jos dėžėje po pudros šepetėliais. Kodėl gi 
jis ją rado? Iš smalsumo ir baimės, kaip visi sekliai šniukš- 
tinėtojai. Tikrai ta pankų muzika, šovė jam mintis, kai lai- 
kė neužrašytą įdėklą. Išjungė radiją ir įjungė magnetofoną, 
nutįsusiais lūpų kampučiais, tarytum turintis teisę auklėti 
žmogėnas įdėjo juostą. Tikrų tikriausiai, slapčiomis ji klau- 

sydavosi pankų muzikos, kai jis eidavo skalbtis. 700 piuch 
SEx and not enough protection“!. Ar kaži kas panašaus. Patildė 
garsą, pasuko galvą, klausėsi. O tada tas. 

„pirmyn? Aš senstu. Klausiu veidrodžio, tas atsako 
„neee“. Klausiu veidrodėlio? Geriau jau ne. Daugiau ne- 
beišmanau, ką turėčiau apsivilkti, nes nebežinau, kas iš ti- 
krųjų esu. Kas dieną jis man ant lovos guldo kostiumėlį. 
Negi jis mane apkrėtė savo amžiumi? Kai tik mudu išvy- 
niojome skorpioną, atėjo galas, išvynioti, paskui pabaigti, 
visa kaip visada, jokios aukščiausios rūšies dešros, mano 
mielasis.“ Hansas išjungė aparatą. Stovėjo vienomis apati- 
nėmis priešais. Iš išgąsčio jo kojos net pabalo. Šitaip atrodo 
senas sniegas, pamanė jis, tarytum čia būtų ne jo kojos, ne 
jo padėtis. Rankos virpėjo, o kartu ir apatinis žandikaulis. 
Iš magnetofono ištraukė juostą, nusviedė ant žemės, išspau- 
dė, tu menkas mėšlavabalis, ir ketino jį pritrėkšti, netikėtai 
išgirdo blogą saksofono toną, sklindantį iš aparato, bet /žve 
kambaryje. Lėtai atsivėrė durys, ir Jelena koja per slenkstį 
įspyrė išsipūtusį krepšį su švariais skalbiniais. Hansas Ulri- 
chas skubriai pritūpė ir pasilenkė virš juostos. 

Ar esama tokios kūno padėties, galinčios geriausiai 


įveikti ašaras? 


Tokiu laiku garvė Kroicbergo papėdėje būdavo sausakimša. 
Vėloka popietė. Plastmasinis laivelis suposi ant putų, kur 
nuo kalno dirbtinis krioklys krito į nedidelį alyvuotą žalią 
ežerą. Jelena stebeilijo į menkus purslus, lyg niekados anks- 


2 Per daug sekso ir nepakankamai apsaugos (angl). 

čiau nebūtų regėjusi nieko panašaus, akys tuščios. Per vieną 
žingsnį kantriai stovėjo Hansas Ulrichas, rankas susigrūdęs 
į kišenes. Ir tą sutvarstytąją. 

— Jelena? 

Ji papurtė galvą. Tarsi sulėtintame filme atsisegė plaukų 
sąsaga ir nukrito žemėn. Lėtai pabiro plaukai, akimirką pu- 
siaukelėje sustingo, lyg negalėtų suvokti, kad daugiau nėra 
jokių kliūčių. Sąsaga bilstelėjusi sūpavosi ant grindinio, ža- 
lia musė aukštyn kojom. Hansas negreit susizgribo. Kitas 
vyriškis nusiėmė akinius prieš pasilenkdamas ir pakeldamas 
ją. Hansas įsikirto vyrui į plaštaką, gyvaplaukiai, gyslos, oda. 
Ir daugiau nieko. Ir ant dešinės nieko. Tiktai dabar Hansas 
Ulrichas jam šyptelėjo. 

Vyras patraukė tolyn plevėsuodamas palto skvernais. Je- 
lena žvelgė jam pavymui. Keletas avelių debesėlių nusiyrė 
dangumi virš Berlyno link vakarų. Vėjas pūtė iš rytų. Mieste 
atšalo. Buvo rugsėjo dvidešimt aštuntoji ir penktadienis. Je- 
lena vilkėjo rūdžių spalvos storokos odos kostiumą ir turėjo 
kuprinę, kuri ne per labiausiai derėjo prie viso jos garderobo. 
Kad ir ką ji būtų dėvėjusi, vis žvalgėsi kailių, šilko, nėrinių, 
odos, žodžiu, rekvizito. Žingsniuodama viena ranka susuko 
kuškį, sąsaga knaptelėjo ant pakaušio. Į Hansą Ulrichą net 
neatsigręžė. Vis dėlto jis kažin ką pasakė. 

— Ką? — ji beveik pasileido bėgte, kad ištrūktų ir negirdėtų. 

— Man labai gaila, - murmėjo jis. 

— Ką? 

— Kad darau tave nelaimingą, — tarė jis. Iš po kojų 
purptelėjo balandžiai. Slapčia bandė slinkti paskui vieną. 
Kitapus garvės kažkas sušvilpė. Be abejonės, dėl Jelenos, 

be abejonės, ne dėl jo. Priešais supirkimo ir išpardavimo 
krautuvėlę kiūtojo skudurininkas po auksinėmis raidėmis 
Mucbo palikimo tvarkymas. 

— Apie tai nėra ko nė šnekėti. — Ji visą tą laiką net ne- 
stabtelėjo. 

— Apie ką? 

— Apie jo nelaimę. 

— Kodėl? 

— Tai neprofesionalu, — paaiškino Jelena. 

— Bet vis dėlto, - paprieštaravo Hansas. 

Ant šaligatvio priešais Mucho krautuvėlę įsikūrė pilnas 
gyvenamasis kambarys. Žemą kokteilių stalelį sergėjo trys 
alaus buteliai. Kai Hansas Ulrichas metė žvilgsnį, skuduri- 
ninkas pamojo buteliu. 

— Tu manęs nedarai nelaimingos, — prabilo Jelena. 

Hansas Ulrichas tylėjo ir paspartino žingsnį, kad eitų šalia. 

— Tu įrodinėji, kad aš taip jaučiuosi? 

— Kaipgi? 

— Ak, — atšovė ji ir skiausčiu delnu vožtelėjo orą. — Aš 
gerai pamenu. Mane apima bejėgiškumas. 

— Bejėgiškumas? — klausdamas atsargiai palietė jos plau- 
kų galiukus. 

— Šią akimirką labiau kreipiu dėmesį ne į akimirką, o į 
ką nors kita, kas vakar arba, dar blogiau, prieš daugel metų 
buvo įvykę. Kiekvienas mirksnis skyla pusiau ir tuomet 
dar turi nelauktą šerdį, ji mane tiesiog paralyžiuoja, — kal- 
bėjo Jelena. 

— Paralyžiuoja ir liūdina? — atsargiai perklausė jis. 

— Ne, paralyžiuoja ir tolina, — aiškino mergina. — Aš sa- 
vęs neatpažįstu, daugiau jau nepažįstu prisiminusi save. 

Nuo parko atpūtė stiprų gyvūnų tvaiką. Jiedu pasuko 
dešinėn, dirbtinis krioklys parką dalijo perpus, į dvi lygias 
dalis. Vos už kelių žingsnių dunksojo raudona vila. Berniu- 
kai kabojo persisvėrę per langus. Muzika užgrojo garsiau 
Jelenai einant pro šalį, ir staiga vėl kažkas sušvilpė. Palik ją 
ramybėje, ji jau senutė, pasakė vienas, ir Jelena paspartino 
žingsnį. Ji pirma nusigavo prie ožkų aptvaro. Galiausiai ir 
Hansas įveikė įkalnę. Jiedu vis dar girdėjo muziką. 

Iš kuprinės Jelena ištraukė druską ir bandeles. Ožkos iš- 
kart prisistatė. Ji tarė, aš jus jau gatvėje užuodžiau, ištiesė 
abi rankas ir šėrė, leidosi jų laižoma. Hansas stypsojo per du 
žingsnius. Užvakar jiedu prisipažino stebeilydami į grindis: 
nuolatos kartojamas meilės aktas nuobodus. Lydytą sūrį ji 
valganti vien iš įpročio, dar pridūrė ji. 

Hansas Ulrichas nusipirko knygą. Skrydžio į Berlyną tiks- 
lai, ten buvo žemėlapiai ir svarbiausios geležinkelio ir metro 
arterijos. Vakar jie nusigavo į Vanzės paplūdimį, o po de- 
šimties minučių patraukė atgal. Nuo vasaros išsekęs pilkšvas 
vanduo ir suplūktas smėlio dryžis, kuriuo penki vyrai įsiręžę 
tempė pintas paplūdimio pavėsines žiemoti. 

— Ožkos sudreba, kai aš jas paliečiu, — pasakė Jelena ir 
kopė tolyn ant savo aukštakulnių į kalną. Atsisėdo po me- 
džiu, kad dabar iš kuprinės išsitrauktų vyno butelį. Lapas 
atskriejo tiesiai jai į skreitą. 

— Vyruti, tu dar visai žalias, — sušnibždėjo ir įsikišo į 
kuprinę. 

Hansas Ulrichas pritūpė greta ir jau sėsdamas ėmė galvo- 


ti apie sunkumus — kaip reikės atsikelti. Jis atkimšo butelį, 

Jelena vieną cigaretę prisidegė sau, o kitą jam. Abudu tylėjo. 
Lėktuvas vijosi debesis į vakarus. Jiedu užvertė galvas, bet 
vienas į kitą nepažvelgė. 

Jelena nurvėrė jį už kairės rankos. Bet ne taip iškilmin- 
gai, kaip jis būtų iš tiesų troškęs, nuvyniojo tvarstį; lūpų 
kamputyje smilko kita cigaretė. 

Pro paskutinį marlės sluoksnį švietėsi spalva, jo spalva, 
spalva ano bernioko, kuris Jeleną ir Hansą Ulrichą susietų 
amžiams. Ji šitaip pažadėjo. 

- Šiandien jo gimtadienis, o jis vis dar snūduriuoja, — iš- 
tarė Jelena. Pakėlė paskutinę juostą, o Hansas įsivaizdavo 
medžiagipį dangų virš vaiko lovelės. 

Šičia sėdėjo jis, paskendęs, žalias ir mėlynas, ir ramus. 
Tarytum segė, jo berniokas. 

— Jo akys raudonos, - išdidžiai tarė Hansas Ulrichas. 

Jiedu iki pensiono važiavo taksi. 


Jo veidas įgijo kambario užuolaidų spalvą, tik truputėlį 
šviesesnę, kai jis ją užgulė. Judėjo greitai, pakankamai tyliai 
užbaigė, nė kvapo ano verkšlenimo. Dar priešpiet užtraukė 
užuolaidas. Ir Timas su Tekla, taksai, nuodugniai iššniukš- 
tinėję Jelenos kuprinę ir radę tiktai lapą, trumpai prisnūdo. 
Pamestas jis glaudėsi prie išorinių durų. 

— Jelena, kaip tu manai, kas mums atsitiko? — paklausė 
Hansas Ulrichas, prisikišęs prie jos lūpų. Jelena kilstelėjo 
kairę ir truputį galvą. Ji paspjaudė skorpioną ir uždėjo ranką 
ant krūtinės. Plašraką prispaudė jam prie kairės. Abu skor- 


pionai sudrėko ir gulėjo surėmę nugaras. 

— Momentiniai klijai, — tarstelėjo ji. 

Iš kambario Jelena išėjo prieš 18 valandą. Dar prieš uždarant 
parduotuvę norėtų ką nors nusipirkti, pasakė. Šitaip nieko 
neišeis, šitaip nieko neišeis, žaidimas baigtas, turėjo ji tyliai 
pasakyti laiptinėje. Vis dėlto savininko motina tuos žodžius 
turėjo nugirsti. „Šitą aštuoniasdešimt devintą žaidimo mi- 
nutę nenoriu daugiau pratęsimo.“ Paskui Jelena trinktelėjo 
laukujes duris. Savininko motina rožiniu chalatu it pelė tū- 
nojo registratūroje. 

Jis įjungė magnetofoną. Šlamesys, paskui išgirdo lovos 
girgždesį. Jelena pasiruošė diktuoti? 

„Vyras, kurį įsimylėjau pirmą, buvo princas Čarlzas. 
Tebuvau trylikos, jis dvidešimties arba apytiksliai tiek. Aš 
įsivaizdavau ji patenkinsianti taip gaivališkai, kad net kitą 
dieną jo ausys dar liepsnotų. Kas gi pirmiausia nepažvelgia 
į princo Čarlzo ausis? Per matematikos pamoką ir naktį po 
antklode mokiausi iš pradžių su princu Carlzu. Jam vaidinau 
geismą, kol pati tai patyriau. Dėl jo dažiausi lūpas, išsikirpau 
pėdkelnes, glicerininį mamos rankų kremą iki paskutinio 
lašo įsitryniau į pasturgalį. Dabar jis kvepėjo kaip princas 
Carlzas ir aš.“ Hansas Ulrichas sėdėjo užsimerkęs ir klausė. 

Paskui jis pakilo. 

Jelena aplinkkeliu skuodė į Zoologijos sodo geležinkelio 
stotį. Prie Žurnalistų kavinės pasuko už kampo, užuodė deš- 
rą su kariu, išvydo spingsinčią klubo iškabą. Dabar koja už 
kojos yrėsi pirmyn. Kur nors, šnibždėjo panosėje, jos min- 
tys zujo tarp širdies ir galvos, paskui spėriai grįžo į vietą. 
Tokios greitos, kokie lėti buvo žingsniai. Taip visa sukosi 


228 


jau ne vieną dieną. Laikas slinko vėžlio žingsniu, o širdis 
lėkė. Ji praėjo pro šou, tris kartus žybtelėjo šviesoforo akis 
prie perėjos priešais Bi/ka prekybos centrą, o ji stovėjo su- 
akmenėjusi; plūstelėjus ketvirtai pėsčiųjų bangai, ji pasuko 
atgalios. Kelios minutės iki parduotuvės uždarymo. 


Hansas Ulrichas Kolbė užsimerkęs atsisegė diržą, bet kelnių 
nenusimovė. 

„„- lyg dramblių sutryptas takas nuo žaidimų aikštelės 
iki gatvės, kur kiekvieną savaitgalį sustoja tam tikras auto- 
mobilis, nudžiautas Ž7B pakelis rankoje, mano kairė ausis 
labiau atsiknojusi nei dešinė, nes vaikystėje žįsdavau kaži 
kaip persikreipusi. Šitai puikiai žinau ir atitinkamai laikau 
galvą. Manieringai, sako mano motina, patrakėlė, vadina 
mane senelė. Patrakėle, kur tavo mopedas, kai naktimis 
ropščiuosi iš automobilio. Prostitutė, mesteli mergaitės, ku- 
rioms šitokie dalykėliai einasi kitaip. Jos šlykščios. Jelena, 
per apsirikimą prabyla mano matematikos mokytojas per 
pamoką. Jis iš Čekijos. Prieš pradėdamas kalbą, po pamo- 
kos, žinoma, į burną įsikiša kramtomąją gumą.“ 

Hansas kumščiais atsirėmė į palangę. 

„Aš visa jau pamiršau. Iš tikrųjų aš buvau tai, ką pamir- 
šau. O kaip dabar?“ 

Kiaušo viduje Hansas Ulrichas girdėjo savo alsavimą ir 
galvojo, jis esąs irgi tenai, juostoje. Paskui išgirdo tylų juoką 
anos Jelenos, kurios jis dar nepažinojo, beje, ir ji taip pat. 

„Na, vis dėlto vienur esame tokios pat, Jelena seniau 
ir dabar“, — po šitų žodžių juosta sučežėjo. Sukosi Jele- 


nos tylėjimas. 

Hansas stovėjo priešais magnetofoną, rankomis įsirėmęs 
į palangę, įtempęs alkūnes. Geidė ką nors prie viso to pri- 
durti ir prasižiojo. Stiklas aprasojo. Iškvėpto oro debesėlis 
aptraukė langą. Nuspaudė mygtuką. 

Ji eina, pamanė jis. 

Pažvelgė į rankinį laikrodį. Prieš dvidešimt minučių pa- 
liko vieną. Įvykis sukėlė klaikų tempimą pilvo apačioje ir 
milžinišką sunkumą krūtinėje. 


Jelena juosėjo raudoną sijoną. Kiekvienas jos žengtas 
žingsnis prilygo lankstui. Už balto aukšto luito, kuriame 
tilpo visa, ką ji jautė, ką žinojo, neįstengdama išspausti net 
trumpiausio žodžio. Jelena raudonu sijonu. Prilygo raudo- 
nam taškui žemėje, jį kiekvienas, atsisukdamas, dar ilgai 
galėjo matyti. 


„Anksčiau geidžiau visko — užsidirbti krūvą pinigų ir kartu 
patirti malonumų“, - kalbėjo Jelenos balsas, kai Hansas pa- 
leido juostą. „Niekas taip greitai nepasimiršta kaip pavykęs 
sanguliavimas“, — sakė ji jam iš juostos. 

Tai jį nuvylė. Ar jis ant jos leidosi į nežinoma. Geriau 
pasakius, jis ant jos su nežinoma. Jis jautėsi apgautas. 

Šitaip negerai, išgirdo sakančią savo senelę, kuri jau se- 
nokai kaišiojo liežuvį. 

Tai yra mišri santuoka, konstatavo šioji. 

Koks mišinys? Hansas patrynė raumenį virš vargšės šir- 
dies. Na, balta ir juoda, porino toliau senelė, bet saitai jau 
suprastėjo. Ji, baltas, o tu juodas būdas, spėjo neaiškiai iš- 
girsti prieš senelei pradingstant. 

Priešais duris garsiai prancūziškai šnekėjosi du vyriškiai, 
taip prancūziškai kalbasi juodukai. Hansas Ulrichas klausė- 
si garsų skambesio, įsivaizdavo juodas jų kojas, baltas pėdas 
ant šviesiai lakuotų grindų. Jiedu nutolo, bet jis tvirtai įsiki- 
bo ir vijosi įdurmu. 

Ar jis dar kartelį gyvenime grįš prie visiškai banalių da- 
lykų? Pavyzdžiui? 

Galutinai išjungė aparatą. 

Na, pavyzdžiui, gyventi vienas, vesti pasivaikščioti šunį 
ir kartu graužti obuolį. 

Hansas Ulrichas ištraukė kištuką iš lizdo ir įdėjo juostą į 
kosmetikos lagaminėlį. Magnetofoną pastatė ant stalelio. 

Ir vėl Jelena skubėjo pro šou, bet vidun nėjo. Galbūt ko- 
legės viduje ją mažiau atpažintų nei ji pati save šičia, lauke 
priešais vitriną. Eidama prošal matė, kaip ponia Marockė 
kabino naują nuotrauką. Nuėjusi penkis žingsnius grįžo ir 
įėjo. Jos vietoje kabėjo nauja mergina. Blondinukė, ir Jele- 
na perkreipė lūpas. Jelenos nuotrauka puikavosi atskirai, o 
po ja ranka brūkštelėta pastaba. „Artimiausiu metu ir vėl 
pasirodys programoje.“ Ponios Marockės braižas. Nuo- 
trauka atrodė išblukusi. Ji priėjo prie kasos langelio. Ar ji 
noriai atėjo? Jelena vis dėlto buvo didelė įstaigos sėkmė. 
Sėkmė daro erotiška. Mąstė apie pirmas valandas, praleistas 
su Hansu Ulrichu. 

— Nuplėšk nuotrauką, — ištarė garsiai. 

— Na, ir kas gi čia ateina? — paklausė ponia Marockė, 


stovėdama jai už nugaros. 

— Tu juk gerai matai, o gal aš jau pažaliavau? — Jelena 
persibraukė per veidą. 

— Kiek dar imsi laisvadienių? 

Jelena nepravėrė burnos. 

— Klausyk, mano brangute, kiek dar ganysi vėją laukuos? 

Jokio atsakymo. 

— Vis dėlto tai — ne laisvė, tai — klaida, - nenustygo ponia 
Marockė. Ji pabučiavo Jeleną į lūpas. Šito ji dar niekados 
nebuvo dariusi. 

— Tu atsiduodi vynuogine kramtomąja guma, - sumišusi 
tarstelėjo Jelena. 

— Ir ką gi tu taip veiki? — ponia Marockė pirštu persi- 
braukė lūpas. 

— Mokausi prancūzų liaudies universitete, — atsakė Jele- 
na. Ji apėjo ponią Marockę ir nuskubėjo link durų. 

— Ką gi tu iš tikrųjų darai? 

— Galą, — metė Jelena. 

— Ar jisai žino? 


— Aš jam greit pasakysiu, — patvirtino Jelena. 


Jis žinojo. 

Jis žvilgsniu permetė lovą. Lovatiesė šalta ir lygi. Vis 
dar iki šiolei nenustatyta, ką savyje slepia pasaulis, pamanė 
Hansas. Galbūt prieštara tarp doros patiklios lovatiesės, to- 
kios kaip šioji, ir nematomo sujaukto rojaus slypi šičia. Jos 
žymes nešiojame ant savo veido. 

Hansas Ulrichas pasilenkė prie magnetofono tarytum 


ketindamas pastarajam patikėti kokią savo dalelę. Užsimer- 

kė, išvydo pinučius, klausyklos pinučius, už jų blyškų veidą, 
ištįsusį ir išvargusį, paskui vos žymų galvos linktelėjimą, tie- 
są pasakius, žalią šviesą. Dabar prašom kalbėti. 

Hansas Ulrichas atsisuko į radijo bangų juostą. Jungi- 
klis, bibliorekininkas patikrino, jis neįkištas į lizdą. Galėjo 
laisvai šnekėti. 

— Aš esu protestantas, — ištarė. Jo balsas skambėjo me- 
todiškai ir švelniai. — Atlikti išpažintį — man tai prilygsta 
nuodėmei. Taigi pirmiausia aš vienąkart išpažįstu nuodėmę, 
kad noriu atlikti išpažintį. Ir kad vieną sykį Didįjį penkta- 
dienį katalikiškoje Svinouiscėje Lenkijoje suvalgiau tris ža- 
lios mėsos dešragalius. — Apie ceremonijų formalumus jis ne 
ką tenutuokė. Dėlto ir griebėsi improvizacijų. 

— Nuo pirmo iki penkto pamiršau, — panosėje bambėjo 
jis. — Vis dėlto šeštą Dievo įsakymą dar pamenu. Kuklumas 
ir skaistumas. — Jis nusišluostė veidą. Koridoriuje isteriškai 
skalijo Timas ir Tekla. Jiedu žaidė gaudynių. 

— Šešta, — ištarė Hansas Ulrichas, — dar niekad nesi- 
jaučiau toks vienišas. Esu tikras pajacas su virvele tarpko- 
jy. - Nurijo. 

— Septintas įsakymas — teisybė: aplinka pradeda švinkti. 
Tai ir yra tiesa. Jai aš nesakysiu, - kalbėdamas pagrabaliojo 
radijo bangų ieškiklio. 

— Aštunta, — vėl tęsė jis, - mokykla ir darbas: aš esu bi- 
bliorekininkas, kuris daugiau nebeskaito. Daugiau jau ne- 
siimsiu jokios knygos lyg žvėris. „Knygą“ iškeičiau į „mo- 


terį . Kaip žvėris imsiuos moters, - Hansas kiek padelsė. 

Devintą įsakymą pamiršo. Taigi jis prisipažino: devinta, 
jis užmiršo devintą Dievo įsakymą ir pirmus penkis taip 
pat. Anie kalbėjo būtent apie Dievą, kurį jis taip pat buvo 
pamiršęs. Bergi tai pagrįsta savitarpio santykiais. Kokia žo- 
džių tėkmė „Tu neturi žudyti“ — šito daugiau, beje, jis ir 
nežinąs. Jis įkvėpė oro. 

— Ir dešimtas sako: esama geidulingumo baimės, kuri 
pati savaime yra geidulinga, kaip tam tikra mirties baimė 
gali būti mirtina, - berdamas žodžius prisikišo prie magne- 
tofono ir sudėjo lūpas bučiniui. 

— Atėjau tau pasakyti, kad aš išeinu, — tarė moteriškas 
balsas jam už nugaros. Kambaryje stovėjo Jelena. Maryt, kas 
nors sutepė vyrius, kad jis negirdėjo jos įeinant. 

— Aš girdžiu, girdžiu tai... 

— ... dienos aidą, — padėjo Jelena. 

— Kaip tik šitai, — sutikdamas Hansas Ulrichas mėgino 
išsuktomis rankomis ir atsegtu diržu išlaikyti laikyseną. 

— Dienos aidas, — pakartojo Jelena ir nusviedė rankinę 
ant standžios lovos, - jis esti tik Vakarų Vokietijoje. — Veide 
atsispindėjo tylus juokas. 

— Dabar aš tave myliu, — tarė Hansas. 

— Aš dabar einu, — pasakė ji. 

— Tu lieki, - nukirto bibliotekininkas. 

Ji jam atsuko nugarą. 

— Atsigręžk, — tylutėliai liepė. 

Ji atsisuko ir įkišo pirštą Hansui Ulrichui Kolbei į bur- 
ną. Ji dar duosianti pratęsimą. Kaip žaidžiant futbolą. Tiesą 

pasakius, grynai iš sportinio padorumo, bet tik vieną dieną, 
pridūrė Jelena, a/ias Elizabetė Šnė, mergautinė pavardė Nie- 
piklo. Tą akimirką ji elgėsi pernelyg kilniaširdiškai, pernelyg 
lengvabūdiškai. Buvo rugsėjo dvidešimt aštuntoji. 
Savininko motina, sėdėdama prie virtuvinio stalo, 
Kolbės šeimai rašė mėnesinę sąskaitą. Jos chalatas atsi- 


davė svogūnais. 


Fotografas turėjo studiją Kudame. Abudu tarsi drugio kre- 
čiami. Jiedu pasakė norį pornografinių nuotraukų. Penk- 
tadienio vakaras, tikrai vėlyvas. Iš pradžių jiedu nusiskuto 
intymias vieteles. Fotografas, storulis sidabriniu kostiumu 
ir su deimanto žiedu ant riebaus mažojo piršto, panėšėjo į 
maklerį. Per visą seansą jisai geistų būti toks, bet ne foto- 
grafas. Hansas nuskuto Jeleną, o paskui ji Hansą. Jis labai 
susijaudino ir troško įrodymais pagrįsti savo būseną. 

— Jūs esate mano atmintis, — aiškino fotografui, kuris il- 
gus laibus plaukelius it kokį dangtį rūpestingai paskleidė 
ant pliko kiaušo. Jau po pusvalandžio riebaluoti ir plonyčiai 
brizgiai sukrito kairėn ant peties. 

— Išeis ypatingos nuotraukos, — patvirtino Hansas Ulrichas. 

— Santykinai, — sausai nukirto fotografas. 

— Prisiminimų paveikslai, — pasikeitusiu balsu išspau- 
dė Hansas. Tokiu balsu, tarytum būtų audinys ar riksmas. 
Paskui pareikalavo nuotraukų įvairiausiomis pozomis. 
Seksas prilygo kažkam, kas buvo daroma vienas kitam, — 
tai fotografas nutuokė, bet dar niekados nebuvo regėjęs 


savo akimis. 

— Privalu matyti, kad žinotum. Privalu stebėti, kad suvok- 
tum, — nelauktai tą valandėlę pabėrė vyriškis aukštu balsu 
užguldamas moterį, tarytum ketindamas paguosti fotogra- 
fa. Iš geismo jo veido oda visiškai išsilygino. Vyras ir mote- 
ris, kiekvienas sau ir apsėstas kito. Dvi išsižiojusios kaukės. 

— Prisidėk, — paragino moteris. Fotografas papurtė galvą 
nė nepastebėdamas savo karančių plaukelių. — Per daug pa- 
vojinga, — išstenėjo. Jis plušo. Pasidarė prastai, prastai. 

— Taip, prastai, — kriuksėjo vyras ant visų keturių užsiė- 
męs vien asmeniniu ritmu. — Taip prastai, kad net neįma- 
noma apsakyti. 

— Blauzdą traukia mėšlungis, — net keletą sykių pakar- 
tojo moteris. Vyras jos negirdėjo, staiga ji nuščiuvo. Vyrui 
tai atrodė kaip įtampa, o fotografui kaip šaltis. Ji panėšėjo į 
būtybę, kuri turėtų išsyk uždainuoti, vėliau pasakys jis, kai 
jam paskleis nuotraukas. 

Dar gerą valandą tamsia gatvike slinko fotografas paskui 
porelę, galop pasuko atgal ir iškošė: galas, pabaiga. Grįžo į 
savo biurą šalia studijos. 

— Tučtuojau apsirenkite, — dar šūktelėjo Hansui Ulri- 
chui. Šis skubėjo atsegiotais marškiniais pavymui. 

— Aš nutuokiu, kas jus trikdo, — staiga pridūrė. 

Fotografas, net nepakeldamas galvos, išrašė labai di- 
delę sąskaitą. 

— Kiekgi gali pakęsti iš meilės, ar jus tai glumina? 

— Tai turi būti meilė, - atsakė fotografas. — Nesu perdėtai 


drovus, bet akivaizdžiai labai baikštus žmogus. 

— Esama geidulingumo baimės, kuri savaime yra geidu- 
linga, kaip tam tikra mirties baimė gali būti mirtina, - mo- 
notoniškai ištarė Hansas Ulrichas kasdienės maldos žodžius. 
Jis sukikeno ir pasilenkė virš rašomojo stalo. 

— Viliuosi, kad per seansą mane nufotografavote iš apa- 
čios, kad iš tikrųjų atrodžiau nusiplūkęs, mirtinai išvargęs ir 
kartu... — jis labiau priartėjo, fotografas akių kampučiuose 
išvydo raudonį, — ... kartu krimtau tiesos likutį lyg kumpio 
bryzą, kad nepajusčiau troškulio. 

— O jūs dar galite šypsotis, — nusistebėjo fotografas. Pa- 
stūmė sąskaitą ir garsiai įvardijo sumą. Apsiriko skaičiuoda- 


mas pridedamosios vertės mokestį. 


Tą dieną, kai jiedu žaidė pratęsimą, per Berlyną ir Bran- 
denburgą traukė skanduodami „Paulius“, sveikinimas iš 
Lenkijos. Paskutinis rugsėjo savaitgalis. Dangus viliojo savo 
žydryne. Vis dėlto jiedu iš kambario nekėlė kojos. 

Mes nenorėtume, kad mums trukdytų, pasakė Hansas 
Ulrichas. Atėjo penktadienio naktis, šiek tiek prieš pirmą. 
Jų nuostabai, ne savininkas, o sena jo motina išsliūkino iš 
kambarėlio šalia registratūros. Jelena pakartojo savo kom- 
plimentą dėl lūgnės spalvos chalato. 

Ji būtų tikrai žinojusi, kad ten kažin kas negerai, po 
trisdešimt septynių valandų sena akrobatė kalbėjo komi- 
sarui Abenšteinui. 

Kitapus durų jiedu pakabino lentelę. „Prašom netruk- 
dyti.“ Toje pačioje vietoje ji kabojo visą šeštadienį ir naktį 
iš šeštadienio į sekmadienį. Tiktai sekmadienio rytą, rug- 

sėjo trisdešimtąją, apie pusę vienuoliktos savininkas duris 
atrakino atsarginiu raktu, pirma triskart pabeldęs. Motina, 


vilkėdama savo chalatą, stovėjo jam už nugaros. 


— Kaip tu jautiesi? — užėjus pirmoms sutemoms klausia 
Hansas Ulrichas. 

Jos bučiniai sausi. Laikas slenka vėžlio žingsniu lyg be- 
miegės naktys ligoninėje. Jis tyso ant nugaros, virš jo purvo 
dryžis ant lubų. 

Smegenis perskrodžia aiški mintis: nieku gyvu žmogus 
nėra aiški būtybė, jis sukurtas iš nežinomos, nesuvokiamos 
medžiagos ir, be to, neperprantamas. Jis apsidairo kambary- 
je, rožiniai gėlėti sienų apmušalai, krištolinis šviestuvas, juo- 
da lova. Ner ir daiktai ašaroja, kai pats esi baisiai nuliūdęs? 

— Poryt peržiūrėsime nuotraukas, — garsiai, bet neryžtin- 
gai taria po kurio laiko Hansas. Jelena įjungė radiją. 

— Kokias? 

— Tas, kurias ką tik padarė, - atsako. - Mums jas atsiųs. — 
Jis praranda laiko jausmą. Radijas netyla visą naktį. Iš jo 
sklindanti muzika, siaura šviesa, švelninanti tamsos baimę. 

— Aš iš tiesų norėjau tapti aktoriumi, — vis nerimsta Han- 
sas Ulrichas, — arba šokėju, ar gydytoju, ar karininku. 

— Aš irgi norėjau būti aktorė. —- Kojos pirštu glusteli prie 
Hanso blauzdos, paskui gnybteli jo kojos pirštą. Bent šitaip 
kojos nėra vienišos. 

— Noriai būčiau suvaidinusi Pelenę Pe/enėje ar Babzę Mes 
vaikai iš Zoologijos sodo geležinkelio stoties, ar Katią Katia ir 
medis, ar Katę Visad šaunus tigras, - sako jam. 

Vidurnaktis, jis paima jos ranką. 

— Aš nepajėgiu alsuoti, kai tu šitaip liūdi, — ištaria ji. 

Ji užmiega, jųdviejų pirštai tvirtai sunerti. 

Staiga jų kambarys paskendo šviesioje pilkumoje. Vėliau 
jis galės prisiminti šviesą, kaip dabar prisimena vaizdą. Jau 
skausmas virto sielvartu, tarytum laikas, kuris dar atslinks, 
būtų praėjęs. 


Jos kelnaitės skėtriojasi ant kėdės. Drebančiomis kinkomis 
jis į jas įsliuogia. Kostiumėlis trumputes megztinio rankoves 
ir ilgas trumpo švarkelio rankas tiesia į jį. Ant naktinio sta- 
lelio drybso pliušinis terjeras, plačiai išskėtęs tiesias it styga 
kojas. Nuo sienos nukrito paveikslas, pasteliniai paukšty- 
čiai, panašesni į modernų potėpį nei gyvūną, išskrenda iš 
rėmų ir pasklinda ant grindų. Jis išjungia radiją. 

Ji pabunda šalia bibliotekininko. 

— Mano mergaite. 

— Kaip tėvo aš tavęs negeidžiau. 

— Stok, — sudraudžia Hansas Ulrichas, tarytum jiedu 
dėl savo žaidimo būtų susiderėję ne dvidešimt, o dvide- 
šimt vieną rimbo kirtį. Trečia valanda nakties ir nė vienas 
paukštis negieda. 

— Kaip aš nekenčiu šitos vienatvės po tokių kiaulysčių, — 
nerimsta ji. - Nekenčiu savęs dėl tų paveikslų, žliugsinčių 
vidurių. Mano ranka, judanti paskerstame gyvyje, ir mano 
širdis skuba, lekia. Pajusk nors kartą, sakai tu ir uždedi mano 
ranką ant savęs, o aš tariu: Dievulėliau, išdulkink mane į 
plaukus. Taip, taip, verk ramiai, verk ramiai, bet rankas už- 
dėk ant nugaros. 

— Sustok, — šnibžda Hansas Ulrichas. 

— Neliesk manęs, — veblena ji. Jis pridega cigaretę ir 
įspraudžia jai tarp lūpų. 

— Ar galiu tave dar kartelį nuskusti? — klausia jis ir atsikelia. 

— O kodėl gi ne, — neprieštarauja Jelena ir kalbėdama 
krutina tiktai apatinę lūpą. Jis atneša seną higienos prie- 
monių krepšelį, ne aną odinę kosmetinę kaip paprastai. Se- 
nas aptrintas, apibrizgęs krepšelis. Basas ir mūvėdamas jos 
kelnaites Hansas stypčioja prie lovos. Ji būgštauja, jo varpa 


iškrisianti. Kojų prarėža vyrui grynas niekis. 


Gumos dubenėlyje iki putų suplaka muilą, tarsi užmaišytų 
glaistą. Turi peilį, tikrą aštrų skustuvą kaip barzdaskutys. 

Jelena nenuleidžia akių, Hansas Ulrichas vikriai brūkšte- 
li palei blauzdikaulį, plaukeliai palieka. Savaime supranta- 
ma, nė lašo kraujo. 

Skustuvą perima į kairę, o putų dubenėlį į dešinę. Jelena 
nusviedžia antklodę, abiem rankom persibraukia nuo bam- 
bos iki gaktos, delnus įspraudžia į tarpukojį. Atrodo tarsi 
pablyškusi mergaitė, vis dar lytiškai nesubrendusi. Oda pa- 
šiurpsta tartum žąsies. 

Jis vapa, mano mergaite. Mudu vieni i2 paradiso, rojaus 
pakraštyje, daug kas matoma, daug ir nematoma, bet visa 
yra po ranka. Į sveikatą, mergaite, už skorpioną, begalvį ir 
vis dar besimylintį. 

Dantimis sukanda aštrų skustuvą ir viena ranka mei- 
liai ją apkloja. 

— Šią naktį mes šitai darysime kitaip, — taria jis. 

Kartu su liūdesiu grįžta seni kerai. Jau trys valandos dvi- 
dešimt trys minutės. Hansas Ulrichas palinko virš jos vei- 
do. Glamonėja apyšiltį sniegą, spragsintį gardžiausią kąsnį, 
skruostus, smakrą, žavius pūkelius virš viršutinės lūpos. 

Ji nebyli, cigaretė tarp lūpų. 

Baltame veide violetinės akys. Panėši į Lizos Teilor akis, 
dar topteli jam mintis. Akys it kruša. Hansas Ulrichas prisi- 
mena ir garsiai išspaudžia, vis dėlto nepaaiškinamas faktas, 
ar čia baimė, ar geismas, ar meilė, ar judu sieja reikalas. Vis 
dėlto, tą reikia pripažinti, nepaaiškinami faktai esti kur kas 
nepavojingesni nei melagingi aiškinimai. 

Tai paskutiniai žodžiai, kuriuos jis jai ištarė. Brėško de- 
besuota diena. Ji baigsis lietumi. 

Ji linkteli. Jos veidas liepsnoja visomis poromis. Cigaretė 
smilksta vidury sniego. 

— Sielos nėra. Galbūt mano atveju, iš teisybės, taip ir 
yra, — sako ji. - Nežinau, ar po šito gyvenimo dar toliau 
tęsis. Nėra jokio pratęsimo. Tėra tiktai siena, kylanti iki pat 
žvaigždžių. Tu manimi nebesi patenkintas. 

Jis palinksta virš Jelenos veido. Cigaretė iškrenta, į snie- 
gą. Jis ją spragteli tolyn. 

Itin atsargiai pradeda gremžti jos kaklą. 

Ji eina iš baimės, ji galėtų eiti. 

Staiga ji išeina. Kaip meilė. 

Sudden death““, devyniasdešimt trečią paskutinio savo 


žaidimo minutę. 


L Staigi mirtis (angl). 

Ji neišrietė stuburo kaip paprastai. Ji ėjo atėjus jos akimir- 
kai. Kai jis parklupo, ji jau turėjo paskutinį savo veidą. 

Kraujas nebėgo. Jis stebeilijo į laibą kaklą, kur žaizda už- 
sitraukė baltai, kai ji užmerkė akis. Ji pati apie tai galvojo. 

Po keleto valandų Frydricho gatvėje prie Ašarų rūmų 
driekėsi pirma lankytojų eilė, kad su vienos dienos viza ga- 
lėtų kirsti sieną į Rytų Berlyną. Vienas krepšyje slėpė Arno 
Šmito knygą. Gėlių pardavėjas prie Zoologijos sodo stoties 
susuko brezentą, dengusį kioskelį, ir penktadienines gerbe- 
rų puokštes pardavinėjo pigiau. Dar itin ankstyvas sekma- 
dienio rytas, nedaug praeivių ir transporto, liesas jaunas 
vyrukas bastėsi apie Halenzę. Jam trūko trijų dantų. Prie 
uždaryto užkandžių kiosko barėsi pablyškusi po nemiegotos 
nakties turistų porelė. Jie vis kartojo „pas mus“, lyg čia būtų 
ne jų šalis. Taip pat ir Show dar nedirbo, o Mariendorfe pus- 
ryčiavo ponia Marockė, kojos storomis kojinėmis ant sta- 
lo. Zagesspiegel mokslo skiltyje rašė: nelauktai šimto margų 
kadagynas Arizonoje sunyko. Girininkai susidūrė su painia 
misle. Indėnai tvirtino, kad miškas išmirė iš baimės. Bet ir 
jie nenutuokė, ko iš tikrųjų medžiai galėję pabūgti. 


Kai ji buvo mirusi, Hansas Ulrichas pabučiavo jos krūtinę. 


O tada jis laukė. 

Edna, tik trylikos, traukia dūmą. 

Šalia drybso šuo, kai Sofi palinksta prie jo, tas padaras 
dvokia — lauke lyja. Prieš trylika metų Sofi irgi tebuvo tryli- 
kametė. Palieka atviras kambario duris, registratūroje groja 
radijas, paskui praneša: šiandien trečiadienis, keturiolika 
valandų trisdešimt minučių, o prie Kleinmachnovo per va- 
žiuojamąją kelio dalį risnojo žirgai. Po dviejų valandų Sofi 
turi nusigauti į oro uostą. 

— Uždaryk duris, - liepia Edna. 
— Kodėl? 
— Dėl arklių. — Edna visą pusę galvos aukštesnė už Sofi. 


Taigi, toliau, taria Edna ir nutyla, įsitaiso tarp televizoriaus 
ir nediduko stalo, o paskui įsmeigia akis į vaisinę. Čia kėp- 
so tiktai plaukų šepetys. Šuo argula ant Ednos kojų. Dabar 
jiedu pakelia galvas. Kokią minutę Edna neapžiūrinėja savo 
sportinių batelių, iš jos žvilgsnio Sofi supranta, kad ji nieki- 
na vyrus. O šito ji gailėsis gerokai vėliau. Savo jaunystės ji 
vis dėlto negali dovanoti šungalviui. 

Edna išsyk eina prie antro svarbiausio klausimo. 

— Ar tai įvyko šičia? 

— To aš tikrai nežinau, - atsako Sofi. 
— Ir dar? — Edna iš vaisinės paima plaukų šepetį ir pamėtėja jai. 
— Būk nors truputėlį žavesnė, sesute, kas žino, į kokią košę 
mes dar pakliūsime. 

Jiedvi eina į baleto salę, atsisėda po skersiniais, pasikabi- 
na rankomis ir sūpuojasi ant alkūnių. Ednos šuo urzgia. 

— O kurgi jis dabar? 


— Aš, tiesą pasakius, net nenumanau, — pakartoja Sofi. 


Moteris rožiniu chalatu atidaro duris. Net nepasilabina, 
tvirtai suveržia kilpinį diržą — persmaukia liemenį, atgal nu- 
braukia sruogas. Žengia tiesiai prie skersinio ir apnuogina 
baltą koją iki pat kelio, raudonuoja spuogeliai po skutimosi, 
ir galiausiai praveria burną: „O ką jie padarė su pinigais?“ 

— Kas? 

— Suprantama, policininkai. Mano sūnus mane kaip tik 
ketino išsiųsti, bet vis dėlto geriausiame mūsų kambaryje 
klūpojo žudikas. Aš viską puikiausiai įsidėjau į galvą, ir tai, 
kad ant naktinio stalelio gulėjo šimtinė. O vėliau ji kažkur 
pradingo. Kai žudiko jau nebebuvo. 

Edna sustingo, nepajėgė net susičiaupti. 

— Žudikas, - kartoja Sofi. 

— Bet nusiminęs, - įterpia Edna. 

— Baikštus drovus ir liūdnas, — priduria Sofi. 

— Net menkiausia lūgnė piktesnė už jį. 

Iš Ednos tokių žodžių Sofi nesitikėjo. 

— Vienas keistas dalykas, — prabyla moteris rožiniu cha- 
latu, —- Timas ir Tekla virtuvėje gulėjo tokie ramūs, nė ne- 
amtelėjo, net nesuurzgė, visiškai nieko. Jiedu šliaužė vienas 

paskui kitą. Koridoriuje niekas neskambino telefonu, beje, 
ir nė vienas iš studentų nesiropštė per langą į kambarį. Po 
teisybei, jie labai prastai išauklėti, tie juodukai. — Moteris 
akiplėšiškai dėbteli į mergaites. 

Sofi stebeilija į Ednos žąstą. 

Tai niekaip negali būti tiesa! 

— Aš sėdėjau virtuvėje, — tęsia moteris, — buvo visiškai 
tylu, staiga tarsi didelis laineris pliūkšteli į vandenį ir lėtai 
skęsta į jūros dugną. Iš tikrųjų auka buvo vyras, bet negyva 
tysojo nusikaltėlė. Tokia moteriškos lyties persona, šitai aš 
jau sumečiau išsyk, geba pasiglemžti pirma vyro protą, o 
paskui ir gyvenimą. Anas vargeta gynėsi. Net tas komisaras 
kalbėjo: pone Kolbe, kreipėsi tasai, turiu jus kaip liudininką 
ar kaip įtariamąjį išsivesti. Jokios naudotos jėgos žymės. Ži- 
noma, po kelių mėnesių, praleistų tardymo izoliatoriuje, jis 
buvo paleistas į laisvę. — Ji klesteli ant sukamosios kėdės prie 
pianino ir užsikelia koją ant kojos. Chalatas prasiskečia — nė 
menkiausios abejonės, tokios kojos turėtų priklausyti jos 
anūkei. Ji pagauna priblokštą Sofi žvilgsnį ir nesuskliaudžia 
chalato skvernų. 

— Galbūt ji mirė iš meilės, — garsiai mąsto Edna. 

— Paistalai, — piktokai nukerta senė. Ji žengia prie 
skersinio, lengvai suglaudžia pėdas tarytum balerina ir 
vienu ypu sulenkia kelius. Diržas, persmauktas liemuo — 
panėši į tikrą sužalotą plaštakę. 

— Plič, — ištaria, — grand et demi“?, visomis penkiomis 
padėtimis, kiekvieną mielą dieną, suprantama, ir per Kalė- 
das. — Kojos sulindusios į uodegą. 


22 Plijė — didysis ir pusinis (pranc.). 

— Tai prilygo baltai nuodėmei, - tarsteli Edna. 

Mergaitės tą pačią akimirką pakyla. Su šunimi trise. 

— Aš nesuprantu, balta nuodėmė. 

— Esama tokių mažų dalykų, kad visiškai jų suprasti neiš- 
eina, - paaiškina Edna ir paplekšnoja šuniui per nugarą. 

— Pasakyk, koks gi tavo pažymių vidurkis? — klausia 
Sofi. 

— Aš daugiau nelankau mokyklos, - atsako Edna. 

Sofi žvilgsnis sustingsta ant plikų jos pečių. Žydra gėlė 
puikuojasi odoje. Sofi ją paliečia pirštu. 

— Netikra, — aiškina Edna, - tiktai tatuiruotė iš kramto- 
mosios gumos. 


Kaži kur trinkteli durys. Sofi girdi, kaip registratūroje savi- 
ninkas kalbasi su kažkuo. 
— Galbūt tai prilygo meilei, — garsiai svarsto ji. 
— Vis dėlto tai buvo kitaip nei meilė, — atsiliepia Edna. 
— Man nerūpi, — tęsia Sofi. — Šiaip ar taip, šiandien 


skrendu atgalios. 


Staiga suloja šuo. Sofi dar mąsto, tau gerai, tu bent turi šunį, 
o aš teturiu problemų. 
Tą akimirką tarpdury išdygo vyriškis, kurio jiedvi dar 


nepažinojo. 

knygų kvapą iškvėpdavo, turėjo savitą pasaulėlį, kelias žmonas, vaikų. Arsibudęs 
vieną gražią dieną nusprendžia pakeisti savo gyvenimą iš pagrindų... 

Per pastaruosius metus Vokietijoje ir Europoje pagarsė- 
jusi rašytoja ir režisierė Judith Kuckart (g. 1959) pelnė ne 
vieną literatūrinę premiją gimtinėje ir svetur. „Biblioteki- 
ninkas“ - pirmas autorės romanas Lietuvoje. 


Hansas Ulrichas Kolbė, perkopęs penktą dešimtį bibliote- 
kininkas, kolekcininkas, profesorius, kurio pasaulis apsi- 
ribojo tik knygų lentynomis ir literatūrinius jo postringa- 
vimus godžiai ryjančiomis „pabuvusiomis“ moterėlėmis, 
beprotiškai įsimyli. Meilė, aistra, glamonių ir potyrių troš- 
kulys apninka tarsi maras, apverčia aukštyn kojom visą 
kasdienybę. Nepaliaujamos klajonės po naktinius klubus 
atveda pas striptizo šokėją Jeleną, turinčią tiek pat metų 
kaip ir Hanso Ulricho duktė. 

Pažintis, suvokimas, kad karjera greit baigsis, Jeleną 
pastūmėja į bibliotekininko glėbį. Lyg apsėstieji, jiedu 
atsiduoda aistros kvaituliui, nepasotinamam glamonių 
alkiui, bet vis dėlto jaučiasi vieniši. 


Autorė itin meistriškai pasakoja gyvenimišką istoriją. 


„Tie, kurie šiandien dar skundžiasi, kad vokiečių autoriai 
neįgali sukurti tikrai erotiškos literatūros, turėtų nurimti - 
Judith Kuckart iš tiesų paguos su kaupu.“ 

Die Welt 

